
J e g y z ő k ö n y v

A Fővárosi Közgyűlés 2006. december 14-20-án (csütörtökön-szerdán) az Újvárosháza Dísztermében (Bp. V., Váci u. 62-64.) megtartott üléséről.
1836/2006.(XII.14.) Főv.Kgy.h.
1837/2006.(XII.14.) Főv.Kgy.h.
1838/2006.(XII.14.) Főv.Kgy.h.
1839/2006.(XII.14.) Főv.Kgy.h.
1840/2006.(XII.14.) Főv.Kgy.h.
1841/2006.(XII.14.) Főv.Kgy.h.
1842/2006.(XII.14.) Főv.Kgy.h.
1843/2006.(XII.14.) Főv.Kgy.h.
1844/2006.(XII.14.) Főv.Kgy.h.
1845/2006.(XII.14.) Főv.Kgy.h.
1846/2006.(XII.14.) Főv.Kgy.h.
1847/2006.(XII.14.) Főv.Kgy.h.
1848/2006.(XII.14.) Főv.Kgy.h.
A napirend 2./pontja: Javaslat az újonnan alakuló képviselőtestület munkájának informatikai támogatása céljából notebook-ok beszerzéséhez forrás biztosítására.
1855/2006.(XII.14.) Főv.Kgy.h.
A napirend 3./ pontja: Javaslat a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. sz. rendelet módosítására.
1856/2006.(XII.14.) Főv.Kgy.h.
1857/2006.(XII.14.) Főv.Kgy.h.
1858/2006.(XII.14.) Főv.Kgy.h.
A Fővárosi Közgyűlés az elfogadott módosítással megalkotja 63/2006. (…..) számú önkormányzati rendeletét a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. számú rendelet módosításáról.
1859/2006.(XII.14.) Főv.Kgy.h.
Javaslat a Gazdasági Bizottságra átruházott hatáskörök kiegészítésére (a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. számú rendelet módosítására).
1860/2006.(XII.14.) Főv.Kgy.h.
A napirend 4./ pontja: Főpolgármester-helyettes megválasztása, illetménye, költségtérítése és személygépkocsi használata megállapítása.
1861/2006.(XII.14.) Főv.Kgy.h.
1862/2006.(XII.14.) Főv.Kgy.h.
1863/2006.(XII.14.) Főv.Kgy.h.
1864/2006.(XII.14.) Főv.Kgy.h.
1865/2006.(XII.14.) Főv.Kgy.h.
1866/2006.(XII.14.) Főv.Kgy.h.
1867/2006.(XII.14.) Főv.Kgy.h.
1868/2006.(XII.14.) Főv.Kgy.h.
1869/2006.(XII.14.) Főv.Kgy.h.
Képviselői kérdések, interpellációk
1870/2006.(XII.14.) Főv.Kgy.h.
1871/2006.(XII.14.) Főv.Kgy.h.
1872/2006.(XII.14.) Főv.Kgy.h.
1873/2006.(XII.14.) Főv.Kgy.h.
1874/2006.(XII.14.) Főv.Kgy.h.
1896/2006.(XII.14.) Főv.Kgy.h.
A napirend 6./ pontja: Javaslat a lakossági távhőszolgáltatási díjakról, az áralkalmazási és díjfizetési feltételekről, valamint a távhőszolgáltatási csatlakozási díjakról szóló 84/2005. (XII. 16.) számú önkormányzati rendelet módosítására. Javaslat új lakossági (háztartási) célú távhőszolgáltatási díjak megállapítására.
A Fővárosi Közgyűlés megalkotja 64/2006. (……) számú önkormányzati rendeletét a lakossági távhőszolgáltatási díjakról, az áralkalmazási és díjfizetési feltételekről, valamint a távhőszolgáltatási csatlakozási díjakról szóló 84/2005. (XII. 16.) Főv. Kgy. számú rendelet módosításáról, az I. sz. melléklet szerinti tartalommal.
A napirend 7./ pontja: Javaslat a BKV Zrt. 2007. évi viteldíjaira.
1897/2006.(XII.14.) Főv.Kgy.h.
1898/2006.(XII.14.) Főv.Kgy.h.
A Fővárosi Közgyűlés megalkotja 65/2006. (…..) sz. önkormányzati rendeletét a Budapesti Közlekedési Zártkörűen Működő Részvénytársaság hatósági árformába tartozó viteldíjainak legmagasabb hatósági árként való megállapításáról és azok alkalmazási feltételeiről.
A napirend 8./ pontja: Javaslat a települési szilárd közszolgáltatási hulladékkezelési díj 2007. évi mértékének megállapítására. A közszolgáltatási szerződés végrehajtásának éves értékelése.
1899/2006.(XII.14.) Főv.Kgy.h.
1900/2006.(XII.14.) Főv.Kgy.h.
A Fővárosi Közgyűlés megalkotja 66/2006. (.....) számú önkormányzati rendeletét a települési szilárd hulladék-gazdálkodással összefüggő önkormányzati feladatokról, különösen a települési szilárd hulladékkal kapcsolatos hulladékkezelési közszolgáltatásról szóló 61/2002. (X. 18.) Főv. Kgy. számú rendelet módosításáról a IV. számú melléklet szerinti tartalommal.
1901/2006.(XII.14.) Főv.Kgy.h.
A napirend 9./ pontja: Javaslat a kéményseprő-ipari közszolgáltatás 2007. évi díjtételeire. A közszolgáltatási szerződés végrehajtásának éves értékelése.
1902/2006.(XII.14.) Főv.Kgy.h.
A Fővárosi Közgyűlés megalkotja 67/2006. (..…) számú önkormányzati rendeletét a kötelező kéményseprő-ipari közszolgáltatásról szóló 74/1997. (XII. 30.) Főv. Kgy. számú rendelet módosításáról az előterjesztés 3. sz. melléklete szerinti tartalommal.
A napirend 10./ pontja: a) Javaslat a köztemetőkről és a temetkezés rendjéről szóló 58/2000. (X. 26.) Főv. Kgy. sz. rendelet módosítására.
b) Javaslat a kegyeleti közszolgáltatás 2007. évi díjtételeire és a 65/2000.  (XII. 19.) Főv. Kgy. sz. rendelet módosítására.
c) A közszolgáltatási szerződés végrehajtásának éves értékelése.
d) 2007. évi sírhely-gazdálkodási terv.
A Fővárosi Közgyűlés megalkotja 68/2006. (..…) számú önkormányzati rendeletét a köztemetőkről és a temetkezés rendjéről szóló 58/2000. (X. 26.) Főv. Kgy. számú rendelet módosításáról az előterjesztés 1. sz. melléklete szerinti tartalommal.
A Fővárosi Közgyűlés megalkotja 69/2006. (…) számú önkormányzati rendeletét a kegyeleti közszolgáltatás díjairól szóló 65/2000. (XII. 19.) Főv. Kgy. számú rendelet módosításáról az előterjesztés 2. sz. melléklete szerinti tartalommal.
1903/2006.(XII.14.) Főv.Kgy.h.
A napirend 11./ pontja: Javaslat a települési folyékony hulladékkal kapcsolatos hulladékkezelési közszolgáltatási díj 2007. évi mértékének megállapítására. A közszolgáltatási szerződés végrehajtásának éves értékelésére.
1904/2006.(XII.14.) Főv.Kgy.h.
A Fővárosi Közgyűlés megalkotja a 70/2006. (.....) számú önkormányzati rendeletét a települési folyékony hulladék-gazdálkodással összefüggő önkormányzati feladatokról, különösen a települési folyékony hulladékkal kapcsolatos hulladékkezelési közszolgáltatásról szóló 60/2002. (X. 18.) Főv. Kgy. számú rendelet módosításáról a IV. számú melléklet szerinti tartalommal.
A napirend 12./ pontja: Javaslat az ivóvízdíj és a csatornahasználati díj 2007. évi mértékére.
A Fővárosi Közgyűlés megalkotja 71/2006. (…...) számú önkormányzati rendeletét az önkormányzati tulajdonú viziközműből szolgáltatott ivóvíz, valamint az önkormányzati tulajdonú viziközmű által biztosított szennyvízelvezetés, szennyvíztisztítás és -kezelés legmagasabb hatósági díjának Budapest Főváros közigazgatási területén való megállapításáról, továbbá a díjalkalmazás feltételéről szóló 4/1995. (II. 13.) Főv. Kgy. sz. rendelet módosításáról.
1905/2006.(XII.14.) Főv.Kgy.h.
1906/2006.(XII.14.) Főv.Kgy.h.
1907/2006.(XII.14.) Főv.Kgy.h.
1908/2006.(XII.14.) Főv.Kgy.h.
A napirend 13./ pontja: Javaslat a Fővárosi Önkormányzat fenntartásában lévő személyes gondoskodást nyújtó szakosított szociális intézmények térítési díjairól és a térítési díjakkal kapcsolatos eljárási rendről szóló 12/1997. (III. 20.) Főv. Kgy. számú rendelet módosítására.
A Fővárosi Közgyűlés megalkotja 72/2006. (......) számú önkormányzati rendeletét a fenntartásában lévő személyes gondoskodást nyújtó, szakosított szociális intézmények intézményi térítési díjairól és a térítési díjakkal kapcsolatos eljárási rendről szóló 12/1997. (III. 20.) Főv. Kgy. számú rendelet módosításáról a 6. sz. melléklet szerinti tartalommal.
A napirend 14./ pontja: Javaslat önkormányzati rendelet módosítására a nevelési-oktatási intézményekben alkalmazandó élelmezési térítési díjak megállapításáról.
A Fővárosi Közgyűlés megalkotja 73/2006. (........) számú önkormányzati rendeletét a Fővárosi Önkormányzat által fenntartott nevelési-oktatási intézményekben alkalmazandó étkezési térítési díjakról szóló 5/1997. (II. 14.) Főv. Kgy. számú rendelet módosításáról a melléklet szerinti tartalommal.
A napirend 15./ pontja: Javaslat a Fővárosi Önkormányzat fenntartásában lévő személyes gondoskodást nyújtó gyermekvédelmi intézmények által biztosított ellátások formáiról, igénybevételének módjáról és a térítési díjról szóló 22/1999. (V. 21.) Főv.Kgy. számú rendelet módosítására.
A Fővárosi Közgyűlés megalkotja 74/2006. (…..) Főv. Kgy. számú rendeletét a Fővárosi Önkormányzat fenntartásában lévő személyes gondoskodást nyújtó gyermekvédelmi intézmények által biztosított ellátások formáiról, igénybevételének módjáról és a térítési díjról szóló 22/1999.  (V. 21.) Főv. Kgy. számú rendelet módosításáról a melléklet szerinti tartalommal.
A napirend 16./ pontja: A Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 27/1995. (V. 15.) Főv. Kgy. sz. rendelet módosítására vonatkozó javaslat.
A Fővárosi Közgyűlés megalkotja 75/2006. (…..) számú önkormányzati rendeletét a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 27/1995. (V. 15.) Főv. Kgy. számú rendelet módosítására az 1. számú melléklet szerinti tartalommal.
A napirend 17./ pontja: Javaslat a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 19/2005. (IV. 22.) Főv. Kgy. számú rendelet módosítására.
A Fővárosi Közgyűlés megalkotja a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 19/2005. (IV. 22.) Főv. Kgy. számú rendelet módosításáról szóló 76/2006. (……) Főv. Kgy. számú rendeletet a 2. sz. melléklet szerinti tartalommal.
A napirend 18./ pontja: Javaslat a Fővárosi Szabályozási Kerettervről szóló 46/1998. (X. 15.) Főv. Kgy. számú rendelet módosítására.
1909/2006.(XII.14.) Főv.Kgy.h.
1910/2006.(XII.14.) Főv.Kgy.h.
1911/2006.(XII.14.) Főv.Kgy.h.
1912/2006.(XII.14.) Főv.Kgy.h.
1913/2006.(XII.14.) Főv.Kgy.h.
1914/2006.(XII.14.) Főv.Kgy.h.
A Fővárosi Közgyűlés a mellékletnek megfelelő tartalommal megalkotja 77/2006. (.….) számú önkormányzati rendeletét a Fővárosi Szabályozási Kerettervről szóló 46/1998. (X. 15.) Főv. Kgy. számú rendelet módosításáról.
1915/2006.(XII.14.) Főv.Kgy.h.
A napirend 19./ pontja: Javaslat az 54/1993. (1994. II. 1.) Főv.Kgy. sz. rendelet alapján helyi védettség alá helyezésre, illetve helyi védettség megszüntetésére.
A Fővárosi Közgyűlés megalkotja 78/2006. (…..) számú önkormányzati rendeletét a főváros városképe és történelme szempontjából meghatározó épített környezet védelméről szóló 54/1993. (1994. II. 1.) Főv. Kgy. számú rendelet módosításáról az 1. számú melléklet szerinti tartalommal.
1916/2006.(XII.14.) Főv.Kgy.h.
A napirend 20./ pontja: Javaslat a Visegrádi Rehabilitációs Szakkórház új elnevezésére.
1917/2006.(XII.14.) Főv.Kgy.h.
A Fővárosi Közgyűlés megalkotja 79/2006. (…….) Főv. Kgy. sz. rendeletét a Fővárosi Önkormányzat Szervezeti és Működési Szabályzatáról szóló 7/1992.  (III. 26.) Főv. Kgy. számú rendelet módosításáról az előterjesztés 6. számú melléklete szerinti tartalommal.
A napirend 21./ pontja: Javaslat a Központi Műszaki Nyilvántartó és Mérnöki Iroda záró beszámolójának elfogadására.
1918/2006.(XII.14.) Főv.Kgy.h.
1919/2006.(XII.14.) Főv.Kgy.h.
1920/2006.(XII.14.) Főv.Kgy.h.
1921/2006.(XII.14.) Főv.Kgy.h.
1922/2006.(XII.14.) Főv.Kgy.h.
1923/2006.(XII.14.) Főv.Kgy.h.
A napirend 22./ pontja: Javaslat „Gyermekotthonok karácsonya 2006.” rendezvény támogatására.
1924/2006.(XII.14.) Főv.Kgy.h.
A napirend 23./ pontja: Javaslat a Gyermekotthon (Aga u.) kiváltása, József A. u. építés engedélyokiratának jóváhagyására.
1925/2006.(XII.14.) Főv.Kgy.h.
1926/2006.(XII.14.) Főv.Kgy.h.
A napirend 24./ pontja: Javaslat Budapest Főváros Önkormányzata 2006. évi költségvetéséről szóló 12/2006. (III. 16.) Főv. Kgy. sz. rendelet módosítására.
A Fővárosi Közgyűlés az előterjesztő által tett kiegészítéssel megalkotja 80/2006. (……) számú önkormányzati rendeletét Budapest Főváros Önkormányzata 2006. évi költségvetéséről szóló 12/2006. (III. 16.) Főv. Kgy. sz. rendelet módosításáról a melléklet szerinti tartalommal.
1927/2006.(XII.14.) Főv.Kgy.h.
1928/2006.(XII.14.) Főv.Kgy.h.
1929/2006.(XII.14.) Főv.Kgy.h.
A napirend 25./ pontja: Javaslat a 2007. évi átmeneti finanszírozásra és költségvetési gazdálkodásra.
A Fővárosi Közgyűlés az előterjesztő által tett kiegészítéssel megalkotja 81/2006. (……) sz. önkormányzati rendeletét a 2007. évi átmeneti finanszírozásról és költségvetési gazdálkodásról.
1930/2006.(XII.14.) Főv.Kgy.h.
A napirend 26/a. pontja: Javaslat a Fővárosi Önkormányzat Szervezeti és Működési Szabályzatáról szóló 7/1992. (III. 26.) Föv. Kgy. sz. rendelet és a Főpolgármesteri Hivatal alapító okiratának módosítására.
A Fővárosi Közgyűlés megalkotja 82/2006. (…) számú önkormányzati rendeletét a Fővárosi Önkormányzat Szervezeti és Működési Szabályzatáról szóló 7/1992. (III.26.) Főv. Kgy. sz. rendelet módosításáról a 4. sz melléklet szerinti tartalommal.
1931/2006.(XII.14.) Főv.Kgy.h.
A napirend 26/b. pontja: Javaslat a Fővárosi Illetékhivatal megszűnésével összefüggő vagyoni és munkajogi intézkedések megtételére.
1932/2006.(XII.14.) Főv.Kgy.h.
1933/2006.(XII.14.) Főv.Kgy.h.
A Fővárosi Közgyűlés megalkotja az 1. sz. melléklet szerinti tartalommal 83/2006. (.….) Főv. Kgy. sz. rendeletet a Fővárosi Önkormányzat tulajdonában lévő önkormányzati lakások bérletéről, a lakbérek mértékéről, valamint a Fővárosi Önkormányzatot megillető bérlőkiválasztási jogok hasznosításának szabályairól szóló 29/2006. (VI. 12.) Főv. Kgy. számú rendelet módosításáról.
1934/2006.(XII.14.) Főv.Kgy.h.
1935/2006.(XII.14.) Főv.kgy.h.
1936/2006.(XII.20.) Főv.Kgy.h.
1937/2006.(XII.20.) Főv.Kgy.h.
1938/2006.(XII.20.) Főv.Kgy.h.
1939/2006.(XII.20.) Főv.Kgy.h.
A napirend 27./ pontja: Javaslat az ENVIRODUNA Kft.-vel kötött használati megállapodás 2. sz. módosítására (Budapest V., Curia u. 3.).
1940/2006.(XII.20.) Főv.Kgy.h.
1941/2006.(XII.20.) Főv.Kgy.h.
A napirend 28/a. pontja: Javaslat bizottsági tagok cseréjére.
1942/2006.(XII.20.) Főv.Kgy.h.
1943/2006.(XII.20.) Főv.Kgy.h.
A napirend 28/b. pontja: Javaslat felügyelőbizottsági tag cseréjére.
1944/2006.(XII.20.) Főv.Kgy.h.
A napirend 29./ pontja: Javaslat a Budapest IX. ker., Ráday u. 10-12. sz. alatti (hrsz.: 36820-36821) ingatlanok használatának – a 4-es metró építése céljából – a DBR Metró részére történő biztosítására.
1948/2006.(XII.20.) Főv.Kgy.h.
1949/2006.(XII.20.) Főv.Kgy.h.
A napirend 30./ pontja: Javaslat tulajdonosi hozzájárulás megadására a SPAR Áruház (Budapest III. kerület, Csobánka tér 3. szám, hrsz.: 62321/42) átalakítási engedélyezési tervéhez.
1950/2006.(XII.20.) Főv.Kgy.h.
1951/2006.(XII.20.) Főv.Kgy.h.
1952/2006.(XII.20.) Főv.Kgy.h.
A napirend 31./ pontja: Bp. XIV. ker., Olof Palme sétány 3. sz. alatti „Hungexpo felépítmények” elővásárlási ügye.
1953/2006.(XII.20.) Főv.Kgy.h.
1954/2006.(XII.20.) Főv.Kgy.h.
1955/2006.(XII.20.) Főv.Kgy.h.
1956/2006.(XII.20.) Főv.Kgy.h.
1957/2006.(XII.20.) Főv.Kgy.h.
A napirend 32./ pontja: Budapest V. ker., Március 15. tér 3. sz. alatti 24321 hrsz-ú ingatlan (volt FCSM székház) értékesítésének ügye.
1958/2006.(XII.20.) Főv.Kgy.h.
1959/2006.(XII.20.) Főv.Kgy.h.
1960/2006.(XII.20.) Főv.Kgy.h.
1961/2006.(XII.20.) Főv.Kgy.h.
A napirend 33./ pontja: Javaslat a Budapest XI. ker., Árasztó u. - Duna u. mentén fekvő 43576/13 hrsz.-ú ingatlan értékesítésére kiírt pályázat eredményére.
1962/2006.(XII.20.) Főv.Kgy.h.
1963/2006.(XII.20.) Főv.Kgy.h.
A napirend 34./ pontja: A BDK Budapesti Dísz- és Közvilágítási Kft. 2006. december 18-i taggyűlésével összefüggő kérdések.
1964/2006.(XII.20.) Főv.Kgy.h.
1965/2006.(XII.20.) Főv.Kgy.h.
1966/2006.(XII.20.) Főv.Kgy.h.
1967/2006.(XII.20.) Főv.Kgy.h.
1968/2006.(XII.20.) Főv.Kgy.h.
1969/2006.(XII.20.) Főv.Kgy.h.
A napirend 35./ pontja: Bp. III. ker., Gázgyár u. 1-3.-Graphisoft Park Kft. kérelme.
1970/2006.(XII.20.) Főv.Kgy.h.
1971/2006.(XII.20.) Főv.Kgy.h.
1972/2006.(XII.20.) Főv.Kgy.h.
A napirend 36./ pontja: Fővárosi Önkormányzatot megillető elővásárlási jog gyakorlása több ingatlanra vonatkozóan.
1973/2006.(XII.20.) Főv.Kgy.h.
1974/2006.(XII.20.) Főv.Kgy.h.
1975/2006.(XII.20.) Főv.Kgy.h.
A napirend 37./ pontja: Több évre szóló működési előirányzat biztosítása az önkormányzati őrzött P+R parkolókban a vagyonvédelmi szolgáltatásra.
1976/2006.(XII.20.) Főv.Kgy.h.
1977/2006.(XII.20.) Főv.Kgy.h.
A napirend 38./ pontja: Donauhanse INTERREG III. B Cadses projekt partnerségi megállapodás aláírása.
1978/2006.(XII.20.) Főv.Kgy.h.
A napirend 39./ pontja: Javaslat szerződések megkötéséhez hozzájárulás megadására.
1979/2006.(XII.20.) Főv.Kgy.h.
1980/2006.(XII.20.) Főv.Kgy.h.
1981/2006.(XII.20.) Főv.Kgy.h.
1982/2006.(XII.20.) Főv.Kgy.h.
1983/2006.(XII.20.) Főv.Kgy.h.
1984/2006.(XII.20.) Főv.Kgy.h.
A napirend 40./ pontja: Javaslat előzetes hozzájárulás megadására a Fővárosi Önkormányzat fenntartásában lévő egyes egészségügyi intézmények bérleti szerződéseihez és megállapodásaihoz.
1985/2006.(XII.20.) Főv.Kgy.h.
A napirend 41./ pontja: Javaslat fővárosi önkormányzati szociális intézmények alapító okiratának módosítására.
1986/2006.(XII.20.) Főv.Kgy.h.
1987/2006.(XII.20.) Főv.Kgy.h.
1988/2006.(XII.20.) Főv.Kgy.h.
1989/2006.(XII.20.) Főv.Kgy.h.
1990/2006.(XII.20.) Főv.Kgy.h.
1991/2006.(XII.20.) Főv.Kgy.h.
1992/2006.(XII.20.) Főv.Kgy.h.
1993/2006.(XII.20.) Főv.Kgy.h.
1994/2006.(XII.20.) Főv.Kgy.h.
1995/2006.(XII.20.) Főv.Kgy.h.
1996/2006.(XII.20.) Főv.Kgy.h.
1997/2006.(XII.20.) Főv.Kgy.h.
A napirend 42./ pontja: Javaslat a Fővárosi Polgári Védelmi Igazgatóság 2007. évi támogatására.
1998/2006.(XII.20.) Főv.Kgy.h.
A napirend 43./ pontja: Javaslat a Budapesti Német Iskola Alapítvány alapítói okiratának módosítására.
1999/2006.(XII.20.) Főv.Kgy.h.
2000/2006.(XII.20.) Főv.Kgy.h.
A napirend 44./ pontja: Javaslat az Értelmi Fogyatékosok Otthona Tordas ingatlanvásárlás és lakóotthonná alakítás engedélyokiratának 1. számú módosítás jóváhagyására.
2001/2006.(XII.20.) Főv.Kgy.h.
2002/2006.(XII.20.) Főv.Kgy.h.
Javaslat előzetes hozzájárulás megadására a Fővárosi Önkormányzat fenntartásában lévő egyes egészségügyi intézmények bérleti szerződéseihez és megállapodásaihoz.
2003/2006.(XII.20.) Főv.Kgy.h.
2004/2006.(XII.20.) Főv.Kgy.h.
2005/2006.(XII.20.) Főv.Kgy.h.
2006/2006.(XII.20.) Főv.Kgy.h.
2007/2006.(XII.20.) Főv.Kgy.h.
2008/2006.(XII.20.) Főv.Kgy.h.
2009/2006.(XII.20.) Főv.Kgy.h.
2010/2006.(XII.20.) Főv.Kgy.h.
2011/2006.(XII.20.) Főv.Kgy.h.
2012/2006.(XII.20.) Főv.Kgy.h.
2013/2006.(XII.20.) Főv.Kgy.h.
2014/2006.(XII.20.) Főv.Kgy.h.
2015/2006.(XII.20.) Főv.Kgy.h.
2016/2006.(XII.20.) Főv.Kgy.h.
2017/2006.(XII.20.) Főv.Kgy.h.
2018/2006.(XII.20.) Főv.Kgy.h.
2019/2006.(XII.20.) Főv.Kgy.h.
2020/2006.(XII.20.) Főv.Kgy.h.
2021/2006.(XII.20.) Főv.Kgy.h.
2022/2006.(XII.20.) Főv.Kgy.h.
2023/2006.(XII.20.) Főv.Kgy.h.
2024/2006.(XII.20.) Főv.Kgy.h.
2025/2006.(XII.20.) Főv.Kgy.h.
2026/2006.(XII.20.) Főv.Kgy.h.
2027/2006.(XII.20.) Főv.Kgy.h.
2028/2006.(XII.20.) Főv.Kgy.h.
2029/2006.(XII.20.) Főv.Kgy.h.
2030/2006.(XII.20.) Főv.Kgy.h.
2031/2006.(XII.20.) Főv.Kgy.h.
2032/2006.(XII.20.) Főv.Kgy.h.
2033/2006.(XII.20.) Főv.Kgy.h.
2034/2006.(XII.20.) Főv.Kgy.h.
A napirend 44./ pontja: Javaslat az Értelmi Fogyatékosok Otthona Tordas ingatlanvásárlás és lakóotthonná alakítás engedélyokiratának 1. számú módosítás jóváhagyására.
2035/2006.(XII.20.) Főv.Kgy.h.
A napirend 45./ pontja: Javaslat a Thália Színház Kht. és a Budapesti Kamaraszínház Kht. haszonkölcsön szerződésének megkötésére.
2036/2006.(XII.20.) Főv.Kgy.h.
2037/2006.(XII.20.) Főv.Kgy.h.
A napirend 46./ pontja: A Fővárosi Szabó Ervin Könyvtár 2007. évi használati szabályzata.
2038/2006.(XII.20.) Főv.Kgy.h.
2039/2006.(XII.20.) Főv.Kgy.h.
A napirend 47./ pontja: Az üzleti/értékesítendő portfolió vagyon C alcsoportjába tartozó tőzsdei részvények értékesítési minimálárának meghatározása, a Főpolgármesteri Hivatal vagyonkezelésébe tartozó tőzsdei részvények átsorolása a BFVK Zrt. vagyonkezelésébe.
2040/2006.(XII.20.) Főv.Kgy.h.
2041/2006.(XII.20.) Főv.Kgy.h.
2042/2006.(XII.20.) Főv.Kgy.h.
2043/2006.(XII.20.) Főv.Kgy.h.
2044/2006.(XII.20.) Főv.Kgy.h.
A napirend 48./ pontja: Bp. V. ker., József Attila u. 3. és József nádor tér 1. sz. alatt található ingatlanok elővásárlási jog gyakorlása.
2045/2006.(XII.20.) Főv.Kgy.h.
2046/2006.(XII.20.) Főv.Kgy.h.
A napirend 49./ pontja: Előterjesztés a központi és fővárosi céltámogatással 1999. óta megépült Budapest II. és a XV. kerületi szennyvízcsatorna-hálózat befejezetlen, valamint a XXII. kerületi csatornavagyon befejezett, aktivált eszközként történő átadás-átvételére.
2047/2006.(XII.20.) Főv.Kgy.h.
2048/2006.(XII.20.) Főv.Kgy.h.
2049/2006.(XII.20.) Főv.Kgy.h.
2050/2006.(XII.20.) Főv.Kgy.h.
A napirend 50./ pontja: Beregszász megsegítése.
2051/2006.(XII.20.) Főv.Kgy.h.
2052/2006.(XII.20.) Főv.Kgy.h.
A napirend 51./ pontja: Javaslat a FOK Kht.-val kötendő szerződés jóváhagyására.
2053/2006.(XII.20.) Főv.Kgy.h.
A napirend 52./ pontja: Javaslat a Bajcsy-Zsilinszky Kórház címzett támogatásból történő beruházás engedélyokiratának 3. sz. módosítására.
2054/2006.(XII.20.) Főv.Kgy.h.
2055/2006.(XII.20.) Főv.Kgy.h.
2056/2006.(XII.20.) Főv.Kgy.h.
Javaslat a Budapest XI. ker., Árasztó u. - Duna u. mentén fekvő 43576/13 hrsz.-ú ingatlan értékesítésére kiírt pályázat eredményére.
2057/2006.(XII.20.) Főv.Kgy.h.
2058/2006.(XII.20.) Főv.Kgy.h.
A napirend 53./ pontja: Javaslat a Fővárosi Önkormányzat, valamint az Önkormányzati és Területfejlesztési Minisztérium között a 3 Lépés Program „Tárt Kapus Létesítmények” akciójának támogatásáról szóló támogatási szerződés jóváhagyására és felhasználására.
2059/2006.(XII.20.) Főv.Kgy.h.
2060/2006.(XII.20.) Főv.Kgy.h.
2061/2006.(XII.20.) Főv.Kgy.h.
A napirend 54. /pontja: Javaslat a Fővárosi Közterület-felügyelet 2007. évi kiemelt céljainak meghatározására.
2062/2006.(XII.20.) Főv.Kgy.h.
A napirend 55./ pontja: Javaslat a teljesítménykövetelmények alapját képező kiemelt célok meghatározására a Főpolgármesteri Hivatalban 2007. évre.
2063/2006.(XII.20.) Főv.Kgy.h.
A napirend 56./ pontja: Budapest Főváros Közigazgatási Hivatala vezetőjének 02-630/2006. sz. törvényességi észrevétele.
2064/2006.(XII.20.) Főv.Kgy.h.
A napirend 57./ pontja: Javaslat a Gazdasági Bizottságra átruházott hatáskörök kiegészítésére (a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. számú rendelet módosítására).
2065/2006.(XII.20.) Főv.Kgy.h.
2066/2006.(XII.20.) Főv.Kgy.h.
2067/2006.(XII.20.) Főv.Kgy.h.
A Fővárosi Közgyűlés az előterjesztők által módosított formában megalkotja 84/2006. (…..) számú önkormányzati rendeletét a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. számú rendelet módosításáról.
2068/2006.(XII.20.) Főv.Kgy.h.
A napirend 60/a. pontja: Jelentés a lejárt határidejű közgyűlési határozatok végrehajtásáról.
2079/2006.(XII20.) Főv.Kgy.h.


J e l e n v a n n a k:

december 14-én

Andó Sándor, dr. Bagdy Gábor, dr. Bakonyi Tibor, dr. Balogh Pál, Bánsághi Tamás, Bojár Iván, dr. Bőhm András, Csallóközi Zoltán, Csomós Miklós, Dancs Gábor, Danielisz Béla, dr. Demszky Gábor, Devánszkiné dr. Molnár Katalin, Egerfai József, dr. Endrédy István, Formanek Gyula, dr. Fónagy János, Földesi Gyula, Gábor József, Germánné dr. Vastag Györgyi, Gy. Németh Erzsébet, dr. György István, Hagyó Miklós, Halmágyi Judit, dr. Havas Szófia, Hock Zoltán, Horváth Csaba, Horváth Gyula, Hunvald György, Ikvai-Szabó Imre, John Emese, Katona Kálmán, dr. Kocsis Máté, Kolozs András, dr. Kosztolányi Dénes, Kovács Balázs, Kucsák László, Lakos Imre, László Zoltán, Mitus Zsuzsanna, Molnár Gyula, Molnár István, Németh Szilárd, Németh Zoltán, Orbán Gyöngyi, Papcsák Ferenc, dr. Pesti Imre, Pokorni Zoltán, Rátonyi Gábor, dr. Rétvári Bence, Riz Levente, dr. Schneller Domonkos, Somlyódy Csaba, dr. Steiner Pál, Szalkai István, Szaniszló Sándor, Szatmáryné Jähl Angéla, Szikora Linda, dr. Szolnoki Andrea, Tarlós István, dr. Terék Attila, Tüttő Kata, Ughy Attila, dr. Vaskor László, Wertán Zsolt, Wieszt János, Wintermantel Zsolt (67)
Tanácskozási joggal jelen vannak:

dr.Tiba Zsolt főjegyző, a Főpolgármesteri Hivatal aljegyzői, ügyosztályvezetői, a kerületi polgármesterek, a kerületi küldöttek, a közüzemi vállalatok igazgatói, a kisebbségi önkormányzatok képviselői, Printz és Társa Nemzetközi Könyvvizsgáló Kft. képviselője, Aba Botond a BKV Zrt. vezérigazgatója. 
Uhri László a FŐTÁV Zrt. vezérigazgatója.
J e l e n v a n n a k:

december 20-án

Andó Sándor, dr. Bagdy Gábor, dr. Bakonyi Tibor, dr. Balogh Pál, Bánsághi Tamás, Bojár Iván, dr. Bőhm András, Csallóközi Zoltán, Csomós Miklós, Dancs Gábor, Danielisz Béla, dr. Demszky Gábor, Devánszkiné dr. Molnár Katalin, Egerfai József, dr. Endrédy István, Formanek Gyula, dr. Fónagy János, Földesi Gyula, Gábor József, Germánné dr. Vastag Györgyi, Gy. Németh Erzsébet, dr. György István, Hagyó Miklós, Halmágyi Judit, dr. Havas Szófia, Hock Zoltán, Horváth Csaba, Horváth Gyula, Ikvai-Szabó Imre, John Emese, Katona Kálmán, dr. Kocsis Máté, Kolozs András, dr. Kosztolányi Dénes, Kovács Balázs, Kucsák László, Lakos Imre, László Zoltán, Mitus Zsuzsanna, Molnár Gyula, Molnár István, Németh Szilárd, Németh Zoltán, Orbán Gyöngyi, Papcsák Ferenc, dr. Pesti Imre, Pokorni Zoltán, Rátonyi Gábor, dr. Rétvári Bence, Riz Levente, dr. Schneller Domonkos, Somlyódy Csaba, dr. Steiner Pál, Szalkai István, Szaniszló Sándor, Szikora Linda, dr. Szolnoki Andrea, Tarlós István, dr. Terék Attila, Tüttő Kata, Ughy Attila, dr. Vaskor László, Wertán Zsolt, Wieszt János, Wintermantel Zsolt (65)
Tanácskozási joggal jelen vannak:

dr.Tiba Zsolt főjegyző, a Főpolgármesteri Hivatal aljegyzői, ügyosztályvezetői, a kerületi polgármesterek, a kerületi küldöttek, a közüzemi vállalatok igazgatói, a kisebbségi önkormányzatok képviselői, Printz és Társa Nemzetközi Könyvvizsgáló Kft. képviselője.
ELNÖK:
dr. Demszky Gábor
dr. Balogh Pál
Hagyó Miklós
DR. DEMSZKY GÁBOR főpolgármester, a továbbiakban ELNÖK:
Megállapítom, hogy a Fővárosi Közgyűlés határozatképes. Tisztelettel köszöntöm a Fővárosi Közgyűlés képviselőit, tisztelt vendégeinket, köszöntöm a közművállalatok vezetőit, a Főpolgármesteri Hivatal munkatársait, a sajtó képviselőit. Elkezdjük ülésünket.

Németh Szilárd, Kucsák László, dr. Pesti Imre, Tarlós István és dr. Rétvári Bence interpellációit, illetve kérdését és az arra adott válaszokat az ülés megkezdése előtt a helyszínen kiosztottuk.
Interpellációt intézett hozzám Hutiray Gyula II. kerületi küldött, a II. kerületet illetően: „A 2006. október 1-jétől megválasztott képviselő-testület felhatalmazását nem bíró kórházi felügyelőtanácsi tagok megbízatásának visszavonására, illetve az új javaslatok szerinti személyek megválasztására az eddigiekben milyen jogszabályi akadályok miatt nem kerülhetett sor?” tárgyban.

Kérdést intézett hozzám továbbá Tarlós István: „Mit kíván tenni a budapestiek védelmében, hogy megakadályozza a romlott, hamisított termékek forgalomba hozatalát?” tárgyban;

Németh Szilárd képviselő úr: „Meddig kell még a csepelieknek kerülgetniük a balesetveszélyes csatornafedőket?” tárgyban.

A választ az SZMSZ szerint tizenöt napon belül írásban kapják meg a képviselő urak.
Pótkézbesítéssel küldtük ki az alábbi előterjesztéseket:

1. sorszámmal a javaslat a BKV Zrt. 2007. évi viteldíjaira című előterjesztést - később még a sorrend valószínűleg módosulni fog, mert első napirendként három személyi kérdés felvételét javaslom -, 10. pontként javaslom megtárgyalni;

2. sorszámmal Javaslat az ivóvíz- és csatornahasználati díj 2007. évi mértékére című előterjesztést, 9. pontként javaslom tárgyalni;

3. sorszámmal javaslat a lakossági távhő-szolgáltatási díjakra, az áralkalmazási, díjfizetési feltételekre, önkormányzati rendelet módosítására, új lakossági célú távhő-szolgáltatási díjak megállapítása című előterjesztést, ezt pedig 11. pontként javaslom tárgyalni.

Az ülés megkezdése előtt itt, a helyszínen osztottuk ki az alábbi előterjesztéseket - és itt tennék javaslatot arra, hogy három személyi kérdés tárgyalásával kezdjük:

Az első: a Főgáz Rt. személyi ügyei 1/a. pontként javaslom tárgyalni;

7. sorszámmal osztottuk ki a javaslat felügyelő-bizottsági tagcserére című előterjesztést 1/b. pontként javaslom tárgyalni; illetve

9. sorszámmal ugyancsak javaslat felügyelő-bizottsági tagok cseréjére című előterjesztést, ezt pedig 1/c. pont alatt javaslom tárgyalni;

19. sorszámmal a főpolgármester-helyettes megválasztása, illetménye, költségtérítése, személygépkocsi-használatának megállapítása című előterjesztést - a szükséges SZMSZ-módosítások után, 5. napirendként javaslom tárgyalni;

20. sorszámmal javaslat az újonnan alakuló képviselő-testület munkájának informatikai támogatása céljából notebookok beszerzésére forrás biztosítására - 22. pontként javaslom tárgyalni;

22. sorszámmal javaslat a Fővárosi Önkormányzat Szervezeti és Működési Szabályzatának módosítására című előterjesztést 4. pontként javaslom tárgyalni;

23. sorszámmal javaslat a Fővárosi Közgyűlés egyes bizottsági elnökeinek, alelnökeinek, egyéb tagjainak, tanácsnokainak megválasztására - a helyettes választás után javaslom tárgyalni, tehát 6. napirendként;

26. sorszámmal javaslat Gazdasági Bizottságra átruházott hatáskörök kiegészítésére 7. pontként javaslom tárgyalni.

Szeretném bejelenteni, hogy az 1. napirend keretében tárgyalt három személyi ügy nyilvános tárgyalásához az érintettek írásban nem járultak hozzá, nincs nálam ilyen nyilatkozat, tehát az első napirendet majd zárt ülésen fogjuk tárgyalni, ha a Közgyűlés a napirendjét elfogadta.

Az 1. napirend tárgyalása után félórás szünetet fogok javasolni, frakcióvezetői egyeztetés céljából. Ezt előre jelzem, hogy erre a további napirendek tárgyalása előtt szükség lesz.

Megkérdezem a tisztelt testületet, hogy ki kíván indítványt tenni. Gy. Németh Erzsébetnek adom meg a szót.
GY. NÉMETH ERZSÉBET (MSZP):
Köszönöm, főpolgármester úr. Szeretném megkérdezni, hogy a 24. sorszámon kiosztott napirendi javaslatra miért nem tett javaslatot főpolgármester úr. Köszönöm.
ELNÖK:
26-ossal van újra kiosztva, és ilyen módon tettem. Módosult, most kiosztottuk, 26. sorszámon megtalálja, és ilyen módon azt javasoltam, hogy a Közgyűlés 7. napirendként tárgyalja meg ezt az indítványt.

Devánszkiné Molnár Katalinnak adom meg a szót.
DEVÁNSZKINÉ DR. MOLNÁR KATALIN (MSZP):
Köszönöm szépen, főpolgármester úr. Szeretném jelezni, azzal teljes mértékben egyetértünk, hogy az első napirendi pont három részből álljon, és az első legyen az SZMSZ-módosítás, második a főpolgármester-helyettes választása, és utána legyen a bizottságok, illetve a tanácsnokok megválasztása. Azt is jó szívvel fogadjuk, hogyha a második napirendi pontnak lesz két alpontja: a Főgáz Rt. ügye és a Csatornázási Művek feb-pótlása. Gondolom, így értette.
ELNÖK:
Nem így javasoltam, elnézést, hogy megszakítom! Az a szokás, hogy először olyan személyi kérdéseket tárgyalunk, amelyekben konszenzus szokott lenni a közgyűlésben, ilyen javaslatokat tettem, ennek három részelemét ismertettem a), b), c) pont alatt, és ezután következik az a sorrend, amit ön említ.
DEVÁNSZKINÉ DR. MOLNÁR KATALIN (MSZP):
Akkor félreértettem a dolgot, lehet, hogy rosszul hallottam a nagy zajban. Végül is ez is megoldás, de mi ragaszkodnánk ahhoz a javaslathoz, amit az előbb elmondtam. Szeretném, ha megfontolná a Közgyűlés ezt a javaslatot.
Ezenkívül szeretném azt javasolni, hogy a lehető leggyorsabban, még a mai közgyűlési napnak az elején, egy blokkban tárgyaljuk meg az összes díjemelési javaslatot, tehát a települési szilárdtól egészen a távhőig legyen egy blokk, a napirendi pontokat egymás után felsorolva, és utána térjünk rá azokra a térítési díjakra, élelmezési térítési díjakra, amelyek a szociális, egészségügyi és nevelési-oktatási intézmények ügyével kapcsolatban felmerülnek. Mivel kétnapos közgyűlésünk lesz, szerencsés lenne, hogyha mindezt a nagyon fontos kérdést még ma el tudnánk rendezni, nehogy véletlenül holnap esetlegesen problémába ütközzön a közgyűlési részvétel bárki részéről is. Köszönöm szépen, hogy meghallgattak.
ELNÖK:
Köszönöm szépen. Így, ebben a sorrendben javasoltam én is egymás után a díjaknak a tárgyalását. Ughy Attilának adom meg a szót.
UGHY ATTILA (Fidesz): 
Köszönöm szépen a szót. Kérjük, hogy a 46. számú napirendi pontot ne tárgyaljuk a mai közgyűlésen, tehát a napirendről való levételét kérjük, javasoljuk, mert eléggé elnagyoltnak és nevetségesnek tartjuk.
Azonban ha annyit szabadna megjegyeznem a frakciónk nevében, hogy eléggé mókás az az eljárás, ami itt zajlik. Mert ahhoz már hozzászoktunk, hogy körülbelül egy városligetnyi erdő mennyiségű papírt kapunk, de hogy az egyik pillanatban kiosztanak egy sorszámon egy körülbelül 30 oldalas előterjesztést, majd kisvártatva visszavonják, és 26. sorszámon újra beterjesztik, senki nem tudja követni, óriási pazarlás. Kérem tisztelettel tehát a főpolgármester urat, hogy szedje össze magát és a hivatalt is. Köszönöm.
ELNÖK:
Molnár Gyulának adom meg a szót. (Molnár Gyula: Nem kértem szót, bocsánat, téves!)
Ha további indítvány nem hangzik el, akkor szavazni fogunk az előterjesztések napirendre vételéről, illetve sorrendjéről.
Elfogadva azt az indítványt, amely a teremben is elhangzott - egyébként ebben a sorrendben említettem én is -, én is azt kérem, hogy egy blokkban, természetesen egymás után, külön napirendi pontként tárgyaljuk valamennyi tarifaemelési javaslatunkat.

1. sorszámmal osztottuk ki a „Javaslat a BKV Zrt. 2007. évi viteldíjaira” című előterjesztést. Azt javaslom a Közgyűlésnek, hogy ezt 10. napirendi pontként tárgyalja meg. Indítsuk a gépet! (Szavazás.)
1836/2006.(XII.14.) Főv.Kgy.h.
A Fővárosi Közgyűlés napirendjére veszi és 10. pontként tárgyalja meg a
Javaslat a BKV Zrt. 2007. évi viteldíjaira” című előterjesztést.
(65 igen, 0 ellenszavazat, 0 tartózkodás)
ELNÖK:
2. sorszám alatt osztottuk ki a „Javaslat az ivóvíz- és csatornahasználati díj 2007. évi mértékére” című előterjesztést. Ezt az előbbi előtt, tehát 9. napirendi pontként javaslom tárgyalni. Indítsuk a gépet! (Szavazás. - Egy férfi lép a padsorok közé. - Dr. Csonkás István felkéri, hogy távozzon. - Közbeszólások az ellenzéki padsorokból: Minket nem zavar!) Kihirdetem a szavazás eredményét:
1837/2006.(XII.14.) Főv.Kgy.h.
A Fővárosi Közgyűlés napirendjére veszi és 9. pontként tárgyalja meg a
 „Javaslat az ivóvíz és csatornahasználati díj 2007. évi mértékére” című előterjesztést.
(67 igen, 0 ellenszavazat, 0 tartózkodás)
ELNÖK:
3. sorszámmal: javaslat a lakossági távhőszolgáltatási díjakra, áralkalmazási, díjfizetési feltételekre című előterjesztést. Ezt 11. napirendi pontként javaslom tárgyalni. Indítsuk a gépet! (Szavazás.)
1838/2006.(XII.14.) Főv.Kgy.h.
A Fővárosi Közgyűlés napirendjére veszi és 11. pontként tárgyalja meg a
 „Javaslat a lakossági távhőszolgáltatási díjak 2007. évi korrekciójára és az áralkalmazási és díjfizetési feltételeket tartalmazó 84/2005. (XII. 16.) Főv. Kgy. sz. rendelet módosítására, új lakossági (háztartási) célú távhőszolgáltatási díjak megállapítására” című előterjesztést.
(67 igen, 0 ellenszavazat, 0 tartózkodás)
ELNÖK:
Most következik az a három személyi kérdés, amelyek közül az első a Főgáz Zrt. személyi ügye. Ezt 1/a. pont alatt javaslom tárgyalni. Indítsuk a gépet! (Szavazás.)
1839/2006.(XII.14.) Főv.Kgy.h.
A Fővárosi Közgyűlés úgy dönt, hogy 1/a. pontként tárgyalja meg
 „A FŐGÁZ Zrt. Igazgatóságában és Felügyelőbizottságában történő tagcserék és alapszabály módosítása” című előterjesztést.
(67 igen, 0 ellenszavazat, 0 tartózkodás)
ELNÖK:
A Közgyűlés történetében nem volt még példa arra, hogy mindenki itt lett volna és egyhangúlag szavaz.
A következő a 7. sorszámon kiosztott javaslat felügyelőbizottsági tagcserére című előterjesztés, amelyet 1/b. napirendi pont alatt kérek megtárgyalni. Indítsuk a gépet! (Szavazás.)
1840/2006.(XII.14.) Főv.Kgy.h.
A Fővárosi Közgyűlés napirendjére veszi és 1/b. pontként tárgyalja meg
a „Javaslat felügyelőbizottsági tag cseréjére” című előterjesztést.
(67 igen, 0 ellenszavazat, 0 tartózkodás)
ELNÖK:
1/c. pont alatt javaslom tárgyalni a 9. sorszám alatt kiosztott javaslat felügyelőbizottsági tagok cseréjére című előterjesztést - ebben az előterjesztésben több tagról van szó. Az a logika, hogy ezeknél kell zárt ülést tartani, tehát ezért vennénk ezeket egy blokkba. Indítsuk a gépet! (Szavazás.)
1841/2006.(XII.14.) Főv.Kgy.h.
A Fővárosi Közgyűlés napirendjére veszi és 1/c. pontként tárgyalja meg
a „Javaslat felügyelőbizottsági tagok cseréjére” című előterjesztést.
(67 igen, 0 ellenszavazat, 0 tartózkodás)
ELNÖK:
A 20. sorszámmal kiosztott javaslat az újonnan alakuló képviselő-testület munkájának informatikai támogatása céljából notebookok beszerzésére című előterjesztést 2. napirendi pontként javaslom tárgyalni. Indítsuk a gépet! (Szavazás.)
1842/2006.(XII.14.) Főv.Kgy.h.
A Fővárosi Közgyűlés napirendjére veszi és 2. pontként tárgyalja meg
a „Javaslat az újonnan alakuló képviselőtestület munkájának informatikai támogatása céljából notebook-ok beszerzéséhez forrás biztosítására” című előterjesztést.
(67 igen, 0 ellenszavazat, 0 tartózkodás)
ELNÖK:
Most a 22. sorszámmal kiosztott javaslat a Fővárosi Önkormányzat Szervezeti és Működési Szabályzatáról szóló közgyűlési rendelet módosítására című előterjesztést - ez az egyik SZMSZ-módosítás - javaslom 3. napirendi pontként tárgyalni. Tehát az SZMSZ-módosításról szavazunk most. (Szavazás.)
1843/2006.(XII.14.) Főv.Kgy.h.
A Fővárosi Közgyűlés napirendjére veszi és 3. pontként tárgyalja meg
a „Javaslat a Fővárosi Önkormányzat Szervezeti és Működési Szabályzatáról szóló 7/1992. 
(III. 26.) Főv. Kgy. sz. rendelet módosítására” című előterjesztést.
(37 igen, 0 ellenszavazat, 30 tartózkodás)
ELNÖK:
Következik a másik, a 26. sorszámon kiosztott előterjesztés: javaslat a Gazdasági Bizottságra átruházott hatáskörök kiegészítésére s a többi. Ezt javaslom 4. napirendi pontként tárgyalni. Indítsuk a gépet! (Szavazás.)
1844/2006.(XII.14.) Főv.Kgy.h.
A Fővárosi Közgyűlés napirendjére veszi és 4. pontként tárgyalja meg
a „Javaslat a Gazdasági Bizottságra átruházott hatáskörök kiegészítésére (a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. sz. rendelet módosítása)” című előterjesztést.
(34 igen, 0 ellenszavazat, 33 tartózkodás)
ELNÖK:
Ezután teszek sorrendi javaslatot arra, hogy a 19. sorszámmal kiosztott, javaslat főpolgármester-helyettes megválasztására, illetményére, költségtérítése, személygépkocsi-használatának megállapítására című előterjesztést a Közgyűlés 5. napirendi pontként tárgyalja, tehát a két SZMSZ-módosítás után következne ez. Indítsuk a gépet! (Szavazás.)
1845/2006.(XII.14.) Főv.Kgy.h.
A Fővárosi Közgyűlés napirendjére veszi és 5. pontként tárgyalja meg
 „A főpolgármester-helyettes megválasztása, illetménye, költségtérítése és személygépkocsi használata megállapítása” című előterjesztést.
(67 igen, 0 ellenszavazat, 0 tartózkodás)
ELNÖK:
Ezt követi a 23. sorszámon kiosztott előterjesztés: javaslat a Fővárosi Közgyűlés egyes bizottsági elnökeinek, alelnökeinek, egyéb tagjainak, tanácsnokainak megválasztására. Ez lenne a 6. napirendi pont. (Szavazás.)
1846/2006.(XII.14.) Főv.Kgy.h.
A Fővárosi Közgyűlés napirendjére veszi és 6. pontként tárgyalja meg
a „Javaslat a Fővárosi Közgyűlés egyes bizottságai elnökeinek, alelnökeinek és egyéb tagjainak, valamint tanácsnokainak megválasztására” című előterjesztést.
(37 igen, 0 ellenszavazat, 30 tartózkodás)
ELNÖK:
Most arról kell szavaznunk, hogy Ughy Attila képviselő úr indítványozta, hogy a Fővárosi Közgyűlés a 46. sorszámú napirendi pontot ne tárgyalja, tehát a 46. napirendi pont levételéről döntünk, igen szavazatával a levételt támogatja. Indítsuk a gépet! (Szavazás.)
1847/2006.(XII.14.) Főv.Kgy.h.
A Fővárosi Közgyűlés leveszi napirendjéről a „Javaslat a Fővárosi
Közterület-felügyelet 2007. évi kiemelt céljainak meghatározására” című előterjesztést.
(34 igen, 30 ellenszavazat, 2 tartózkodás)
ELNÖK:
Végszavazás következik. Indítsuk a gépet! Most szavazunk a mai napirendről. (Szavazás.)
1848/2006.(XII.14.) Főv.Kgy.h.
A Fővárosi Közgyűlés az ülés napirendjét az alábbiakban állapítja meg:

1/a. A FŐGÁZ Zrt. Igazgatóságában és Felügyelőbizottságában történő tagcserék és alapszabály módosítása.
1/b. Javaslat felügyelőbizottsági tag cseréjére.

1/c. Javaslat felügyelőbizottsági tagok cseréjére.

2. Javaslat az újonnan alakuló képviselő-testület munkájának informatikai támogatása céljából notebook-ok beszerzéséhez forrás biztosítására.

3. Javaslat a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. sz. rendelet módosítására.

4. Javaslat a Gazdasági Bizottságra átruházott hatáskörök kiegészítésére (a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. sz. rendelet módosítása).

5. A főpolgármester-helyettes megválasz-tása, illetménye, költségtérítése és személygépkocsi használata megállapí-tása.
6. Javaslat a Fővárosi Közgyűlés egyes bizottságai elnökeinek, alelnökeinek és egyéb tagjainak, valamint tanácsnokainak megválasztására.

7. Javaslat a települési szilárd közszolgáltatási hulladékkezelési díj 2007. évi mértékének megállapítására. A közszolgáltatási szerződés végrehajtásá-nak éves értékelése.
8. Javaslat a kéményseprő-ipari közszolgál-tatás 2007. évi díjtételeire. A közszolgáltatási szerződés végrehajtásá-nak éves értékelése.
9. Javaslat a köztemetőkről és a temetkezés rendjéről szóló 58/2000. (X. 26.) Főv. Kgy. sz. rendelet módosítására.
a.) Javaslat a kegyeleti közszolgáltatás 2007. évi díjtételeire és a 65/2000. (XII. 19.) Főv. Kgy. sz. rendelet módosítására.
b.) A közszolgáltatási szerződés végrehaj-tásának éves értékelése.
c.) 2007. évi sírhely-gazdálkodási terv.

10. Javaslat a települési folyékony hulladékkal kapcsolatos hulladékkezelési közszolgáltatási díj 2007. évi mértékének megállapítására. A közszolgáltatási szerződés végrehajtásának éves értékelése.
11. Javaslat az ivóvíz és a csatornahasználati díj 2007. évi mértékére.
12. Javaslat a lakossági távhőszolgáltatási díjak 2007. évi korrekciójára és az áralkalmazási és díjfizetési feltételeket tartalmazó 84/2005. (XII. 16.) Főv. Kgy. sz. rendelet módosítására, új lakossági (háztartási) célú távhőszolgáltatási díjak megállapítására.
13. Javaslat a BKV Zrt. 2007. évi viteldíjaira.
14. Javaslat a Fővárosi Önkormányzat fenntartásában lévő személyes gondoskodást nyújtó szakosított szociális intézmények térítési díjairól és a térítési díjakkal kapcsolatos eljárási rendről szóló 12/1997. (III. 20.) Főv. Kgy. sz. rendelet módosítására.
15. Javaslat a Fővárosi Önkormányzat fenntartásában lévő személyes gondoskodást nyújtó gyermekvédelmi intézmények által biztosított ellátások formáiról, igénybevételének módjáról és a térítési díjról szóló 22/1999. (V. 21.) Főv. Kgy. számú rendelet módosítására.
16. Javaslat önkormányzati rendelet módosítására a nevelési-oktatási intézményekben alkalmazandó élelmezési térítési díjak megállapításáról.
17. A Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 27/1995. (V. 15.) Főv. Kgy. sz. rendelet módosítására vonatkozó javaslat.

18. Javaslat a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 19/2005. (IV. 22.) Főv. Kgy. sz. rendelet módosítására.
19. Javaslat a Fővárosi Szabályozási Kerettervről szóló 46/1998. (X. 15.) Főv. Kgy. sz. rendelet módosítására.

20. Javaslat az 54/1993. (1994. II. 1.) Főv. Kgy. sz. rendelet alapján helyi védettség alá helyezésre, illetve helyi védettség megszüntetésére.
21. Javaslat a Visegrádi Rehabilitációs Szakkórház új elnevezésére.
22. Javaslat a Központi Műszaki Nyilvántartó és Mérnöki Iroda záró beszámolójának elfogadására.

23. Javaslat „Gyermekotthonok karácsonya 2006” rendezvény támogatására.

24. Javaslat a Gyermekotthon (Aga u.) kiváltása, József A. u. építés engedélyokiratának jóváhagyására.
25. Javaslat Budapest Főváros Önkormányzata 2006. évi költségvetésé-ről szóló 12/2006. (III. 16.) Főv. Kgy. sz. rendelet módosítására.
26. Javaslat a 2007. évi átmeneti finanszírozásra és költségvetési gazdálkodásra.
27. a.) Javaslat a Fővárosi Önkormányzat Szervezeti és Működési Szabályzatáról szóló 7/1992. (III.26.) Főv. Kgy. sz. rendelet és a Főpolgármesteri Hivatal alapító okiratának módosítására.
b.) Javaslat a Fővárosi Illetékhivatal megszűnésével összefüggő vagyoni és munkajogi intézkedések megtételére.

28. Javaslat az ENVIRODUNA Kft.-vel kötött használati megállapodás 2. számú módosítására (Bp. V. ker., Curia u. 3.)
29. Javaslat a Budapest IX. ker., Ráday u. 10-12. sz. alatti (hrsz.: 36820-36821) ingatlanok használatának – a 4-es metró építése céljából – a DBR Metró részére történő biztosítására.
30. Javaslat tulajdonosi hozzájárulás megadására a SPAR Áruház (Budapest III. ker., Csobánka tér 3. szám; hrsz: 62321/42) átalakítási engedélyezési tervéhez.
31. Budapest XIV. kerület, Olof Palme sétány 3. sz. alatti „HUNGEXPO felépítmények” elővásárlási ügye.
32. Budapest V. ker., Március 15. tér 3. sz. alatti 24321 hrsz-ú ingatlan (volt FCSM székház) értékesítésének ügye.
33. Javaslat a Bp. XI. ker., Árasztó u. – Duna u. mentén fekvő 43576/13 hrsz-ú ingatlan értékesítésére kiírt pályázat eredményére.
34. A BDK Budapesti Dísz- és Közvilágítási Kft. 2006. december 18-i taggyűlésével összefüggő kérdések.
35. Budapest III. ker., Gázgyár u. 1-3.- Graphisoft Park Kft. kérelme.

36. Fővárosi Önkormányzatot megillető elővásárlási jog gyakorlása több ingatlanra vonatkozóan.
37. Több évre szóló működési előirányzat biztosítása az önkormányzati őrzött P+R parkolókban a vagyonvédelmi szolgálta-tásra.
38. Donauhanse INTERREG III. B Cadses projekt partnerségi-megállapodás aláírása.

39. Javaslat szerződések megkötéséhez hozzájárulás megadására.

40. Javaslat előzetes hozzájárulás megadására a Fővárosi Önkormányzat fenntartásában lévő egyes egészségügyi intézmények bérleti szerződéseihez és megállapodásaihoz.

41. Javaslat fővárosi önkormányzati szociális intézmények alapító okiratának módosítására.

42. Javaslat a Fővárosi Polgári Védelmi Igazgatóság 2007. évi támogatására.
43. Javaslat a Budapesti Német Iskola Alapítvány alapítói okiratának módosítására.
44. Javaslat az Értelmi Fogyatékosok Otthona Tordas ingatlanvásárlás és lakóotthonná alakítás engedélyokiratának 1. számú módosítás jóváhagyására.
45. Javaslat a Thália Színház Kht. és a Budapesti Kamaraszínház Kht. haszon-kölcsön szerződésének megkötésére.
46. A Fővárosi Szabó Ervin Könyvtár 2007. évi Használati Szabályzata.
47. Az üzleti/értékesítendő portfólió vagyon C alcsoportjába tartozó tőzsdei részvények értékesítési minimálárának meghatározására a Főpolgármesteri Hivatal vagyonkezelésébe tartozó tőzsdei részvények átsorolása a BFVK Zrt. vagyonkezelésébe.
48. Budapest V. kerület, József Attila u. 3. és József nádor tér 1. sz. alatt található ingatlanok elővásárlási jog gyakorlása.

49. Előterjesztés a központi és fővárosi céltámogatással 1999 óta megépült Budapest II., és a XV. kerületi szennyvízcsatorna-hálózat befejezetlen, valamint a XXII. kerületi csatornavagyon befejezett, aktivált eszközként történő átadás-átvételére.
50. Beregszász megsegítése.
51. Javaslat a FOK Kht.-val kötendő szerződés jóváhagyására.

52. Javaslat a Bajcsy-Zsilinszky Kórház címzett támogatásból történő beruházás engedélyokiratának 3. számú módosítására.
53. Javaslat a Fővárosi Önkormányzat, valamint az Önkormányzati és Területfejlesztési Minisztérium között a 3 Lépés Program "Tárt Kapus Létesítmények" akciójának támogatásáról szóló Támogatási Szerződés jóváhagyására és felhasználására.

54. Javaslat teljesítménykövetelmények alapját képező kiemelt célok meghatározására a Főpolgármesteri Hivatalban 2007. évre.
55. Budapest Főváros Közigazgatási Hivatala vezetőjének 02-630/2006. sz. törvényességi észrevétele.

56. Cserné Szekeres Adrienn gondnok fellebbezése Szekeres Ariél Lilla személyi térítési díj ügyében.
57/a. Jelentés a lejárt határidejű közgyűlési határozatok végrehajtásáról.
(37 igen, 0 ellenszavazat, 30 tartózkodás)
ELNÖK:
Személyi kérdéseket tárgyalunk 1. napirendi pontként, három személyi kérdést. Kérem, hogy csak az maradjon bent a teremben, akit a szervezeti-működési szabályzatunk erre felhatalmaz.
(A Fővárosi Közgyűlés zárt ülésen folytatja munkáját.

Az ülésen elhangzottakat külön jegyzőkönyv rögzíti.)
ELNÖK:
Kérem, hogy az ajtókat nyissák ki, biztosítsuk az ülés nyilvánosságát.

Most a notebookok következnek.
A napirend 2./pontja: Javaslat az újonnan alakuló képviselőtestület munkájának informatikai támogatása céljából notebook-ok beszerzéséhez forrás biztosítására.
ELŐADÓ:
dr. Tiba Zsolt
ELNÖK:
Van-e kiegészítése?
ELŐADÓ:
Nincs kiegészítésem, köszönöm.
ELNÖK:
Kérdés? (Nincs jelentkező.) Hozzászólás? (Nincs jelentkező.) Kérem a gépet indítani! (Szavazás.)
1855/2006.(XII.14.) Főv.Kgy.h.
A Fővárosi Közgyűlés úgy dönt, hogy a Fővárosi Közgyűlés tagjai
részére új notebook-ok beszerzése érdekében Budapest Főváros Önkormányzata 2007. évi költségvetésében a „Számítástechnikai eszközök 2004-2012” feladaton 34,0 mFt többlet-előirányzatot biztosít.
Határidő: 2007. évi költségvetés elfogadásakor
Felelős: dr. Demszky Gábor
(64 igen, 0 ellenszavazat, 3 tartózkodás)
ELNÖK:
Megkérem a frakcióvezető urakat, hogy fáradjanak a protokollterembe. Fél óra szünetet tartunk.
(Szünet: 9.46-10.53.- Jelenlévők száma 64)
ELNÖK:
Kezdenénk a Fővárosi Önkormányzat Szervezeti és Működési Szabályzatáról szóló rendelet módosításának tárgyalását.
Úgy látom, hogy Danielisz Béla képviselő úr szót kért. Megadom a szót.
DANIELISZ BÉLA (MSZP):
Köszönöm a szót, főpolgármester úr. Mielőtt az SZMSZ-módosítás vitáját elkezdenénk, a szocialista frakció fél óra szünetet kér. (Közbeszólások. Wintermantel Zsolt: Szerintem szombatra is hívjatok össze frakcióülést.)
ELNÖK:
Az SZMSZ-nek megfelelően fél óra szünetet rendelek el.
(Szünet: 10.54 - 11.44.

ELNÖK: dr. Demszky Gábor)
ELNÖK:
Kérek szépen mindenkit, foglaljon helyet. (Zaj.) Egy kis figyelmet kérek! A következő napirendi pontunk a december 14-én iktatott és 13-án kelt, Steiner Pál és Ikvai-Szabó Imre frakcióvezető urak által jegyzett Szervezeti és Működési Szabályzat módosítás, amely a Közgyűlés állandó bizottságaival kapcsolatos.
A napirend 3./ pontja: Javaslat a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. sz. rendelet módosítására.
ELŐADÓK: 
Ikvai-Szabó Imre, dr. Steiner Pál
HOZZÁSZÓLÓK:
dr. Bagdy Gábor, Tarlós István, Gy. Németh Erzsébet, Hunvald György
ELNÖK:
Megkérdezem a két előterjesztőt, Steiner Pál és Ikvai-Szabó Imre frakcióvezető urakat, hogy kívánnak-e szólni erről a napirendi pontról. Előterjesztők?
ELŐADÓ (dr. Steiner Pál): 
Tisztelt Főpolgármester Úr! Tisztelt Közgyűlés! Az előterjesztett indítványt két kérdéskörben szeretnénk módosítani. Az egyik a bizottságok mellett működő apparátusra vonatkozik, ez ügyben a főjegyző úrral megbeszéltem a szöveget, kérném szépen, hogy ismertesse. A másik kérdéskörben pedig azt javasoljuk a tisztelt Közgyűlésnek és a főpolgármester úrnak, hogy a tanácsnokok feladatai és munkafeltételeinek a meghatározása kapcsán úgy döntsön a Közgyűlés, hogy a februári rendes közgyűlésen állapítsuk meg ezeket a feladatokat és ezeket a munkafeltételeket. Ez lenne a határozati javaslat.
ELNÖK:
Köszönöm szépen. Akkor az SZMSZ 1. § (2) bekezdésének a módosításáról van szó, amely a szöveghez képest eltérően alakul, és a főjegyző úr fogja ismertetni a szöveget.
DR. TIBA ZSOLT főjegyző: 
Igen. Tisztelt Közgyűlés! Akkor, ha jól értettem a szándékot, az SZMSZ 56. § (2) bekezdése f) pontjában szereplő - most már akkor szövegszerűen olvasnám fel az itt szereplő előterjesztés helyébe lépő szöveget -, a „bizottságonként maximum 3 fő” szövegrész helyébe a következő szövegrész lép: „bizottságonként maximum 3 fő, a Kiemelt Fejlesztések Bizottsága esetében maximum 7 fő”. Nem tudom, hogy jó-e, kérdezem az előterjesztőket. (Dr. Steiner Pál: Jó.) Tehát így hangozna. Magyarul: három, egy helyen, a kiemelt fejlesztések bizottságánál hét fő maximum.
ELNÖK:
Köszönöm szépen. Kérem szépen erről Ikvai úr nyilatkozatát, hiszen ketten előterjesztők.
ELŐADÓ (Ikvai-Szabó Imre): 
Igen.
ELNÖK:
Igen. Tehát ez a két előterjesztő közös módosító indítványa, amely így az előterjesztésnek a részét képezi. Megkérdezem a tisztelt testületet, hogy kíván-e valaki kérdést intézni az előterjesztőkhöz. (Senki nem jelentkezik.) Megállapítom, hogy kérdés nincs. Ki kíván hozzászólni ehhez a napirendi ponthoz? (Jelentkezések.) Bagdy Gábor úrnak adom meg a szót.
DR. BAGDY GÁBOR (KDNP): 
Főpolgármester úr, köszönöm szépen a szót. Most a 22. napirendi pontról, az SZMSZ-ről beszélünk, ugye?
ELNÖK:
Igen.
DR. BAGDY GÁBOR (KDNP): 
Nehogy tévedésbe essek! Egy ilyen napirendi pontot jó lett volna egy kicsit előbb látni, hogy érdemben el lehessen olvasni és hogy érdemben véleményezni lehessen. Erre sajnos nem volt idő és mód, ezért ennek az érdemi tárgyalása számos problémába ütközik. Mindazonáltal van egy-két konkrét javaslat, módosító indítvány, amelyet szeretnék elmondani.
Az utóbbi hetekben-hónapokban sok vita zajlott le arról - legalábbis állítólag - koalíciós berkeken belül, hogy mi legyen a hatásköre a Gazdasági Bizottságnak és a közgyűlésnek. Én frakciónk azon elvi álláspontját szeretném képviselni, hogy vannak bizonyos dolgok, bizonyos döntések, a főváros ügyeit alapvetően meghatározó kérdések, amelyekben feltétlenül a közgyűlés hatáskörében szeretnénk tartani döntéseket. Ennek alapján javasoljuk, hogy a 25. pontban némi módosítást tegyünk, a módosításra tett konkrét javaslat, hogy a Gazdasági Bizottság ne döntsön egyes kérdésekben, nevezetesen az egyszemélyes gazdasági társaságok, a közhasznú társaságok legfőbb szervének, s a többi, s a többi, nem szeretném idézni a szöveget, az egész paragrafust, hanem az a javaslatunk, hogy itt előzetesen véleményezzen a Gazdasági Bizottság, és ebben a kérdésben a közgyűlés döntsön. Köszönöm szépen.
ELNÖK:
Köszönöm szépen. Az SZMSZ-ünk szerint módosító indítványról akkor tudunk dönteni, hogyha azt írásban megkapom. Kérem szépen, hogy a képviselő úr ezt írásban terjessze elő, akár úgy, hogy az eredeti anyagot hozza, és abban világosan jelöli, hogy mi a módosítás, amit indítványoz. (Dr. Bagdy Gábor átadja a módosító javaslatot az elnöknek.)
Tarlós István úrnak adom meg a szót ügyrendi kérdésben.
TARLÓS ISTVÁN (Fidesz): 
Köszönöm szépen. Tisztelt Főpolgármester Úr! Kérdezni szeretnék. Az ellenzéknek, de talán más képviselőcsoportoknak sincs mindig módjukban olyan hirtelenséggel írásba foglalni előterjesztéseket és módosításokat, mint amilyen váratlansággal itt most például az ülésen megkapjuk. Mi annak a módja, hogy amikor az ilyen módon kiosztott előterjesztésekre és módosító javaslatokra reagálni kívánnánk, akkor mi is megtehessük, hogy itt írásba foglaljuk? Mert így akkor az kizárja, hogy egyáltalán követhető legyen számunkra és reagálni lehessen az ilyen, helyben kiosztott előterjesztésekre. Ugyanis amit a főpolgármester úr mondott, az elfogadható, valóban így van, csak egyszerűen nincs rá módunk. Köszönöm szépen.
ELNÖK:
Levezető elnökként szeretném tájékoztatni arról, hogy a Főpolgármesteri Hivatal stábjának egy része, a Szervezési Ügyosztály és munkatársai kitelepülnek ilyenkor ide, a helyszínre, és a közgyűlési terem mellett lévő utolsó szobában megvan a megfelelő apparátus, ahol az önök által lediktált avagy korábban kézzel lejegyzett szövegeket azonnal leírják, és itt önök azokat írásban is előterjeszthetik.
De természetesen rugalmasan kezeljük ezeket az ügyeket, tehát ha önök itt, helyben kézzel írnak le egy módosító javaslatot, akkor én azt is felteszem szavazásra. Az írásbeliséghez az SZMSZ-ünk miatt és a követhetőség miatt is ragaszkodnom kell. Tehát az önök rendelkezésére áll a teljes itt lévő főpolgármesteri hivatali apparátus, azok, akik azért vannak, hogy a Fővárosi Közgyűlés munkáját megkönnyítsék.
Gy. Németh Erzsébetnek adom meg a szót.
GY. NÉMETH ERZSÉBET (MSZP):
Köszönöm a szót, főpolgármester úr. Azt szeretném javasolni, hogy a Gazdasági Bizottságra vonatkozó pontok közül a 25.-ről és a 26.-ról külön szavazzon a Közgyűlés, tehát ne egyben az összes többivel. Ugye, jól tudom, hogy ehhez is minősített többség kell, hogy benne maradjon az eredeti SZMSZ-módosításban?

Köszönöm.
ELNÖK:
Tehát külön szavazást kért a képviselő asszony a 25. és a 26. pontokról, és ez átfedésben van Bagdy képviselő úr indítványával. (Jelzésre:) Bizonyos értelemben igen.

Hunvald György úrnak adom meg a szót.
HUNVALD GYÖRGY (MSZP):
Tisztelt Főpolgármester Úr! Kezdő képviselő lévén lemaradtam a kérdésről, ezért most állításként mondom, hogy véleményem szerint a Gazdasági Bizottság 10. pontja törvényellenes; január 1-től nem lehet versenyeztetés nélkül helyiségbérlőt kijelölni egyetlen önkormányzatnak sem. A főjegyző urat kérdezem, mennyiben törvényes ez.
ELNÖK:
Megkérdezem a főjegyző urat, hogy kíván-e válaszolni. Tehát a Gazdasági Bizottságnál van ez a 10. pont. (Rövid szünet.) Főjegyző úr!
DR. TIBA ZSOLT főjegyző: 
Ez egy létező jogszabály, itt hivatkozunk erre az érvényben lévő lakásrendeletre, és abban van egy ilyen eljárás. Én azt tudom mondani, hogy amíg a jogszabály hatályban van, addig a hatáskört is telepíteni kell valahová. De természetesen ezzel foglalkozni fogunk, mert nem kizárható, hogy módosítani kell, de most azt tudom mondani, hogy egy létező jogszabályról van szó, és inkább akkor előbb konzultáljunk. Mi nem látjuk ezt törvénysértőnek, de lehet, hogy tévedünk, ezért meg fogjuk vizsgálni; természetesen ez érdekünk is.

Köszönöm szépen.
ELNÖK:
Köszönöm szépen. Más hozzászólót nem látok, a vitát lezárom, az előterjesztőké a válaszadás lehetősége. Kívánnak-e a felmerült kérdésekre reflektálni, vagy a vitában hozzászólni?

Ikvai-Szabó Imrének adom meg a szót.
ELŐADÓ (Ikvai-Szabó Imre): 
Főpolgármester Úr! Tisztelt Közgyűlés! A magam nevében mindenképpen azt szeretném megerősíteni, hogy a közös módosító indítványon kívül minden egyes indítványról külön szavazást fogunk kérni.
ELNÖK:
Természetesen külön fogunk szavazni Bagdy úr indítványáról, illetve Gy. Németh Erzsébet asszony indítványáról is. Ez azzal a technikával történhet egyébként – Steiner urat úgy tekintem, hogy ő nem kíván élni az előterjesztők részéről a zárszó jogával, tehát a szavazás következik; figyelmet kérek –, hogy először Bagdy úr módosító indítványáról fogunk szavazni. (Folyamatos zaj.) Figyelmet kérek. (Kérésre:) Nem tudjuk kiosztani az anyagot, mert itt kaptam meg kézbe. Az eredeti szövegben a 16. oldalon találják meg a 25. pontot, ahol a képviselő úr úgy javasolja módosítani a szöveget, hogy az eredetileg „gyakorolja” kifejezés helyett „előzetes véleményezési jogot gyakorol” kifejezést használja. Ennyi a módosítás első része. Ennek a bekezdésnek az utolsó mondata pedig - ami úgy kezdődik, hogy „Dönt továbbá minden más, az előbbi társaságok alapszabályának…” s a többi - elmarad. Ez az indítvány.

Megkérdezem a két előterjesztőt, hogy támogatják-e az indítványt. (Dr. Steiner Pál: Nem. – Ikvai-Szabó Imre: Nem.) Nem. Az indítványt szavazásra teszem fel. Indítsuk a gépet! Igen szavazatával Bagdy úr módosító indítványát támogatja. (Szavazás.)
1856/2006.(XII.14.) Főv.Kgy.h.
A Fővárosi Közgyűlés nem fogadja el dr. Bagdy Gábor módosító
indítványát, mely szerint a 25. pontot úgy javasolja módosítani, hogy: „Előzetes véleményezési jogot gyakorol az egyszemélyes gazdasági társaság, illetve közhasznú társaság legfőbb szervének a 27/1995. (V. 15.) Főv. Kgy. sz. rendelet 20. § (1) bekezdésében fel nem sorolt egyéb, törvény által hatáskörébe tartozó jogait – a 27/1995. (V. 15.) Főv. Kgy. sz. rendelet 20. § (4)-(8) bekezdésében foglaltak kivételével -, az SZMSZ 6. számú melléklete szerint illetékes bizottság hozzájárulásával”.
(32 igen, 29 ellenszavazat 4 tartózkodás)
ELNÖK:
Megkérdezem Gy. Németh Erzsébetet, hogy a (25) és (26) bekezdésekről, amelyek a Gazdasági Bizottság hatáskörét határozzák meg, külön kér-e szavazást, vagy együttesen.
GY. NÉMETH ERZSÉBET (MSZP):
Külön kérem.
ELNÖK:
Külön mind a kettőről.
GY. NÉMETH ERZSÉBET (MSZP):
Külön szavazást kérek a két pontról együtt.
ELNÖK:
A két pontról együtt. A két pontról együtt fogunk szavazni Gy. Németh Erzsébet indítványa szerint, ez a két bekezdés maradjon el. Nem?
GY. NÉMETH ERZSÉBET (MSZP):
Külön szavazást kérek.
ELNÖK:
Külön szavazást. Tehát akkor először a 25. pontról szavazunk. Indítsuk a gépet! Igen szavazatával elfogadja ezt a bizonyos (25) bekezdést. (Szavazás.)
1857/2006.(XII.14.) Főv.Kgy.h.
A Fővárosi Közgyűlés úgy dönt, hogy nem fogadja el a Gazdasági
Bizottságra vonatkozó 25. pontban foglaltakat, mely szerint:

„Gyakorolja az egyszemélyes gazdasági társaság, illetve közhasznú társaság legfőbb szervének a 27/1995. (V. 15.) Főv. Kgy. sz. rendelet 20. § (1) bekezdésében fel nem sorolt egyéb, törvény által hatáskörébe tartozó jogait – a 27/1995. (V. 15.) Főv. Kgy. sz. rendelet 20. § (4)-(8) bekezdésében foglaltak kivételével -, az SZMSZ 6. számú melléklete szerint illetékes bizottság hozzájárulásával. Dönt továbbá minden más az előbbi társaságok alapszabályának rendelkezése által alapítói döntést igénylő kérdésben, a 27/1995. (V. 15.) Főv. Kgy. sz. rendelet 20. § (4)-(8) bekezdésében foglaltak kivételével”.
(29 igen, 28 ellenszavazat, 7 tartózkodás)
ELNÖK:
A (26) bekezdés következik ugyanezzel a szavazási technikával. Igen szavazatával támogatja ezt a bekezdést. Most szavazunk. (Szavazás.)
1858/2006.(XII.14.) Főv.Kgy.h.
A Fővárosi Közgyűlés úgy dönt, hogy nem fogadja el a Gazdasági
Bizottságra vonatkozó 26. pontban foglaltakat, mely szerint:

„Többszemélyes társaságoknál a társaság legfőbb szervének döntését megelőzően határoz a 27/1995. (V. 15.) Főv. Kgy. sz. rendelet 20. § (1) bekezdésében fel nem sorolt egyéb, törvény által a legfőbb szerv hatáskörébe utalt jogok gyakorlása tekintetében – a 27/1995. (V. 15.) Főv. Kgy. sz. rendelet 20. § (4)-(8) bekezdésében foglaltak kivételével -, az SZMSZ 6. számú melléklete szerint illetékes bizottság hozzájárulásával. Előzetesen határoz továbbá minden más, az előbbi társaságok alapszabályának rendelkezése által alapítói döntést igénylő kérdésben, a 27/1995. (V. 15.) Főv. Kgy. sz. rendelet 20. § (4)-(8) bekezdésében foglaltak kivételével”.
(26 igen, 34 ellenszavazat, 7 tartózkodás)
ELNÖK:
Ezen két pont kivételével fölteszem szavazásra valamennyi pontot azzal a kiegészítéssel, amit befogadtunk már, illetve módosítással, valamint azzal a kiegészítéssel, ami a teremben elhangzott a februári határidőre vonatkozólag; a tanácsnokok feladatkörét meghatározó határidőről van szó. Indítsuk a gépet! Most szavazunk. (Szavazás.)
A Fővárosi Közgyűlés az elfogadott módosítással megalkotja 63/2006. (…..) számú önkormányzati rendeletét a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. számú rendelet módosításáról.
(37 igen, 28 ellenszavazat, 2 tartózkodás)
1859/2006.(XII.14.) Főv.Kgy.h.
A Fővárosi Közgyűlés Felkéri a főpolgármestert, hogy a tanácsnokok
feladatai és munkafeltételei meghatározásáról készüljön közgyűlési előterjesztés.

Határidő: a Közgyűlés februári rendes ülése
Felelős: dr. Demszky Gábor
(37 igen, 28 ellenszavazat, 2 tartózkodás)
ELNÖK:
Következik a 26. sorszámú előterjesztés, Ikvai és Steiner urak jegyzik.
Javaslat a Gazdasági Bizottságra átruházott hatáskörök kiegészítésére (a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. számú rendelet módosítására).
ELŐADÓK: 
Ikvai-Szabó Imre, dr. Steiner Pál
ELNÖK:
Kívánnak-e szólni? (Ikvai-Szabó Imre: Nem.) Steiner úr? (dr. Steiner Pál: Nem.) Nem. Van-e kérdés az előterjesztőkhöz?
ELNÖK:
Bagdy Gábor kíván hozzászólni.
DR. BAGDY GÁBOR (KDNP): 
Kérdés!
ELNÖK:
Mindig kérem, hogy jelezzék kézfeltartással!
DR. BAGDY GÁBOR (KDNP): 
Sajnos itt most kicsit sűrűn vagyunk, nem látszik minden pontosan.
Főpolgármester Úr! Kérdésem szinte költői: lehetne olyan működési módot bevezetni, hogy ilyen típusú előterjesztések áttanulmányozására a szavazás előtt módunk nyíljon?
ELNÖK:
Tarlós úr kér ügyrendben szót.
TARLÓS ISTVÁN (Fidesz): 
Köszönöm szépen, főpolgármester úr. Nem beszéltünk össze Bagdy Gáborral. Lehet, hogy előrehaladott korom miatt van, de én egyszerűen képtelen vagyok hatvanoldalas, helyben osztott anyagokat negyed óra alatt itt elolvasni és értékelni.
A frakciók, isten tudja, milyen logika alapján, kialakíthatnak álláspontokat, azonban ezt egy kicsit felelőtlennek tartom. Lehet, hogy nem főpolgármester úrtól, hanem a főjegyzőtől kellene kérdezzem: egyszerűen kezelhetetlen, hogy hatvanoldalnyi helyben osztott anyagról kell itt, szinte percek alatt dönteni és szavazni. Lehet, hogy egyedül én állok alacsonyabb színvonalon, de nem tudom elképzelni, hogy ezt itt a képviselők elolvassák, mérlegelik, és felelősen szavaznak róla.
Elnézést kérek, de ez így követhetetlen! Ahogy szerényen összeszámoltam, körülbelül hatvanoldalnyi anyagot osztottak ki helyben. Ha nem önnek kell szóljon a kérdés, akkor elnézést, a főjegyző úrtól kérdezem, de szeretném, ha ezt a módszert nem követnénk, mert valahogy szavazni fogunk, látszólag szabályosan, látszólag felelősen, de tartalmilag ez egyáltalán nem így van. Köszönöm szépen.
ELNÖK:
Ughy Attilának adom meg a szót.
UGHY ATTILA (Fidesz): 
Kérdést szeretnék feltenni. Néhány dolgot szeretnék megemlíteni. Mivel ez az egész napirendi pont, meg amit a főpolgármester úr itt a testületben ma művel, a kabaréhoz hasonlít, ezért az ön előterjesztéséből néhány kabarisztikus javaslatot. Például a Gazdasági Bizottság döntései, illetve hatáskörei között dönt a közérdekű mederszabályozáshoz szükséges területekről és az ehhez szükséges intézkedések megtételéről. Gyakorolja a fenntartói jogokat a meder használatával, illetve nem vízgazdálkodási célú hasznosításával összefüggésben. Előtte: javaslatot tesz a regionális szociálpolitikai tanács tagjára, mint intézményfenntartó. Évenként pályázhat az idősbarát önkormányzati díjra. Soroljam még ezeket? Ez egyszerűen nevetséges, amit önök itt csinálnak ezzel a bizottsággal, a hatáskörökkel.
Október 1-jén volt az önkormányzati választás. Önnek, főpolgármester úr, volt nagyjából két és fél hónapja, hogy valami épkézláb működési rendet összeeszkábáljon. Ehhez képest ilyen napirendeket kapunk, ilyen előterjesztéseket kapunk, nagyjából a tárgyalás előtt fél órával. Ez elfogadhatatlan!
ELNÖK:
Ikvai-Szabó Imrének mint előterjesztőnek adom meg a szót ügyrendben.
ELŐADÓ (Ikvai Szabó Imre): 
Főpolgármester Úr! Tisztelt Fővárosi Közgyűlés! Érzékelve az előterjesztés nehézségeit, délutáni elnapolását fogjuk javasolni a napirendnek. Köszönöm szépen.
ELNÖK:
A Közgyűlés ebédszünet után tárgyalja ezt a napirendet – ezt javasolta az előterjesztő, egyetértésben a másik előterjesztővel. Erről fogunk szavazni. Az SZMSZ szerint szavaznunk kell. Kérem a gépet indítani! (Szavazás.)
1860/2006.(XII.14.) Főv.Kgy.h.
A Fővárosi Közgyűlés úgy dönt, hogy a „Javaslat a Gazdasági
Bizottságra átruházott hatáskörök kiegészítésére (a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. sz. rendelet módosítása)” című előterjesztést ebédszünet után tárgyalja meg.
(59 igen, 0 ellenszavazat, 5 tartózkodás)
ELNÖK:
Következő napirendünk: főpolgármester-helyettes választása. Felkérném a korelnök urat, Balogh Pál urat, hogy üljön ide ki mellém, és korelnökként vezesse le a szavazást, mivel én vagyok az előterjesztő.
(Az ülés vezetését dr. Balogh Pál korelnök veszi át.)
A napirend 4./ pontja: Főpolgármester-helyettes megválasztása, illetménye, költségtérítése és személygépkocsi használata megállapítása.
ELŐADÓ:
dr. Demszky Gábor
ELNÖK:
Tisztelt Közgyűlés! Tisztelt Főpolgármester Úr! Engedjék meg, hogy mint korelnök, ismét „üzembe helyezzem” magam, és egy rövid időre átvegyem az elnöki teendők ellátását.
Egy feladatom van: egy főpolgármester-helyettes választásának a lebonyolítása.
A Szervezeti és Működési Szabályzat 59. §-a értelmében a közgyűlés a saját tagjai közül a főpolgármester javaslatára titkos szavazással, a közgyűlés megbízatásának időtartamára a főpolgármester helyettesítésére, munkájának segítésére főpolgármester-helyettest választ.
Mielőtt a napirend tárgyalására rátérnénk, a titkos szavazás lebonyolítására és eredményének megállapítására Szavazatszámláló Bizottságot kell választanunk.
A Fővárosi Közgyűlésben mandátumhoz jutott pártok között történt megállapodás alapján, az SZMSZ 34. § (1) bekezdésével összhangban javaslom, hogy a mai szavazás lebonyolításához a Közgyűlés frakciónként egy-egy képviselőből az alábbi Szavazatszámláló Bizottságot válassza meg. A Szavazatszámláló Bizottság elnökének és természetesen tagjának javaslom dr. Steiner Pált az MSZP részéről, Szatmáryné Jähl Angélát a Fidesz részéről, dr. Rétvári Bencét a KDNP részéről és Ikvai-Szabó Imrét az SZDSZ részéről.
Megkérdezem, hogy ezzel kapcsolatosan van-e… (Közbeszólások.) Bocsánat, elfelejtettem: Vaskor László úr, az MDF részéről.

Megkérdezem, hogy van-e a Szavazatszámláló Bizottság elnökével és tagjaival összefüggésben kérdés vagy észrevétel. (Nincs jelentkező.) Úgy látom, nincs.

Hozzászólás van-e ezzel kapcsolatosan? Tarlós úr!
TARLÓS ISTVÁN (Fidesz): 
Ha jól látom, akkor igen, de rövid és egyszerű a kérdés. Milyen jogszabály vagy milyen rendelet alapján vezeti korelnök az ülést?
DR. DEMSZKY GÁBOR főpolgármester: 
Én válaszolnék, vagy inkább a főjegyző úr, az a helyesebb, egy jogi kérdésről van szó.
DR. TIBA ZSOLT főjegyző: 
Az SZMSZ tartalmazza – és egyébként így történt minden egyes ciklusban eddig a főpolgármesterhelyettes-választásnál –, hogy miután a főpolgármester vezeti az ülést olyankor, és még nincsen helyettese, ezért átadja az ülés vezetését – a szabályt most nem tudom szakasz szerint megmondani, de megkereshetjük – a korelnöknek. Ha ő most beteg lenne, akkor az őt követő korelnök, vagy ha ő beteg lenne, akkor az őt követő korelnök, tehát mindig a legidősebb képviselő vezetné az ülést. Így volt az alakuló ülésen is.
TARLÓS ISTVÁN (Fidesz): 
Bonyolult megtalálni?
TIBA ZSOLT főjegyző: 
Tisztelt Képviselő Úr! Az SZMSZ 4. §-áról van szó, ennek is elsősorban a (3) bekezdéséről, valamint a 24. §-áról, ennek is elsősorban a (2) bekezdéséről. Köszönöm szépen.
ELNÖK:
Van-e még további észrevétel? (Nincs jelentkező.) Amennyiben nincs, akkor azt javasolom, hogy szavazzunk.
Először a Szavazatszámláló Bizottság elnökéről szavazzunk. Kérem, hogy aki elfogadja dr. Steiner Pált a Szavazatszámláló Bizottság elnökének, az szavazzon igennel; ha nem, akkor szavazzon nemmel, vagy tartózkodjon. Kérem, szavazzunk! (Szavazás.)
1861/2006.(XII.14.) Főv.Kgy.h.
A Fővárosi Közgyűlés úgy dönt, hogy a főpolgármester-helyettes
megválasztásának (titkos szavazás) lebonyolítására ideiglenes bizottságként Szavazatszámláló Bizottságot hoz létre.
A Szavazatszámláló Bizottság elnökének, tagjának dr. Steiner Pált megválasztja.
(65 igen, 0 ellenszavazat, 0 tartózkodás)
ELNÖK:
(Taps.) Folytatjuk a szavazást. Vaskor László személyét teszem fel szavazásra. Kérem, hogy aki egyetért azzal, hogy Vaskor László a Szavazatszámláló Bizottság tagja legyen, az szavazzon igennel, illetve ha nem, akkor szavazzon nemmel, vagy tartózkodjon. Kérem, szavazzunk! (Szavazás.)
1862/2006.(XII.14.) Főv.Kgy.h.
A Fővárosi Közgyűlés a Szavazatszámláló Bizottság tagjának

Vaskor Lászlót megválasztja.
(60 igen, 0 ellenszavazat, 3 tartózkodás)
ELNÖK:
(Taps.) A következő jelölt Szatmáryné Jähl Angéla. Kérem, szavazzunk! (Szavazás.)
1863/2006.(XII.14.) Főv.Kgy.h.
A Fővárosi Közgyűlés a Szavazatszámláló Bizottság tagjának

Szatmáryné Jähl Angélát megválasztja.
(64 igen, 0 ellenszavazat, 0 tartózkodás)
ELNÖK:
(Taps.) A következő személy dr. Rétvári Bence. Kérem, szavazzunk! (Szavazás.)
1864/2006.(XII.14.) Főv.Kgy.h.
A Fővárosi Közgyűlés a Szavazatszámláló Bizottság tagjának

dr. Rétvári Bencét megválasztja.
(64 igen, 0 ellenszavazat, 0 tartózkodás)
ELNÖK:
(Taps.) Az utolsó javaslat: Ikvai-Szabó Imre. Kérem, szavazzunk!
1865/2006.(XII.14.) Főv.Kgy.h.
A Fővárosi Közgyűlés a Szavazatszámláló Bizottság tagjának

Ikvai-Szabó Imrét megválasztja.
(66 igen, 0 ellenszavazat, 0 tartózkodás)
ELNÖK:
(Taps.) A Szavazatszámláló Bizottság felállt. Miután a főpolgármester-helyettes személyére a főpolgármester tehet és tesz javaslatot, megkérdezem Demszky Gábor főpolgármester urat mint a napirend előadóját, hogy van-e szóbeli kiegészítése.
ELŐADÓ:
Hagyó Miklóst azért javasolom főpolgármester-helyettesnek, tehát arra kérem a Fővárosi Közgyűlést, hogy szavazatával támogassa ezt az indítványomat, mert személyében garanciát látok arra, hogy a közös koalíciós programot együtt meg tudjuk valósítani.
Tapasztalt, fiatal, lendületes politikus, évek óta képviseli Budapestet a XII. kerületben és a parlamentben is. Határozott, a reformoktól meg nem riadó, hatékony, szakszerű lépéseket várok el tőle mindenekelőtt a város átjárhatóbbá tételében, a BKV megújításában, a parkolás rendezésében, a városrehabilitációs eszközök megsokszorozásában, az európai uniós pénzek, források megfelelő hasznosításában; ezeken a területeken a nem halogatható döntések és javaslatok szakszerű, gyors előkészítésében számítok rá mint a legközvetlenebb munkatársamra. (Taps az MSZP és az SZDSZ padsoraiban.)
ELNÖK:
Köszönöm szépen főpolgármester úr szóbeli kiegészítését. Megjegyzem, hogy a helyszínen 19. sorszámmal egy írásos előterjesztést osztottunk ki. Megkérdezem, hogy az előterjesztéssel, a személyi javaslattal kapcsolatban van-e valakinek kérdése vagy észrevétele. (Nincs jelentkező.) Úgy látom, hogy nincs kérdés. Észrevétel? (Nincs jelentkező.) Nincs. Hozzászólás? (Nincs jelentkező.) Nincs. Akkor lezárom ezt a napirendet.

Következik a főpolgármester-helyettes titkos megválasztása. Szeretném ismertetni a szavazás módját. A szavazólapon szavazni lehet a jelöltre a neve alatt szereplő megfelelő körbe tett, két egymást metsző vonallal; a jelöltre lehet igennel vagy nemmel szavazni, és a szavazástól tartózkodni. A szavazat akkor érvényes, ha a jelöltre szavazólaponként csak egyféle szavazatot adtak le.
A főpolgármester-helyettes megválasztásához minősített többség, tehát 34 szavazat szükséges. Tájékoztatom a tisztelt képviselőket, hogy szavazni a tőlem bal kézre lévő teremben lehet, ahol a szavazófülke és az urna rendelkezésre áll. A szavazólapokat a teremben kapják meg a Szavazatszámláló Bizottságtól. A szavazólap érvényességéhez szükséges, hogy azt a Szavazatszámláló Bizottság bélyegzővel lássa el.

Kérem képviselőtársaimat, hogy a szavazás céljából a közgyűlési teremből menjenek a szavazásra kialakított helyiségbe, és szavazatuk leadása után onnan a másik ajtón fáradjanak vissza a terembe. A szavazás lebonyolításához kérem a hivatal közreműködését. A szavazás időtartamára 30 perc szünetet rendelek el.
(Szünet: 12.17-12.42.

ELNÖK:

dr. Balogh Pál)
ELNÖK:
Tisztelt Képviselőtársaim! Kérem, mindenki foglalja el a helyét, folytatjuk a munkát.

A Szavazatszámláló Bizottság megállapította a szavazás eredményét, és elkészítette a jegyzőkönyvet. Felkérem dr. Steiner Pált, a Szavazatszámláló Bizottság elnökét, hogy ismertesse a szavazás eredményét.
DR. STEINER PÁL, a Szavazatszámláló Bizottság elnöke: 
Tisztelt Főpolgármester Úr! Tisztelt Közgyűlés! A Fővárosi Közgyűlés érvényes és szabályos szavazást folytatott le. A Szavazatszámláló Bizottság ezt a tényt megállapította.
1866/2006.(XII.14.) Főv.Kgy.h.
A Fővárosi Közgyűlés megbízatásának időtartamára 2006. december 14-

ei kezdődő hatállyal Hagyó Miklós fővárosi képviselőt főállású főpolgármester-helyettesnek megválasztja.
Határidő: azonnal
Felelős: dr. Demszky Gábor
(56 igen, 5 ellenszavazat, 4 tartózkodás)
DR. STEINER PÁL, a Szavazatszámláló Bizottság elnöke: 
E szavazáson a leadott szavazatok száma 65 volt, ebből igen szavazatot kapott Hagyó Miklós 56-ot (Taps az MSZP, az SZDSZ és a KDNP padsoraiban.), nemmel szavaztak 5-en, és tartózkodott 4 fő.

Köszönöm szépen a figyelmet, gratulálok a főpolgármester-helyettes úrnak. (Taps.)
ELNÖK:
Megköszönöm a Szavazatszámláló Bizottság munkáját és a bizottság elnökének jelentését. Kihirdetem, hogy a Közgyűlés a 2. számú határozati javaslatot teljesítette, és december 14-ei hatállyal Hagyó Miklós fővárosi képviselőt főállású főpolgármester-helyettesnek megválasztotta.

Felkérem Hagyó Miklós főpolgármester-helyettest, hogy fáradjon az emelvény elé, és az előírt esküt tegye le. Egyúttal felkérem Demszky Gábor főpolgármestert, hogy vegye ki az esküt. Kérem, hogy álljunk fel. (A teremben lévők felállnak. – Hagyó Miklós az emelvény elé lép. – Dr. Demszky Gábor főpolgármester előolvassa az eskü szövegét, amelyet Hagyó Miklós megismétel.)

(Taps.)
DR. DEMSZKY GÁBOR főpolgármester: 
Köszönöm szépen, és gratulálok a Közgyűlés nevében. (Taps. – Hagyó Miklósnak gratulál: Molnár Gyula, dr. Demszky Gábor, Balogh Pál és dr. Tiba Zsolt. – Hagyó Miklós elfoglalja a helyét az elnöki emelvényen dr. Demszky Gábor mellett.)
ELNÖK:
Tisztelt Közgyűlés! A megválasztott főpolgármester-helyettesnek mindannyiunk nevében gratulálok, és munkájához sok sikert és jó egészséget kívánok.

Döntenünk kell a főpolgármester-helyettes illetménye, költségtérítése és személygépkocsi-használata megállapításáról. Ezzel kapcsolatban ki lett osztva egy előterjesztés. Remélem, hogy sikerült tisztelt képviselőtársaimnak áttekinteni. Megkérdezem, hogy ezzel kapcsolatosan van-e valakinek kérdése vagy észrevétele, hozzászólása. (Nincs jelentkező.) Úgy látom, hogy senki sem jelentkezik. Akkor szavazás következik a főpolgármester-helyettes illetményéről, költségtérítéséről és személygépkocsi-használatának megállapításáról az előterjesztés határozati javaslata szerint, tehát a 3-5. határozati javaslatokról kell szavaznunk. Azt hiszem, hogy külön-külön kell szavazni. (Dr. Tiba Zsolt: Egyben nyugodtan, ha nem kéri senki.) Egyben. Megkérdezem, hogy van-e azzal kapcsolatosan esetleg észrevétel, hogy egyben szavazzunk, kér-e valaki külön szavazást. (Nincs jelzés.) Úgy látom, hogy nem kér senki sem.
Akkor kérem, hogy szavazzunk arról, hogy a 3. pont szerint Hagyó Miklós főpolgármester-helyettes illetményét 2006. december 14-i hatállyal évi 630 ezer… (Dr. Tiba Zsolt: Havi.) Havi, bocsánat. (Derültség.) Elnézést kérek. Tehát havi 630 ezer forintban állapítja meg.

A 4. pont: a főpolgármester-helyettes részére 2006. december 14-én kezdődő hatállyal illetménye 20 százalékának megfelelő mértékű, összegszerűen 126 ezer/hónap költségátalányt állapít meg.

Az 5. pont – ezt nem olvasnám föl, elég hosszú – a természetbeni juttatásokról szól: céges telefon magáncélra is kiterjedő használata és egyéb, a törvényekben előírt mértékű használatról van szó.

Kérem, hogy ezekről a pontokról, tehát a 3., 4. és 5. pontról szavazzunk. (Szavazás.)
1867/2006.(XII.14.) Főv.Kgy.h.
A Fővárosi Közgyűlés Hagyó Miklós főpolgármester-helyettes
illetményét 2006. december 14-ei kezdődő hatállyal havi 630.000 Ft-ban állapítja meg.
(66 igen, 0 ellenszavazat, 1 tartózkodás)
1868/2006.(XII.14.) Főv.Kgy.h.
A Fővárosi Közgyűlés Hagyó Miklós főpolgármester-helyettes részére
2006. december 14-ei kezdődő hatállyal illetménye 20 %-ának megfelelő mértékű, összegszerűen 126.000 Ft/hónap költségátalányt állapít meg.
(66 igen, 0 ellenszavazat, 1 tartózkodás)
1869/2006.(XII.14.) Főv.Kgy.h.
A Fővárosi Közgyűlés a főpolgármester-helyettes részére 2006.
december 14-ei hatállyal biztosítja a tisztség ellátásával összefüggésben – az adóköteles természetbeni juttatásként kezelendő – a hivatali gépjármű magáncélú használata, valamint a céges telefon (vezetékes, mobil) szolgáltatások magáncélra is kiterjedő használata költségeinek és adó –illetve adó jellegű közterheinek a személyi jövedelemadóról szóló 1995. évi CXVII. törvény 70. § (1)-(2) bekezdése, valamint a 69. § (1) bek. mb) pontja szerinti fedezetét a Budapest Főváros Önkormányzatának éves költségvetési rendele-tében.
(66 igen, 0 ellenszavazat, 1 tartózkodás)
ELNÖK:
Ezzel tulajdonképpen az én szerepem véget ért, és visszaadom a szót a főpolgármester úrnak.
(A Közgyűlés vezetését dr. Demszky Gábor főpolgármester veszi át.)
ELNÖK:
Megköszönöm az elnök úr közreműködését. Most ebédszünetet tartunk, és utána fogunk a bizottságokra visszatérni, hogy idő legyen a bizottsági… (Moraj az MSZP padsoraiban. – Gy. Németh Erzsébet: Kint vár egy csomó szakértő, hogy esküt tehessen!) A nép szava Isten szava, úgyhogy próbáljuk meg. Én tartok tőle, hogy ez hosszabb lesz, tehát akkor arra rendezkedjünk be, hogy később van ebédszünet. Próbáljuk meg letárgyalni ezt a napirendet. (Tarlós István: Melyiket?) A bizottsági struktúra felállt, fel kell tölteni; meg kell választani a bizottságok tagjait és elnökeit.

Tarlós úr ügyrendben.
TARLÓS ISTVÁN (Fidesz): 
Fél óra frakciószünetet kérek.
ELNÖK:
Akkor viszont ezzel eldöntötte Tarlós úr, mert ezt nem csináljuk, tehát akkor fél háromig ebédszünetet tartunk, és ennek a része a frakciószünet is.

Köszönöm szépen.
(Szünet: 12.50 – 14.57.

ELNÖK:

dr. Demszky Gábor)
ELNÖK:
Kérem, hogy foglalják el a helyüket! Szeretnénk folytatni az ülést. (Zaj, rövid szünet.)
Kérem törölni a jelenlétet, hogy mindenki be tudjon jelentkezni újra. Kérem, hogy jelentkezzenek be! (A teremben jelen lévő képviselők száma: 50.)
Megállapítom, hogy a Fővárosi Közgyűlés határozatképes. Az interpellációkkal folytatjuk ülésünket.
Képviselői kérdések, interpellációk
ELNÖK:
A 13. sorszámú interpelláció az első; 13. sorszámon osztottuk ki, Tarlós és Pesti Imre képviselő urak jegyzik ezt az interpellációt. Csendet kérnék!
DR. PESTI IMRE (Fidesz): 
Tisztelt Közgyűlés! Tisztelt Főpolgármester Úr! A kormányzat benyújtotta a T/1375. számú törvényjavaslatot az egészségügyi ellátórendszer fejlesztéséről. A népegészségügyi adatokat figyelembe nem vevő törvényjavaslatról nem folyt sem társadalmi, sem szakmai vita, így az nem is rendelkezhetett társadalmi támogatottsággal. Mindannyian tudjuk, hogy az egészségügyi reform legalább két kormányzati cikluson átívelő, konszenzuson alapuló, igazi, valamennyi érdekelt támogatását vagy megértését bíró szerkezeti megújulás. Így érthető, hogy az a néhány hónap alatt kierőszakolt reform valójában diktátum, hentesmunka.

Az üzleti alkuk kezdetén úgy tűnt, hogy nyolc intézmény kerül a kiemelt kórházak kategóriájába. Később négy, majd a törvényjavaslat megszületésekor már egyetlen fővárosi intézmény sem került az előkelő intézmények, a súlyponti kórházak közé. Ez nemcsak azt jelenti, hogy ezekben a kórházakban jelentős ágyszámleépítés lesz – ötezer aktív ágyat építenek le –, hanem azt is, hogy az eddig magas szakmai színvonalon dolgozó orvosok képzettségüknek megfelelő műtéteket, beavatkozásokat már nem végezhetnek, ügyeleti ellátásban kötelezően nem vehetnek részt. Vagyis a fővárosi tulajdonú intézmények megkezdték agóniájukat. Veszélyben a fővárosiak aktív egészségügyi ellátása, a törvény jelen állapotában a fővárosi kórházakban nem biztosított az ügyeleti ellátási rendszer.

A főpolgármester és a Fővárosi Önkormányzat egészségügyért felelős vezetőinek érdekképviselete elégtelennek bizonyult, vagyis megbuktak. A főpolgármester ismételten feláldozta a fővárosiakat a politika oltárán. A miniszterelnök korábban megfeddte Demszky Gábort, most pedig megalázta őt és a főváros polgárait.
A felháborodás másik oka, hogy a Budapesten korábban lezajlott nagyobb volumenű kórház-rekonstrukciók, mint amilyen a Bajcsy Kórház, Uzsoki Kórház, Szent Imre Kórház, kerülnek veszélybe, és mennek részben veszendőbe, hiszen a fejlesztéseket nem másodvonalba sorolt kórházakhoz igazították. A törvényjavaslat így súlyosan sérti a főváros gazdasági érdekeit is, hiszen sokmilliárdos fejlesztések válnak kihasználatlanná és értéktelenednek el.

A kritikai hangvétel nemcsak ellenzéki oldalról hangzott el. A főváros egészségpolitikusai szerint, ha ez így maradna, szomorú jövő elé néznénk. Nem vették figyelembe a főváros javaslatát, sőt nem is tárgyaltak az egészségpolitikusaikkal. A minisztérium világából érkező hír: azért kellett gyengíteni Budapestet, hogy csökkentsük a vidék és a főváros közötti különbséget. Ugye, főpolgármester úr, ezt az érvelést ön is brutálisnak tartja?

El kell ismerni, hogy ez a törvényjavaslat az ország városai közül legdurvábban Budapestet sújtja. Vagyis az ön párttársainak részvételével alakult kormánykoalíció végzi ki a fővárost, amelyhez ön hentessegédként segédkezik. Ön nem tudta megvédeni a fővárost és polgárainak érdekét. Ez még akkor is igaz, ha a RET-ekben van lehetőség a kialakult helyzet enyhítésére.

Tisztelt Főpolgármester Úr! Ha ön demokratának tartja magát, akkor veszi a kalapját és távozik. Mert elgondolkodott-e azon, hogy ilyen balsiker után nincs helye a főváros élén? Nem gondolja-e, hogy fel kellene ajánlania pártjának, hogy kettejük közül egynek, vagyis önnek vagy az egészségügyi miniszternek távoznia kell? Nem gondolja-e, hogy ez a törvény sérti az alkotmányt, hiszen korlátozza az önkormányzatokat, hogy eleget tegyenek törvényi kötelezettségüknek, ami az egészségügyi szolgáltatásokra vonatkozik? Várom megtisztelő válaszát. Köszönöm.
ELNÖK:
Tisztelt Képviselő Úr! Nem kívánom a „hentessegéd” jelzőt minősíteni, de azt gondolom, hogy ez azokat minősíti, akik ilyen kifejezéseket használnak, és nem is kívánom ezt a nyelvet használni. Csak felhívnám a figyelmet, hogy nyilván véletlenül, de az önök interpellációjának első oldalán a „kellett” egy t-vel szerepel, ami valószínűleg csak sajtóhiba, de sajnálatosnak találom, hogy ez így került erre az okmányra.

A második: képviselő úr egy brosúrával el van maradva. Időközben, a főváros lobbizásának eredményeképpen az Országgyűlés egészségügyi bizottsága öt fővárosi tulajdonú kórházat kiemelt, ilyen módon védett kórházzá nyilvánított.

A levelemben részletesen rögzítem azt, hogy milyen lépéseket tettünk ennek érdekében, és milyen célokat tűz ki a főváros ebben a vonatkozásban, tehát az egészségügyi struktúraváltással összefüggésben önmaga elé, hogy mely kórházak azok, amelyeket mi regionális vezető kórházként kívánunk megtartani és fejleszteni – nyolc ilyen kórház van, plusz egy gyermekkórház. Ez a válasz rögzíti azt is, hogy milyen lépéseket tettünk annak érdekében, hogy ezt a fővárosi cselekvési programot a kormányzattal történő egyeztetések során érvényesítsük, hogy az abban foglaltakat elfogadtassuk.
Ennek az egyik eredménye az, amiről az előbb szóltam: az öt kórház kiemelt kórházakká nyilvánítása. Szeretném jelezni, hogy ez a levél még nem tartalmazhatta azt az újabb lépést, mert hetedikként lett lezárva, amelynek körülbelül úgy kellene szólnia – az ezzel kapcsolatos levelemet szívesen megosztom önökkel, amennyiben az egészségpolitikai álláspontunk részletei ismeretére igényt tartanak –, ennek a levélnek a lényege az, hogy a miniszter úrtól további három kiemelt kórház fővárosi regionális kórház kiemelt kórházzá nyilvánítását kértük. Erről egyeztettünk, ettől egyáltalán nem zárkóztak el. A RET, a regionális egyeztető tanács keretében ezt az álláspontot képviseli Szolnoki Andrea, aki a fővárost képviseli a RET élén, és várhatóan ezt az álláspontot fogja képviselni a RET keretén belül a kormányzat is.
Vita van közöttünk a leépítendő ágyszámról, amely egyébként nem ötezer, hanem az általunk számolt számok nagyjából úgy néznek ki, hogy 1800 aktív ágy leépítését várják el tőlünk, amit mi vállalhatatlannak, teljesíthetetlennek tartunk; jóval kevesebb az az ágyszám, amelyben a főváros egészségpolitikusai meg tudnak egyezni, hogy ennyi racionalizáció lehetséges a fővárosi egészségügyi struktúrában.
Önnel szemben tehát én azt mondom, hogy a főváros egészségpolitikusaival együtt mi ezt a kérdést kiemelt kérdésnek, a súlyának megfelelően kezeljük, és az összes lehetséges fórumon képviseljük azt a konszenzussal elfogadott egészségpolitikai cselekvési tervet, amelyet 2002-ben előrelátó módon ez a Fővárosi Közgyűlés fogadott el, amelynek önök még nem voltak akkor a tagjai. Önöké a szó.
DR. PESTI IMRE (Fidesz): 
Tisztelt Főpolgármester Úr! Kétségtelen tény, hogy az interpelláció átfutásának ideje van; megíródik, majd két hét múlva ön válaszol rá, és aztán a soron következő közgyűlésen van módom elmondani. Teljesen nyilvánvaló, hogy ezért, ha közben a kormányzat álláspontjában, a fővárosi kormányzat vitájában történik előrelépés, azt én örömmel üdvözlöm, de természetesen erről még nem tudhattam, az azonban kétségtelen tény, hogy az első listán, amelyet a kormányzat közzétett, a fővárosnak nem sikerült egyetlenegy kórházát sem megjeleníteni súlyponti kórházként.

Most is azt mondom, hogy ha a főpolgármester úr ugyanolyan aktivitással és lendülettel állt volna ki az egészségügyi cselekvési program esetében, amelyben nyolc kórház szerepel mint súlyponti vagy megtartandó kórház, mint amilyen aktivitással például kitette a behajtani tilos táblákat a traktorok számára a fővárosban, ugyanolyan gyorsan és erővel, akkor valószínű, hogy az első körben a nyolc súlyponti kórház ott lett volna. Úgyhogy fogadja el, hogy mindaz a fajta hercehurca, ami itt zajlik a bizottságok felállításában, és hogy mennyire működésképtelen volt eddig a főváros, annak az egyik szerencsétlen eredménye volt az, hogy első körben nem került fel a nyolc fővárosi intézmény a súlyponti kórházak közé, jelenleg azonban sajnos egyetlenegy gyermekkórház sem. Köszönöm.
ELNÖK:
Ez azt jelenti tehát, hogy a képviselő úr nem fogadta el a válaszomat. A Fővárosi Közgyűlés a válasz elfogadásáról szavazni fog. Kérem a gépet indítani! (Szavazás.)
1870/2006.(XII.14.) Főv.Kgy.h.
A Fővárosi Közgyűlés Tarlós István és dr. Pesti Imre interpellációjára
adott választ elfogadja.
(33 igen, 28 ellenszavazat, 0 tartózkodás)
ELNÖK:
A következő interpellációt Pesti Imre képviselő úr intézte hozzám, „A demokrácia elárulása Gergényi Péter kitüntetése” tárgyában – 14. sorszámon találják meg ezt az interpellációt. Öné a szó.
DR. PESTI IMRE (Fidesz): 
Tisztelt Közgyűlés! Tisztelt Főpolgármester Úr! Elsőként idézek az 1990. október–november között megjelent napilapokból. Az október 25-i kormányülést követően délután 3 órakor a Parlamentben bejelentik egy sajtótájékoztatón, hogy 26-án nulla órától életbe lép a kormánynak azon döntése, miszerint az üzemanyagárak 65 %-kal megemelkednek – és nem 70 %-kal, mint most a gáz ára.
A taxisok szinte azonnal megkezdik a szervezkedést. 18 órakor elkezdődik egy demonstráció a Kossuth téren, természetesen nem bejelentett. 21 órakor eltorlaszolják a főváros hídjait és kivezető útjait.
Az SZDSZ ügyvivő testületének álláspontját idézem: „Jogosnak tartjuk a hosszú időn át halogatott, majd előkészítés nélkül bevezetett áremelkedés elleni tiltakozást.” Önt idézem, főpolgármester úr. A „Mi a véleménye a módszerről?” kérdésre válaszolva: „Szolidáris vagyok azokkal, akik elindították. Egyetértek azzal, hogy már a belügyminiszternek sincs joga konkrét ügyekben utasítani a rendőrséget.”

A legfőbb ügyész álláspontja: „Az adott időpontban számtalan bűncselekmény történt. Budapest rendőrfőkapitánya, dr. Barna Sándor, ha olyan utasítást kap, ami erőszak alkalmazására hív fel, lemond beosztásáról.”

Mi történt Budapesten ez év őszén? A miniszterelnök lebukott, kiderült, hogy hazudott, és nem kormányzott. Becsapták a népet, primitív és alpári módon beszélt. Az erre válaszul kialakult spontán tüntetést a rendőrség nem kezelte. Föláldozott több száz rendőrt és több mint 200 mFt-ot. A rendőrség szakmai hibák sorozatát vétette, ezt utóbb igazoltnak láttuk.

Október 23-án a Fidesz békés megemlékezését a Gergényi vezette BRFK szétverte, tiltott eszközöket és módszereket használt, amely brutalitásnak több száz sérültje lett. Alapvető alkotmányos jogok sérültek. Olyanok, amelyekért talán ön is küzdött 1990 előtt. Ezt követően ön korábbi érdemeire hivatkozva kitüntette Gergényit.

Tisztelt Főpolgármester Úr! Ó tempora, ó mores! – és kis idő alatt milyen nagy mértékben változó idők/erkölcsök. Ön tettével ismételten kiállt hazug miniszterelnöke és a goebbelsi attitűdöket mutató rendőrfőkapitánya mellett. Ezzel igazolta, hogy ön is elvesztette erkölcsi értékrendjét. Nemcsak én, hanem az SZDSZ alapítói, Tamás Gáspár Miklós, Kis János és jelenlegi parlamenti párttársa, Fodor Gábor sem ért egyet önnel, nem beszélve az uniós képviselőről, Szent-Iványi Istvánról. Ez a kitüntetés cinkos összekacsintás a diktatúrával és a fasisztoid technikákkal. Ez a kitüntetés megalázása a demokratikus értékeknek, a gyülekezési és szólásszabadság jogának, és megsértése a sérülteknek és az áldozatoknak. Ez a kitüntetés megalázása Budapestnek és a fővárosi szavazók nagyobb részének. Bizonyára tudja, hogy Franco Frattini vezetésével az Unióban vizsgálat indult az események tisztázására. Ennek ön és a főváros is erkölcsi vesztese lehet.

Tisztelt Főpolgármester Úr! Ön, Budapest főpolgármestere Gyurcsány Ferenc hatalmi tébolyának áldozatává tette a főváros nyugalmát, békéjét, közrendjét. Ezzel a kitüntetéssel megsemmisítette azt a bizalmi tőkét is, ami a rendőrség és a polgárok között alakult ki az elmúlt 16 évben, és ezzel sok száz budapesti beosztott rendőr munkáját lehetetlenítette el. Őket is sajnáljuk. Nem gondolja-e, hogy ezzel a cselekedetével elárulta a liberális eszméket, és hiteltelenítette saját ellenzéki múltját, miután cinkosává vált a cinikus, időnként goebbelsi módon megnyilatkozó rendőrfőkapitánynak? Nem gondolja-e, hogy 1990-ben homlokegyenest másképp ítélte meg az eseményeket, mint most? Ezzel igazolta, hogy a demokratikus értékek az ön számára hatalommegtartó technikai eszközök, és nem politikai értékrend. Nem gondolja-e, hogy az 1990. év kormánya és rendőrfőkapitánya mintául szolgálhatott volna? Akkor ugyanis nem engedték, hogy a rendőrség a politika eszköze legyen, és ebben akkor a főkapitány is partner volt.

Köszönöm. Várom megtisztelő válaszát.
ELNÖK:
Tisztelt Közgyűlés! Ez év november 17-én, a főváros napján, amikor a főkapitány úr a fővárostól átvette a kitüntetését, akkor egy korábban megszavazott döntés nyomán adtam át a kitüntetést, mint ahogy ezt önök is tudják, egyhangúlag hozta határozatban ezt a döntést meg a főváros közgyűlése. Én csak egy mondatot idéznék itt, a Fidesz akkori frakcióvezetőjének mondatát, aki gratulált a főkapitány hatékony munkájához, a következő szavakkal: „Azt kell mondanom, hogy örülünk annak, hogy ilyen eredményeket tudott a kapitányság felmutatni. Ehhez a főkapitány úrnak gratulálunk, és mi is köszönjük az együttműködését, meg is szavazzuk.”
DR. PESTI IMRE (Fidesz): 
Tisztelt Főpolgármester Úr! Tisztelt Közgyűlés! Ez szeptember 18-a előtti állásfoglalás volt. Egy kép előttem van. Valamikor nagyon fiatalon még mentősegédként dolgoztam, és akkor egy D. Gábor nevezetű sérült jelent meg egy kórházban, akit a rendőrök összevertek, mert a liberális szabadságjogokért tüntetett. Gondolom, hogy az a fiatalember hasonló értékrendet képvisel most is.

Azt gondolom, hogy a főkapitány úr érdemeit, amit Budapest rendjének megteremtésében tett, elfogadhatjuk, de amit utána tett, az nem méltó sem a fővároshoz, sem egy demokratikus jogállamhoz. Amikor egy ilyen kitüntetést javasoltak, akkor elvárható lenne, hogy a vizsgálat végéig a kitüntetés átadását visszatartsuk, s azt mondjuk, hogy amíg nincs a vizsgálatnak végeredménye, addig ezt nem adjuk át. Ezt igényelte volna a főváros, és ezt igényelte volna, tisztelt Demszky Gábor főpolgármester úr, az ön ellenzéki múltja is. Én ott voltam akkor a mentőkórházban.

Köszönöm. (Taps az ellenzéki oldalon.)
ELNÖK:
Valóban ott voltam abban a mentőben. Szavazzunk az interpellációra adott válasz elfogadásáról. (Szavazás.)
1871/2006.(XII.14.) Főv.Kgy.h.
A Fővárosi Közgyűlés dr. Pesti Imre interpellációjára adott

választ elfogadja.
(33 igen, 26 ellenszavazat, 0 tartózkodás)
ELNÖK:
15. sorszámon osztottuk ki: „Időjárás-független korcsolyapálya a felújított metrómegállóban” címmel Rétvári Bence képviselő úr interpellációját. Két percben indokolhatja ezt, korábban elfelejtettem jelezni, illetve fejtheti ki szóban a mondandóját. Öné a szó.
DR. RÉTVÁRI BENCE (KDNP): 
Köszönöm a szót. Tisztelt Főpolgármester Úr! Tisztelt Közgyűlés! A budapesti polgárok mindennapi közlekedésével kapcsolatos három problémát igyekeztünk fölvetni ebben az interpellációban. Mind a kettő tehát a fővárosi tömegközlekedéssel kapcsolatos.

Az egyik egy bosszantó csúszás, nem fizikai értelemben, hanem időben. Ez pedig a mozgólépcsők szerelésének és felújításának kérdése. Furcsa számunkra, hogy míg nyáron hosszú időkre, két ütemben, három ütemben is le vannak zárva a metróaluljárók, pótló buszokkal közlekednek az emberek, vajon miért nem sikerül ebben az időben, amikor a felújítás dandárja van, elvégezni azokat a munkákat, amelyek később zajjal, porral, kellemetlenséggel járnak. Azaz miért nem lehet a mozgólépcsőket akkor felújítani, amikor a többi részt is felújítják egy-egy aluljáróban, egy-egy metrólejáratban?

A második rész pedig maga a metróaluljárók kövezete. Sokan megpróbálták bebizonyítani, hogy az nem csúszik, és mindenféle szabványokra hivatkoznak, talán ez ma is elhangzik még. Én magam kipróbáltam, és nekem sikerült rajta elcsúszni. Úgy gondolom, hogy ha tél lesz, hó lesz és sár lesz, akkor még inkább csúszós lesz az emberek cipője, lábbelije, és talán baleset is lesz belőle. Minden válaszban, amit eddig kaptam, azt mondták, hogy eddig még ezzel nem volt probléma. Miért kell megvárni, hogy valaki elcsússzon és eltörje a karját? Ha bármelyikünk lemegy, kipróbálja, és megpróbál egy nagy lendülettel előrébb jutni, higgye el, hogy ha fiatalabb, akár két és fél métert is csúszhat, de egy fél méter mindenkinek előre is biztosítható. Próbálják ki, nézzék meg, hogy csúszik-e, és gondolják el, mi lesz akkor, ha havas, sáros cipővel mennek le ugyanoda az emberek. Előzzük meg a bajt: vonjuk be olyan réteggel vagy alkalmazzunk olyan eljárást, ami megakadályozza azt, hogy ott elcsússzanak emberek.

Harmadrészről a 4-es metró építésével kapcsolatban jegyezném meg, hogy különböző mintavételek, fúrások, sokszor sok porral, kiáramló vízzel járnak. Nemcsak a metrófelújítás kapcsán, hanem más építkezések kapcsán is egyre több helyen tapasztalhatjuk Budapesten, hogy egyszerűen fölszedik a járdát (A gép jelzi az időkeret leteltét.), ott kijön a sár, kijön a por, semmivel nem fedik be, nincsen rajta palló, nincsen rajta semmilyen védelem. Ez szintén a budapesti polgárok komfortérzetét rontja, olyan dolog, ami apróság, de mégis csak bosszantó lehet sokak számára.

Köszönöm.
 ELNÖK:
Tisztelt Frakcióvezető Úr! Köszönöm ezt az észrevételt, és foglalkozni fogunk még ezzel a kérdéssel. Bár a válaszom lényege az, hogy ez a fényes felület, amely itt látható, a csúszásveszély látszatát ugyan kelti, de ez a burkolat megfelel az EU-előírásoknak; ez az egyik. Másrészt a felújítások óta eltelt időben elcsúszásból eredő baleset nem fordult elő.
Öné a szó.
DR. RÉTVÁRI BENCE (KDNP): 
Köszönöm szépen. Sok értékes része van a válasznak (Derültség.), én mégis úgy gondolom, akkor lehetnék csak elégedett, ha konkrét intézkedésről kaptam volna beszámolót, hogy mit tesz a főváros vagy a BKV annak érdekében, hogy ilyen ne is történjen meg. Mondom, próbálják ki, el fognak rajta csúszni. Tegyünk előtte valamit, azért, hogy a főváros polgáraival ez ne történjen meg.

Akkor tudtam volna elfogadni a választ, ha konkrét intézkedést és határidőt láthattam volna benne.
Köszönöm szépen a szót.
ELNÖK:
Mivel a képviselő úr nem fogadta el a választ, ezért a válasz elfogadásáról szavazni fogunk. Indítsuk a gépet! (Szavazás.)
1872/2006.(XII.14.) Főv.Kgy.h.
A Fővárosi Közgyűlés dr. Rétvári Bence interpellációjára adott

választ elfogadja.
(32 igen, 29 ellenszavazat, 0 tartózkodás)
ELNÖK:
A további interpellációkra és kérdésekre a beérkezéshez képest 15 napos határidőn belül írásban fogunk válaszolni. (Közbeszólások: Van még! Van egy csomó!) Még egy van, még egy kérdés, igen. (Közbeszólások: Három!) Három? Egy, kettő, igen. (Többek: Három.) Kettő.

Következik tehát a 16. – ez valahogy nem került az imént hozzám –: „Becsöngettek, avagy a tettek emberének intézkedésére várva”; Kucsák László képviselő úr jegyzi ezt az interpellációt.
KUCSÁK LÁSZLÓ (Fidesz): 
Tisztelt Főpolgármester Úr! Tisztelt Közgyűlés! November 24-ei keltezéssel nyújtottam be a „Becsöngettek, avagy a tettek emberének intézkedésére várva” című interpellációt, amely a következőről szól.

Az oktatás-nevelés kérdése szinte minden család életét áthatja. Fontos tehát, hogy fajsúlya szerint kezeljük az ezzel összefüggő tennivalókat. Az országos oktatásirányítás prés alá helyezte a közoktatást is. A főváros vezetése azonban nem látszik enyhíteni oktató-nevelő intézményei sorsát. Miért is állítom, állítottam ezt?
1. Sokakban már tovatűnő emlékek csupán a 2006. évi érettségi és szakmai vizsgák. Nem úgy a vizsgáztatásban részt vállaló pedagógusok számára, hiszen jogos járandóságukat a fővárosi vezetés késlekedése miatt a mai napig nem kapták meg. Ez esetben pedig jócskán túl vagyunk már a 30 napos határidőn.
2. Komoly működtetési gondot okoz az is a fővárosi nevelési-oktatási intézmények életében, hogy a szokásosnak nevezhető költségvetés-módosítás vonatkozásában nem élt előterjesztéssel a városvezetés, erről mindeddig nem született még döntés; november 24-i állapotról van szó. A tanévkezdés feladatváltozásai, illetve a közismerten szűkre szabott dologi költségvetés, az ebből fakadó fizetési nehézségek, az esetleges átcsoportosítás kényszere pedig egyaránt megkívánná ezt.
3. Napjainkban a leginkább kedélyborzoló a fővárosi iskolahálózattal összefüggésben megfogalmazott, sokszor kész tényként kezelt radikális változtatások ügye. Hallani például arról, hogy szakképzést is folytató középiskolák 80 százalékában megszüntetik a szakképzést, maradnak „csak” szakközépiskolák, vagy hogy a szak-középiskolai és gimnáziumi oktatást-képzést is folytató intézmények esetében úgynevezett profiltisztításra kerül sor. Sok-sok diák és szülő, megannyi pedagógusközösség, iskolai pedagógiai program további sorsáról van itt szó, amely megfontolt, kiérlelt döntést érdemel. Ebben a vonatkozásban szakmai egyeztetés nem folyt, politikai megegyezésre nem került sor.

Tisztelt Főpolgármester Úr! Miért nem történt időben intézkedés az érettségi és szakmai vizsgáztatásban részt vállaló pedagógusok díjazásának kifizetése ügyében? Miért csúszott eddig az intézmények költségvetés-módosításának napirendre tűzése? Harmadrészt pedig: megfelelnek-e a valóságnak a fővárosi oktatás-nevelési intézmények átalakítására, profiltisztítására vonatkozó hírek, híresztelések? Létezik-e egy ilyen fővárosi intézményracionalizálási csomag?

Várom válaszát.
ELNÖK:
Az Oktatási Minisztérium 2006. évi májusi közleménye szerint erre a célra támogatási előleg szeptember 26-án érkezett meg hozzánk, és szeptember 29-én már tovább is utaltuk ezt az intézmények részére. De nemcsak ezt tettük, hanem a főváros kiszámította a saját támogatási önrészét, november 30-án a közgyűlés erről döntött, és ezt a támogatást soron kívül átutaltuk december 4-én, megelőlegezve ezzel a támogatás második részletét, amellyel kapcsolatban a tájékoztatást csak december 6-án kaptuk meg. Tehát a főváros teljeskörűen megfinanszírozta a vizsgáztatások kiadásait a saját általános tartalékának a terhére, megelőlegezve ezt az összeget.

Arra a kérdésre, hogy milyen intézményracionalizálási csomagunk van, nagyon röviden az a válasz, hogy a főváros egy szakképzés-fejlesztési tervet fogadott el, amely intézményracionalizálást tartalmaz, és ennek a szakképzési tervnek az alapján valósítjuk meg a tiszkeket, hajtjuk végre azt a racionalizálást, amelyre ön rákérdezett. Ez egy 2006. június 29-én született fővárosi közgyűlési határozat alapján történik.

Öné a szó.
KUCSÁK LÁSZLÓ (Fidesz): 
Köszönöm. Tisztelt Főpolgármester Úr! A válaszok a felszíni vizeket karcolják. A szakmai apparátus a magunk részéről nyilván igyekezett korrekten megadni az információkat.
Ugyanakkor lehet, hogy elkerülte a figyelmét az, hogy kérdéseim bizonyos politikai felelősséget is céloztak mindhárom vonatkozásban. S ebből talán jelen idő szerint a legfontosabb ez a bizonyos középiskolai és általában véve fővárosi intézményhálózati kérdéskör, amelyre vonatkozóan nem adott megnyugtató választ: létezik-e egy Demszky-csomag az oktatási intézmények összevonására, bezárására vonatkozóan? Milyen szakmai egyeztetés folyt erről? Az intézményvezetők, intézményekben dolgozó pedagógusok erről nem tudtak beszámolni, hogy zajlott volna ilyen.
Emlékeztetném arra, hogy október 1-jével túl vagyunk egy választáson, egy másfajta összetételű Fővárosi Közgyűléssel van dolga; felhívnám a figyelmét arra is, hogy a Fidesz a legerősebb létszámú frakció ebben. A szakmai egyeztetések után tehát mindenféleképpen szükségeltetne egyfajta politikai megegyezés is ebben a kérdésben.
Válaszát éppen ezért nem tudom elfogadni. Köszönöm.
ELNÖK:

Szavazni fogunk a válasz elfogadásáról. Indítsuk a gépet! (Szavazás.)
1873/2006.(XII.14.) Főv.Kgy.h.
A Fővárosi Közgyűlés Kucsák László interpellációjára adott

választ elfogadja.
(33 igen, 29 ellenszavazat, 0 tartózkodás)
ELNÖK:
Rétvári Bence képviselő úr kérdést intézett hozzám, a Felvonulási téren az 1956-os forradalom emlékműve a tárgy.

Öné a szó.
DR. RÉTVÁRI BENCE (KDNP): 
Köszönöm a szót. Tisztelt Főpolgármester Úr! Tisztelt Közgyűlés! Három bővített kérdés van az ’56-os emlékművel kapcsolatban az egykori Felvonulási téren.

Az első az építkezés és annak az időtartama. Arra irányult a kérdésem, hogy valóban igaz-e, amit a szemünkkel persze láthattunk, de vajon jogilag is így van-e, hogy az építkezés a 23-ai ünnepségek után készült el. Hiszen nagyjából az utolsó éjszakára maguk az oszlopok álltak ebben az oszlopcsokorban, oszloptömbben, de a környező különböző tereptárgyak elrendezése a 23-ai ünnepségek után készült el.
A fő probléma, ami a későbbiekben is előkerülhet, nem egy magyarországi specialitás. Mint ahogy arra már többször céloztunk, az emlékműre nagyon-nagyon hasonló található Berlinben is, és ott a felállítás után hónapokon belül jelentkezett az a probléma, hogy vonzotta a graffitizőket az oszlopsor, hiszen gyönyörű szép felületen tudják a különböző alkotásaikat felfesteni. Vajon van-e ehhez bármiféle védelem kapcsolva, megvédhető-e ez az emlékmű attól, hogy bármiféle graffitik megjelenjenek rajta?
A harmadik rész, ami nagyon veszélyes, ha gyakorlatként elharapódzik, az ottani városligeti szökőkút elbontása. Az egész terület a tulajdoni lap tanúsága szerint műemléki védelem alatt áll. Ahogy a városligeti fasor kifutott régen, még talán a két világháború közti időben is a Városligetre, egy kör szökőkút és akörül különböző sétányok voltak, ahova a város polgárai kimentek és időt töltöttek. Ennek a szökőkútnak a nyomai még ma is megtalálhatók, ha pár évvel ezelőtt valaki kalandvágyból lemerészkedett az alsó részekre, azokat a gépezeteket is megtalálta, amelyek egy felújítás után alkalmasak lettek volna arra, hogy újra működjön a szökőkút és eredeti szépségében tündököljön a Városligetnek ez a torkolata. Ezt a szökőkutat, ennek a kör kőperemét tudtunkkal egy fővárosi tulajdonú cég bontotta el, gyanúsan gyors eljárás alatt. Vagy megtáltosodott az erre vonatkozó engedélyeket kiadó hivatal és rekordot döntött a magyar közigazgatásban, vagy pedig élhetünk azzal a gyanúperrel, hogy a kulturális örökségvédelemre hivatott szerv engedélye nélkül történt az elbontás.
ELNÖK:
Tisztelt Képviselő Úr! Ez az emlékmű kincstári tulajdonban van, jelenleg éppen a kormányzat az építményüzemeltetési feladatokat át akarja adni a Fővárosi Önkormányzatnak. Maga az emlékmű állami beruházás keretében valósult meg és a kompozíció finanszírozásában mi magunk nem vettünk részt. Az engedélyezési eljárás lefolytatásáért illetékes hatóság pedig a XIV. kerületi önkormányzat építési hatósága volt, amely az Örökségvédelmi Hivatalt is bevonta ebbe az eljárásba. Ha átvesszük ezt az emlékművet az építményüzemeltetési feladatokkal együtt, akkor merülnek fel azok a graffitiellenes és egyéb kérdések, amelyeket ön joggal felvetett az emlékművel kapcsolatban.
Viszontválaszra van lehetősége, képviselő úr.
DR. RÉTVÁRI BENCE (KDNP): 
Köszönöm szépen a szót. Egyrészről felhívom a főváros figyelmét arra, hogy az átvételi eljárás során legyen különös tekintettel arra, hogy a mostani tulajdonos, a Kincstár igyekezzen olyan réteggel bevonni, amely a graffititől megvédheti vagy más módot találjon ki.
Ami viszont – mint mondottam volt – hosszú távon és általánosan veszély a fővárosban, hogy ha műemléki védelem alatt álló építmények gyanús körülmények között fővárosi tulajdonú cég által lesznek elbontva, akkor gyanús számunkra, hogy nem minden szabályosan történt. Frakciónk továbbra is igyekszik ennek az ügynek a részleteit kideríteni, főleg a Főkertre vonatkozókat, hogy az elbontás során milyen engedélyekkel rendelkezett, milyen megbízással járt el, és vajon ez a műemlék, amelyet a tulajdoni lap is így szerepeltet, szabályos körülmények között roncsolódott-e és a Városligetnek ezen a részén, amely – mint mondtam – évtizedeken keresztül kedvelt sétálóhelye és gyönyörű éke volt Budapestnek, az említett szökőkút szabályos körülmények között lett-e szétrombolva vagy sem. Erre a témára még szeretnék visszatérni. A választ nem tudom elfogadni. Köszönöm.
ELNÖK:
Köszönöm. Erről nem kell szavaznunk, csak az interpellációra adott válaszról, ha azt a képviselő nem fogadja el.
A következő interpelláció kapcsán, amely a BKV-val függ össze, majd kérem Aba Botond urat, hogy egészítse ki szóban a leírtakat. Először képviselő úré a szó, utána pedig vezérigazgató urat kérem, hogy fáradjon ki. Németh Szilárd képviselő úré a szó.
NÉMETH SZILÁRD (Fidesz): 
Köszönöm. Tisztelt Közgyűlés! Tisztelt Főpolgármester Úr! Ősz elején a csepeli 38/A. és a 138. számú BKV-vonalon Pécsett kiselejtezett járművekre cseréltek le nyolc, addig hibátlanul közlekedő buszt. A cserejárművek kétszer olyan korosak, mint elődeik, képtelenek 40 kilométer/órás sebességnél gyorsabban haladni, zajosak, égett olajszagtól büdösek és folyamatosan meghibásodnak. A csere ténye éppen ezért megdöbbentette a zömében csepeli utazóközönséget. Naponta 6-8 ezer ember utazik ezeken a járatokon munkába, iskolába, vásárolni stb. Nem értették, miért kell az egyre emelkedő BKV-viteldíjak mellett egyre romló szolgáltatást kapniuk. Nem értették, hogy a főváros XXI. kerületében ugyanazért a pénzért miért nem közlekedhetnek ugyanolyan feltételek mellett, mint például a belvárosban. Többen feltették a kérdést, hol itt a sokat emlegetett esélyegyenlőség.
Az igazi felháborodás azonban akkor következett be, amikor kiderült, hogy nemcsak szolgáltatási színvonalcsökkenést kénytelenek elviselni a csepeliek, de a buszok egészségkárosítók és életveszélyesek is. Az utastérbe beáramló olajfüst nemcsak büdös, de egészségkárosító hatása is van. Nem sokkal később még arra is fény derült, hogy két BKV-ellenőr rosszul lett a visszaáramló szén-monoxid-tartalmú kipufogógáztól. Ráadásul felröppent az a hír is, hogy az egész ügylet rendkívül értelmetlen és gyanús, hiszen semmilyen szakmai vagy pénzügyi indokkal nem támasztható alá, sőt sérti a szolgáltatási szerződést, de nem felel meg a közbeszerzési szabályoknak sem. Egyébként mindezzel a sajtó többször foglalkozott az elmúlt időszakban.
Tisztelt Főpolgármester Úr! Mi indokolta a 38/A. és a 138. jelű BKV-buszok lecserélését? Miért pont ezen a vonalon kellett a cseréket végrehajtani? Hol teljesítenek szolgálatot a csepeli vonalakról kivont BKV-buszok? Miért nem hirdették meg a közbeszerzést a fenti BKV-buszok kiváltására és milyen alapon választották ki a VT-Transmant, azt, aki beszállt a BKV-buszok helyett? Maradéktalanul érvényesül-e a főváros és a BKV között kötött szolgáltatási szerződés? Miért és meddig tűri ön, hogy naponta 6-8 ezer, zömében csepeli városlakó utazzon egészségkárosító és életveszélyes, Pécsett leselejtezett 20-22 éves buszokon? Kérem megtisztelő válaszát.
ELNÖK:
Válaszoltam írásban, és a vezérigazgató urat kérem, hogy egészítse ki a választ.
ABA BOTOND, a BKV Zrt. vezérigazgatója: 
Tisztelt Főpolgármester Úr! Tisztelt Képviselő Úr! A problémával szembesültünk már az interpellációt megelőzően és azonnal leültünk az alvállalkozóval a járművek kicserélése, felújítása, feljavítása érdekében. Azután a polgármester úr is írt ez ügyben panaszlevelet és akkor intézkedtünk is, aminek az az eredménye, hogy január 1-jétől teljeskörűen visszaáll az eredeti állapot, amikor is a 7 darab autóbuszon és a 2 darab Volvo-buszon kívül minden BKV-busz lesz azon a vonalon. Az ok a válaszlevélben szerepel: a villamosok kiváltásához szükséges járműpótlást a dél-budai térségben BKV-buszokkal kívántuk megoldani. Hozzáteszem, hogy még a szakszervezetekkel is sikerült konfliktusba kerülni emiatt. Ez többoldali kritika tárgya volt.
Amiért nem tudunk azonnal visszaállni, az két dolog, egyrészt nincs autóbusz, másrészt a BKV viszonylag szigorú vezénylési rend szerint dolgozik. De ha észrevette, akkor azóta már hétvégeken zömében BKV-buszok járnak, és január 1-jétől teljeskörűen megoldódik a probléma. Az inkriminált pécsi buszokkal kapcsolatban pedig köteleztük az alvállalkozót – akit egyébként közbeszerzési eljárásban választottunk ki –, hogy azonnali hatállyal normális színvonalra javítsa fel azokat. Köszönöm szépen.
ELNÖK:
Öné a szó, képviselő úr.
NÉMETH SZILÁRD (Fidesz): 
Köszönöm a választ, vezérigazgató úr és főpolgármester úr. Olyan szép volt, hogy akár azt is mondhatnám, ez igen, így kell gyorsan cselekedni, de azért a kérdésekre adott válaszok újabb kérdéseket generálnak.
Tudomásom szerint a VT-Transman nem pályázott erre a vonalszakaszra, így nem is lehetett őt közbeszerzésen kiválasztani, ezenkívül nem is ezekkel a buszokkal pályázott egy régebbi közbeszerzésben. De ez a kisebbik baj. A nagyobb baj az, hogy a 4-es metró építésével indokolják azt, hogy a csepelieknek több mint három hónapon keresztül egészségkárosító buszokon, lerobbant, Pécsett kiselejtezett tragacsokon kellett utazniuk. Mindez miért történt?
Miért kellett Csepelen az embereknek - naponta 6-8 ezer embernek - három hónapig ezeken a járműveken utazni, ha e szerint a válasz szerint, amit főpolgármester úr aláírt, és most itt megerősített a vezérigazgató úr, semmi értelme nem volt az egész ügyletnek: ugyanis amiért kiváltották ezeket a buszokat, azt, ugye, el tetszettek napolni egy évvel későbbre. Valamikor jövő augusztus-szeptember környékén kezdődik el a metróépítésnek az a szakasza, amiért kiváltották a buszokat.

Van még egy apróság: hogy mibe került mindez. Jó lenne tudni, hogy ez a három hónapos procedúra, a három hónapos buszoztatás mibe került a BKV-nak, mibe került az adófizetőknek. Ha nem tudta a VT-Transman, a kiválasztott cég teljesíteni azt, amit a szerződésben ígért, akkor megkapja-e ezt a pénzt?
Köszönöm szépen, így nem tudom elfogadni az interpellációmra adott választ.
ELNÖK:
Képviselő úr nem fogadta el a választ. Szavazni fogunk a válasz elfogadásáról. Indítsuk a gépet! Figyelmet kérek! Most szavazzunk! (Szavazás.) 

1874/2006.(XII.14.) Főv.Kgy.h.
A Fővárosi Közgyűlés Németh Szilárd interpellációjára adott

választ elfogadja.
(33 igen, 29 ellenszavazat, 0 tartózkodás)

ELNÖK:
Ezzel a végére értünk azoknak a kérdéseknek, interpellációknak, amelyek tizenöt napon belül érkeztek, és amelyekre írásban önök már választ kaptak. A többire természetesen írásban tizenöt napon belül válaszolunk.

Most pedig tovább tudunk haladni. Csomós úr!
CSOMÓS MIKLÓS (Fidesz): 
Köszönöm a szót, főpolgármester úr. Nagyon rossz érzéseim vannak az előző szavazással kapcsolatban: úgy láttam, hogy a szocialista frakcióból nagyon sokan kint voltak, ehhez képest csak két nem szavazat volt, tehát olyan, akinél a gép azt jelezte, hogy nem szavazott. Ez nekem fura, én szeretném, hogyha ezzel kapcsolatban később egy vizsgálatot folytatna a felvételek és a szavazógép segítségével.

Köszönöm.
ELNÖK:
Én azt láttam, hogy szaladtak be a képviselők, és elérték a gépüket. Egyébként indítványozhatja, ez a lehetősége természetesen megvan, hogy újra szavazzunk. Azt kívánja, hogy újra szavazzunk? (Csomós Miklós: Nem. - Közbeszólások: Most már benn vannak!)
Folytassuk a munkát! Következik a 23. sorszámon kiosztott előterjesztésünk: a Fővárosi Közgyűlés egyes bizottsági elnökeinek, alelnökeinek, egyéb tagjainak, tanácsnokainak megválasztására vonatkozik ez az előterjesztés. Kérem, vegyék kézbe - Steiner és Ikvai frakcióvezető urak jegyzik ezt az anyagot.
Tisztelt Közgyűlés! Mivel nincs valamennyi külső bizottsági tagtól írásbeli nyilatkozatunk, hogy hozzájárulnak a nyilvános üléshez, arra kérem önöket, hogy hagyják el a termet azok, akik a zárt ülésen való részvételre nem jogosultak, és zárt ülést rendelek el. (A zárt ülésen való részvételre nem jogosultak elhagyják a termet.)
ELNÖK:
Nyilvános ülést tartunk. Most történjék meg az eskütétel!

Kérem, hogy fáradjanak ide a pulpitus elé, akik esküt tesznek. Mindenki mást meg arra kérek, hogy a helyén maradva álljon fel. (A teremben lévők felállnak. - Az újonnan megválasztott bizottsági tagok az emelvény elé lépnek.)
TARLÓS ISTVÁN (Fidesz): 
Annyit szeretnék bejelenteni, hogy - az MDF-fel ellentétben - mi nem tudtuk behívni a külsős bizottsági tagjainkat, hiszen velünk nem beszélték meg ezt a dolgot úgy, mint az MDF-fel. Ők majd holnap tudják letenni az esküt.
ELNÖK:
Köszönöm. Tehát kizárólag a bizottsági taggá választott külsős képviselőket kérem, akik még nem tettek esküt a Fővárosi Közgyűlés előtt, hogy mondják utánam a képviselői eskü szövegét. (Az elnök előolvassa az eskü szövegét, amelyet az esküt tevők együtt megismételnek. Taps.)
Köszönöm szépen, gratulálok, jó munkát kívánok önöknek. (Zaj, sokan gratulálnak az új bizottsági tagoknak.)
Kérem szépen, hogy a gratulációkat fejezzük be, és térjünk vissza az eredeti napirendjeinkhez.

Ikvai úr ügyrendben kért szót.
IKVAI-SZABÓ IMRE (SZDSZ):
Tisztelt Főpolgármester Úr! Tisztelt Közgyűlés! Ügyrendi javaslatom lényege, hogy a Fővárosi Közgyűlés mai napirendjén lévő díjak, tarifák sorrendjét javaslom megváltoztatni. Ennek oka az, hogy a díjkompenzáció, valamint a BKV-tarifával kapcsolatos adminisztráció, illetve lakossági munka sürget. Az indítványom lényege, hogy soron következő napirendként a Főtáv távhődíjait, majd ezt követően a BKV-tarifákat, és minden más, egyéb tarifát pedig az eredeti sorrendben, ezek után tárgyalja a Fővárosi Közgyűlés.
ELNÖK:
Ikvai-Szabó Imre frakcióvezető úr indítványáról szavazunk. Támogatom az indítványt. Kérem a gépet indítani! (Szavazás.)
1896/2006.(XII.14.) Főv.Kgy.h.
A Fővárosi Közgyűlés elfogadja Ikvai-Szabó Imre indítványát és a

- „Javaslat a lakossági távhőszolgáltatási díjakról, az áralkalmazási és díjfizetési feltételekről, valamint a távhőszolgáltatási csatlakozási díjakról szóló 84/2005. (XII. 16.) számú önkormányzati rendelet módosítására.
Javaslat új lakossági (háztartási) célú távhőszolgáltatási díjak megállapítására” című előterjesztést 6. napirendként és a

- Javaslat a BKV Zrt. 2007. évi viteldíjaira” című előterjesztést 7. napirendként
tárgyalja meg.
(37 igen, 27 ellenszavazat, 0 tartózkodás)
ELNÖK:
(Közbeszólás a Fidesz soraiból: Működik a koalíció!)
Tehát a Főtáv tarifaemelésével foglalkozó előterjesztés az, ami a következő napirendünk. Ez 003. sorszámon került kiosztásra pótanyagként, és van egy 21. sorszámú melléklete is.
A napirend 6./ pontja: Javaslat a lakossági távhőszolgáltatási díjakról, az áralkalmazási és díjfizetési feltételekről, valamint a távhőszolgáltatási csatlakozási díjakról szóló 84/2005. (XII. 16.) számú önkormányzati rendelet módosítására. Javaslat új lakossági (háztartási) célú távhőszolgáltatási díjak megállapítására.
ELŐADÓ:
dr. Tiba Zsolt
HOZZÁSZÓLÓK:
John Emese, Tarlós István, dr. Uhri László, Ughy Attila, Katona Kálmán, Gábor József
ELNÖK:
Az előterjesztőt kérdezem, hogy van-e kiegészítése.
ELŐADÓ:
Nincs, köszönöm.
ELNÖK:
Nincsen. Kérdés van-e az előterjesztőhöz? (Tarlós István: A Főtáv megy vagy a BKV?) A Főtáv.

John Emese kíván hozzászólni. Ha valaki kérdezni kíván, akkor ezt kézfeltartással jelezze! (Nincs jelentkező.) Kérdés nincs.

John Emese!
JOHN EMESE (SZDSZ):
Köszönöm a szót. Tisztelt Főpolgármester Úr! Tisztelt Közgyűlés! Miután az érintett távhőtámogatásban, illetve annak igénylésében a fővárosi távhőszolgáltatásban részt vevő háztartásoknak mintegy 80 százaléka érintett lehet, és miután az az idő, ami a kiküldött nyomtatványok korrekt kitöltésére a háztartások rendelkezésére áll, igen rövid, ezért arra szeretném kérni főpolgármester urat és a társaság vezérigazgatóját, valamint főjegyző urat, hogy igyekezzenek mindent megtenni annak érdekében, hogy a rászoruló háztartások ezeket a nyomtatványokat a megfelelő módon tudják kitölteni. Adjunk meg ehhez minden segítséget, és hívjuk fel a lakosok figyelmét arra, hogy hogyan, milyen módon és milyen határidővel kell ezeket a nyomtatványokat beadniuk. Köszönöm szépen.
ELNÖK:
Köszönöm szépen. Miközben a vita folyik, kérem, hogy arra készüljön a Főtáv részéről a vezérigazgató úr vagy valaki, aki ezzel foglalkozik, helyettes, hogy adja meg a tájékoztatást a Közgyűlésnek, hogy milyen kérdőívet kaptak a fogyasztók, milyen határidővel kell kitölteniük, mit tartalmaz, és miben áll a kompenzáció lényege, kiket érint, és milyen rendszerben.

Tarlós úr!
TARLÓS ISTVÁN (Fidesz): 
Tisztelt Közgyűlés! Tisztelt Főpolgármester Úr! Rövid leszek, mert nem szeretném húzni az időt. Tisztában vagyunk vele, hogy díjemelések elkerülhetetlenek a közszolgáltatásokban. Azt azonban nem tartjuk megoldásnak, hogy itt nem részletezendő okokból – találgatásokba nem szeretnék bocsátkozni – hosszú ideig nem nyúlnak ezekhez a tételekhez, majd a távfűtésnél, ami leginkább és legelsősorban a lakótelepeket érinti, olyan mértékű díjemelést akarnak elhatározni, akár egy lépésben, akár kettőben, ez itt most végeredményben részletkérdés, amely a lakótelepi lakosságra elviselhetetlen terheket róna.
Ezért, belátva a Távfűtő Művek problémáit, kénytelen vagyok azt mondani, hogy ezt a drasztikus díjemelést a Fidesz-KDNP-frakció semmiképpen sem tudja támogatni, ezért kénytelenek vagyunk nemmel szavazni rá. Köszönöm szépen.
ELNÖK:
Köszönöm szépen. A vitát lezártam. Kérném a Távfűtő Művek vezérigazgatóját, hogy az általam feltett kérdésekre röviden válaszoljon.
DR. UHRI LÁSZLÓ, a FŐTÁV Zrt. vezérigazgatója: 
Tisztelt Közgyűlés! Tisztelt Főpolgármester Úr! A következő módon igyekszünk elősegíteni azt, hogy a kormánytól kompenzációként érkező nyomtatványokat, tehát az Államkincstár által kiküldött nyomtatványokat ki tudják tölteni a fogyasztóink.

Az első és legfontosabb, hogy a honlapunkon az ehhez szükséges valamennyi információt szerepeltetjük. A számlával együtt kiküldjük azt a tájékoztató kiadványt, amiben ez le van írva.
Minden formában népszerűsítjük és közkinccsé tesszük a telefonos ügyfélszolgálatunk elérhetőségét, illetve öt ügyfélszolgálatunk megerősített formában és forgalommal fogadja a megkereséseket, és segíti a kitöltést. Ez gyakorlatilag három azonosító kitöltését jelenti a mi esetünkben, illetve három azonosító megadását, hiszen a rendeletalkotó kormánnyal együttműködve kialakított kommunikációs munkacsoportban megállapodás született arról, hogy a rászorultsági és jogosultsági feltételeket nem a szolgáltatók, így nem a gázszolgáltató és a távhőszolgáltató, hanem a kormány határozza meg, és erről tájékoztatást a 189-es kormányzati információs vonalon kaphatnak a fogyasztóink.

Tájékoztatjuk továbbá a fogyasztóinkat a 189-es kormányzati ingyenes telefonszámról is, illetve az év végén, a kitöltés érdekében egy telefonos megkereséssel kampányt próbálunk szervezni. Erről egyeztettünk a Városháza vezetőivel, kommunikációs csapatával is.
Ezekkel az intézkedésekkel igyekszünk elősegíteni azt, hogy mindenki időben meg tudja tenni azt a beadványt, amit egyébként december 31-éig kellene elküldeni, de valójában ez visszaküldhető az év elején is, hiszen visszamenőleges hatállyal, márciustól jár ez a támogatás. Tehát senki nem veszítheti el a támogatást azért, mert december 31-éig nem küldi vissza a kérelmet.

Ha kérdés van esetleg, akkor arra szívesen válaszolok.
ELNÖK:
Köszönöm szépen. Ughy Attilának adom meg a szót.
UGHY ATTILA (Fidesz): 
Köszönöm szépen a szót, főpolgármester úr. Tisztelt Közgyűlés! Azt gondolom, hogy nagyjából 6-8 hét állt rendelkezésre a Fővárosi Közgyűlésnek, a városvezetésnek, hogy a struktúráját kialakítsa. Ezt a hat hetet, bátran állíthatom, hogy elvesztegették, hiszen nem alakultak bizottságok, és a főpolgármester-helyettest is csak most sikerült megválasztani.

Ezért állhatott elő az a furcsa helyzet, hogy ilyen fontos kérdésben, mint egy nagyjából 50 százalékos tarifaemelés a távhődíjak esetében, előzetes bizottsági kontroll nélkül került a Közgyűlés elé. Azt hiszem, hogy az elmúlt másfél évtized fővárosi közgyűlési működésében ez példátlan.

Azt én elhiszem, hogy feszültségek vannak a várost irányító koalíció között, és nem tudtak megállapodni, azonban nem gondolom azt, hogy ennek árát a lakótelepen élő, illetve a távfűtéssel fűtő háztartásoknak kellene megfizetniük, hiszen szakmai kontroll és szakmai véleményezés nélkül egy ilyen előterjesztést, egy ilyen brutális távhődíjemelésről szóló előterjesztést behozni, azt gondolom, mértéktelen arcátlanság. Meg kellene tenni azt, hogy a felállt bizottságoknak tárgyalnia kellene, meg kellene vitatnia, és akkor kellene ténylegesen azt az álláspontot kialakítani, amelynek mentén a közgyűlés dönteni tud; így ez gyakorlatilag diktátum, adóbeszedés, adóprés.

Főpolgármester úr lassan úgy fog feltűnni a városlakók szeme előtt, mint egy középkori szpáhi harcos, amelyik három-négy hónapra megkapott egy területet, és még a gyertyafüstre is adót vetett ki. Mindenféle komolyabb háttértanulmány nélkül, mindenféle komolyabb háttérelemzés nélkül behoznak egy ilyen döntést; a bizottságok nem látták, a képviselők jelentős része nem tudta megkapni, ráadásul arra nem voltak képesek, hogy ne pótkézbesítéssel küldjék meg, mikor világosan lehetett tudni már jó idővel ezelőtt, hogy mikor fog a Fővárosi Közgyűlés ülést tartani, és ennek ellenére képtelenek voltak ezt a nyolc-, kilencnapos, igen-igen szűk határt is tartani.
Főpolgármester Úr! Ami ebben a Hivatalban zajlik, az egyszerűen példátlan. Most már nem arról van szó, hogy az ellenzék jogait így vagy amúgy csorbítják, vagy hogy ilyen-olyan kamarillapolitikával igyekeznek bizonyos dolgokat megtenni a városházán belül, hanem arról van szó, hogy több tízezer, fővárosi távfűtéssel fizető lakót kívánnak nehéz helyzetbe hozni – ez már elfogadhatatlan. Egy kis önvizsgálat, főpolgármester úr! Minden bizonnyal jót fog tenni az a szünet, ami majd a két-három hétben, a decemberi és január eleji időszakban bekövetkezik, és remélem, hogy főpolgármester úr egy megújult, a rendszerváltást idéző demokrata mivoltában fog visszaérkezni a Közgyűlésbe.
ELNÖK:
Köszönöm. Katona Kálmánnak adom meg a szót.
KATONA KÁLMÁN (MDF):
Tisztelt Ház! (Derültség a Fidesz padsoraiban.) Ez a drasztikus áremelés, azt gondolom, enyhíthető lenne, hogyha sikerülne néhány kérdést átgondolni. Sajnos, abban a helyzetben vagyunk megint, hogy a végén jutunk ehhez az anyaghoz, de azért elmondom, mert a jövőre vonatkozóan azért ez tanulságos lehet, meg egy második lépcső is lesz: az energiaárak dolgában még mindig az a helyzet, hogy a nagyfogyasztó, a nagyfelhasználó ugyanolyan áron kapja a gázt, mint a kisfogyasztó. Talán az előző ciklus képviselői emlékeznek arra, hogy azt szoktam mindig mondani, hogy ha valaki vesz egy kiló krumplit, akkor az 80 forint, és ha azt mondja, hogy az összeset megveszem, akkor azt szokták mondani, hogy 60 forint, és utána nem kell ott hetekig árulni. A nagyfogyasztó megbízható, a Távfűtő Művek pontosan tudja, hogy milyen energiaigénye van a fűtési idényre, le tud szerződni; az árstruktúra pillanatnyilag ezt nem teszi lehetővé.
Számos országgyűlési képviselő van itt közöttünk. Azt gondolom, hogy ezzel foglalkoznunk kellene, és lehet, hogy „kuncorászás” lesz, de kimondom azt a varázsszót, hogy most már tényleg jó lenne, hogyha lenne egy főenergetikusa a városnak, ugyanis eltelt négy olyan esztendő, amikor én minden felszólalásban ezt elmondtam, voltak ígéretek is: ezt úgy kellene előterjeszteni legalábbis, hogy a főenergetikus véleményével, és hogyha az azt mondja, hogy ezen nincs fogás, nincs mit megtakarítani, akkor a hozzá nem értők ezt nyilván elfogadnák. Én azt gondolom, hogy ezen az árstruktúrán még lehetne fogni, és kellene kezdeményeznünk a kormányzat felé a nagy- és a kisfogyasztói ár közötti különbséget.
Még egy gondolatot: ez egy környezetvédelmi kérdés is. A nagyvárosokban mindenhol ez egy támogatott fűtési forma, ez tisztábban tartja a levegőt, ettől a környezetünk is jobb lesz, tehát abból az irányból, a környezetvédelmi tárca irányából is erre kellene irányítani az uniós pénzeket. Erre szeretném felhívni a figyelmet, és természetesen ilyen durva áremelést nem tudunk támogatni. Köszönöm.
ELNÖK:
Köszönöm. Gábor Józsefnek adom meg a szót.
GÁBOR JÓZSEF (MSZP):
Tisztelt Közgyűlés! Valóban nagyon nehéz egy ilyen, díjkompenzációval ugyan jelentősen enyhített, és főleg úgy, hogy két díjkompenzációs rendszer is működik; szeretném felhívni a figyelmet, hogy van egy sajátunk, amely egy 825 millió forintos, illetve van egy állami, amit egyelőre becsülni tudunk: ez a 14 milliárdos gázszámlából mintegy 10 milliárdra becsülhető. A kettőt, hogyha együtt vesszük, úgy gondolom, hogy nem vigasztaljuk meg úgy istenigazából a fogyasztókat, de mégis szeretném felhívni a figyelmet, hogy ha nem muszáj, ne ezzel a 44 százalékkal próbáljunk egyedül kampányolni, mert tulajdonképpen, ha megnézik az előterjesztést, amit azért néhányunknak volt módunk, és én valóban nagyon sajnálom –, ebben Ughy képviselőtársammal egyetértek –, hogy egy szűkebb körnek, de mégis egy szakmai körnek átnézni, azt gondolom, hogy vizsgáltuk annak lehetőségét, hogy hogyan lehet ezt korrekt módon elosztani.
Katona Kálmán képviselőtársammal kénytelen vagyok egyetérteni abban, hogy a nagyfogyasztói és a kisfogyasztói díjnak a gázárban nem szabadna egyformának lenni. Remélem, hogy a következő lépéseknél erre sor kerül, mert nem vigaszként, idézőjelben mondom, említem meg a tárgyilagosság végett, azt gondolom, fel kell hívni a figyelmet, hogy az eddig működő országos gázár-kompenzációnak hozzávetőleg az egyharmada kerül most megszüntetésre, tehát a kétharmados gázár-kompenzáció – és ebben a távhő kompenzálása is – tulajdonképpen még megmarad. Feltehetőleg ebből kell majd valamikor a későbbiek során majd elvonni, és akkor azokra a lépésekre, amit Katona képviselőtársam említett, sort kell keríteni, mert valóban nemcsak a nagyfogyasztó, hanem a környezetvédelmi probléma, az uniós támogatás, a mérhetőség kérdése, akár a házankénti mérhetőség, akár a lakásokon belüli szabályozhatóság kérdése alapvetően fontos.

Azt szeretném kérni, hogyha nem is könnyű szívvel, de fogadják el képviselőtársaink azt, hogy ez az előterjesztés a mostani lehetőségeink szerint szakszerű formában, és a mi lehetőségeink legjobb kihasználásával kerül önök elé. Kérem, hogy aki ezt tudja támogatni, a szavazatával támogassa. Köszönöm a figyelmüket.
ELNÖK:
Köszönöm. Lezártam a vitát. Megkérdezem az előterjesztőt, hogy kíván-e szólni. (Nincs jelzés.) Nem kíván szólni. Csengetést kérnék! (Csengetés.) Szavazás következik mindjárt, amint beértek a képviselők. Rendeletet alkotunk: minősített többség szükséges a határozati javaslatok elfogadásához. Kérem a gépet indítani! (Szavazás.)
A Fővárosi Közgyűlés megalkotja 64/2006. (……) számú önkormányzati rendeletét a lakossági távhőszolgáltatási díjakról, az áralkalmazási és díjfizetési feltételekről, valamint a távhőszolgáltatási csatlakozási díjakról szóló 84/2005. (XII. 16.) Főv. Kgy. számú rendelet módosításáról, az I. sz. melléklet szerinti tartalommal.
(34 igen, 30 ellenszavazat, 0 tartózkodás)
ELNÖK:
(Németh Szilárd: Én nemmel szavaztam!) Akkor kérem, hogy jegyezzük, hogy Németh Szilárd nemmel szavazott ebben az ügyben.
Továbbmegyünk: a BKV 2007. évi viteldíjaira vonatkozó javaslatot tárgyaljuk – 1. sorszámon került kiosztásra.
A napirend 7./ pontja: Javaslat a BKV Zrt. 2007. évi viteldíjaira.
ELŐADÓ:
dr. Tiba Zsolt
HOZZÁSZÓLÓK:
Tarlós István, dr Rétvári Bence, Dancs Gábor, dr. Vaskor László, Ughy Attila, dr. Bagdy Gábor, Witermantel Zsolt, dr. Fónagy János, Gábor József, dr. Vaskor László
ELNÖK:
Megkérdezem, hogy van-e kérdés ezzel kapcsolatban. (Nincs jelentkező.) Hozzászólás? Tarlós úr!
TARLÓS ISTVÁN (Fidesz): 
Tisztelt Közgyűlés! Itt eléggé erősen összeszedtük a gondolatainkat. Korábbról kell indítanunk egy kicsit a történetet, még a nyárról. A főpolgármester úr többször szólt, és kilátásba helyezte a BKV vezérigazgatójának leváltását, amivel csak részben értettünk egyet, bizonyos részleteiben igen, más részleteiben kevésbé. Reformokat ígérgettek. Ezzel beismerte tulajdonképp a főpolgármester úr is, hogy a cég nem működik jól és hatékonyan. Úgy emlékszem, hogy erről szó volt. Lehet, hogy ez ma már viccesen hangzik, de mi azt hittük, hogy komolyan tetszik gondolni ezeket.

Kérdezni szeretnénk, hogy hogyan várható el az emberektől az inflációt jelentősen meghaladó áremelés elviselése, ha a főpolgármester úr is bevallottan rosszul működő cégről beszél. Kérdezzük, hogy mi a főpolgármester úr terve a BKV vezetésével, átszervezésével kapcsolatban. Nyár óta halljuk erre az ígéreteket, de nem történt semmi.

Gyakorlatilag kimondhatjuk, hogy a főváros a tömegközlekedés ügyében nem érvényesíti a lobbierejét. Sajnálattal kell mondanom, mert ritkán hivatkozom ilyenre, de erősen úgy tűnik, hogy a kormány kihátrál a 4-es metró finanszírozásából, más pénzügyi konstrukcióban fog esetleg a 4-es metró építése megvalósulni. Ezen kívül is több olyan intézkedésről tudunk, amelyek hátrányosan érintik a budapesti tömegközlekedést. Például az áfaemelés csak 2006-ban négy hónap alatt plusz 844 millió forintot jelentett a BKV számára. Nem feledkezhetünk el az inflációnövekedésről, az árkiegészítési szabályok BKV-ra nézve hátrányos megváltoztatásáról, a kedvezményrendszer városi és elővárosi forgalomra nézve hátrányos megszüntetéséről; emiatt az áremelések mértéke itt 88 és 290 százalék között változik, a nyugdíjasok esetében nem is említem, mekkora ez a szám.
Az előterjesztés melléklete szól arról, hogy a cég a 2006. évet, idézem, 13,5 millió forint veszteséggel zárja, majd szerényen hozzáteszik, hogy 77,6 milliárd forint adósságállomány mellett. Ez ismereteink szerint minden eddigit meghaladó mértékű adósságállomány. Az egyik főpolgármester-helyettes korábban 65 milliárd forintos felső plafonról beszélt, talán nem is egyszer.

Ráadásul az idén a BKV több pénzt kapott, mint valaha is korábban. A korábbi 12 milliárdos állami normatíva helyett talán éppen szocialista lobbizás eredményeként plusz 20 milliárdot, vagyis összesen 32 milliárdot kapott a BKV. Hogyan lehet az, hogy ilyen drasztikusan megnő a támogatás, és mégis ilyen mértékben megnő az adósságállomány? Egyáltalán mi lesz a BKV-val, hova és hogyan fog eltűnni ez a 78 milliárdnyi adósság? Ha a plusz 20 milliárd nem volt elég az idén, jövőre sem lesz elég, ez esetben az adósságállomány tovább nőhet.

A BKV által mellékelt anyag szerint képtelen mértékű, 100 százalék feletti áremelés kellene a veszteségek megszüntetéséhez. Mivel ez lehetetlen, nyilvánvaló, hogy a fővárosnak és az államnak kell a zsebébe nyúlnia, illetve, visszautalva az átszervezésre, amiről a főpolgármester úr is beszélt, le kell szállítani a költségszintet, meg kell szüntetni a pazarlást.

Ami nagyon fontos, hogy a költségcsökkentés nem jelenthet teljesítménycsökkentést, tehát bárminemű, még az infláció mértékét jelentősen meg nem haladó díjemeléshez is csak akkor tudnánk hozzájárulni, ha a főpolgármester úr, illetve a koalíció egyértelműen kilátásba tudná helyezni, hogy ez nem jelent teljesítménycsökkentést a BKV esetében. Kérjük tehát, rögzítse a városvezetés: nem fogja az áremelést követni a szolgáltatás színvonalának drasztikus csökkenése. Ebben egyértelmű állásfoglalást szeretnénk kérni a Közgyűléstől, a koalíciótól, illetve személyesen öntől is.
Az áremelések ellenére a cég bevételei még 0,1 százalékkal csökkenni is fognak a prognózis szerint 2007-ben a növekvő adóterhek és a csökkenő árkiegészítések miatt. A jegyek 23-24 százalékkal drágulnak. Egyébként azt indokolt és jó ötletnek tartjuk, hogy eltérő mértékben akarják emelni a bérletek és a jegyek árát, a bérlettulajdonosokra ez kisebb terhet ró, de hozzátennénk, hogy a menetdíjbevételek alakulása azt eredményezheti, hogy komoly elpártolás várható a tömegközlekedéstől, ami az autóhasználat visszaszorításának további megnehezedésével jár.

Mindezeket szeretnénk a tisztelt Közgyűlés figyelmébe ajánlani, és az említett mértékű díjemeléseket az elmondottak miatt támogatni nem tudjuk. Köszönöm szépen.
ELNÖK:
Köszönöm szépen. Rétvári Bence úrnak adom meg a szót.
DR. RÉTVÁRI BENCE (KDNP): 
Köszönöm a szót. Tisztelt Főpolgármester Úr! Tisztelt Közgyűlés! 34. számon mindenki írásban is megkapta a módosító javaslatunkat. Ehhez fűznék egy-két szót, főleg indokolásként. A legutóbbi időkben került nyilvánosságra egy olyasfajta kutatás, mely a szegénységet vizsgálta. Kétfajta okot tudott fölmutatni: az lesz szegény, aki szegény családba születik, vagy az lesz szegény, akinek sok gyereke van. Mind a kettő elég elszomorító, de a második elfogadhatatlan. A sok gyerek vállalása, a gyerekvállalás nem lehet egyenlő a szegénység vállalásával is.
Éppen ezért úgy gondoltuk, hogy egy olyan módosító indítványt nyújtunk be, mely pontosan a gyerekvállalók számára 50 százalékos kedvezményt biztosít. Mi úgy gondoljuk, hogy akik, használhatunk itt nagy szavakat, a nemzetért vagy Budapest gyarapodásáért vállalják azt az áldozatot, hogy időt, energiát nem kímélve gyereket nevelnek, jelenjen meg akár a BKV tarifáiban is az az anyagiakban megjelenő elismerés, hogy a társadalom és a fővárosi vezetés részt vállal az ő feladataikból. Ez szimbolikus is, de mivel a gyesen, gyeden lévőknek, a tárgyaláson lévőknek a jövedelme kisebb, mint korábban, kisebb, mint amikor aktívak voltak és dolgoztak, így a gyereknevelés költsége nemcsak a gyerekre fordított kiadásokkal nő, hanem a jövedelme is csökken annak a szülőnek, aki éppen gyesen van a gyerekkel, akár az apa, akár az anya az. Így mi úgy gondoljuk, hogy számukra ez az 50 százalékos kedvezmény igenis indokolt lenne, hiszen mi nem kizárólag egyfajta vagyonkezelők vagyunk, nemcsak egy gazdasági társasági irányító testületében ülünk, hanem egy olyan közgyűlésben, amely közszolgáltatásokkal foglalkozik, amelyeknél fontos, hogy mindenki elérhesse őket, hogy egyenlőség legyen a szolgáltatás elérésében, és minél jobb színvonalú legyen. Tehát a közszolgáltatások biztosításánál olyan szempontokat is figyelembe kell venni, melyek egy normál piaci szereplőnél esetleg nincsenek, de itt igenis indokoltak. És mondom, az alapja mindennek az, hogy a gyerekvállalás ne essen egybe semmiképpen a szegénység vállalásával is.

Köszönöm.
ELNÖK:
Köszönöm. Dancs Gábor képviselő úrnak adom meg a szót.
DANCS GÁBOR (SZDSZ):
Köszönöm szépen a szót. Tisztelt Főpolgármester Úr! Tisztelt Közgyűlés! Nagyon örülök, hogy a képviselői szűzbeszédemet egy olyan előterjesztéshez tarthatom meg, amely alapkoncepciójának a megfoganásakor és remélhetőleg a születésekor is jelen vagyok. Amúgy maga az előterjesztés a közlekedési társaság kebelében nőtte ki magát, de azt gondolom, hogy ez egy nagyon jó és előremutató előterjesztés.

Mint liberális politikus egy ilyenfajta tarifa-, díjváltozással kapcsolatban igazából két követelményt támasztok. Az egyik az, hogy figyelemmel legyen a BKV pénzügyi helyzetére, és valamiképpen tudjon reagálni azokra a változásokra, amiket egyébként a frakcióvezető úr is megemlített.

A második követelmény – és ez szintén érintőlegesen felmerült – pedig az, hogy a közösségi közlekedés versenyelőnye, tehát az a városi politika, hogy a városon belül a közösségi közlekedés az elsődleges közlekedési forma, maradjon meg, illetve ne szenvedjen hátrányt, ne nőjön az autóhasználat a tömegközlekedés használatának a rovására.
Szerintem mindkét követelményt kielégíti az előterjesztés. Hogy miért? A BKV pénzügyi helyzetéhez kapcsolódóan a legelső szakmai koncepcióban az volt benne, hogy nagyjából a menetdíjbevétel 41 milliárd forintra becsülhető jelenleg ebben az évben a BKV-ban, egy reális jegyáremeléssel, ami mondjuk egy átlagos fűnyírószerű, hogy ezzel a képzavarral éljek, azonos kulccsal minden bilétát megnövelő jegyárbevétel-növelés. Ha ez reális mértékű, tehát 12 százalékos átlagos kulcsot jelent, akkor ez nagyjából másfél-kétmilliárd forintos volumennövekedéssel jár a jegyárbevételben.

Azt gondolom, tisztában léve a BKV pénzügyi helyzetével, illetve azzal a ténnyel, hogy nemzetközi összehasonlításban is a tömegközlekedésben a jegyárbevétel mindenütt 30-50 százalékát fedezi a tényleges költségeknek, azt gondoltuk többen – és majd erre is szeretnék külön kitérni –, itt az ideje, hogy ezt a 1,5-2 milliárd forintot valami más, hogy úgy mondjam, konstruktívabb módon hozzuk be. Erre született ez a javaslat, amely szerintem kielégíti azt a másik követelményt is, hogy megmaradjon a tömegközlekedés versenyelőnye. Mit jelent ez? Ez azt jelenti, hogy a bérletek vásárlóit részesítjük előnyben azáltal, hogy nem növeljük az inflációt meghaladó mértékben azt a jegyfajtát, amelyet a legtöbben vásárolnak a városban.
Ha megnézzük az előterjesztés üzenetét, igazából három fontos üzenetet látok ebben.
Az első üzenet az, hogy a BKV finanszírozhatósága megmaradjon. Ezt hogyan érjük el? Egyrészt nekünk is bizonyítani kell azt valamennyire, hogy akkor, ha az államhoz fordulunk azért, hogy segítsen nekünk finanszírozni a BKV-t, nekünk is valamit fel kell tudni mutatni. Ezt nyilvánvalóan a leginkább költséghatékony módon szeretnénk elérni. Az egész gondolkodásnak az volt az alapja, hogy a jegyárbevételek 25 százalékát a jegyértékesítések adják, amelyek igazából a legrugalmasabban kezelhető tételei a jegyárbevételnek. Kik vesznek igazából jegyet a BKV-nál? Akiket elkapnak az ellenőrök, vagy akik alkalomszerűen vesznek jegyet. Ezeknél az, hogy 18 forinttal vagy 30 forinttal nő egy egyedi jegy ára, ez gyakorlatilag szinte mindegy, vállalható ez a költség. Az ebből származó értékesítés a 25 százaléka a jegyárbevételnek, viszont összesen az utazóknak csak a 7 százaléka fizeti, tehát mindenképpen érdemesebb megvédeni azokat az utazókat, akik nagyobbrészt teszik ki számarányában a BKV-bevételeket, tehát ezeket részesítsük előnyben.

A második fontos üzenet az, hogy a jó dolog mellett nagyon könnyű kiállni, igazából könnyű támogatókat találni az előremutató dolgokhoz. Ezért én külön örültem annak, hogy a politikai szakértők részéről, illetve a szakmai testületekben mind a Városházán, mind a BKV-nál ez az alapgondolat elfogadásra talált, tehát az, hogy differenciált legyen a jegyárnövelés.

A harmadik alapgondolata ennek pedig az (A gép jelzi az időkeret leteltét.), a harmadik fontos üzenete ennek a differenciált növekedésnek – és ez a BKV felé szól a főváros részéről –, hogy a bevétel lent van az alagútban, ott van a buszjáratokon, csak le kell menni érte. Igazából a jegyárbevételben van annyi tartalék, hogy ezt megfelelő ellenőrzéssel behozhatja magának a BKV, és azt hiszem, ezt be is bizonyította az elmúlt egy évben, amikor volt egy ilyen időszakos tapasztalat, hogy van ennek olyan kulturált ellenőrzési mechanizmusa (A gép jelzi az időkeret leteltét.), amivel ezt el is lehet érni.

Lenne még egy megjegyzésem a módosító javaslathoz. Én ezt egy nagyon értékes és eredeti gondolatnak tartom. Azt javaslom, hogy ebben a formájában ne szavazzunk most róla, vonják vissza az előterjesztők, több dolog miatt. Jelenleg nincs olyan szinten, hogy beépíthető legyen az előterjesztésbe, ez az egyik. A másik az, hogy igazából differenciálni kell ezek között a társadalmi csoportok között is. Csak egy példát mondok: aki terhességi-gyermekágyi segélyben részesül, az gyakorlatilag (A gép jelzi az időkeret leteltét.) ugyanannyi társadalombiztosítási ellátást kap, mint amennyi egyébként a fizetése volt. Ez az egyik. Kettő: nagyon nehéz bizonyítani azt, hogy ki minősül olyan embernek, aki ezeket az ellátásokat kapja; nincs hozzá semmilyen igazolvány, amivel ezt igazolni tudja…
ELNÖK:
Figyelmeztetnem kell, képviselő úr, hogy lejárt az idő.
DANCS GÁBOR (SZDSZ):
Jó, köszönöm szépen.
ELNÖK:
Köszönöm én is. Vaskor László úr!
DR. VASKOR LÁSZLÓ (MDF):
Köszönöm a szót. Igen tisztelt Főpolgármester Úr! Tisztelt Közgyűlés! Három észrevételt szeretnénk tenni a tömegközlekedési viteldíj emelésénél. Az elsőt abból a szándékból, hogy általánosan igaznak tartjuk valamennyi itt előttünk szereplő közszolgáltatási díjemelésre, mind a tízre: ez pedig az, hogy az általunk látott, illetve részünkre megküldött anyagok, bár részletesek és terjedelmesek, azonban mindegyiknek az a sajátja, hogy a vállalatok eddig meglévő költségszerkezetét mechanikusan valorizálja. Azt hiszem, ha ennél a díjemelésnél nem, de előbb-utóbb foglalkoznunk kell vele, hiszen ki kell derüljön, hogy éppen az inflációs valorizálással a vállalati gazdálkodás különböző veszteségeit áthárítjuk a főváros közönségére. Ez sem közgazdaságilag, sem politikailag, de szociális értelemben sem kívánatos. Azt hiszem, érdemes lesz majd vele foglalkozni.
A másik dolog, hogy a BKV anyaga egyébként nagyon korrektül rámutat arra, hogy ők a többi céggel ellentétben a kormányzati 6,2 százalékos inflációs várakozással szemben, amelyet a konvergenciaprogram rögzített, ők 7 százalékkal számolnak, a Magyar Nemzeti Bank egy prognosztizációjára hivatkoznak; ezt tisztességesen jelzi is az anyag. Ugyanakkor azt kell mondanom, hogy egyrészt fővárosi költségvetési cégként, másrészt az egész ország a kormányzati költséggazdálkodás sajátosságai szerint dolgozik; minden más cég a 6,2 százalékos inflációval számol. Ez a 0,8 százalékos többlet a BKV-nál azt jelenti, ha arányosítjuk a két számpárt, hogy durván 13 százalékkal az infláció fölött kéri a költségeinek a fedezését a díjemeléssel. Ténylegesen, a korrekciót elvégezve ez 11,4 százalék lenne, majdnem 2 százalék a különbség; azt hiszem, ez számítana. Kérem az előterjesztőt, fontolja meg ezt a közgazdasági korrekciót szíves befogadásra.

Végül azt kell mondanom, hogy ez az átlagos 13,1 százalék, miközben óhatatlanul nagyon magas, azt azért tisztességesnek tartom, hogy tereli a forgalmat a bérletvásárlás felé, tehát várhatóan nagyobb növekedést, illetve ezáltal igazságosabb elemet visz be a kalkulációba.
Köszönöm a türelmüket és a figyelmet.
ELNÖK:
Köszönöm szépen. Ughy Attilának adom meg a szót.
UGHY ATTILA (Fidesz): 
Köszönöm szépen. Akkor kívánnék szólni, ha a vita lezárult, mert egy módosító indítványt szeretnék előterjeszteni.
ELNÖK:
Most is lehet.
UGHY ATTILA (Fidesz): 
Akkor: frakciónk úgy határozott, hogy a következő módosító indítványt kívánja előterjeszteni.

A BKV Zrt. díjemeléséhez kapcsolódóan a Fővárosi Közgyűlés úgy határoz, hogy 2007. esztendőben a BKV Zrt. tömegközlekedési szolgáltatásában az összhálózati teljesítményt nem kívánja csökkenteni.
ELNÖK:
Kérem szépen a papírt, szavaztatni fogok majd róla. Bagdy úr, öné a szó.
DR. BAGDY GÁBOR (KDNP): 
Köszönöm szépen a szót, főpolgármester úr. Dancs Gábor képviselőtársam úgy fogalmazott, hogy három üzenete van ennek az anyagnak. Én egy negyediket olvastam ki belőle, ez a negyedik kevésbé pozitív, mint az első három. Ez a negyedik üzenet az, hogy minden terhet a lakosságra kívánunk hárítani. Ez az üzenet számunkra nem pozitív, és nem is elfogadható.
Hivatkoznék Vaskor képviselőtársam felszólalására. Teljes mértékben lehetetlen dolog, hogy egy olyan cégnél, mint a BKV Zrt., amelyet a főpolgármesteri vezetés is sok szempontból kritizál, elfogadjuk a mostani szerkezetet, azt a működést, amely a hatékonyság látszatát sem kelti, és ahelyett, hogy a cég struktúráját hatékonyabbá téve, a szolgáltatások színvonalát minimum szinten tartva próbálnánk ezt minél költséghatékonyabban megoldani, a legegyszerűbb módot választjuk: a terheket a lakosságra hárítjuk. Azt gondolom, hogy ez nem felelős gazdálkodás.

Köszönöm szépen.
ELNÖK:
Köszönöm. Wintermantel Zsoltnak adom meg a szót.
WINTERMANTEL ZSOLT (Fidesz): 
Köszönöm szépen a szót. Tisztelt Főpolgármester Úr! Tisztelt Közgyűlés! Tarlós István frakcióvezető úr a Fidesz álláspontját kifejtette a tarifaemelésekkel kapcsolatban, én csak néhány apró kiegészítést tennék.

Mint az előző közgyűlésben is itt lévő képviselő azt az elmúlt négy évben megszoktam, hogy semmiféle érdemi, konstruktív stratégiai javaslatot a BKV helyzetének rendezésével kapcsolatban nem várhatunk. Mégis most, amikor ez az új közgyűlés megalakult, bíztam abban, hogy új lendület lesz, főpolgármester úr is új arcokat mutatott be, és fölvázolta itt, hogy milyen dinamikus városvezetésre számíthatunk.
Csalódott vagyok Dancs Gábor képviselőtársam hozzászólása kapcsán, mert ő a szűzbeszédét örömmel mondta el egy tarifaemeléssel kapcsolatban, egy olyan tarifaemeléssel kapcsolatban, amiben semmiféle stratégiai előrelépés nincs. Semmiről nem szól ez az anyag, csak a viteldíjak emeléséről.

Jónak tartjuk – és ezt frakcióvezető úr is elmondta –, hogy differenciált legyen az áremelés. De akkor szeretnénk látni az előterjesztés mellé egy olyan intézkedési csomagot, ha a jegyárak drasztikusabban emelkednek, hogy az embereket a bérletvásárlás felé tereljük. De mégis azok számára, akik egyszeri jegyeket fognak venni, semmit nem ér a differenciálás, ha az ellenőrzés irányába nem megyünk el. Dancs képviselőtársam említette ezt, de erre semmiféle intézkedést nem látunk. Felhívta a BKV vezetésének a figyelmét, de nem látjuk, hogy ez érdemben hol fog megvalósulni; semmiféle ilyen előterjesztést nem látunk.
Nem beszélve arról, hogy maga a BKV által előkészített anyag mutatja be, hogy maga az előterjesztő sem tudja és bizonytalan a tekintetben, hogy mit is tegyen a jegyárakkal. Nem tudja a főváros jelenlegi vezetése, hogy mit akar kezdeni a BKV-val. Nem tudja elkerülni azt a helyzetet, hogy a hitelminősítők az egyik legnagyobb kockázati tényezőnek nevezik a BKV-t a főváros finanszírozásával kapcsolatban. Az előterjesztő nem tud mit kezdeni azzal a problémával, hogy csak a jegyárak emelésével nem tudja a BKV helyzetét finanszírozni, rendbe tenni. Ennek ellenére az önök által készített előterjesztésben is benne van, hogy ez a mértékű áremelés nettó árbevétel-csökkenést fog jelenteni, merthogy igenis lesznek olyanok, akik nem lesznek képesek megvenni a bérletet vagy a menetjegyet és lesznek olyanok, akik nem fogják megvenni, merthogy nem gondolják azt, hogy ezért a szolgáltatásért ezt az árszintet ki kell fizetni. Nagyon sajnálom, hogy a főváros az új közgyűlési összetételben sem tud újat felmutatni. Köszönöm.
ELNÖK:
Köszönöm. Fónagy János úrnak adom meg a szót.
DR. FÓNAGY JÁNOS (Fidesz): 
Köszönöm a szót, főpolgármester úr. Érdeklődéssel hallgattam képviselőtársaim véleményét. Tisztelettel felhívom a figyelmet arra, hogy mi a szódásra haragszunk és a szódás lovát rugdossuk. Nem vitatom azt, hogy a Budapesti Közlekedési Vállalat számos korszerűsítést igényel, nem vitatom azt, hogy a működésében, gazdálkodásában bizonyára számos javítandó elem van, de azért ne felejtsük el, hogy a 2007. évi számokban növekvő árbevétel mellett is csökkenő eredményességet mutat. Kérem, ne feledkezzünk meg arról, hogy az ott dolgozó 12-13 ezer ember nagyon kemény munka mellett növekvő terheket vállal. Ne felejtsük el, hogy a BKV például az elkövetkezendő években a korkedvezményes nyugdíjra jogosult dolgozói után a közeljövőben 13 százalék pluszjáradékot kell hogy fizessen. Ne tegyünk úgy, hogy ez a főváros, a kormány meg egy teljesen külön dolog. A BKV-t nem valamilyen gonosz óriás sarcolja, hanem a jelenlegi magyar kormány, a Fővárosi Közgyűlés meg azon erőlködik – sajnos teljesen érthető és jogos módon –, hogy ennek a sarcolásnak a következményeit milyen mértékben hajtsa be az utazóközönségen.
Azért azt látni kell, hogy amiről most szót váltunk, az alapvetően egy hibás kormányzati gazdaságpolitikának az egyik jellemző következménye. Nem véletlen, hogy közelíti a 80 milliárdot az adósságszolgálata. Csak emlékeztetőül mondom, hogy a Magyar Államvasutaké 370 milliárd körül van, és ez a két nagy közlekedési vállalat sajnos alkalmas arra, hogy a közeljövőben a magyar költségvetést bedöntse. Tehát nem arról van szó, hogy az elkövetkezendő hónapokban még tovább nyomorítjuk a főváros tömegközlekedő lakosságát, hanem arról, hogy a főváros képtelen egyedül – akár árintézkedésekkel – egy hibás kormányzati politikát korrigálni.
Ezért kérem, hogy ne olyan döntést hozzunk, ami ezt elodázza, hanem olyat, amely figyelmeztető a gazdasági kormányzatnak arra, hogy közösségi közlekedést felelősséggel ilyen általános gazdasági szabályok mellett nem lehet sikerrel működtetni. Köszönöm a figyelmüket.
ELNÖK:
Köszönöm szépen, miniszter úr. Gábor József képviselő úr következik.
GÁBOR JÓZSEF (MSZP):
Köszönöm a szót. Nem terveztem hozzászólni, mert úgy gondoltam, hogy Dancs képviselőtársam hozzászólásában végigmondja a szempontokat, és azokat nem is kívánom ismételni. Viszont elhangzott egy-két észrevétel, amelyekre megpróbálok röviden reagálni.
Az egyik úgy is fogalmazható – bár Vaskor úr másképp mondta –, hogy a költséghatékonyságnál tulajdonképpen meg kellene nézni, hogy a 6,2 és a 7 között mi a különbözet. Itt azért figyelembe kell venni, hogy egy cég úgynevezett fogyasztói kosara teljesen más, mint az általános infláció, ezért a kettőt nem szabad összekeverni. Csak címszavakban: tessék utánagondolni, hogy az eszközutánpótlás, az alkatrész-utánpótlás, az üzemanyag sajnos világpiaci áron érkezik egy olyan közepesen fejlett országba is, mint amilyen mi vagyunk. Ezzel nem tudunk mit kezdeni. Nálunk bizonyos tényezők természetesen olcsóbbak, ilyen például a tömegközlekedés is; ezt felelősséggel merem állítani.
A második: Budapest lefedettsége európai színvonalú, ami a közlekedési ellátottságot illeti. Úgy hiszem, hogy az a kiegészítés talán megszívlelendő, amit önök felvetettek, hogy a díjemelés miatt – és úgy általában is az elmúlt évekre jellemző volt – ne essen vissza a teljesítmény színvonala. Úgy gondolom, abban jelentős előrelépést nem várhatunk, viszont a követelmények csökkentésére mindenképpen törekszünk.
A harmadik megjegyzésem pedig az, hogy mi is éreztük, amikor próbáltuk ezt az anyagot minél jobban előkészíteni, hogy természetesen meg kellene nézni – és ez ma már nemcsak a BKV-ra vonatkozik, hanem az összes közüzemünkre –, hogy milyen tartalékok vannak, amit Bagdy úr úgy fogalmazott, hogy minden terhet az emberekre hárítunk. Bár ezt a kifejezést átkozottul utálom – elnézést, hogy ilyen sarkos kifejezést használok –, hiszen ez egy nagyon populáris jellegű kifejezés. Hajlandók az emberek ezt úgy gondolni, mintha lenne valami egészen elképesztően más megoldási mód. Alapvetően nincs más megoldási mód, mint hogy viselni kell a terheket. Egy van, amit ígérhetek, hogy minden közüzemünk vonatkozásában ebben az évben drasztikusan elkezdjük vizsgálni, hogy annak a cégnek a működési rendszere valóban a leghatékonyabb-e és kielégíti-e a mai kor követelményszintjét. Ahol nem, ott bele fogunk nyúlni viszonylag rövid távon ebbe a rendszerbe. Köszönöm a figyelmet.
ELNÖK:
Köszönöm. Vaskor László úr!
DR. VASKOR LÁSZLÓ (MDF):
Köszönöm a szót, főpolgármester úr. Szeretném megerősíteni, hogy közgazdaságinak, helytállónak, igazságosnak és korrektnek tartom a felvetésem, ugyanis az infláció fölötti valorizációt maga a cég sem azzal indokolja, hogy neki a fogyasztói kosara ilyen-olyan mértékben tér el, hanem azzal, hogy a Magyar Nemzeti Bank ezt prognosztizálja. Ez az egyik.
A másik: azt kell mondjam, hogy a cég az előterjesztésben is költségeinek az alakulását a 13,1 százalékkal tartotta indokoltnak. Ha pedig a felmerülő költségeimnek a prognosztizálását végzem, akkor óhatatlanul a 13,1 százalékban a 6,2 és a 7 százalék közötti aránypár tartalékként benne van, ezért tisztelettel arra kérem főpolgármester urat, hogy szíveskedjék megfontolni ezt a korrekciót és annak befogadását. Köszönöm szépen.
ELNÖK:
Köszönöm. A vitát lezárom. Az előterjesztő kíván-e szólni?
ELŐADÓ:
Igen, de csak röviden. Köszönöm szépen a hozzászólásokat, különösen Fónagy képviselő úr szakmai felszólalását. De nemcsak amiatt, hanem más miatt is sem a 34. számú indítványt, sem az Ughy képviselő úr által felolvasott és írásban leadott Fidesz-indítványt nem tudom befogadni. Köszönöm szépen. Szavazni kell róla.
ELNÖK:
Csengetést kérek! (Csengetés.)
Szavazni fogunk, először a módosító indítványokról. Rétvári Bence képviselő úr beterjesztett egy indítványt, mely szerint a közgyűlés úgy dönt, hogy gyesen, gyeden, terhességi-gyermekágyi segélyen lévő szülők számára 50 százalékos kedvezményt biztosít. Nem fogadta be az előterjesztő, nem támogatja. Indítsuk a gépet! Igen szavazatával a módosító indítványt támogatja. (Szavazás.) 

1897/2006.(XII.14.) Főv.Kgy.h.
A Fővárosi Közgyűlés nem fogadja el dr. Rétvári Bence módosító

indítványát, mely szerint:

„A Fővárosi Közgyűlés úgy dönt, hogy a GYES-en, GYED-en, a Terhességi gyermekágyi segélyen lévő szülő számára 50 %-os kedvezményt biztosít”.
(31 igen, 7 ellenszavazat, 27 tartózkodás)
ELNÖK:
Ughy Attila képviselő úr módosító indítványát próbálnám olvasni: …díjemeléshez kapcsolódóan úgy határoz, hogy 2007-ben a BKV Zrt. tömegközlekedési szolgáltatás összhálózati teljesítményét nem csökkenti. Nem fogadta be az előterjesztő, nem támogatja. Indítsuk a gépet! (Szavazás.) 
1898/2006.(XII.14.) Főv.Kgy.h.
A Fővárosi Közgyűlés nem fogadja el Ughy Attila módosító

indítványát, mely szerint:

„A BKV díjemeléshez kapcsolódóan úgy határoz, hogy 2007-ben a BKV Zrt. tömegközlekedési szolgáltatás összhálózati teljesítményét nem csökkenti”.
(31 igen, 8 ellenszavazat, 26 tartózkodás)
ELNÖK:
Következik az eredeti döntési javaslat, amit a főjegyző úr javasol a Közgyűlés számára - az előterjesztés 3. oldalán olvasható. Rendeletet alkotunk, minősített többség szükséges az elfogadáshoz. Indítsuk a gépet! Most döntünk! (Szavazás.) 

A Fővárosi Közgyűlés megalkotja 65/2006. (…..) sz. önkormányzati rendeletét a Budapesti Közlekedési Zártkörűen Működő Részvénytársaság hatósági árformába tartozó viteldíjainak legmagasabb hatósági árként való megállapításáról és azok alkalmazási feltételeiről.
(34 igen, 31 ellenszavazat, 0 tartózkodás)
ELNÖK:
Továbbmegyünk. Következik az eredeti, bekötött anyagban 1. sorszámmal szereplő települési szilárd közszolgáltatási hulladékkezelési díj 2007. évi mértékének megállapítása. A főjegyző úr az előterjesztő, nincs kiegészítése.
A napirend 8./ pontja: Javaslat a települési szilárd közszolgáltatási hulladékkezelési díj 2007. évi mértékének megállapítására. A közszolgáltatási szerződés végrehajtásának éves értékelése.
ELŐADÓ:
dr. Tiba Zsolt
HOZZÁSZÓLÓK:
dr. Endrédy István, Wintermantel Zsolt, dr. Vaskor László
ELNÖK:
Kíván-e valaki szólni, illetve először kérdezni? Nem látom, hogy valaki kézfeltartással ezt jelezné - Endrédy úr viszont hozzászól.
DR. ENDRÉDY ISTVÁN (Fidesz): 
Köszönöm a szót. Tisztelt Főpolgármester Úr! Tisztelt Közgyűlés! Először egy általános jellegű felvetéssel kezdem hozzászólásomat:

Tíz áremelés, díjemelés van előttünk. Mindig is hiányoltam, és most is hiányolom azt, hogy ezt összefogóan arra a bizonyos modellre, hogy kétkeresős, kétgyerekes családra a díjemelések összességének hatását vizsgálta volna a Közgyűlés, a Közgyűlés megbízásából bármely ügyosztály. Minden vállalat elvégzi a magáét, és akkor nyugodtan tudunk továbblapozni, pedig ez minden évben - különösen az idei évben - súlyos pénzt jelent a gyereket nevelők számára.

Második megjegyzésem, hogy szintén hiányzik a stratégia, akár a közterület-fenntartás, akár a szilárd- és folyékonyhulladék-gazdálkodás tekintetében. Ez szintén a Közgyűlés, szintén a városháza feladata. Köztudott, egyre inkább az égetés irányába megy el a világ. Három-négy-ötéves programban a főváros is meg tudná ezt oldani, ha akarat lenne, nem pedig csak az itt élőkre hárítaná rá az éves díjemelés költségeit.

A harmadik rövid megjegyzésem: létezik más út is, mint az itt élőkre hárítani a díjemelést, és azon belül a cég feladatainak az ellátását. Van egy módosító indítványom, amely arról szól, hogy a Közgyűlés a Közterület-fenntartó Zrt. számára biztosítson a jövő évben 650 millió forintot az eddig megtárgyaltakon túl, és így a díjemelés 8,4 százalék helyett 5 százalék lesz csupán. Átadom a módosító indítványt. Köszönöm.
ELNÖK:
Köszönöm. Wintermantel Zsoltnak adom meg a szót.
WINTERMANTEL ZSOLT (Fidesz): 
Köszönöm szépen. Tisztelt Főpolgármester Úr! Tisztelt Közgyűlés! Én az előterjesztés másik részéhez szeretnék részben megjegyzést, részben kérdést fűzni: ez a közszolgáltatási szerződés értékelése. Arra szeretném kérni a tisztelt előterjesztőt, hogy adjon tájékoztatást a tisztelt Fővárosi Közgyűlés részére. Az októberben történt események kapcsán, mindannyian emlékezhetünk, láthattuk a felvételeken, hogy a Ferenciek teri karhatalmi fellépésnél, a tömegoszlatásnál a Főkefének egy nagy teljesítményű hókotróját használták a barikád elbontására; nem takarítási feladatra, hanem a karhatalmi akció részeként, a rendőri bevetés részeként.

Szeretném kérdezni a tisztelt előterjesztőt, hogy a közszolgáltatási szerződésben erre van-e kitétel. Ki adott utasítást arra, hogy a Főkefe a karhatalmi erők rendelkezésére bocsássa ezt a gépjárművet, illetve hogy a rendőrség fizetett-e ezért a Főkefe részére bármilyen ellenszolgáltatást? Köszönöm szépen. (Lakos Imre: Szemetet takarított.)
ELNÖK:
Vaskor Lászlónak adom meg a szót.
DR. VASKOR LÁSZLÓ (MDF):
Köszönöm szépen. Igen tisztelt Főpolgármester Úr! Az előző napirendnél említettem a valorizálás kérdését. Itt is fölmerül, viszont azt kell mondanom, hogy FKF Zrt. nagyon korrektül jelöli meg az anyagában, hogy a valorizációs, illetve az üzemi költség növekedése 4,9 százalék - azaz infláció alatti -, a díjmérték növekedését 8,4 százalékkal kéri, és korrektül rögzíti, hogy a különbözetet fejlesztési célokra kívánja fordítani. Én ezt üdvözlöm. Köszönöm szépen.
ELNÖK:
Köszönöm. Wintermantel úr!
WINTERMANTEL ZSOLT (Fidesz): 
Köszönöm szépen. Azt szeretném kérni, hogy a jegyzőkönyv számára kerüljön rögzítésre, hogy a tömegoszlatással kapcsolatban Lakos Imre úr azt mondta, hogy a szemetet takarították el. Köszönöm. (Lakos Imre: A barikádra mondtam, nem a tömegre!)
ELNÖK:
Lezártuk a vitát, és a zárszó lehetősége a főjegyző úré. (Nem kíván szólni.) Endrédy úr módosító indítványát nem fogadja be az előterjesztő, éppen ezért szavaznunk kell erről. Felolvasom:

„A Fővárosi Közgyűlés úgy dönt, hogy a települési szilárdhulladék-kezelési szolgáltatásra 2007-ben az FKF Zrt. számára az eddig végigtárgyaltakon túl 650 millió forintot biztosít, annak érdekében, hogy a budapesti hulladékkezelési díj emelése maximum 5 százalék legyen a következő évben.”
Az előterjesztő nem fogadja be. Indítsuk a gépet! Szavazzunk! (Szavazás.) 

1899/2006.(XII.14.) Főv.Kgy.h.
A Fővárosi Közgyűlés nem fogadja el dr. Endrédy István módosító
indítványát, mely szerint:

„A Fővárosi Közgyűlés úgy dönt, hogy a települési szilárdhulladék-kezelési szolgáltatásra 2007-ben az FKF Zrt. számára az eddig végigtárgyaltakon túl 650 millió forintot biztosít, annak érdekében, hogy a budapesti hulladékkezelési díj emelése maximum 5 százalék legyen a következő évben.”
(28 igen, 21 ellenszavazat, 16 tartózkodás)
ELNÖK:
Most következik az eredeti döntési javaslatról szóló szavazás. Három határozati javaslatról szavazunk együttesen, minősített többséggel, egyszerre, együtt a háromról. Indítsuk a gépet! Most szavazzunk! (Szavazás.) 

1900/2006.(XII.14.) Főv.Kgy.h.
A Fővárosi Közgyűlés elfogadja a települési szilárd hulladékkezeléssel
összefüggő közszolgáltatási feladatok teljesítéséről szóló I. számú melléklet szerinti beszámolót és ezzel egyidejűleg a szolgáltató szerződésből fakadó kötelezettségét végrehajtottnak tekinti.
(34 igen, 12 ellenszavazat, 20 tartózkodás)
A Fővárosi Közgyűlés megalkotja 66/2006. (.....) számú önkormányzati rendeletét a települési szilárd hulladék-gazdálkodással összefüggő önkormányzati feladatokról, különösen a települési szilárd hulladékkal kapcsolatos hulladékkezelési közszolgáltatásról szóló 61/2002. (X. 18.) Főv. Kgy. számú rendelet módosításáról a IV. számú melléklet szerinti tartalommal.
(34 igen, 12 ellenszavazat, 20 tartózkodás)
1901/2006.(XII.14.) Főv.Kgy.h.
A Fővárosi Közgyűlés felkéri a főpolgármestert, hogy kezdeményezze a
Fővárosi Közterület-fenntartó Zrt. vezérigazgatójánál, hogy az FKF Zrt. a 2007. évre 426 mFt forrást biztosítson a „HÁLÓZAT-Budapesti Díjfizetőkért és Díjhátralékosokért” Alapítványnak átadott közérdekű felajánlás formájában a szolgáltatást igénybevevő, rászoruló fogyasztók fizetőképességének fenntartása céljából.
Határidő: 30 napon belül
Felelős: dr. Demszky Gábor
(34 igen, 12 ellenszavazat, 20 tartózkodás)
ELNÖK:
Következik a kéményseprő-ipari közszolgáltatás 2007. évi díjtételei.
A napirend 9./ pontja: Javaslat a kéményseprő-ipari közszolgáltatás 2007. évi díjtételeire. A közszolgáltatási szerződés végrehajtásának éves értékelése.
ELŐADÓ:
dr. Tiba Zsolt
ELNÖK:
Az előterjesztő nem kíván szólni. Kérdezni kíván-e valaki erről? (Nem.) Hozzászólni? (Nem.) Szavazunk. Indítsuk a gépet! (Szavazás.)
1902/2006.(XII.14.) Főv.Kgy.h.
A Fővárosi Közgyűlés elfogadja a Fővárosi Önkormányzat és a Fővárosi
Kéményseprőipari Kft. között létrejött közszolgáltatási szerződés 2006. évi végrehajtásának teljesítéséről szóló jelentést és úgy értékeli, hogy a szolgáltató a szerződésben foglalt kötelezettségeit maradéktalanul teljesítette.
(65 igen, 0 ellenszavazat, 0 tartózkodás)
A Fővárosi Közgyűlés megalkotja 67/2006. (..…) számú önkormányzati rendeletét a kötelező kéményseprő-ipari közszolgáltatásról szóló 74/1997. (XII. 30.) Főv. Kgy. számú rendelet módosításáról az előterjesztés 3. sz. melléklete szerinti tartalommal.
(65 igen, 0 ellenszavazat, 0 tartózkodás)
ELNÖK:
Továbbmegyünk: javaslat a temetőkről, a temetkezés rendjéről szóló rendelet módosítására, a 2007. évi díjak tételeire. Nincs kiegészítése az előterjesztőnek.
A napirend 10./ pontja: a) Javaslat a köztemetőkről és a temetkezés rendjéről szóló 58/2000. (X. 26.) Főv. Kgy. sz. rendelet módosítására.

b) Javaslat a kegyeleti közszolgáltatás 2007. évi díjtételeire és a 65/2000. 
(XII. 19.) Főv. Kgy. sz. rendelet módosítására.

c) A közszolgáltatási szerződés végrehajtásának éves értékelése.
d) 2007. évi sírhely-gazdálkodási terv.
ELŐADÓ:
dr. Tiba Zsolt
HOZZÁSZÓLÓK:
Egerfai József, dr. Endrédy István
ELNÖK:
Kérdés? (Nincs.) Hozzászólás? Egerfai képviselő úr!
EGERFAI JÓZSEF (MSZP):
Tisztelt Főpolgármester Úr! Tisztelt Közgyűlés! Azért szeretnék néhány szót szólni, mert a BTI Zrt. elég sajátos helyzetben van Budapesten, és egy nagyon fontos szolgáltatást végez. Azt hiszem, ahogy Rétvári úr elmondta, hogy a gyermeknevelés egy nagyon fontos feladat, amelyben segíteni kell a családokat, az élethez ugyanúgy hozzátartozik az élet befejezése, amikor nagyon világosan meg kell oldani azt a problémát, amely a családokban jelentkezik.

Ez mostanában sajnos úgy szokott Budapesten zajlani egy sajátos, a temetésben kialakult piacon, hogy azok a kis bt.-k, amelyek most temetési szolgáltatásokat vállalnak, és az egyes kórházakban elég jól beépített emberekkel rendelkeznek, és ott eladják saját magukat, azok igen olcsó árakat próbálnak a temetésért felszámítani, de úgy, hogy ezt tulajdonképpen a BTI Zrt. kontójára próbálják elérni.
A zrt. kétféle alaptevékenységet végez. Az egyik maga a temetőfenntartással kapcsolatos tevékenység, és a temetések azon részének a megoldása, amit mások nem tudnak elkerülni, tehát a sírhely biztosítása, a temetőn belüli szállítás, a hamvasztás és hasonló tevékenységek. Ezeknek a tevékenységeknek a törvény értelmében nekünk hatósági árasként meg kell határozni a díjtételeit. Ezeket a díjtételeket úgy kell meghatároznunk, hogy ez a Temetkezési Zrt. tevékenységének körülbelül a 43 százalékát jelenti bevételekben, és ennél mindenképpen a tevékenységet fedező árat kell egyébként megállapítanunk, olyan módon, hogy ebből a temető meg is tudja oldani ezt a feladatát.

A másik 57 százaléka a bevételének szabadáras tevékenység, amellyel a piacon versenyez ezekkel a kis cégekkel. Ott meglehetősen nehéz helyzetben van, ezért szeretném felhívni a figyelmet arra, hogy a mi részvénytársaságunk azt is vállalta ebben a tekintetben, hogy csak 0 és 4 százalék közötti mértékben emeli a szabadáras tevékenységeit a jövő évben. Azt hiszem, hogy ez nagyon fontos, különös tekintettel arra, hogy változnak a temetési szokások, és ma már terjed a szóróparcellás temetés, és hasonló jellegű dolgok.
Tehát ezekben, ha megnézi mindenki az előterjesztést, nagyon világosan látszik, hogy kellően differenciált, hiszen a célszerűen igénybe vehető, és a szegényebbek számára is jól igénybe vehető temetési formákat alacsonyabb mértékben emeli ez a temetésidíj-javaslat. Tehát én javaslom ennek a díjjavaslatnak a támogatását. Köszönöm.
ELNÖK:
Köszönöm szépen. Endrédy Istvánnak adom meg a szót.
DR. ENDRÉDY ISTVÁN (KDNP): 
Köszönöm a szót. Tisztelt Főjegyző Úr! – hiszen főjegyző úr jegyzi az előterjesztést. Lenne egy stilisztikai észrevételem. Főjegyző úr stílusát mindig is nagyon magasra tartom, ha a véleményével nem is mindig értek egyet. Az előterjesztésből néhány – nem sok – mondatot szeretnék felolvasni.

Évek óta mérséklődő fogyasztói árszínvonal mellett a szolgáltatások árszínvonala átlagon felüli szinten alakult. A tervezés során 1,5 százalékos volumencsökkenéssel számoltak.
Kérem szépen, itt emberekről, halottakról van szó, tehát a részvétemet fejezem ki mély együttérzéssel a stílus miatt.
ELNÖK:
A vitát lezárom. Zárszó nincs.
Szavazni fogunk, egyszerre, minősített többséggel. Csengetést kérnék, hogy mindenki be tudjon fáradni, és elérje a szavazógépét. (Csengetés.) Kérem a gépet indítani! (Szavazás.)
A Fővárosi Közgyűlés megalkotja 68/2006. (..…) számú önkormányzati rendeletét a köztemetőkről és a temetkezés rendjéről szóló 58/2000. (X. 26.) Főv. Kgy. számú rendelet módosításáról az előterjesztés 1. sz. melléklete szerinti tartalommal.
(34 igen, 17 ellenszavazat, 13 tartózkodás)
A Fővárosi Közgyűlés megalkotja 69/2006. (…) számú önkormányzati rendeletét a kegyeleti közszolgáltatás díjairól szóló 65/2000. (XII. 19.) Főv. Kgy. számú rendelet módosításáról az előterjesztés 2. sz. melléklete szerinti tartalommal.
(34 igen, 17 ellenszavazat, 13 tartózkodás)
1903/2006.(XII.14.) Főv.Kgy.h.
A Fővárosi Közgyűlés elfogadja a Fővárosi Önkormányzat és a
Budapesti Temetkezési Intézet Rt. között létrejött közszolgáltatási szerződés éves végrehajtásáról szóló beszámolót és úgy értékeli, hogy a szolgáltató a szerződésben foglalt kötelezettségeit maradéktalanul teljesítette.

Jóváhagyja az 58/2000. (X. 26.) Főv. Kgy. számú rendelet végrehajtásából adódó, a Budapesti Temetkezési Intézet Rt. által elkészített 2007. évi sírhely-gazdálkodási tervet.
(34 igen, 17 ellenszavazat, 13 tartózkodás)
ELNÖK:
Következik: települési folyékony hulladékkal kapcsolatos hulladék-közszolgáltatási díjak 2007-ben.
A napirend 11./ pontja: Javaslat a települési folyékony hulladékkal kapcsolatos hulladékkezelési közszolgáltatási díj 2007. évi mértékének megállapítására. A közszolgáltatási szerződés végrehajtásának éves értékelésére.
ELŐADÓ:
dr. Tiba Zsolt
HOZZÁSZÓLÓK:
Ughy Attila, dr. Bagdy Gábor
ELNÖK:
Kíván-e szólni.
ELŐADÓ:
Nincs kiegészítésem.
ELNÖK:
Kérdés? Ughy Attila kérdez.
UGHY ATTILA (Fidesz): 
Köszönöm szépen. Tisztelt Közgyűlés! Főpolgármester Úr! Évről évre észlelni lehet azt, hogy az infláció mértékét jelentősen meghaladó mértékben növekszik a települési folyékonyhulladék-kezeléssel, illetve a folyékony hulladék begyűjtésével kapcsolatos díj.

Azt szeretném kérdezni az előterjesztőtől, hogy nem gondolják-e azt, hogy éppen itt lenne az ideje, hogy valamilyen módon közelítsen a víz- és csatornadíj együttes összegéhez annak az összege is, amit egyébként köbméterenként elkérünk ezért. Most jelen pillanatban 1:2 az arány.
Megmondom, hogy miért. Környezetvédelmi szempontból egyszerűen tarthatatlan az, hogy azokon a helyeken, ahol önhibájukon kívül nem létezik vezetékes szennyvízelvezetés, mert nincsen csatornahálózat, azokon a településrészeken a fővárosban a szikkasztókat úgy alakítják ki az állampolgárok, hogy nem zárt rendszerű, illetve a zárt rendszer csak addig tart, ameddig a műszaki átvétel nem következik be. Utána rögtön nyílt rendszerűvé alakítják, mert ezt a díjat nem tudják fizetni. Tehát valamilyen módon ezt a problémát meg kellene oldani, addig is, ameddig a közüzemi csatornahálózat nem ér el azokra a területekre. Ez az 1:2 arány brutális.
ELNÖK:
Köszönöm. Bagdy képviselő úr!
DR. BAGDY GÁBOR (KDNP): 
Tisztelt Közgyűlés! Főpolgármester Úr! Köszönöm a szót.
Két rövid kérdésem lenne. Az egyik egészen rövid és praktikus. Szeretném, ha megmondaná nekem valaki azt, hogy a Szipka-Potyka Kft. visszalépése miatt megüresedett közszolgáltatói helyet miért éppen a Dimert Kft. vette át. Ez lenne az egyik kérdésem.
A másik kérdésem pedig arra vonatkozik, hogy mitől lehetséges az, hogy ennek a konzorciumnak a magánszemély vagy magántársaság tagjai költségszerkezetében ilyen drámai eltérések mutatkoznak, legyen az akár közvetlen, akár közvetett költség. Miből adódik az az évek óta sajátosan megjelenő jelenség, hogy a csatornahasználati díj, amely az előterjesztés szerint egységes, mégis a beszámolók szerint az egyes társaságok eltérően fizetnek érte. Avagy tán lehetséges, hogy az ő adataik nem annyira megbízhatóak?
ELNÖK:
Köszönöm szépen. Főjegyző úr!
ELŐADÓ:
Tisztelt Közgyűlés! Ughy Attila képviselő úr kérdésére a válaszom, hogy de igen, itt az idő, hogy gondolkodjunk rajta, ezt is tesszük. 2007. július 1-jétől, ha jól emlékszem, a törvény erejénél fogva ivóvízalapú lesz a folyékony hulladék díjszabása is. Azt gondolom, hogy akkor lehet ezt a kérdést adekvát módon megközelíteni.

Bagdy képviselő úr kérdéseire – ugye, több kérdés hangzott el –, hogy miért egyik kft. lépett a másik kft. helyére: na, ez az a specialitása, mondhatnám, conditio sine qua nonja a konzorciumnak, amibe semmiképpen nem szeretnék beleszólni a magam részéről. Én emlékszem, ön akkor nem volt talán még képviselő, de Endrédy úr az ön háta mögött igen, hogy micsoda érzelemdús, -gazdag eseménysorozat kísérte ennek a konzorciumnak a létrejöttét. Ehhez képest örömmel hagyom meg nekik az ilyen típusú kérdések rendezését belügyként.

Valóban felmerül, hogy talán nem olyan pontosak ezek az adatok, ez elképzelhető – most már a harmadik kérdésére válaszolok.

A második kérdésre ugyanez a válasz: a konzorciumban senkit meg nem bántva, szerintem eltérő megközelítést alkalmaznak hasonló tevékenységre. Ez itt akár jelenthet eltérő hozzáállást is. Köszönöm szépen.
ELNÖK:
Bagdy úr!
DR. BAGDY GÁBOR (KDNP): 
Gábor József képviselőtársam mondta, hogy nem szívesen hallja azt a frázist, hogy minden terhet a lakosságra hárítunk; én sem szívesen használom, de bizonyos esetekben ez elkerülhetetlennek látszik. Évek óta küzdünk ezzel a lehetséges, hogy hatalmas küzdelmek alapján kialakított, de a tények szerint igencsak elfuseráltra sikerült közszolgálati szerződéssel; évek óta megállapítjuk, hogy ez így nem jó, ezen változtatni kellene, és az évek folyamán újra és újra elfogadjuk ugyanazokat az elfogadhatatlan költségszerkezeteket, ugyanazokat a lakossági díjemeléseket, amelyek tulajdonképpen gazdaságilag nem indokolt, nem ellenőrzött számok alapján készülnek. Ahogy főjegyző úr is utalt rá, és az előző években kiderült: ezek a számok nem kerültek ellenőrzésre, és ennek ellenére ezeket a számokat tényként elfogadva, ezekre építjük a közszolgáltatási szerződésben az éves költségnövelési javaslatokat, illetőleg szolgáltatásidíj-javaslatokat.
Szeretném ebben az évben is rögzíteni, hogy ez a módszertan teljes mértékben alkalmatlan, és bizonyos értelemben felelőtlenség, hiszen nekünk, fővárosi… (Beszélgetés az MSZP padsoraiban.)
ELNÖK:
Figyelmet kérnék szépen!
DR. BAGDY GÁBOR (KDNP): 
Köszönöm szépen. Nekünk, fővárosi képviselőknek lenne a dolgunk, hogy felelős vezetőként gondoskodjunk arról, hogy cégeink a leghatékonyabban működjenek; legyen ez akár egyéni, százszázalékosan a mi tulajdonunkban lévő cég, legyen ez résztulajdon, vagy akár legyen ez speciális konzorciális szerződés keretében megkötött közszolgáltatási szerződés. Úgyhogy ebben az évben is felhívnám szíves figyelmét a városvezetésnek, hiszen most egy újjáalakuló városvezetés van, új főpolgármester-helyettes, kérem őket, hogy nagyobb hangsúlyt helyezzenek erre a kérdésre, és ha lehet, a jövő évben ne ugyanezt a beszámolót és ugyanezt a díjemelési javaslatot lássuk magunk előtt. Köszönöm.
ELNÖK:
Köszönöm. A vitát lezártam. Az előterjesztő nem kíván szólni. Ha a képviselő urak a helyükre mennének a gépük közelébe, akkor szavazást lehetne elrendelni. Csengetést kérek! (Csengetés.) Szavazás következik minősített többséggel. Kérem a gépet indítani! (Szavazás.)
1904/2006.(XII.14.) Főv.Kgy.h.
A Fővárosi Közgyűlés elfogadja a Fővárosi Önkormányzat és a Fővárosi
Településtisztasági és Környezetvédelmi Kft. között létrejött közszolgáltatási szerződés végrehajtásáról szóló I. számú melléklet szerinti jelentést és úgy értékeli, hogy a Szolgáltató a szerződésben foglalt kötelezettségeit teljesítette.
(34 igen, 31 ellenszavazat, 0 tartózkodás)
A Fővárosi Közgyűlés megalkotja a 70/2006. (.....) számú önkormányzati rendeletét a települési folyékony hulladék-gazdálkodással összefüggő önkormányzati feladatokról, különösen a települési folyékony hulladékkal kapcsolatos hulladékkezelési közszolgáltatásról szóló 60/2002. (X. 18.) Főv. Kgy. számú rendelet módosításáról a IV. számú melléklet szerinti tartalommal.
(34 igen, 31 ellenszavazat, 0 tartózkodás)
ELNÖK:
Most az ivóvíz- és csatornahasználati díj tárgyalása következik. Külön nincs bekötve, úgyhogy kérem, hogy keressék meg az anyagot – 2. sorszámmal osztottunk ki.
A napirend 12./ pontja: Javaslat az ivóvízdíj és a csatornahasználati díj 2007. évi mértékére.
ELŐADÓ:
dr. Tiba Zsolt
HOZZÁSZÓLÓK:
dr. Balogh Pál, Ughy Attila, Wintermantel Zsolt
ELNÖK:
Az előterjesztőnek nincs kiegészítése. Van-e kérdése valakinek? (Nincs jelentkező.) Ki kíván hozzászólni? Balogh Pál!
DR. BALOGH PÁL (MSZP):
Köszönöm a szót, főpolgármester úr. Azt hiszem, mindannyiunk előtt ismert, hogy az ivóvíz- és csatornadíjaknak fedezniük kell a valós költségeket, és tartalmazniuk kell az indokolt fejlesztés pénzügyi forrásait is; csak ilyen módon biztosítható, hogy a vízellátás és a csatornahálózat biztonságosan működjön, és 2010-re befejeződjön Budapest csatornázása.

Frakciónk részéről akceptálhatónak tartjuk a Vízmű azon igényét, hogy módosuljon a díjrendszer belső szerkezete, az ipari, intézményi fogyasztóknál bevezetett alapdíjjal az árbevétel egyenletesebbé váljon, és kevésbé befolyásolja azt a fogyasztás szezonális ingadozása. A csatornahasználati díjat jelentős fejlesztési hányad terheli, tekintettel arra, hogy 2010. december 31-ig meg kell valósítani az EGK-irányelveknek megfelelően Budapest teljes csatornázását és a biológiai szennyvíztisztítást. Még e díjemelés mellett is a környezetterhelési díjfizetési kötelezettség miatt a program átütemezésére lesz szükség a járulékos beruházások vonatkozásában.
A főváros szempontjából kedvezőnek tartom, hogy 2006-ban és 2007-ben negatív menedzsmentdíj-korrekciót alkalmaz a Fővárosi Vízművek a díjemelés mérséklése érdekében. Úgy gondolom, hogy a társaságnak számolni kell azzal, hogy részben a magas vízdíj miatti takarékos lakossági vízfogyasztás következtében a vízfelhasználás tartósan csökkenni fog, és ez kedvezőtlenül hat a fajlagos költségekre. A helyes válasz nyilvánvalóan nemcsak a vízdíj folyamatos emelése lehet, célszerű ezért folytatni a tulajdonosok közötti tárgyalást az együttműködés kereteinek módosítására vonatkozóan. Fontos megjegyezni azt is, hogy az agglomerációs területen való terjeszkedés a fogyasztás volumenére vetítve várhatóan beruházás igényesebb, mint a nagyvárosban, és kívánatos, hogy ezek a magasabb fajlagos költségek a budapesti fogyasztókat ne terheljék.
Szeretném felhívni a figyelmet a magas díjból következően a fúrt kutak növekvő számára, amelyet magam is tapasztalok a kertvárosi területeken, és valószínűsíthető, sőt tudom is azt, hogy itt vízjogi engedélyek nélkül is igen sok kút működik, és ugyanígy van ez az agglomerációs övezetben is. Mindezek, valamint az érvényben lévő szerződések és képletek figyelembevételével – annak ellenére, hogy a javasolt díjak a várható 2007. évi fogyasztói árindex felett vannak –, a biztonságos ellátás és a fejlesztések megvalósításának alapvető fontosságára tekintettel, a szocialista frakció nevében támogatom a 2007. évi díjak elfogadását, az ehhez kapcsolódó határozati javaslatokat és rendeletmódosításokat. Köszönöm a figyelmet.
ELNÖK:
Köszönöm szépen. Ughy Attilának adom meg a szót.
UGHY ATTILA (Fidesz): 
Köszönöm szépen. Azzal ugyan tisztában vagyunk, hogy ami befolyik, az valahol ki is folyik, de ennek ellenére nem értjük az együtt tárgyalását a víz- és csatornadíjaknak egy napirendi pont keretein belül.
ELNÖK:
Ez egyszerre történik, egy előterjesztés. (Ughy Attila: Ez a kérdés.) Egyszerre tárgyaljuk a kettőt. (Tarlós István: Ezt kérdezi!) Wintermantel Zsolt a következő hozzászóló.
WINTERMANTEL ZSOLT (Fidesz): 
Köszönöm szépen. Tisztelt Főpolgármester Úr! Tisztelt Közgyűlés! Itt egy új konstrukció bevezetésére kerülne sor a Fővárosi Vízművek által: az ivóvízfogyasztástól függő ivóvízalapdíj, amelynél fizetési kötelezettség a magánszemélyt, illetve társasházi és lakásszövetkezeteket nem terheli. Az előterjesztés azt mondta, hogy ez egyébként jobban igazodik a Vízművek költségszerkezetéhez, és ezért javasolják ezt bevezetni.
Azt szeretném kérdezni, mert én próbáltam azért áttanulmányozni az anyagot, hogy ennek kifejtését, ennek alátámasztását nem igazán láttam, tehát hogy ezek a különböző fogyasztási egységek és az ahhoz tartozó alapdíjak miként kerültek meghatározásra. Azt szeretném továbbá kérdezni, hogy a Vízművek előterjesztésében is, amit majdhogynem szöveghűen átvett a Hivatal, tehát azt szeretném kérni egyébként a jövőben is, tisztelt főpolgármester úr, hogy nagyon jó, hogy van egy előterjesztés, nagyon jó, hogy annak az előterjesztésnek része a Vízművek anyaga (A gép jelzi az időkeret leteltét.), és egyébként nagyon jó, hogy ezt az anyagot egyeztetik, illetve ellenőriztetik külső szakértővel, de ezek kísértetiesen, helyenként hosszú mondatokon keresztül ismétlik önmagukat, tehát egymástól copy-paste-tel veszik át az anyagot.
Azt szeretném kérni, hogy azért követeljük meg a szakértő cégektől, hogy az elemzést valóban végezzék el, illetve a Hivatal maga is tekintse át, hogy az a javaslat megfelel-e, mert azt gondolom, hogy a Főpolgármesteri Hivatalnak nem az a dolga, hogy szöveghűen átvegye az illetékes közműcég által beterjesztett javaslatot, azért van itt apparátus, hogy ezeket meg tudjuk nézni, tehát én azt szeretném kérni, hogy a jövőben erre mindenképpen kerüljön sor.

Illetve arra is szeretnék választ kapni, tisztelt főpolgármester úr, ami a Vízművek anyagában szerepel, hogy magának a díjemelésnek is van egyfajta kockázata a vízfogyasztással kapcsolatban. Tehát az előrejelzések szerint van-e olyan kritikus csökkenés a díjemelés hatására, ami az elkövetkezendő időben esetleg méretgazdaságossági problémákat vet fel a Vízművek tekintetében?

Köszönöm szépen.
ELNÖK:
Lezártuk a vitát most, több hozzászóló nem jelentkezik. Főjegyző úr… Az anyag 7. oldalán szerepelnek a döntési javaslatok, öt határozati javaslat… (Ughy Attila: Válasz nincsen? – Wintermantel Zsolt: Nem is próbál meg válaszolni?) Az előterjesztő a főjegyző úr, és… (Wintermantel Zsolt: A főjegyző úr nem válaszol? Három kérdést tettem fel.) Tehát elkezdtük a szavazást. A 7. oldalon öt határozati javaslatról minősített többséggel szavazunk. Indítsuk a gépet! (Szavazás.)
A Fővárosi Közgyűlés megalkotja 71/2006. (…...) számú önkormányzati rendeletét az önkormányzati tulajdonú viziközműből szolgáltatott ivóvíz, valamint az önkormányzati tulajdonú viziközmű által biztosított szennyvízelvezetés, szennyvíztisztítás és -kezelés legmagasabb hatósági díjának Budapest Főváros közigazgatási területén való megállapításáról, továbbá a díjalkalmazás feltételéről szóló 4/1995. (II. 13.) Főv. Kgy. sz. rendelet módosításáról.
(34 igen, 14 ellenszavazat, 17 tartózkodás)
1905/2006.(XII.14.) Főv.Kgy.h.
A Fővárosi Közgyűlés jóváhagyja és megköti a Fővárosi Csatornázási
Művek Zrt.-vel 2007. évre érvényes csatornahasználati díjba beépített fejlesztési célú pénzeszköz átadás-átvételéről, a csatornahaszná-lati díjba beépített bérleti díjról, valamint a pénzügyi elszámolásokról szóló megállapodást az előterjesztés 6. sz. melléklete szerinti tartalommal, egyben felkéri a főpolgármestert a megállapodás aláírására.
Határidő: 2007. március. 31.
Felelős: dr. Demszky Gábor
(34 igen, 14 ellenszavazat, 17 tartózkodás)
1906/2006.(XII.14.) Főv.Kgy.h.
A Fővárosi Közgyűlés felkéri a főpolgármestert, hogy a 8. számú
melléklet alapján tegyen javaslatot a 2007. évi csatornahasználati díjba beépített fejlesztési forrásokból megvalósuló beruházások kiadásainak és azok forrásainak módosítására.

Határidő: 2007. évi költségvetési koncepció
Felelős: dr. Demszky Gábor
(34 igen, 14 ellenszavazat, 17 tartózkodás)
1907/2006.(XII.14.) Főv.Kgy.h. 

A Fővárosi Közgyűlés jóváhagyja és megköti a Fővárosi Csatornázási
Művek Zrt.-vel a 2007. évi, vízterhelési díj visszaigénylésére vonatkozó megállapodást az előterjesztés 7. sz. melléklete szerinti tartalommal, egyben felkéri a főpolgármestert a megállapodás aláírására.
Határidő: 2007. március 31.
Felelős: dr. Demszky Gábor
(34 igen, 14 ellenszavazat, 17 tartózkodás)
1908/2006.(XII.14.) Főv.Kgy.h.
A Fővárosi Közgyűlés hatályon kívül helyezi a 1151/2004. (V. 27) Főv.
Kgy. sz. határozatot.
Határidő: 2006. december 31.
Felelős: dr. Demszky Gábor
(34 igen, 14 ellenszavazat, 17 tartózkodás)
ELNÖK:
Ügyrendben Ughy Attila jelentkezett.
UGHY ATTILA (Fidesz): 
Csak az utókor számára szeretném rögzíteni, hogy a Fidesz-KDNP-frakció feltett négy darab kérdést, és a négy darab kérdésből egyetlenegyre sem kapott választ, de még ráutaló magatartást sem, hogy legalább megpróbálják ezt megtenni.
ELNÖK:
Továbbmegyünk, ezzel a közműdíjakat lezártuk. Következnek az egyéb díjak, tehát fontos döntéseket kell hoznunk még ma.

Az eredeti meghívóban 5. sorszám alatt szerepel a javaslat a Fővárosi Önkormányzat fenntartásában lévő személyes gondoskodást nyújtó szakosított szociális intézmények térítési díjairól és a térítési díjakkal kapcsolatos eljárási rendről szóló rendelet módosítása. Előterjesztő a főjegyző úr.
A napirend 13./ pontja: Javaslat a Fővárosi Önkormányzat fenntartásában lévő személyes gondoskodást nyújtó szakosított szociális intézmények térítési díjairól és a térítési díjakkal kapcsolatos eljárási rendről szóló 12/1997. (III. 20.) Főv. Kgy. számú rendelet módosítására.
ELŐADÓ:
dr. Tiba Zsolt
HOZZÁSZÓLÓK:
Csomós Miklós, Wintermantel Zsolt
ELNÖK:
(Dr. Tiba Zsolt jelzésére:) Nincs kiegészítése. Kíván-e valaki kérdezni? Most lehet kérdezni.

Csomós úr!
CSOMÓS MIKLÓS (Fidesz): 
Köszönöm a szót, főpolgármester úr. Bár belém nyilallt most a gondolat, hogy lehet, hogy nem fogok választ kapni a kérdéseimre, de azért megpróbálom föltenni.

Az előterjesztés 3. számú mellékletében van egy táblázat, ami azt mutatja be, hogy a kiadás normatív tartalma hogyan változott évről évre, tehát a 2004. évi, a 2005. évi és a 2006. évi kiadásokkal. Azt szeretném megkérdezni, hogy mi az oka ennek a drasztikus csökkenésnek.

Köszönöm.
ELNÖK:
Főjegyző úr!
ELŐADÓ:
Tisztelt Közgyűlés! Természetesen ha az SZMSZ-nek megfelelő a kérdés, akkor az előterjesztő személyemben válaszol. Az SZMSZ szerint minden előterjesztésnél a napirend megnyitásakor lehet kérdést feltenni az előterjesztőnek, tehát ez egy rögzített szabály; persze le is van írva, tehát olvasható is.

Az a válaszom, hogy az energiaárak drasztikusan emelkednek, emelkedtek, szemben az állami támogatással, amit ki se merek mondani, hogy nemhogy nem emelkedett, hanem még talán csökkenni is fog.

Köszönöm szépen.
ELNÖK:
Wintermantel úr!
WINTERMANTEL ZSOLT (Fidesz): 
Köszönöm szépen. Sajátságos a főjegyző úrnak az az értelmezése, hogy a vitában elhangzó érvek és a vitában fölmerülő kérdésekre előterjesztőként a zárszóban nem kíván válaszolni. Én azt gondolom, hogy ezt egy képviselő talán demokráciafelfogástól függően megteheti, a főjegyző úr nem. Úgyhogy szeretném kérni a főpolgármester urat, mint a Közgyűlés vezetésével a fővárosiak által fölhatalmazott vezetőt, hogy legyen szíves intézkedni, hogy az apparátus a megfelelő módon vegyen részt a Közgyűlés munkájában.

Köszönöm szépen.
ELNÖK:
A vitát lezártuk. Mivel nem jelentkezik más hozzászóló, rövid csöngetést kérnénk szépen, hogy felhívjuk a figyelmét a képviselőknek, hogy szavazás következik. (Csengetés.) Kérek mindenkit, hogy a gépe közelében foglaljon helyet. Indítsuk a gépet! Most szavazunk, minősített többséggel. (Szavazás.)
A Fővárosi Közgyűlés megalkotja 72/2006. (......) számú önkormányzati rendeletét a fenntartásában lévő személyes gondoskodást nyújtó, szakosított szociális intézmények intézményi térítési díjairól és a térítési díjakkal kapcsolatos eljárási rendről szóló 12/1997. (III. 20.) Főv. Kgy. számú rendelet módosításáról a 6. sz. melléklet szerinti tartalommal.
(34 igen, 31 ellenszavazat, 1 tartózkodás)
ELNÖK:
Nevelési-oktatási intézményekben alkalmazandó élelmezési térítési díjak megállapításáról fogunk állást foglalni.
A napirend 14./ pontja: Javaslat önkormányzati rendelet módosítására a nevelési-oktatási intézményekben alkalmazandó élelmezési térítési díjak megállapításáról.
ELŐADÓ:
dr. Tiba Zsolt
HOZZÁSZÓLÓ:
Kucsák László
ELNÖK:
Főjegyző úr? (Dr. Tiba Zsolt jelzésére:) Nem kíván szólni. Kíván-e valaki kérdezni? Igen. Tessék, képviselő úr!
KUCSÁK LÁSZLÓ (Fidesz): 
Tisztelt Főpolgármester Úr! Főjegyző Úr! Tisztelt Közgyűlés! Az anyaggal kapcsolatban vetném föl azt a kérdést további megfontolásra, hogy a Fővárosi Önkormányzat az elmúlt időszakban miért nem gondolkodott el azon, hogy a törvényben kötelezően előírt támogatandó körön túlmenően is saját hatáskörben és egy pluszkeretet biztosítva teremtsen lehetőséget arra, hogy a jogszabály alapján e kategóriákba be nem kerülő gyerekek, illetve ezáltal családok támogatását is valamilyen módon megoldja.
Szeretném a figyelmébe ajánlani a főpolgármester úrnak ezzel kapcsolatban, hogy Budapest főváros hányatottabb sorsú kerületeiben is találtak erre megoldást és lehetőséget, olyan kerületekben is, amely kerületeket ön viszonylag ritkábban keresett ugyan föl, de ennek ellenére ezek a minták alkalmazhatók. A XVIII. kerületre gondoltam például e helyütt. Tehát ezek a minták alkalmazhatók, ha úgy gondolja, ebben szívesen felajánljuk együttműködésünket, segítségünket. Tehát miért nem gondolkodtak még el azon, hogy ezen a körön kívül is lennének rászoruló és támogatandó gyerekek?

Köszönöm szépen.
ELNÖK:
Főjegyző úr!
ELŐADÓ:
A lakóhely szerinti önkormányzatok adnak, a fővárosnak erre nincsen lehetősége. Köszönöm szépen.
ELNÖK:
Módosító indítványt nem kaptunk. Szavazás következik: díjmegállapító szavazás, rendeletalkotás. Csöngetést kérek, hogy mindenki figyelmét felhívjuk arra, hogy minősített többséggel kell rendeletet alkotnunk. (Csengetés.) Indítsuk a gépet! (Szavazás.)
A Fővárosi Közgyűlés megalkotja 73/2006. (........) számú önkormányzati rendeletét a Fővárosi Önkormányzat által fenntartott nevelési-oktatási intézményekben alkalmazandó étkezési térítési díjakról szóló 5/1997. (II. 14.) Főv. Kgy. számú rendelet módosításáról a melléklet szerinti tartalommal.
(34 igen, 5 ellenszavazat, 27 tartózkodás)
ELNÖK:
Következik ugyancsak egy térítési díjakkal kapcsolatos javaslat, mégpedig a Fővárosi Önkormányzat fenntartásában lévő, személyes gondoskodást nyújtó gyermekvédelmi intézmények által biztosított ellátások formáiról, igénybevételének módjáról, térítési díjairól szóló 1999-es rendeletünk módosítása a tárgy.
A napirend 15./ pontja: Javaslat a Fővárosi Önkormányzat fenntartásában lévő személyes gondoskodást nyújtó gyermekvédelmi intézmények által biztosított ellátások formáiról, igénybevételének módjáról és a térítési díjról szóló 22/1999. (V. 21.) Főv.Kgy. számú rendelet módosítására.
ELŐADÓ:
dr. Tiba Zsolt
ELNÖK:
(Dr. Tiba Zsolt jelzésére:) A főjegyző úr nem kívánja kiegészíteni. Kíván-e valaki kérdezni? (Senki sem jelentkezik.) Hozzászólni? (Senki sem jelentkezik.) Szavazás következik. Most szavazunk. (Szavazás.)
A Fővárosi Közgyűlés megalkotja 74/2006. (…..) Főv. Kgy. számú rendeletét a Fővárosi Önkormányzat fenntartásában lévő személyes gondoskodást nyújtó gyermekvédelmi intézmények által biztosított ellátások formáiról, igénybevételének módjáról és a térítési díjról szóló 22/1999. 
(V. 21.) Főv. Kgy. számú rendelet módosításáról a melléklet szerinti tartalommal.
(34 igen, 3 ellenszavazat, 29 tartózkodás)
ELNÖK:
Következik az önkormányzati vagyon, vagyontárgyak feletti tulajdonosi jogok gyakorlásáról szóló rendelet módosítása.
A napirend 16./ pontja: A Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 27/1995. (V. 15.) Főv. Kgy. sz. rendelet módosítására vonatkozó javaslat.
ELŐADÓ:
dr. Tiba Zsolt
ELNÖK:
Főjegyző úrnak nincs kiegészítése.

Van-e kérdés ezzel kapcsolatban? Kézfeltartással kellene jelezni, ha valaki kérdezni kíván. (Nincs.) Hozzászólás? (Nincs.)
Szavazás következik. Indítsuk a gépet! (Szavazás.)
A Fővárosi Közgyűlés megalkotja 75/2006. (…..) számú önkormányzati rendeletét a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 27/1995. (V. 15.) Főv. Kgy. számú rendelet módosítására az 1. számú melléklet szerinti tartalommal.
(34 igen, 29 ellenszavazat, 3 tartózkodás)
ELNÖK:
Következik a főváros közigazgatási területén járművel várakozás rendjének egységes kialakításáról szóló rendelet módosítása.
A napirend 17./ pontja: Javaslat a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 19/2005. (IV. 22.) Főv. Kgy. számú rendelet módosítására.
ELŐADÓ:
dr. Tiba Zsolt
ELNÖK:
Főjegyző úrnak nincs kiegészítése. Kíván-e valaki szólni? (Nem.) Hozzászólni? (Nem.)
Szavazni fogunk. Indítsuk a gépet! (Szavazás.)
A Fővárosi Közgyűlés megalkotja a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 19/2005. (IV. 22.) Főv. Kgy. számú rendelet módosításáról szóló 76/2006. (……) Főv. Kgy. számú rendeletet a 2. sz. melléklet szerinti tartalommal.
(65 igen, 0 ellenszavazat, 0 tartózkodás)
ELNÖK:
Következik a szabályozási kerettervünk módosítása.
A napirend 18./ pontja: Javaslat a Fővárosi Szabályozási Kerettervről szóló 46/1998. (X. 15.) Főv. Kgy. számú rendelet módosítására.
ELŐADÓ:
dr. Tiba Zsolt
HOZZÁSZÓLÓ:
Ughy Attila
ELNÖK:
Főjegyző úrnak nincs kiegészítése.

Kérdés? Ughy Attila úr ügyrendben!
UGHY ATTILA (Fidesz): 
Köszönöm szépen. Külön szavazást kérünk az 5. számú határozati javaslatról, a többit lehet egyben.
ELNÖK:
Hozzászólás? (Nincs.)
Az 5. szám határozati javaslatról szavazunk külön, minősített többséggel. Indítsuk a gépet! (Szavazás.)
1909/2006.(XII.14.) Főv.Kgy.h.
A Fővárosi Közgyűlés elfogadja a Budapest XXIII. kerület, Soroksár,
Ócsai út – M0 autóút – közigazgatási határ – Budapest–Kelebia vasútvonal által határolt (BILK) területre vonatkozó rendelettervezet 5. sz. mellékletét, a Fővárosi Szabályozási Kerettervről szóló 46/1998. (X. 15.) Főv. Kgy. számú rendeletének módosításáról szóló …/2006. (……) számú önkormányzati rendelet 1. sz. melléklete módosításaként.
(34 igen, 31 ellenszavazat, 0 tartózkodás)
ELNÖK:
Az összes többiről együtt szavazunk. (Szavazás.)
1910/2006.(XII.14.) Főv.Kgy.h.
A Fővárosi Közgyűlés elfogadja a Budapest III. kerület, Királyok útja –
60116 hrsz-ú telek északi határa – Kossuth Lajos üdülőpart – Temesvári utca által határolt területre vonatkozó rendelettervezet 1. sz. mellékletét, a Fővárosi Szabályozási Kerettervről szóló 46/1998. (X. 15.) Főv. Kgy. számú rendeletének módosításáról szóló …/2006. (……) számú önkormányzati rendelet 1. sz. melléklete módosításaként.
(64 igen, 0 ellenszavazat, 0 tartózkodás)
1911/2006.(XII.14.) Főv.Kgy.h. 

A Fővárosi Közgyűlés elfogadja a Budapest IX. kerület, korrekciós
jellegű módosításokra vonatkozó rendelettervezet 2/a-f sz. (5 db) mellékletét, a Fővárosi Szabályozási Kerettervről szóló 46/1998. (X. 15.) Főv. Kgy. számú rendeletének módosításáról szóló …/2006. (……) számú önkormányzati rendelet 1. sz. melléklete módosításaként.
(64 igen, 0 ellenszavazat, 0 tartózkodás)
1912/2006.(XII.14.) Főv.Kgy.h.
A Fővárosi Közgyűlés elfogadja a Budapest IX. kerület, „Volánbusz-

Skanska” (Könyves K. krt. – Üllői út – MÁV vasútvonal – Gyáli út által határolt) tömbre vonatkozó rendelettervezet 3. sz. mellékletét, a Fővárosi Szabályozási Kerettervről szóló 46/1998. (X. 15.) Főv. Kgy. számú rendeletének módosításáról szóló …/2006. (……) számú önkormányzati rendelet 1. sz. melléklete módosításaként.
(64 igen, 0 ellenszavazat, 0 tartózkodás)
1913/2006.(XII.14.) Főv.Kgy.h.
A Fővárosi Közgyűlés elfogadja a Budapest XI. kerület, Kőérberki út
36. sz. ingatlan területére vonatkozó rendelettervezet 4. sz. mellékletét, a Fővárosi Szabályozási Kerettervről szóló 46/1998. (X. 15.) Főv. Kgy. számú rendeletének módosításáról szóló …/2006. (……) számú önkormányzati rendelet 1. sz. melléklete módosításaként.
(64 igen, 0 ellenszavazat, 0 tartózkodás)
1914/2006.(XII.14.) Főv.Kgy.h.
A Fővárosi Közgyűlés elfogadja a Budapest XXIII. kerület, Haraszti
szőlők melletti út – Haraszti út – kerülethatár – Horgászparti út által határolt tömb egy részére vonatkozó rendelettervezet 6. sz. mellékletét, a Fővárosi Szabályozási Kerettervről szóló 46/1998. (X. 15.) Főv. Kgy. számú rendeletének módosításáról szóló …/2006. (……) számú önkormányzati rendelet 1. sz. melléklete módosításaként.
(64 igen, 0 ellenszavazat, 0 tartózkodás)
A Fővárosi Közgyűlés a mellékletnek megfelelő tartalommal megalkotja 77/2006. (.….) számú önkormányzati rendeletét a Fővárosi Szabályozási Kerettervről szóló 46/1998. (X. 15.) Főv. Kgy. számú rendelet módosításáról.
(64 igen, 0 ellenszavazat, 0 tartózkodás)
1915/2006.(XII.14.) Főv.Kgy.h.
A Fővárosi Közgyűlés felkéri a főpolgármestert, hogy a módosítás
fővárosi nyilvántartáson történő átvezetéséről gondoskodjon.
Határidő: azonnal
Felelős: dr. Demszky Gábor
(64 igen, 0 ellenszavazat, 0 tartózkodás)
ELNÖK:
Következik: helyi védettség alá helyezés, illetve annak megszüntetése. Van két előterjesztői kiegészítés 8. és 28. sorszámon.
A napirend 19./ pontja: Javaslat az 54/1993. (1994. II. 1.) Főv.Kgy. sz. rendelet alapján helyi védettség alá helyezésre, illetve helyi védettség megszüntetésére.
ELŐADÓ:
dr. Tiba Zsolt
ELNÖK:
Kérdés? (Nincs.) Hozzászólás? (Nincs.)
Szavazni fogunk. Indítsuk a gépet! (Szavazás.)
A Fővárosi Közgyűlés megalkotja 78/2006. (…..) számú önkormányzati rendeletét a főváros városképe és történelme szempontjából meghatározó épített környezet védelméről szóló 54/1993. (1994. II. 1.) Főv. Kgy. számú rendelet módosításáról az 1. számú melléklet szerinti tartalommal.
(66 igen, 0 ellenszavazat, 0 tartózkodás)
1916/2006.(XII.14.) Főv.Kgy.h.
A Fővárosi Közgyűlés az alábbi épületeket nem helyezi helyi védettség
alá:

	2.1.
	Budapest II. kerület, Budakeszi út 13.
	hrsz: 10 952/7

	2.2.
	Budapest II. kerület, Budakeszi út 21.
	hrsz: 10 953/2

	2.3.
	Budapest II. kerület, Csévi utca 4/B
	hrsz: 11 927/2

	2.4.
	Budapest II. kerület, Detrekő utca 1/A

= Hankóczy Jenő utca 15.
	hrsz: 12 265/2

	2.5.
	Budapest II. kerület, Dénes út 1.

= Budakeszi út

= Hárshegyi út
	hrsz: 10 919/1

	2.6.
	Budapest II. kerület, Hankóczy Jenő utca 17-19.

= Detrekő utca 2.
	hrsz: 12 266/4

	2.7.
	Budapest II. kerület, Herman Ottó út 8.
	hrsz.: 12 035/3

	2.8.
	Budapest II. kerület, Hűvösvölgyi út 36.
	hrsz.: 11 148

	2.9.
	Budapest II. kerület, Hűvösvölgyi út 62.

= Kuruc utca 1/A-1.
	hrsz.: 11 129/8

	2.10.
	Budapest II. kerület, Lepke utca 3.
	hrsz.: 12 339/4

	2.11.
	Budapest II. kerület, Orsó utca 3.
	hrsz.: 12 317/2

	2.12.
	Budapest II. kerület, Orsó utca 14-16.

= Hidász utca 8/B
	hrsz.: 12 429/2

	2.13.
	Budapest II. kerület, Tárogató út 51.
	hrsz.: 11 125/1

	2.14.
	Budapest II. kerület, Virág árok 17.

= Branyiszkó út 38.
	hrsz.: 12 301/8

	2.15.
	Budapest XIII. kerület, Hollán Ernő utca 4.
	hrsz.: 25 119/5

	2.16.
	Budapest XIII. kerület, Jászai Mari tér 4/A
	hrsz.: 25 119/1

	2.17
	Budapest XIII. kerület, Jászai Mari tér 4/B
	hrsz.: 25 119/2

	2.18.
	Budapest XIII. kerület, Radnóti Miklós utca 27.

= Tátra utca 22/A
	hrsz.: 25 252/1

	2.19.
	Budapest XIII. kerület, Tátra utca 21.

= Gergely Győző utca 4.
	hrsz.: 25 272/6

	2.20.
	Budapest XIII. kerület, Váci út 44.
	hrsz.: 25 391/2

	2.21.
	Budapest XIII. kerület, Váci út 48/A, B

= Alig utca 2.

= Victor Hugo utca 1.
	hrsz.: 25 459/6

	2.22.
	Budapest XIII. kerület, Visegrádi utca 62.

= Gogol utca 28.
	hrsz.: 25 511


Határidő: 2007. március 31.
Felelős: dr. Demszky Gábor
(66 igen, 0 ellenszavazat, 0 tartózkodás)
ELNÖK:
A Visegrádi Rehabilitációs Szakkórház új elnevezése.
A napirend 20./ pontja: Javaslat a Visegrádi Rehabilitációs Szakkórház új elnevezésére.
ELŐADÓ:
dr. Tiba Zsolt
ELNÖK:
Nincs kiegészítés. Kérdés? (Nincs.) Hozzászólás? (Nincs.)
Indítsuk a gépet! (Szavazás.)
1917/2006.(XII.14.) Főv.Kgy.h.
A Fővárosi Közgyűlés módosítja a Visegrádi Rehabilitációs Szakkórház
alapító okiratát az előterjesztés 2. számú melléklete szerinti tartalommal, egyúttal felkéri a főpolgármestert az alapító okirat módosítás aláírására és a módosításokkal egységes szerkezetbe foglalt alapító okirat kiadására.
Határidő: 2007. január 15.
Felelős: dr. Demszky Gábor
(62 igen, 0 ellenszavazat, 4 tartózkodás)
A Fővárosi Közgyűlés megalkotja 79/2006. (…….) Főv. Kgy. sz. rendeletét a Fővárosi Önkormányzat Szervezeti és Működési Szabályzatáról szóló 7/1992. 
(III. 26.) Főv. Kgy. számú rendelet módosításáról az előterjesztés 6. számú melléklete szerinti tartalommal.
(62 igen, 0 ellenszavazat, 4 tartózkodás)
ELNÖK:
Következik: javaslat a Központi Műszaki Nyilvántartó Mérnöki Iroda záró beszámolójának elfogadására.
A napirend 21./ pontja: Javaslat a Központi Műszaki Nyilvántartó és Mérnöki Iroda záró beszámolójának elfogadására.
ELŐADÓ:
dr. Tiba Zsolt
ELNÖK:
Nincs kiegészítés. Kérdés? (Nincs.) Hozzászólás? (Nincs.)
Indítsuk a gépet! (Szavazás.)
1918/2006.(XII.14.) Főv.Kgy.h.
A Fővárosi Közgyűlés jóváhagyja a Központi Műszaki Nyilvántartó és
Mérnöki Iroda költségvetési szerv tevékenységét lezáró mérlegét az 1. sz. melléklet szerinti tartalommal azzal, hogy az intézmény pénzmaradványát elfogadja a 2. sz. melléklet 4. oszlopa 22. sora szerinti 1.314 eFt-os összeggel, amit korrigál a 2006. október 30-án zárolt bankszámla 8.675 eFt-os egyenlege, összességében 9.989 eFt-tal.
(63 igen, 0 ellenszavazat, 0 tartózkodás)
1919/2006.(XII.14.) Főv.Kgy.h. 

A Fővárosi Közgyűlés a bankszámla jogutód számlára történő leürítése
miatt a „6006 Központi Műszaki Nyilvántartó és Mérnöki Iroda” címen megemeli 8.675 eFt-tal a pénzforgalom nélküli bevétel előirányzatát, továbbá 7.878 eFt-tal a támogatás értékű működési kiadási előirányzatát, és 797 eFt-tal a felhalmozási célú támogatási kölcsön nyújtása, visszafizetése kiadási előirányzatát, ugyanakkor megemeli a „8535 Támogatás értékű működési bevétel” cím támogatás értékű működési bevétel TB alap nélkül bevételi előirányzatát 7.878 eFt-tal, a „8524 Felhalmozási célú támogatási kölcsön visszatérülése” cím támogatási kölcsön bevételi előirányzatát 797 eFt-tal, a „8416 Megszűnt intézmények” cím dologi kiadások (ÁFA-val) kiadási előirányzatot 8.675 eFt-tal.
(63 igen, 0 ellenszavazat, 0 tartózkodás)
1920/2006.(XII.14.) Főv.Kgy.h. 

A Fővárosi Közgyűlés az intézmény megszüntetésével kapcsolatban
felmerült kifizetésekre (végkielégítés, egyéb bérjellegű kifizetések és járulékai) jóváhagyott összeg fel nem használt részének visszapótlása érdekében csökkenti a „6006 Központi Műszaki Nyilvántartó és Mérnöki Iroda” cím támogatási és kiadási (ezen belül: személyi juttatások 1.933 eFt, munkaadókat terhelő járulékok 618 eFt) előirányzatát 2.551 eFt-tal, egyidejűleg azonos összeggel megemeli a „9114 Céltartalék az önkormányzati szerkezetátalakításhoz kapcsoló-dó kiadásokra” cím működési célú tartalék előirányzatát.
(63 igen, 0 ellenszavazat, 0 tartózkodás)
1921/2006.(XII.14.) Főv.Kgy.h. 

A Fővárosi Közgyűlés a „6006 Központi Műszaki Nyilvántartó és
Mérnöki Iroda” cím engedélyezett létszámát 35 fővel lecsökkenti.
(63 igen, 0 ellenszavazat, 0 tartózkodás)
1922/2006.(XII.14.) Főv.Kgy.h. 

A Fővárosi Közgyűlés tudomásul veszi, hogy a Központi Műszaki
Nyilvántartó és Mérnöki Iroda költségvetési intézmény a jogutód nélküli megszüntetéséhez kapcsolódó racionalizálás keretében 2006. október 31-i hatállyal 20 főt véglegesen leépített.
(63 igen, 0 ellenszavazat, 0 tartózkodás)
1923/2006.(XII.14.) Főv.Kgy.h. 

A Fővárosi Közgyűlés felkéri a főpolgármestert, hogy az intézmény
megszüntetésével összefüggő végleges létszámleépítésekkel kapcsolatos pályázat benyújtása miatt készítsen előterjesztést.
Határidő: 2007. március 30.
Felelős: dr. Demszky Gábor
(63 igen, 0 ellenszavazat, 0 tartózkodás)
ELNÖK:
Javaslat „gyermekotthonok karácsonya 2006” rendezvény támogatására.
A napirend 22./ pontja: Javaslat „Gyermekotthonok karácsonya 2006.” rendezvény támogatására.
ELŐADÓ:
dr. Tiba Zsolt
HOZZÁSZÓLÓ:
Csomós Miklós
ELNÖK:
Főjegyző úrnak nincs kiegészítése.

Csomós úrnak kérdése van.
CSOMÓS MIKLÓS (Fidesz): 
Köszönöm a szót, főpolgármester úr. Néhány kérdésem lenne az előterjesztéssel kapcsolatban. Valószínűleg azért vannak ilyen kérdéseim, mert először vagyok képviselő, és ez egy visszatérő program, de nyilván nem ismerem az előzményeket.

Meglep az előterjesztésben, hogy a karácsony szervezésére és lebonyolítására 2 millió forintot szánnak, míg nagyon sok intézmény ajándékozására egységesen 35 ezer forintot. A kérdésem az, hogy hány gyereket érint összesen ez az ünnepi támogatás. Mi az oka annak, hogy egységesen 35 ezer forinttal támogatják az intézményeket? Ebből milyen ajándékokat vesznek? Mi az oka annak, hogy ilyen aránytalanul magas a szervezés-lebonyolítás 2 millió forintos költsége? És egyáltalán, korábban milyen összegeket fizetett a Fővárosi Önkormányzat erre a célra?

Köszönöm.
ELNÖK:
Főjegyző úr!
ELŐADÓ:
Tisztelt Közgyűlés! Tisztelt Képviselő Úr! A végén kezdem: nagyjából ennyi összeg volt tavaly, picivel szerintem több, de most ennyi maradt.
Miért van 2 millió forint az egyik tételen, a többinél pedig egységesen két nagyságrenddel kevesebb? Azért, mert az a bizonyos 2 millió forintos rendezvény az eddigi tapasztalatok szerint a gyerekek által nagyon szeretett cirkuszi rendezvény, ahova 2-3 ezer ilyen otthonban élő gyerek tud elmenni, és azt meg kell venni, ott nem tudunk mit csinálni. S ami ezen kívül marad, azt tudjuk felosztani az említett otthonok között. Ez tehát a 2 millió forint. Nem biztos, hogy igazam van, de én azt gondolom, hogy az a bizonyos cirkuszi rendezvény ebben a helyzetben a legnagyobb élmény. De egyébként, ha azt nem csinálnánk, akkor lehetne többet szétosztani az egyéb tételek között.

Köszönöm szépen.
ELNÖK:
Köszönöm. Hozzászólás? Csomós úr!
CSOMÓS MIKLÓS (Fidesz): 
Köszönöm a szót, főpolgármester úr. Sajnos a válasszal nem tudok egyetérteni. Nem azért, merthogy nem igaz, nyilván igaz, hanem éppen az igazságtartalma miatt nem tudok egyetérteni. Mert úgy gondolom, ha a Fővárosi Önkormányzat ezekben az intézményekben valóban olyan karácsonyt szeretne ezeknek a gyerekeknek, amilyet megérdemelnének, akkor azzal egyetértek, hogy a cirkuszi rendezvény legyen 2 millió forint. De azzal nehezen tudok egyetérteni, és itt nyilván nem egy-két gyerekről van szó, hogy 35 ezer forintból vásároljanak nekik ajándékot. Ez a mai körülmények között, mondjuk, ha ötven gyereket számolunk átlagosan egy ilyen intézménynél, akkor is nevetségesen alacsony.
Úgy érzem, nem jó az az elv, amit előterjesztőként a főjegyző úr mondott, hogy a gyerekek ajándékozására annyi pénzt szánnak, amennyi marad, és utána ezt egységesen felosztják. Mondjuk, ebből nem derül ki, hogy az intézmény a saját költségvetéséből mennyit tud még a gyerekek ajándékozására fordítani, de ha csak ennyit tudnak, amennyit itt ez az előterjesztés mutat, akkor úgy érzem, méltatlanul bánunk a gyerekekkel, ezekkel az intézményekkel.
Ettől függetlenül a frakciónk meg fogja szavazni ezt az előterjesztést, nem azért, mert jó ez az előterjesztés és az összegek megfelelőek, hanem azért, mert nem szeretnénk karácsony előtt olyan hangulatot teremteni, hogy egy olyan előterjesztést nem szavazunk meg, amely gyerekek ajándékozásáról szól.

Köszönöm.
ELNÖK:
Főjegyző úr kíván szólni.
ELŐADÓ:
Kivételesen szeretnék a zárszóban szólni. Szerencsére ez valóban pluszpénz, mert az intézményi költségvetésekben, ezt most nagyon halkan mondom, de még van annyi pénz, hogy ők ki tudják gazdálkodni egyébként erre a célra a megfelelő forrásokat; a „megfelelő” értelemszerűen mindig relatív. Nagy kérdés, mi lesz majd két év múlva.

Köszönöm szépen.
ELNÖK:
Indítsuk a gépet! (Szavazás.)
1924/2006.(XII.14.) Főv.Kgy.h.
A Fővárosi Közgyűlés eseti jelleggel magához vonja az Oktatási
Bizottságra átruházott hatáskört és a „9205 Ifjúsági célú bizottsági keret céltartaléka” címről a felsorolt intézményeket (címeket) az alábbi támogatásban részesíti a „Gyermekotthonok karácsonya 2006.” rendezvénnyel kapcsolatban:

	Címkód
	Intézmény neve
	Cím
	
	Tárgy
	Támogatás (Ft)

	5301
	Budapesti Művelődési Központ
	1119 Budapest
	Etele út 55.
	Szervezés, lebonyolítás
	 2.000.000

	4201
	Aga Gyermekotthon
	1113 Budapest
	Mátyás kir. u. 8.
	ajándékozás
	   35.000

	4203
	Hungária Általános Iskolai Kollégium
	1192 Budapest
	Hungária út 36.
	ajándékozás
	   35.000

	4204
	Gyermekotthon és Általános Iskola
	2841 Oroszlány 
	Rákóczi u. 53.
	ajándékozás
	   35.000

	4206
	József A. Átmeneti Gyermekotthon
	1142 Budapest
	Dorozsmai u. 21.
	ajándékozás
	   35.000

	4207
	Gyermekotthon
	1134 Budapest 
	Róbert K. körút 49-51.
	ajándékozás
	   35.000

	4208
	Gyermekotthon
	1103 Budapest
	Szlávy u. 40.
	ajándékozás
	   35.000

	4210
	Utógondozó Otthon
	1021 Budapest
	Budakeszi út 67.
	ajándékozás
	   35.000

	4213
	Gyermekotthon és Általános Iskola
	8630 Balatonboglár
	Kikötő sétány 5.
	ajándékozás
	   35.000

	4214
	Kossuth Zs. Gyermo., Átm. O. és Ált. Isk.
	2061 Bicske
	Kossuth L. u. 42.
	ajándékozás
	   35.000

	4215
	II. Rákóczi F. Gyermekotthon és Ált. Isk.
	8644 Alsóbélatelep
	Báthory u. 21.
	ajándékozás
	   35.000

	4220
	Béke Gyermekotthon
	1021 Budapest
	Hárshegyi út 9.
	ajándékozás
	   35.000

	4221
	Kossuth L. Gyermekotthon és Ált. Isk.
	1121 Budapest
	Mátyás király u. 8.
	ajándékozás
	   35.000

	4222
	Cseppkő utcai Gyermekotthon
	1025 Budapest
	Cseppkő u. 74.
	ajándékozás
	   35.000

	4226
	Kaffka Margit Gyermekotthon
	1122 Budapest
	Acsády Ignác u. 3.
	ajándékozás
	   35.000

	4228
	Gyermekotthon
	3345 Mónosbél
	Dózsa Gy. út 2.
	ajándékozás
	   35.000

	4229
	Gyermekotthon
	1184 Budapest
	Gyöngyvirág u. 28.
	ajándékozás
	   35.000

	4230
	Területi Gyermekvédelmi Szolgálat
	1081 Budapest
	Alföldi u. 9-13.
	ajándékozás
	   35.000

	4231
	Átmeneti Gyermekotthon
	1118 Budapest
	Breznó köz 10-12.
	ajándékozás
	   35.000

	4233
	Csecsemőotthon
	1063 Budapest
	Kmety György u. 31.
	ajándékozás
	   35.000

	4301
	GESZ-Nyitott Világ Fejlesztő Iskola
	1125 Budapest
	Diósárok u. 40.
	ajándékozás
	   35.000

	4301
	GESZ-Általános Iskolai Kollégium
	1022 Budapest
	Tapolcsányi út 4.
	ajándékozás
	   35.000

	4301
	GESZ-Gyermekotthon
	1023 Budapest
	Bolyai u.11.
	ajándékozás
	   35.000

	4301
	GESZ-Kornis K. Gyermekotth. és Szakiskola
	1042 Budapest
	Árpád út 199.
	ajándékozás
	   35.000

	4301
	GESZ-Hűvösvölgyi Gyemekotthona és Gyermekek Átmeneti Otthona
	1021 Budapest
	Hűvösvölgyi út 165.
	ajándékozás
	   35.000

	4301
	GESZ-Vasvári Pál Gyermekotthon
	1121 Budapest
	Budakeszi út 48.
	ajándékozás
	   35.000

	4301
	GESZ-Esze Tamás Gyermekotthon
	1125 Budapest
	Diósárok u. 40.
	ajándékozás
	   35.000

	4301
	GESZ-Zirzen Janka Gyermekotthon 
	1021 Budapest
	Heinrich István út 2.
	ajándékozás
	   35.000

	4301
	GESZ-Szilágyi E. Gyermekotthon és Ált. Isk.
	1038 Budapest
	Dózsa Gy. út 44.
	ajándékozás
	   35.000

	4301
	GESZ-Bokréta Lakásotthonai
	1081 Budapest 
	Kerepesi út 33.
	ajándékozás
	   35.000

	4301
	GESZ-Gyermekotthon
	1156 Budapest
	Pestújhelyi út 66.
	ajándékozás
	   35.000

	4301
	GESZ-Gyermekotthon
	1211 Budapest
	Templom u. 13.
	ajándékozás
	   35.000

	3124
	Általános Iskola és Gyermekotthon
	8418 Bakonyoszlop, 
	 Kossuth u.1.
	ajándékozás
	   35.000

	3121
	Általános Iskola, Egységes Gyógypedagógiai Módszertani Intézmény, Diákotthon és Gyermekotthon
	1089 Budapest
	 Diószeghy Sámuel u. 25.
	ajándékozás
	   35.000

	3116
	Általános Iskola, Speciális Szakiskola, Diákotthon, és Gyermekotthon
	1121. Budapest
	 Hegyhát u. 35.
	ajándékozás
	   35.000

	3118
	Dr. Török Béla Óvoda, Általános Iskola, Speciális Szakiskola,Egységes Gyógypedagógiai Módszertani Intézmény, Diákotthon és Gyermekotthon
	1141 Budapest
	Rákospatak u. 101. 
	ajándékozás
	   35.000

	3125
	Éltes Mátyás Általános Iskola, Diákotthon, Gyermekotthon és Módszertani Intézmény
	1108 Budapest
	 Újhegyi sétány 9-11.
	ajándékozás
	   35.000

	3115
	Gyengénlátók Általános Iskolája, Egységes Gyógypedagógiai Módszertani Intézménye és Diákotthona
	1147. Budapest
	 Miskolci út 77.
	ajándékozás
	   35.000

	3119
	Hallássérültek Óvodája, Általános Iskolája, Speciális Szakiskolája, Egységes Gyógypedagógiai Módszertani Intézménye és Diákotthona
	1147. Budapest
	 Cinkotai út 125-137.
	ajándékozás
	   35.000

	3117
	Mozgásjavító Általános Iskola, Egységes Gyógypedagógiai Módszertani Intézmény és Diákotthon
	1145. Budapest
	 Mexikói út 60.
	ajándékozás
	   35.000

	3127
	Óvoda, Általános Iskola és Gyermekotthon
	2721 Pilis,.
	 Kossuth Lajos u. 31.
	ajándékozás
	   35.000

	3122
	Óvoda, Általános Iskola, Készségfejlesztő Speciális Szakiskola, Egységes Gyógypedagógiai Módszertani Intézmény, Diákotthon és Gyermekotthon
	1027 Budapest
	 Csalogány u. 43.
	ajándékozás
	   35.000

	3123
	Szent Miklós Általános Iskola, Diákotthon és Gyermekotthon
	1035 Budapest
	 Miklós tér 5.
	ajándékozás
	   35.000

	3120
	Vakok Óvodája, Általános Iskolája, Speciális Szakiskolája, Egységes Gyógypedagógiai Módszertani Intézménye, Diákotthona és Gyermekotthona
	1146 Budapest
	 Ajtosi Dürer sor 39.
	ajándékozás
	   35.000

	 
	ÖSSZESEN
	 
	 
	
	 3.505.000


egyúttal a megjelölt címek támogatási és kiadási dologi célú előirányzat-módosítását engedélyezi.

Felkéri a főpolgármestert, hogy a támogatások utalásáról soron kívül intézkedjen.
Határidő: azonnal
Felelős: dr. Demszky Gábor
(65 igen, 0 ellenszavazat, 0 tartózkodás)
ELNÖK:
A 24. napirendi pont következik, javaslat gyermekotthon kiváltása, József Attila utcai építés engedélyokiratának jóváhagyására.
A napirend 23./ pontja: Javaslat a Gyermekotthon (Aga u.) kiváltása, József A. u. építés engedélyokiratának jóváhagyására.
ELŐADÓ:
dr. Tiba Zsolt
HOZZÁSZÓLÓ:
Csomós Miklós
ELNÖK:
Főjegyző úr!
ELŐADÓ:
Írásban volt egy technikai elírásnak a pontosítása, de a szakbizottság úgy tárgyalta, hogy már helyes volt az anyag.
ELNÖK:
Van-e kérdés? Csomós úr!
CSOMÓS MIKLÓS (Fidesz): 
Köszönöm a szót, főpolgármester úr. Az előterjesztés eredeti beruházási célokmányában egy 2005-ös befejezés volt. Miért csúszik a befejezés a jelenlegi módosítással három évet, 2005 decembere helyett miért 2008 decemberében lesz a befejezése ennek a nem túl nagy volumenű beruházásnak. Mi indokolja ezt a hároméves csúszást? Ez az egyik kérdésem.
A másik: az előterjesztés 1. oldalán található, hogy az előkészítés teljes költsége körülbelül 34 millió forint, a tervezés durván 23 millió forint. A fennmaradó durván 11 millió forintra azt írják, hogy a tervpályázat bonyolítási költsége. Arányos-e a bonyolítási költség a tervezés költségével? Köszönöm.
ELNÖK:
Főjegyző úr!
ELŐADÓ:
Tisztelt Képviselő Úr! Tisztelt Közgyűlés! A csúszásnak az az alapvető oka, hogy az építkezés biztosításához négy különböző ingatlant kellett összevonni, és itt külső, magyarul nem önkormányzati tulajdonról volt szó, és ennyi idő alatt tudták az ezzel megbízott munkatársak, illetve cégek lefolytatni az egyeztetést és tudtak megállapodni azokkal a tulajdonosokkal, akik élve alkotmányos jogukkal nyilván úgy állapodtak meg, ahogy az jónak látszott.
Másik kérdésére rátérve: mindig kérdéses lehet az arányosság, ebben nagyon nehéz objektív igazságot mondani, én nem is szeretném ezt a terhet felvállalni. Azt tudom mondani, hogy ebben az esetben nem tűnt nagyon kirívónak semmilyen alkérdés vagy probléma, ami megkérdőjelezhetné az előterjesztésben foglalt beruházás fontosságát, illetőleg magának a beruházásnak a lebonyolítási formáját. Köszönöm szépen.
ELNÖK:
Köszönöm. Kíván-e valaki hozzászólni? (Nincs jelentkező.) Kérem a gépet indítani! (Szavazás.)
1925/2006.(XII.14.) Főv.Kgy.h.
A Fővárosi Közgyűlés úgy dönt, hogy a Gyermekotthon (Aga u.)
kiváltása, József A. u. építés többletköltségét a következők szerint biztosítja: „8403 Önkormányzati fejlesztések” címen belül 
23.000 eFt-tal csökkenti a Gyermekotthon Aga u. kiváltása Közdülő u. építése feladat előirányzatát, valamint 25.000 eFt-tal, a Gazdasági Szervezet (Kerepesi út) székhelyének kialakítása feladat előirányzatát és 48.000 eFt-tal megemeli a „9112 Év közi indítású beruházások” címén belül a Gyermekotthon (Aga u.) kiváltása, József A. u. építés előirányzatát.
(66 igen, 0 ellenszavazat, 0 tartózkodás)
1926/2006.(XII.14.) Főv.Kgy.h.
A Fővárosi Közgyűlés jóváhagyja a „Gyermekotthon (Aga u.) kiváltása,
József A. u. építése” tárgyú engedélyokiratot 336,600 mFt teljes bekerülési költséggel, a melléklet szerinti tartalommal és felkéri a főpolgármestert az engedélyokirat aláírására.
Határidő: a Fővárosi Közgyűlés döntését
követő 15 napon belül
Felelős: dr. Demszky Gábor
(66 igen, 0 ellenszavazat, 0 tartózkodás)
ELNÖK:
Következik az önkormányzatok 2006. évi költségvetésének módosítása. Én vagyok az előterjesztő. 6. sorszámon írásbeli kiegészítést osztottunk ki.
A napirend 24./ pontja: Javaslat Budapest Főváros Önkormányzata 2006. évi költségvetéséről szóló 12/2006. (III. 16.) Főv. Kgy. sz. rendelet módosítására.
ELŐADÓ:
dr. Demszky Gábor
ELNÖK:
Kinek van kérdése? (Nincs jelentkező.) Ki kíván hozzászólni? (Nincs jelentkező.)
Valamennyi döntési javaslatot egyszerre teszem fel szavazásra. Kérem a gépet indítani! (Szavazás.)
A Fővárosi Közgyűlés az előterjesztő által tett kiegészítéssel megalkotja 80/2006. (……) számú önkormányzati rendeletét Budapest Főváros Önkormányzata 2006. évi költségvetéséről szóló 12/2006. (III. 16.) Főv. Kgy. sz. rendelet módosításáról a melléklet szerinti tartalommal.
(34 igen, 32 ellenszavazat, 0 tartózkodás)
1927/2006.(XII.14.) Főv.Kgy.h.
A Fővárosi Közgyűlés a költségvetési rendelet 13. § (1) bekezdésében
foglalt jogkört a főpolgármestertől és az ágazati bizottságtól eseti jelleggel magához vonja és úgy dönt, hogy 14.916 eFt-tal csökkenti a „9138 Kulturális intézményvezetők jutalmazása” cím a kiadási, azon belül a működési célú tartalék előirányzatát, egyidejűleg azonos összeggel megemeli az érintett kulturális intézmények támogatási és kiadási előirányzatát (a kiadásból: személyi juttatások 11.300 eFt, munkaadókat terhelő járulékok 3.616 eFt).
(34 igen, 32 ellenszavazat, 0 tartózkodás)
1928/2006.(XII.14.) Főv.Kgy.h. 

A Fővárosi Közgyűlés engedélyezi az alábbi intézmények 2006. évi
költségvetési előirányzatai terhére a felsorolt alapítványok és társadalmi szervezetek támogatását a megjelölt összegekkel:

	Intézmény
	Megnevezés
	
	

	4230 Budapest Főváros Önkormányzatának Területi Gyermekvédelmi Szakszolgálata (TEGYESZ)
	Család, Gyermek, Ifjúság Kiemelten Közhasznú Egyesület
	2.901
	eFt,

	4301 Fővárosi Gyermekvédelmi Intézmények Gazdasági Szervezete
	„KOALA” Gyermekotthonok Alapítvány
	1.350
	eFt,

	5401 Fővárosi Szabó Ervin Könyvtár
	Fővárosi Szabó Ervin Könyvtár Helyi Szakszervezete
	   450
	eFt,

	5601 Budapest Főváros Levéltára
	1956-os Magyar Forradalom Történetének Dokumentációs és Kutatóintézete Alapítvány
	   500
	eFt.


(34 igen, 32 ellenszavazat, 0 tartózkodás)
1929/2006.(XII.14.) Főv.Kgy.h. 

A Fővárosi Közgyűlés a költségvetési rendelet 17. § (1) bekezdésében
foglalt jogkört az Oktatási Bizottságtól eseti jelleggel magához vonja, és úgy dönt, hogy 
3.505 eFt-tal csökkenti a „9205 Ifjúsági célú bizottsági keret céltartaléka” cím kiadási, azon belül a működési célú tartalék előirányzatát, egyidejűleg azonos összeggel megemeli az érintett intézmények támogatási és kiadási, azon belül a dologi kiadások előirányzatát.
Határidő: azonnal
Felelős: dr. Demszky Gábor
(34 igen, 32 ellenszavazat, 0 tartózkodás)
ELNÖK:
Áttérünk a második kötetre. Az eredeti bekötésben 18. sorszámon szerepel javaslat a 2007. évi átmeneti finanszírozásra és költségvetési gazdálkodásra. Én vagyok az előterjesztő.
A napirend 25./ pontja: Javaslat a 2007. évi átmeneti finanszírozásra és költségvetési gazdálkodásra.
ELŐADÓ:
dr. Demszky Gábor
HOZZÁSZÓLÓK:
dr. György István, Ughy Attila, dr. Bagdy Gábor
ELNÖK:
Kíván-e valaki kérdezni? György István úr!
DR. GYÖRGY ISTVÁN (Fidesz): 
Tisztelt Főpolgármester Úr! Tisztelt Közgyűlés! Ha az emlékeim nem csalnak, az Áht. 70. §-a szerint a költségvetési koncepciót a választások évében legkésőbb december 15-ig be kell terjeszteni. Én nem találkoztam költségvetési koncepcióval, ellenben az Áht. lehetőséget ad átmeneti finanszírozásról és a költségvetési gazdálkodásról rendeletet elfogadni. Ez itt van előttünk. Ez nem kötelező, de nyilván célszerű. Szeretném megkérdezni, hogy költségvetési koncepciót holnap rendkívüli előterjesztésként megkapunk-e, vagy ha nem, akkor ezt a mulasztásos törvénysértést betesszük a többi mellé a kalapba, vagy mi a főpolgármester úr válasza erre. Köszönöm szépen.
ELNÖK:
Az előterjesztés elkészült, aláírtam, kinyomtatták, és önök holnap megkapják, pontosan a törvényes határidő napján.
Ughy Attilának adom meg a szót.
UGHY ATTILA (Fidesz): 
Csak tisztelettel kérdezem, ha a napirend előterjesztője ugyanaz a személy, mint aki az ülést vezeti, az SZMSZ-szerű-e.
ELNÖK:
Ha ragaszkodnak hozzá, átadom az ülés vezetését Hagyó Miklós úrnak.
UGHY ATTILA (Fidesz): 
Csak azért kérdeztem, mert az előbb részt vettünk egy oktatásban.
(Az ülés vezetését Hagyó Miklós főpolgármester-helyettes veszi át.)
ELNÖK:
Átveszem az ülés vezetését. (Taps a Fidesz soraiban.) Ki kíván még kérdezni? Parancsoljon, képviselő úr!
DR. BAGDY GÁBOR (KDNP): 
Gratulálok az első ülésvezetéshez. A 11. § (1) bekezdésében arról esik szó, hogy a főpolgármester dönthet likviditási hitel felvételéről a soron következő közgyűlésen történő tájékoztatási kötelezettség mellett. A kérdésem egyrészt arra vonatkozik, hogy az előttünk lévő anyag mennyire van összhangban a költségvetési koncepcióval, amit - az előbb elhangzottak alapján is egyértelmű, hogy – nem tárgyalt a közgyűlés, másrészt arra, hogy ennek a mondatnak van-e gyakorlati jelentősége, arra utal-e ez a mondat, hogy valóban pénzügyi válság van a főváros és a közeljövőben likviditási hitel felvételére kerülhet sor, avagy ez csak egy formális, értelem nélküli és törölhető mondat.
ELNÖK:
Van-e még kérdés? (Nincs jelentkező.) Az előterjesztőnek adom meg a szót.
ELŐADÓ:
A költségvetési koncepció nem foglalkozik a likviditási hitellel, egyébként pedig ezt a folyószámlahitelt nem kívánjuk igénybe venni. Nincs likviditási válság, de ezt ön is tudja. Csak a lehetőség van meg arra, hogy felvegyük, de nincs rá szükség.
ELNÖK:
Van-e még hozzászólás? (Nincs jelentkező.) A vitát lezárom. Szavazni fogunk az előterjesztésről a kiegészítéssel együtt. Kérem a gépet indítani! (Szavazás.)
A Fővárosi Közgyűlés az előterjesztő által tett kiegészítéssel megalkotja 81/2006. (……) sz. önkormányzati rendeletét a 2007. évi átmeneti finanszírozásról és költségvetési gazdálkodásról.
(34 igen, 30 ellenszavazat, 0 tartózkodás)
1930/2006.(XII.14.) Főv.Kgy.h.
A Fővárosi Közgyűlés felkéri a főpolgármestert, hogy a döntésről a
költségvetési intézményeket tájékoztassa.
Határidő: azonnal
Felelős: dr. Demszky Gábor
(34 igen, 30 ellenszavazat, 0 tartózkodás)
ELNÖK:
Az ülés vezetését visszaadom a főpolgármester úrnak.
(Az ülés vezetését dr. Demszky Gábor főpolgármester veszi át.)
ELNÖK:
Az újabb, sokadik SZMSZ-módosítás a következő napirend, a 19/a. napirendi pont alatt.
A napirend 26/a. pontja: Javaslat a Fővárosi Önkormányzat Szervezeti és Működési Szabályzatáról szóló 7/1992. (III. 26.) Föv. Kgy. sz. rendelet és a Főpolgármesteri Hivatal alapító okiratának módosítására.
ELŐADÓ:
Dr. Tiba Zsolt
ELNÖK:
Van-e kérdés, hozzászólás? (Nincs jelentkező.) Szavazni fogunk. Kérem a gépet indítani! (Szavazás.)
A Fővárosi Közgyűlés megalkotja 82/2006. (…) számú önkormányzati rendeletét a Fővárosi Önkormányzat Szervezeti és Működési Szabályzatáról szóló 7/1992. (III.26.) Főv. Kgy. sz. rendelet módosításáról a 4. sz melléklet szerinti tartalommal.
(38 igen, 20 ellenszavazat, 0 tartózkodás)
1931/2006.(XII.14.) Főv.Kgy.h.
A Fővárosi Közgyűlés módosítja a Budapest Fővárosi Önkormányzata
Főpolgármesteri Hivatal alapító okiratát a mellékletek szerinti tartalommal 2007. január 1-jei hatállyal, és felkéri a főpolgármestert az alapító okirat aláírására, az egységes szerkezetbe foglalt kiadására.
Határidő: 2006. december 31.
Felelős: dr. Demszky Gábor
(38 igen, 20 ellenszavazat, 0 tartózkodás)
ELNÖK:
Következik a 19/b., az Illetékhivatal megszűnésével összefüggő vagyoni, munkajogi intézkedések.
A napirend 26/b. pontja: Javaslat a Fővárosi Illetékhivatal megszűnésével összefüggő vagyoni és munkajogi intézkedések megtételére.
ELŐADÓ:
dr. Tiba Zsolt
HOZZÁSZÓLÓ:
Papcsák Ferenc
ELNÖK:
Papcsák Ferenc úr kíván - kérdezni vagy hozzászólni. (Papcsák Ferenc: Hozzászólni.) Kérdés nincs, hozzászólás következik.
PAPCSÁK FERENC (Fidesz): 
Köszönöm szépen a szót. Tisztelt Főpolgármester Úr! Tisztelt Közgyűlés! A szakbizottságban a tegnapi napon tárgyaltuk ezt az ügyet, és felvetettem azt a kérdést, hogy a tárgyi eszközök átadását - amelyek 41 millió forint könyv szerinti értékben kerülnének ingyenesen az adóhatóság tulajdonába - visszterhessé kellene tenni, azaz az APEH vásárolja meg tőlünk ezeket a tárgyi eszközöket. Ismereteim szerint - ez a szakbizottságban az ügyosztálytól kapott tájékoztatás - ők hajlanak úgymond arra, hogy megvásárolják. Én erre tennék indítványt, hogy az A-alternatívát támogassuk: vásárolják meg.

A másik észrevételem formai. Ha már tárgyi eszközökről beszélünk, és szerződésről, ez hiányossága az előterjesztésnek: nem látjuk a tárgyieszköz-listát, hogy mit adnánk át az adóhatóság tulajdonába.

Köszönöm szépen.
ELNÖK:
Az előterjesztőnek adom meg a szót.
ELŐADÓ:
Tisztelt Közgyűlés! Tisztelt Képviselő Úr! Mi is a visszterhesség mellett vagyunk, tehát ugyanazt az alternatívát, az A-alternatívát támogatja az előterjesztő. Azt kérem akkor feltenni majd szavazásra.

Önnek abban igaza van, hogy az előterjesztés nem tartalmazza a listát. Bármennyire is viszonylag csekély értékről van szó, de pontosan ezért szerepel a határozati javaslat utolsó mondatában - mármint az 1. pontról beszélünk -, hogy felkéri a Közgyűlés a főpolgármestert … a szerződéseket készítse elő, és terjessze a hatáskörrel rendelkező önkormányzati testület elé. Tehát a szerződés megkötése még hátra van. Ez azt jelenti, hogy most a Közgyűlés elviekben eldönti a kérdést, de nagyon sok mindent konkrétan dönt el - a január 1-jei törvényi határidő miatt ezek a döntések fontosak. Ez iránymutatást ad arra, hogy a hatáskörrel rendelkező: én azt gondolnám, hogy ez egy bizottsági hatáskörbe tartozó kérdés lesz, hiszen most már bizottságok is léteznek- az anyag leírásakor ez még nem volt tényként állítható. Ott egy igazi, normális, konkrét, Ptk. szerinti és Áht.-nak megfelelő szerződést kell majd előterjeszteni.
Köszönöm szépen. Az A-variációt támogatjuk mindannyian.
ELNÖK:
Papcsák úr!
PAPCSÁK FERENC (Fidesz): 
Köszönöm szépen. Akkor ez értelemszerűen az előterjesztés módosítását jelenti. (Dr. Tiba Zsolt: Az „A”!) Az A-alternatíva, igen, de a B-ben még van három olyan pont, amely az ingyenes használatba adásról szól a Leonardo da Vinci utca esetében, illetve még másik két szavazási pont.
ELNÖK:
Főjegyző úr?
ELŐADÓ:
Ez szerkesztési kérdés lehet, hogy jobban ki kellett volna emelnünk, hogyha félreérthető. Az 1. pontnak van két alternatívája. A Leonardo egy levéltár, ott nincs választásunk: a törvény szerint, ha a feladat mozog, kötelező ingyenes használatot biztosítani. Ezért ott nem tudunk eltérni, mert az APEH nem volt partner ebben. Neki szüksége van irattárra, nekünk pedig ott van az irattárunk - ott nincs mit eladni-megvenni, főleg, hogyha nem partner ebben a másik fél.
Tehát az 1. pontnál van "A" és a 2., 3., 4. pont önállóan létező pont.
ELNÖK:
Tehát akkor, ha nincs más javaslat, az 1/A. ponttal teszem fel együtt a 2., 3., 4. határozati javaslatot. Az 1/A-val szavazzuk az összeset, minősített többséggel. Indítsuk a gépet! Most! (Szavazás.) 

1932/2006.(XII.14.) Főv.Kgy.h.
A Fővárosi Közgyűlés úgy dönt, hogy a 27/1995. (V. 15.) Főv. Kgy. sz.
rendelet 18. § (1) bekezdésbe foglalt jogkört a Tulajdonosi Bizottságtól és a Pénzügyi és Közbeszerzési Bizottságtól eseti jelleggel magához vonja és engedélyezi, hogy a Fővárosi Önkormányzat tulajdonában, a Fővárosi Illetékhivatal használatában lévő ingóságokat az Adó- és Pénzügyi Ellenőrzési Hivatal könyvszerinti értéken megvásárolja.
Felkéri a főpolgármestert, hogy a tárgyi eszközök
adásvételére vonatkozó szerződéseket készítse elő és terjessze a hatáskörrel rendelkező önkormányzati testület elé.
Határidő: 2007. január 31.
Felelős: dr. Demszky Gábor
(36 igen, 28 ellenszavazat, 0 tartózkodás)
1933/2006.(XII.14.) Főv.Kgy.h. 

A Fővárosi Közgyűlés a 27/1995. (V. 15.) Főv. Kgy. sz. rendelet 14. §
 (2) bekezdésbe foglalt jogkört a Tulajdonosi Bizottságtól és a Pénzügyi és Közbeszerzési Bizottságtól eseti jelleggel magához vonja és az egyes állami tulajdonban lévő vagyontárgyak önkormányzatok tulajdonába adásáról szóló 1991. évi XXXIII. törvény 40. § (2) bekezdése alapján a Fővárosi Önkormányzat tulajdonában, a Fővárosi Illetékhivatal használatában lévő Budapest VIII. ker., Leonardo Da Vinci utca 2. szám alatti épület 3. emeletén 724.76 m2 alapterületű irattár célját szolgáló helyiségcsoportot az Adó- és Pénzügyi Ellenőrzési Hivatal ingyenes használatába adja 2007. január 1-jétől. Felkéri a főpolgármestert, hogy az ingyenes használatra vonatkozó szerződést készítse elő és terjessze a hatáskörrel rendelkező önkormányzati testület elé.
Határidő: 2007. január 31.
Felelős: dr. Demszky Gábor
(36 igen, 28 ellenszavazat, 0 tartózkodás)
A Fővárosi Közgyűlés megalkotja az 1. sz. melléklet szerinti tartalommal 83/2006. (.….) Főv. Kgy. sz. rendeletet a Fővárosi Önkormányzat tulajdonában lévő önkormányzati lakások bérletéről, a lakbérek mértékéről, valamint a Fővárosi Önkormányzatot megillető bérlőkiválasztási jogok hasznosításának szabályairól szóló 29/2006. (VI. 12.) Főv. Kgy. számú rendelet módosításáról.
(36 igen, 28 ellenszavazat, 0 tartózkodás)
1934/2006.(XII.14.) Főv.Kgy.h.
A Fővárosi Közgyűlés felkéri a főpolgármestert, hogy a kerületi
önkormányzati lakásokban lakó munkatársak lakhatásának méltányos megoldása érdekében levélben keresse meg a Budapest Főváros XIII. kerületi Önkormányzatot.
Határidő: 2006. december 31.
Felelős: dr. Demszky Gábor
(36 igen, 28 ellenszavazat, 0 tartózkodás)
ELNÖK: 
Főjegyző úr!
ELŐADÓ:
Tisztelt Közgyűlés! Szeretném, hogyha egy másodperc erejéig átéreznénk, hogy a Fővárosi Illetékhivatal mintegy kétszáz dolgozója január 1-jétől az állami adóhivatal munkatársa lesz, és hogyha támogatnának engem lelkileg abban, önök előtt megköszönném minden egyes munkatársnak - főpolgármester úrral ezt már írásban is megtettük - azt a nagyon kemény, fárasztó, felelősségteljes tevékenységet, ami a szegény nép illetékezésében jelent meg. Köszönöm szépen. (Taps.)
ELNÖK:
Köszönöm szépen. Ikvai-Szabó Imre úr kért ügyrendben szót.
IKVAI-SZABÓ IMRE (SZDSZ):
Tisztelt Főpolgármester Úr! Tisztelt Fővárosi Közgyűlés! A közmeghallgatásra gyülekeznek a budapestiek odakint. Azt javaslom, amennyiben ez lehetséges, a főpolgármester úr tegye lehetővé, hogy a közmeghallgatás kezdődhessen el időben, és a Fővárosi Közgyűlés ülését jövő szerdán 10 órára hívja össze.
ELNÖK:
Ez azt jelenti, a javaslat úgy hangzik, hogy elnapoljuk az ülésünket: jövő héten szerdán 10 órakor folytatjuk. Aki ezt támogatja, kérem szépen, hogy szavazzon. (Csomós Miklós: Ügyrend!) Most szavazzunk! (Szavazás.) 

1935/2006.(XII.14.) Főv.kgy.h.
A Fővárosi Közgyűlés úgy dönt, hogy a mai ülést 2006. december

20-ra (szerdára) elnapolja.
(35 igen, 1 ellenszavazat, 0 tartózkodás)
ELNÖK:
Tessék, ügyrend!
CSOMÓS MIKLÓS (Fidesz): 
Köszönöm a szót. Hogyha megengedte volna főpolgármester úr, hogy miután bejelentkeztem ügyrendibe, szóljak, akkor meg tudtam volna kérdezni, és talán akkor tudtunk volna miről szavazni. Ugyanis a meghívóban arról volt szó, ha jól tudom, hogy holnap folytatjuk az ülést. Ez tehát egy teljesen új helyzet. Már megszoktuk egyébként, hogy itt mindig új helyzet elé állítanak, de talán ennyire nem kellene. Holnapra össze van híva. Akkor mire napoltuk el?
ELNÖK:
A Közgyűlés úgy döntött a frakcióvezető úr javaslatára, hogy elnapolja az ülést. A Közgyűlés felülbírálta a meghívómat - ezt bármikor megtehetik önök is, csak a többséget kell hozzá biztosítaniuk.
Tehát szerdán tíz órakor találkozunk a képviselőkkel. Kérem, hogy hozzák magukkal a második-harmadik kötetet.
(A Közgyűlés – 14-i ülésnapja - végének időpontja: 19 óra 06 perc)
(A második napi ülés - december 20. - kezdetének időpontja: 10 óra 55 perc.)
(ELNÖK: dr. Demszky Gábor főpolgármester)
DR. Demszky Gábor főpolgármester, a továbbiakban ELNÖK:
(Az MSZP-frakció tagjai belépnek az ülésterembe.) Megállapítom, hogy a Közgyűlés határozatképes. (Derültség. – Wintermantel Zsolt: Már egy jó ideje, főpolgármester úr!)
A mai ülésünk a december 14-én elnapolt ülésnek a folytatása. Az előterjesztések tárgyalását a meghívó szerinti 20., a módosított napirend szerinti 28. ponttal folytatjuk, tehát a harmadik kötetben az eredeti 20-asnál kell kinyitniuk az anyagot.

Az ülés megkezdése előtt a helyszínen osztottuk ki az alábbi előterjesztéseket:

39. sorszámmal: javaslat bizottsági tagok cseréjére. Ezt a mai ülésünkön szokás szerint az első napirend keretében 1/a. pontként javaslom tárgyalni.

40. sorszámmal: javaslat felügyelőbizottsági tagcserére; 1/b. pont alatt javaslom tárgyalni.

36. sorszámmal: javaslat felügyelőbizottsági tagcserére; 1/c. pont alatt javaslom tárgyalni.

Azt kérte Tarlós úr, hogy az esküt még most, a határozatképesség megállapítása után azonnal tetessük le a külsős bizottsági tagokkal, akiknek a részvételét a frakcióvezető úr ugyancsak jelezte. Kérem, hogy azok a külsős bizottsági tagok, akik eddig még nem tették le az esküt, fáradjanak ki az emelvény elé, és álljunk föl. (A teremben lévők felállnak. – Az esküt tevők az emelvény elé lépnek. - Az elnök előolvassa az eskü szövegét, amelyet megismételnek.)
Köszönöm szépen. Jó munkát kívánok. (Taps.)
Kérem, hogy a három személyi kérdésben foglaljunk állást, és utána mindenkit fel fogok szólítani ügyrendben, tehát ezt vegyük előre az első napirend keretében.

Megkérdezem, föltehetem-e együtt szavazásra ezt a három személyi kérdést, vagy kér-e valaki külön szavazást. (Tarlós István: Külön kérjük!) Tehát külön.

39. sorszámon: javaslat bizottsági tagcserére, 1/a. pont alatt kérem tárgyalni. Indítsuk a gépet! (Szavazás.)
1936/2006.(XII.20.) Főv.Kgy.h.
A Fővárosi Közgyűlés napirendjére veszi és 1/a. pontként tárgyalja meg
a „Javaslat bizottsági tagok cseréjére” című előterjesztést.
(62igen, 0 ellenszavazat, 0 tartózkodás)
ELNÖK:
40. sorszámon: javaslat felügyelőbizottsági tagcserére, 1/b. pont alatt kérem tárgyalni. Indítsuk a gépet! (Szavazás.)
1937/2006.(XII.20.) Főv.Kgy.h.
A Fővárosi Közgyűlés napirendjére veszi és 1/b. pontként tárgyalja meg
a „Javaslat felügyelőbizottsági tag cseréjére” című előterjesztést.
(62igen, 0 ellenszavazat, 0 tartózkodás)
ELNÖK:
36. sorszámon: javaslat felügyelőbizottsági tagcserére, 1/c. pont alatt kérem tárgyalni. Indítsuk a gépet! (Szavazás.)
1938/2006.(XII.20.) Főv.Kgy.h.
A Fővárosi Közgyűlés napirendjére veszi és 1/c. pontként tárgyalja meg
a „Javaslat felügyelőbizottsági tagok cseréjére” című előterjesztést.
(62igen, 0 ellenszavazat, 0 tartózkodás)
ELNÖK:
Köszönöm szépen, tehát ilyen módon módosítottuk a korábban már elfogadott napirendet, tehát arról nem kell szavaznunk.
Most pedig megadom a szót Németh Szilárdnak ügyrendben.
NÉMETH SZILÁRD, a Vagyonnyilatkozat Ellenőrző és Összeférhetetlenséget Vizsgáló Bizottság elnöke: 
Köszönöm szépen, főpolgármester úr. Tisztelt Közgyűlés! Szeretném a Közgyűlés tagjait tájékoztatni, hogy 2007. január 1. és 31. között ismét vagyonnyilatkozatot kell tenniük. Az ezzel kapcsolatos tájékoztatót az év végi nagy postaforgalom miatt nem adtuk föl postára, ezért arra kérem képviselőtársaimat, hogy a büfé melletti tárgyalóban Huszár Márta kolléganőnél legyenek szívesek személyesen átvenni és ezt aláírásukkal elismerni, egyelőre még csak a tájékoztatót.

Köszönöm szépen.
ELNÖK:
Én is köszönöm. Tarlós István úrnak adom meg a szót.
TARLÓS ISTVÁN (Fidesz): 
Köszönöm szépen. Tisztelt Közgyűlés! Tisztelt Főpolgármester Úr! Ön ugyan húsz perce kétségtelenül a teremben van, de én szeretném kérni, hogy vagy 11 órára hívjanak minket Közgyűlésre, vagy kezdjék el 10 órakor. De hogy 10 órára jön egy meghívó, és 11 óráig senki nem szól egy szót sem, ez számomra kissé szokatlan. Ez mégsem a Pyke-féle házi társalkodó, hanem a Fővárosi Közgyűlés. Úgyhogy arra szeretném kérni főpolgármester urat, hogy ahogy ön be tud jönni, úgy kezdődjön el a Közgyűlés, különösen, ha határozatképesek vagyunk, mert úgy tudom, nem ahhoz van kötve a határozatképesség, hogy melyik politikai csoport biztosítja éppen a határozatképességet, hanem hogy megvan-e.
Hogy egy óra hosszat senki egy szót nem szól, és ennyi ember várakozik a Fővárosi Közgyűlésben, ez egyszerűen példátlan!

Tisztelettel kérem önt, hasson oda, hogy ez ne ismétlődjön. Köszönöm. (Taps az ellenzéki pártok soraiban.)
ELNÖK:
Danielisz Béla úr ugyancsak ügyrendben.
DANIELISZ BÉLA, a Városrendészeti Bizottság elnöke: 
Köszönöm a szót, főpolgármester úr. Egy napirendre vételt javaslok. A legutóbbi ülésünkön a fővárosi közterület-felügyelet kiemelt céljainak meghatározását levettük napirendről. Azóta megalakult a Városrendészeti Bizottság, mai ülésén megtárgyalta, és minden jelen lévő frakció képviselője támogatta, hogy a törvényi előírásnak tegyünk eleget.
Ez a legutóbbi kötetbe be volt kötve, mindenki ismeri az előterjesztést, a bizottság támogatja. Kérem, hogy ezt vegyük napirendre. Úgy gondolom, hogy a Fővárosi Önkormányzat kiemelt céljait követően ezt meg tudjuk tárgyalni, hogyha ebben egyetértés van. Köszönöm.
ELNÖK:
Tehát a harmadik kötetben benne van ez az előterjesztés. Tehát itt van nálunk. Egyetértek az indítvánnyal. Erről akkor szavazni kellene még. Tehát a közterület-felügyelettel kapcsolatos napirendet az eredeti helyen, a napirendi pontok között tárgyaljuk meg. Ez volt az indítvány. Indítsuk a gépet! (Szavazás.)
1939/2006.(XII.20.) Főv.Kgy.h.
A Fővárosi Közgyűlés napirendjére veszi és 54. pontként tárgyalja meg
a „Javaslat a Fővárosi Közterület-felügyelet 2007. évi kiemelt céljainak meghatározására” című előterjesztést.
(62 igen, 0 ellenszavazat, 0 tartózkodás)
ELNÖK:
Most itt folytatjuk az Enviroduna Kft.-vel kötött használati megállapodással. Főjegyző úr az előterjesztő.
A napirend 27./ pontja: Javaslat az ENVIRODUNA Kft.-vel kötött használati megállapodás 2. sz. módosítására (Budapest V., Curia u. 3.).
ELŐADÓ:
dr. Tiba Zsolt
HOZZÁSZÓLÓ:
dr. György István,
ELNÖK:
Van-e kérdés? Az Enviroduna a napirend, a használati megállapodás módosítása. Kérdés van-e? (Dr. Demszky Gábor dr. Tiba Zsolt főjegyzővel konzultál.) Itt a személyi ügyekkel kellett volna kezdenünk, csak nem kaptam meg. György István úr!
DR. GYÖRGY ISTVÁN (Fidesz): 
Személyi ügyeket tárgyalunk vagy az Envirodunát?
ELNÖK:
Én felolvastam egy napirendcímet, Enviroduna, azt hittem, hogy ehhez kíván hozzászólni. (Dr. György István: Ehhez kívánok.) Ehhez. Ezt tárgyaljuk.
DR. GYÖRGY ISTVÁN (Fidesz): 
Köszönöm szépen, főpolgármester úr. Tisztelt Közgyűlés! Egy napirend van előttünk, az Enviroduna Kft.-vel megkötendő használati megállapodás tárgyában. Ebből olvashatjuk, hogy az Enviroduna Kft. további helyiségeket kíván bérbe venni a Curia utcai fővárosi tulajdonú épületben. Önmagában ennek az indokoltságát nyilván az előterjesztés alapján vagy elfogadja valaki vagy sem, én nem ezzel akarok vitatkozni. Egyszerűen arra a jelenségre szeretném felhívni a figyelmet, ami véleményem szerint nem elfogadható. Úgy látjuk, hogy az egyik céget a fővárosban szeretjük és bérleti díj nélkül kap lehetőséget helyiségek bérlésére, míg a másik céget nem szeretjük, és neki bérleti díjat kell fizetni.

Úgy gondolom, a tiszta viszonyok miatt mindenképpen az lenne szerencsés, hogy ha azonos elbírálás alá esnének a cégek. Az Enviroduna Kft. ezen előterjesztés kapcsán mintegy 60 millió forint támogatást fog kapni a Fővárosi Önkormányzattól a jelzett bérleti időszakra, amit kíváncsi leszek, hogy hogyan fogja ezt a cég eredményességének megítélésekor megítélni a Fővárosi Közgyűlés vagy adott esetben a gazdasági bizottság. Mindenesetre ebben az előterjesztésben például én magam nem vélem felfedezni az adójogszabályok következményeit. Az én ismereteim szerint ingyenes bérbeadás esetén sem kerülhető meg az áfafizetési kötelezettség.
Egy következő előterjesztésben ugyanezt olvashatjuk, ebben nem olvashatjuk, szeretném erre felhívni a Közgyűlés figyelmét, és általában arra, hogy a tiszta viszonyok sokkal szerencsésebbek, mint az ilyen típusú összekeverése a dolgoknak. A Fővárosi Önkormányzat vagyonát, akár a saját gazdasági társaságának, akár másnak, nyilván ha különös indok nincsen, akkor piaci bérleti díjért adja bérbe, a másik kérdés, hogy más módon, valamilyen támogatással ezt kompenzálni kívánja-e vagy sem, de akkor látható a gazdasági tevékenység, hogyha minden ilyen típusú ügylet kiolvasható a cég könyveiből. Köszönöm szépen.
ELNÖK:
Köszönöm. Az előterjesztőt kérdezném. (Zaj, közbeszólások.) Egy pillanat, szeretném, ha lezárnánk ezt a napirendet. A zárszó következik.
ELŐADÓ:
Zárszóként pusztán arra szeretnék rámutatni a tisztelt képviselő úr felvetésével kapcsolatban, hogy ebben az előterjesztésben egy, már korábban elfogadott szerződés, tehát egy korábban elfogadott koncepció mentén haladva módosítunk, pusztán fizikai terjeszkedést engedve egy cégnek. Ezért ezek a kérdések, amelyeket ön felvet, az én mondjuk szerény véleményem szerint az alapkoncepciót érintő kérdések, ezért erre nem tér ki az előterjesztő sem most szóban, mert a Közgyűlés egyszer már úgy döntött ezen cégnél. Nem kívánom azt mondani, hogy az jó vagy rossz, hogy más cégnél máshogy minősít, csak ebben az ügyben most nem egy új kérdésről van szó, hanem egy létező szerződésnek - persze fizikai értelemben terjeszkedő cég esetén - a jogi módosításáról. Köszönöm szépen.
ELNÖK:
Köszönöm szépen. Szavazni fogunk a határozati javaslatokról. Indítsuk a gépet! Most szavazzunk! (Szavazás.)
1940/2006.(XII.20.) Főv.Kgy.h.
A Fővárosi Közgyűlés nem fogadja el a Fővárosi Önkormányzat tulaj-

donában lévő nem lakás céljára szolgáló helyiségek feletti tulajdonosi jogok gyakorlásáról szóló 40/2006. (VII. 14.) önkormányzati rendelet 35. §-a alapján a a Bp. V. ker., Curia u. 3. sz. alatti irodahz (Hrsz.: 240001) VI. emeletén, és a VI. ½ emeletén lévő, mindösszesen 352 m2 alapterületű helyiségcsoportot ingyenesen használatba adja az ENVIRODUNA Kft. részére határozott időtartammal, 2010. december 31-ig irodai tevékenység céljára, az alábbi feltétellel:

- a jelzett helyiségcsoport használatba vételét követően az üzemeltetési költség fizetése az ENVIRODUNA Kft.-t terheli.
(32 igen, 28 ellenszavazat, 3 tartózkodás)
1941/2006.(XII.20.) Főv.Kgy.h. 

A Fővárosi Közgyűlés nem fogadja el, hogy jóváhagyja, megköti a
jelen előterjesztés 6. számú mellékletét képező használati megállapodás 2. sz. módosítását, egyidejűleg felkéri a főpolgármestert annak aláírására.
(32 igen, 28 ellenszavazat, 3 tartózkodás)
ELNÖK:
Most jönnek a személyi kérdések. Az előbb nem volt a kezemben a három személyi javaslat. A 39. sorszámú előterjesztéssel kezdjük. Személyi ügyekről fogunk dönteni. Tarlós István frakcióvezető úr az előterjesztő.
A napirend 28/a. pontja: Javaslat bizottsági tagok cseréjére.
ELŐADÓ:
Tarlós István
ELNÖK:
Kíván-e szólni?
ELŐADÓ:
Köszönöm, nem.
ELNÖK:
Kérdés, hozzászólás? (Nincs jelentkező.) Indítsuk a gépet! A 39. sorszámú előterjesztésről szavazunk. (Szavazás.)
1942/2006.(XII.20.) Főv.Kgy.h.

A Fővárosi Közgyűlés tudomásul veszi
- Rátonyi Gábor lemondását informatikai bizottsági tagságáról,

- Földesi Gyula lemondását kerületi koor-dinációs bizottsági tagságáról,

- Wintermantel Zsolt lemondását vagyonnyi-latkozat ellenőrző és összeférhetetlenséget vizsgáló bizottsági tagságáról,
és egyidejűleg megválasztja

- Rátonyi Gábort a Kerületi Koordinációs Bi-zottság tagjának,

- Földesi Gyulát az Informatikai Bizottság tag-jának,

- László Zoltánt a Vagyonnyilatkozat Ellenőrző és Összeférhetetlenséget Vizsgáló Bizottság tagjának
2006. december 20-i hatállyal.
(65 igen, 0 ellenszavazat, 0 tartózkodás)
1943/2006.(XII.20.) Főv.Kgy.h. 

A Fővárosi Közgyűlés felkéri a főpolgármestert, hogy gondoskodjon a
változtatás átvezetéséről az SZMSZ-ben.
Határidő: azonnal
Felelős: dr. Demszky Gábor
(65 igen, 0 ellenszavazat, 0 tartózkodás)
ELNÖK:
Következik a 40-es, Hock Zoltán frakcióvezető úr az előterjesztő.
A napirend 28/b. pontja: Javaslat felügyelőbizottsági tag cseréjére.
ELŐADÓ:
Hock Zoltán
ELNÖK:
Kíván-e szólni? (Hock Zoltán: Nem.) Kérdést kíván-e valaki intézni az előterjesztőhöz. (Nincs jelentkező.) Nem. Hozzászólni kíván-e valaki? (Nincs jelentkező.) Indítsuk a gépet! (Szavazás.)
1944/2006.(XII.20.) Főv.Kgy.h.
A Fővárosi Közgyűlés a Budapest Gyógyfürdői és Hévizei Rt.
felügyelőbizottságának tagságából 2006. december 31-i hatállyal visszahívja Szőke Lászlót és egyúttal dr. Vaskor Lászlót választja meg a felügyelőbizottság tagjának.
Határidő: 2006. december 31.
Felelős: dr. Demszky Gábor
(36 igen, 0 ellenszavazat, 29 tartózkodás)
ELNÖK:
A következő sajnos zárt ülés, mivel nincs írásbeli nyilatkozatunk arról, hogy mindenki hozzájárult volna a nyilvános ülésen való tárgyaláshoz. Összesen három pontról kell döntenünk.

Kérem, hogy csak azok maradjanak a teremben, akiket az SZMSZ-ünk erre feljogosít! (Rövid szünet. – A zárt ülésen való részvételre nem jogosultak elhagyják az üléstermet.)
(A Fővárosi Közgyűlés zárt ülésen folytatja munkáját.

Az ülésen elhangzottakat külön jegyzőkönyv rögzíti.)
ELNÖK:
Következik: javaslat a IX. kerület, Ráday utca 10-12. szám alatti ingatlanok használatának a 4-es metró építése céljából a DBR Metró részére történő biztosítására. Tiba úr jegyzi az indítványt.
A napirend 29./ pontja: Javaslat a Budapest IX. ker., Ráday u. 10-12. sz. alatti (hrsz.: 36820-36821) ingatlanok használatának – a 4-es metró építése céljából – a DBR Metró részére történő biztosítására.
ELŐADÓ:
dr. Tiba Zsolt
HOZZÁSZÓLÓ:
dr. György István
ELNÖK:
Kíván-e szólni?
ELŐADÓ:
Nincs kiegészítésem.
ELNÖK:
Kérdés? (Nincs jelentkező.) Megállapítom, hogy senki nem kíván kérdezni. Kérem, hogy hozzászólási szándékukat mindig kézfeltartással jelezzék!

György István úr hozzászólni kíván. Öné a szó.
DR. GYÖRGY ISTVÁN (Fidesz): 
Tisztelt Főpolgármester Úr! Tisztelt Közgyűlés! Itt a következő olyan napirendi pont, amelyről az előbb beszéltem.
A telek korábbi bérlői bérleti díjat fizettek, a DBR Metró nem fog bérleti díjat fizetni. Kérdésként merül fel persze, hogy egy 316 milliós ingatlant 118 ezer forintért bérbe adni havonta mennyire volt jó vagyongazdálkodás korábban, de ha itt a korábbi előterjesztés arányait veszem, akkor körülbelül 100 millió forint bérleti díjtól esik el a Fővárosi Önkormányzat a beruházás idejére.

Nyilván egy kicsit más a helyzet akkor, ha ezt kifejezetten ebből a célból és ebből a pénzkeretből vásárolta az önkormányzat. Ennek nem tudtam utánanézni, erre szeretnék majd választ kapni.

Mindenesetre ebben az előterjesztésben olvashatjuk az áfakonzekvenciákat. Ez az előző előterjesztésben nem volt benne, és nem is kaptam választ a főjegyző úrtól erre.
Tehát alapvetően itt is azt vetném fel, hogy ez a metróberuházás nyilván nem 100 milliós nagyságrendű, de 100 millió forint akkor sem elhanyagolható tétel. Ha ez benne van ebben a beruházásban, akkor legyen benne, ne pedig külön, valamilyen oldalcsatornákon keresztül a Fővárosi Önkormányzat ezt úgymond támogatásként adja.

Tehát alapvetően én továbbra is azt képviselném, hogy teremtsünk tiszta viszonyokat, mi mennyibe kerül, és ha annak tulajdonosi oldalról van támogatnivaló aspektusa, akkor azt tegyük meg arról az oldalról. Köszönöm szépen.
ELNÖK:
Főjegyző úr!
ELŐADÓ:
Tisztelt Képviselő Úr! Tisztelt Közgyűlés! Ezeket az ingatlanokat a főváros kifejezetten a metróépítés céljára szerezte meg kisajátítás útján. Szerintem ez válasz az ön hozzászólására.
Tehát erre a célra történt a kisajátítás a főváros tulajdonába, és addig, ameddig a metróépítéshez nem kellett, hogy ne csak úgy legyen, történt ez a valamiféle hasznosítás, ami most megszűnne értelemszerűen. Köszönöm.
ELNÖK:
Köszönöm szépen. Más hozzászóló nem jelentkezik. Szavazni fogunk. Kérem a gépet indítani! (Szavazás.)
1948/2006.(XII.20.) Főv.Kgy.h.
A Fővárosi Közgyűlés a Fővárosi Önkormányzat vagyonáról, a
vagyontárgyak feletti tulajdonosi jogok gyakorlásáról szóló 27/1995. (V. 15.) Főv. Kgy. sz. rendelet 14. § (2) bekezdése alapján jóváhagyja, megköti a Budapest IX. ker., Ráday u. 10-12. sz. alatti ingatlanoknak (hrsz.: 36820- 36821) a 4-es metró építési munkáinak elvégzése és a kivitelezés munkálataihoz felvonulási területként 2006. december 15. napjától 2009. június 30. napjáig történő használatára vonatkozó haszonkölcsön szerződést.
Határidő: 30 nap
Felelős: dr. Demszky Gábor
(64 igen, 0 ellenszavazat, 0 tartózkodás)
1949/2006.(XII.20.) Főv.Kgy.h. 

A Fővárosi Közgyűlés felhatalmazza a főpolgármestert az előterjesztés
7. sz. mellékletét képező haszonkölcsön szerződés aláírására.
Határidő: 30 nap
Felelős: dr. Demszky Gábor
(64 igen, 0 ellenszavazat, 0 tartózkodás)
ELNÖK:
Következik: tulajdonosi hozzájárulás a SPAR Áruház részére.
A napirend 30./ pontja: Javaslat tulajdonosi hozzájárulás megadására a SPAR Áruház (Budapest III. kerület, Csobánka tér 3. szám, hrsz.: 62321/42) átalakítási engedélyezési tervéhez.
ELŐADÓ:
dr. Tiba Zsolt
ELNÖK:
Kíván-e szólni?
ELŐADÓ:
Nincs kiegészítésem.
ELNÖK:
Nincs kiegészítés. Kérdés? (Nincs jelentkező.) Hozzászólás? (Nincs jelentkező.) Kérem a gépet indítani! (Szavazás.)
1950/2006.(XII.20.) Főv.Kgy.h.
A Fővárosi Közgyűlés a Generál Kereskedelmi Kft. építtető kérelme
tárgyában úgy dönt, hogy a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. sz. rendelet 49. § (9) bek. alapján eseti jelleggel magához vonja a Tulajdonosi Bizottság – tulajdonosi hozzájáruló nyilatkozat megadásával kapcsolatos – hatáskörét.
(65 igen, 0 ellenszavazat, 0 tartózkodás)
1951/2006.(XII.20.) Főv.Kgy.h. 

A Fővárosi Közgyűlés a benyújtott építési engedélyezési tervdokumentáció szerint a Bp. III., Csobánka tér 3. sz. 62321/42 hrsz-ú, közös tulajdonú ingatlanon a Generál Kereskedelmi Kft. által tervezett építési munkálatok ellen kifogást nem emel és az építési engedélyhez szükséges tulajdonostársi hozzájárulását megadja az alábbi kikötésekkel: 
- a tulajdonostársi hozzájárulás a vonatkozó jogszabályokban előírt hatósági, szakhatósági engedélyek beszerzése alól nem mentesít, 
- az ismert tervtől való eltérés esetén ismételten kell kérni a tulajdonostársi hozzájárulást,
- az építési munkálatok jogerős építési engedély alapján kezdhetők meg.
(65 igen, 0 ellenszavazat, 0 tartózkodás)
1952/2006.(XII.20.) Főv.Kgy.h. 

A Fővárosi Közgyűlés felhatalmazza a főpolgármestert, hogy az
előterjesztés 3. számú melléklete szerinti – tulajdonosi hozzájáruló nyilatkozatról szóló – tájékoztató levelet aláírja.
Határidő: 15 nap
Felelős: dr. Demszky Gábor
(65 igen, 0 ellenszavazat, 0 tartózkodás)
ELNÖK:
Következik: Budapest XIV. kerület, Olaf Palme sétány 3. szám alatti Hungexpo felépítmények elővásárlási ügye.
A napirend 31./ pontja: Bp. XIV. ker., Olof Palme sétány 3. sz. alatti „Hungexpo felépítmények” elővásárlási ügye.
ELŐADÓ:
dr. Tiba Zsolt
HOZZÁSZÓLÓK:
dr. György István, Somlyódy Csaba, Tarlós István, Devánszkiné dr. Molnár Katalin
ELNÖK:
Tiba úr!
ELŐADÓ:
Nincsen szóbeli kiegészítésem. Jelzem, volt egy írásbeli.
ELNÖK:
Ezt a kiegészítést 29. sorszámmal osztottuk ki, felhívom rá a figyelmet.

György István úr ügyrendben kíván szólni.
DR. GYÖRGY ISTVÁN (Fidesz): 
Éppen erre szerettem volna rákérdezni. Úgy tűnik, hogy itt nincsen eladási szándék. Akkor nem nagyon tudunk az elővásárlásról sem nyilatkozni az én értelmezésemben. Tehát véleményem szerint nem indokolt tárgyalni ezt a napirendi pontot. Köszönöm.
ELNÖK:
Más kérdés?
ELŐADÓ:
Ez kérdés volt?
ELNÖK:
Igen, vegyük annak. Főjegyző úr! (Közbeszólás: Van még kérdés!) Más kérdés is van. Tessék, Somlyódy úr!
SOMLYÓDY CSABA (MSZP):
Hasonló kérdésem van. Az én meglátásom ellentétes György úr álláspontjával, tehát úgy érzem, hogy a főváros már kinyilatkoztatta az elővásárlási szándékát, és ennek egy technikai részénél tartunk. Kérdezem, hogy milyen jogi lépéseket lehet tenni ebben az ügyben, hogy végre tudjuk hajtani az eredeti szándékunkat. Illetve azóta, hogy ezt megtudta, gondolom, akinek meg kellett tudni a Hungexpónál, érkezett-e új reagálás? Kérdezem az előterjesztőt.
ELNÖK:
Más kérdés? (Nincs jelentkező.) Kérem, hogy a két kérdésre az előterjesztő válaszoljon.
ELŐADÓ:
Tisztelt Közgyűlés! Tisztelt Képviselő Urak! Azt gondolom, hogy konfliktushelyzetben van az önkormányzat, amennyiben élni kíván az elővásárlási jogával ezen konkrét ingatlan esetében. A Tulajdonosi Bizottság korábban döntött. Én úgy emlékszem, hogy az előterjesztés is tartalmazza, hogy kétszer is döntött. Hogy miért kellett? Nyilvánvalóan viták voltak. Mind a kétszer úgy döntött a bizottság, hogy az önkormányzat élni kíván az elővásárlási jogával.

A múltkori közgyűléseken már itt volt az előterjesztés. Való igaz, hogy szeretnék már az eladók, ha nem kellene eladniuk az ingatlant. Ugyanakkor van egy aláírt szerződés, mindkét fél által aláírt szerződés. Mindkét fél alatt értem az eladót, az fix, és azt a vásárlót vagy vevőt, aki helyett az önkormányzat be kíván lépni ebbe az ügyletbe.

Mit tehet az önkormányzat? Mondjuk, logikailag fel lehet vetni azt, hogy ha egyszer az eladó nem akarja eladni, és ha az önkormányzat sem akarja megvenni, akkor végül is valószínűleg nem lesz senkinek a részéről per, hiszen ezt a két szervezetet érinti a kérdés. De az önkormányzat meg akarja venni ezt az ingatlant, merthogy erről szól minden döntése. Várhatóan vitatni akarja majd vagy ki akar bújni majd ebből a viszonyból - én jogviszonynak nevezem -, ebből a jogviszonyból az eladó, ezért a kiegészítésem pont ezt a kérdést járja körül.
Az önkormányzat mit tegyen? Egyrészt fogadja el a vonatkozó szerződést, másrészt pedig a további ügyek irányától, a további lépésektől függően a főpolgármestert az önkormányzat vagylagosan, illetőleg mind a két lépésre felhatalmazza, hogy vagy ügyvédi vagy bírói letétbe helyezze a vételárat az önkormányzat. Miért nem átutaljuk a vevőnek? Azért, mert szerény jogászként azt gondolom, hogy abba azért senki ne menjen bele, hogy van egy jogvita, mondjuk, nem engedik birtokba, a per eltarthat akár évekig, de a pénzt már átutalta - ilyet nem javasol egy hivatalnok, hogyha, mondjuk, rólam van szó. Ugyanakkor mégis deklarálni kell, hogy ezt a pénzt az ingatlan megvásárlására mi biztosítjuk, merthogy az igencsak fontos kelléke az adásvételi szerződés létrejöttének.
Mit tehet ezután az eladó? Vagy belátja, hogy, igen, aláírt szerződés van, amiből már nem tud visszalépni, mert onnantól kezdve ő már nem tudja azt mondani, hogy nem adják el. Mondjuk, ezt nyilván vitathatja, ebből lehet egy hosszabb per, és akkor van jelentősége a bírói letétnek. Bírói letétbe akkor tudjuk helyezni a pénzt, hogyha bírói eljárás van folyamatban, ezt most gyakorlatilag pernek gondolom én, de biztos… - igen, ezt én pernek gondolom, nem más eljárásnak. Peres eljárást megelőzően ügyvédi letét az, ami követhető, peres eljárás alatt pedig már a bírói letét - ha nem muszáj, most nem fejtem ki, hogy miért jó az, hogyha bírói letétben van, hiszen akkor az már a perrendtartás szabályai szerint egyértelműen előnyös az önkormányzatnak.
Tehát ha valaki azt veti fel, hogy az önkormányzat nem kívánja az ingatlant megvenni, annak meg kell változtatnia vagy meg kell változtattatnia az önkormányzat döntését, aki viszont úgy gondolja, hogy meg kell venni - maga az önkormányzat egyelőre ezen az állásponton van a döntéseiből kiolvashatóan -, annak, a felfogásnak meg számolnia kell azzal, hogy itt jogvita is lehetséges. De az önkormányzat és a Hivatal a korábbi önkormányzati döntésnek megfelelően készítette elő az előterjesztést. Köszönöm.
ELNÖK:
Ügyrendben Tarlós úr!
TARLÓS ISTVÁN (Fidesz): 
Köszönöm szépen, tisztelt Demszky úr. Azt szeretném kérni, hogy ha egyszer, igaz, városrendezési szempontból indokolt lehet ez a vásárlás, de, látjuk, 60 millióba kerül ez az ingatlan, a fővárosnak nincs pénze, ez a költségvetési koncepcióból kiderül, az eladó meg nem akarja eladni, most érdemes pereskednünk és görcsölnünk, hogy 60 millióért vegyünk valamit, amikor nincs pénzünk, per elé nézünk, és az eladó nem akarja eladni? Ezért gondolom, hogy ügyrendi a kérdésem. Hozzáteszem: azt persze értjük, hogy városrendezési szempontból volna értelme, de megér ennyit, hogy pereskedjünk, amikor fillérünk sincs, ezek meg nem akarják eladni? (Az elnök mosolyog.) Nem tudom, olyan vicces, amit mondtam? (Az elnök mosolyog.) Igen? Jó, akkor ha a főpolgármester úr ilyen tréfásnak találja, akkor pereskedjünk, és adjunk 60 milliót! Visszavonom. Gondolom, valami jó vicc volt.
ELNÖK:
Devánszkiné Molnár Katalinnak adom meg a szót.
DEVÁNSZKINÉ DR. MOLNÁR KATALIN (MSZP):
Köszönöm szépen a szót, főpolgármester úr. Tisztelt Közgyűlés! Az elővásárlási jog egyik alapvető eleme az, hogy pont arra való, hogy amikor valakinek ez az elővásárlási joga fennáll, akkor lehetősége legyen a kialkudott vételárért megvásárolni az adott ingatlant. Érdekes helyzet alakul ki akkor, amikor egy kialkudott vételár után, amikor megtudja az eladó, hogy be akar lépni az elővásárlási jog jogosultja, akkor hirtelen úgy dönt, hogy mégsem akarja eladni. Ezért értek egyet a 29. számú kiegészítő előterjesztéssel.
Egy másik kérdés az, hogy én mit gondolok arról, hogy az ott működő művészeti iskola további sorsa hogyan alakul. Mi itt a frakcióban arról beszéltünk, hogy egy ilyen iskola esetében, egy ilyen művészeti tevékenységgel foglalkozó intézmény esetében felmerülhet annak az igénye, hogy megfelelő csereingatlannal segítsük a további munkájukat. (A gép jelzi az időkeret leteltét.) Ez viszont most nem ennek a napirendi pontnak a kérdése, csak azért vetettem fel, hogy érezzék, hogy természetesen a művészeti oktatás, általában az oktatás kérdéseit frakciónk is mennyire fontosnak tartja. Egyébként érdekes, hogy ha nem neki akarták volna eladni, akkor lehet, hogy 120 milliót kérnének, ha nekik akarják eladni, akkor 60 milliót kérnek, és amikor belép a főváros, akkor hirtelen elállnak a szándékuktól.
Meggyőződésem, hogy precedens értékű az a javaslat, amelyet a 29. számú előterjesztésben a főjegyző úr elénk tár, és kérem a tisztelt Közgyűlést, hogy mutassuk meg, hogy mi jogszerűen járunk el, és nem szívesen vesszük azt, ha velünk szemben jogszerűtlenül akarnak eljárni. Köszönöm a figyelmüket.
ELNÖK:
Egyetértek. Somlyódy Csaba!
SOMLYÓDY CSABA (MSZP):
Tisztelt Közgyűlés! A Hungexpo-területnek az ügye már elég régre nyúlik vissza a főváros életében - nyilván nem mindenkinek volt lehetősége végigkísérni azt. Annak idején a főváros mint a földterületnek a gazdája - hiszen itt egy idegen felépítményes területről van szó, és minthogy egy olyan kiemelt helyről van szó, ahol a helyrajzi szám egysége megbontásának a lehetőségét sem teszi lehetővé a rendelet, tehát osztani sem lehet a tulajdont - többször kísérletet tett ennek a területnek a Hungexpótól való megszerzésére, különösen annak okán, hogy a Hungexpónak azon tevékenysége, hogy vásárokat szervez ide, néhány évtizeddel ezelőtt megszűnt, tehát igazából a Hungexpo ilyen jellegű tevékenysége megszűnt - hála istennek, mert ha továbbra is itt tartanák a vásárokat, környezetvédelmi okokból valószínűleg mi volnánk az elsők, akik ez ellen próbálnánk szót emelni. Eddig a Hungexpo elzárkózott az eladástól. Aztán történt egy dolog: az ott működő művészeti főiskola hatására, javára a Hungexpo mégis meg kívánt válni a számára is felesleges épületektől.
A Magyar Köztársaság joga az olyan szervezetek számára, amelyek kiemelt érdekeket képviselnek - így a Fővárosi Önkormányzat számára is - lehetővé teszi, hogy közösségi célra éljenek az elővásárlás lehetőségével. Abban az esetben, ha jelen esetben ezen eljárásnak a során, amikor megtudja az eladó, hogy hop-hop, valaki ugyanazért az árért, ugyanazokkal a feltételekkel, ugyanazokkal a kötelezettségekkel, beleértve mindent, elfogadja a szerződést, élni kíván az elővásárlással, akkor egyszer csak meggondolja magát, és úgy gondolja, hogy mégsem akarja eladni. Tisztelettel, ez a bohóckodás tipikus esete, márpedig a Fővárosi Önkormányzat számára a Magyar Köztársaság nem bohóckodás céljára adta ezen jogosítványát, hanem valamilyen egészen más okból. Ha most mi ez ellen a magatartás ellen nem lépünk fel, akkor vélhetően körülbelül hasonló szintre degradálnánk ezt a lehetőséget, törvényi lehetőséget, ami a Fővárosi Önkormányzat számára adatott.

Továbbmegyek: nem csak presztízskérdésből gondoljuk megvenni ezt a területet. Tarlós úrnak mondom, hogy valóban lehet, hogy a büdzsé némi hiánnyal küszködik - azt azért én kizártnak tartom, hogy a likviditási probléma szintjére mennénk le ebben a kérdésben, főleg 60 millió esetében -, de abban a pillanatban, hogy az önkormányzat megszerzi ezt az ingatlant, nyilván nem az az érdeke, hogy az üresen álljon ott, hanem hogy valamiféle formában hasznosuljon, és ennek a hasznosulásnak is van egy értéke, lehet, hogy legalább ezt a 60 millió forintot el fogja érni, vagy még többet, és ez már gazdaságilag is rentábilis az önkormányzat részére. Egy példát mondanék erre: közintézményeink, közszolgáltatást végző társaságaink helyiséghiánnyal küzdenek most, amit ezzel meg tudunk oldani, és ha nem kell nekik bérleti díjat fizetniük, hanem idetelepítjük azokat, máris megkerestük ennek az árát, és egy másik oldalon, a költségek csökkentésével fedezni tudtuk ezt a 60 millió forintot. Tehát komplexebben kell vizsgálni az ilyen vásárlásokat ez ügyben. Úgyhogy én javaslom, mert minden változatlan, hogy vegyük meg az ingatlant, éljünk az elővásárlási joggal, és lépjünk fel ez ellen.
Egy momentumra felhívnám a figyelmet, amit a főjegyző úr mondott, hogy kétszer tárgyalta annak idején a Tulajdonosi Bizottság. Mind a kétszer ugyanaz volt a véleménye: először, amikor arról döntött, hogy élni kíván az elővásárlási joggal, majd másodszor két hétre rá, amikor az eredeti vevő vagy akinek eredetileg el akarták adni, azzal a kéréssel fordult a Tulajdonosi Bizottsághoz, hogy hadd mondhassa el ő is a véleményét, amit mi természetesen lehetővé tettünk, és ezek után, az ő véleményének a meghallgatása után ismételten arra az álláspontra jutott a Tulajdonosi Bizottság, hogy élni kíván az elővásárlási jogával.
 ELNÖK:
Köszönöm szépen. Előterjesztő!
ELŐADÓ:
Tisztelt Közgyűlés! Úgy látom, felmerül annak a lehetősége, hogy az önkormányzat már ne akarja megvenni az ingatlant. Ez egy koncepcionális kérdés. Tudomásul veszi a Hivatal, ha önök máshogy akarnak állást foglalni, mint ahogy korábban az önkormányzat döntött, de az előterjesztés nem tud másról szólni, mint hogy az eddigi döntések menetét viszi végig.
Még két megjegyzést szeretnék tenni. Ha a kollégáim jól számolták, a felépítménynél négyzetméterenként 15 ezer forintos vételárról van szó. Nagy eufemizmussal azt gondoljuk, hogy ez nem rossz vásár. Egyébként jelzem – ennek ki kell tűnni az előterjesztésből – az a bizonyos Patrónus Alapítvány továbbra is bérli ezt az ingatlant. Akit ez érdekel, annak jelzem, hogy öt évig ezzel a bérleti joggal terhelt az ingatlan, de öt év után ez természetesen egy másik helyzetet eredményez. Köszönöm szépen.
ELNÖK:
Köszönöm szépen. Szavazni fogunk. Csengetést kérek! (Csengetés.) Kérem a gépet indítani! (Szavazás.)
1953/2006.(XII.20.) Főv.Kgy.h.
A Fővárosi Közgyűlés a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. sz. rendelet 49. § (9) bek. alapján és a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 27/1995. (V. 15.) Főv. Kgy. sz. rendelet 21. § (1) bek. b) pontjában biztosított jogra tekintettel a Tulajdonosi Bizottság hatáskörét magához vonja eseti jelleggel.
Határidő: azonnal
Felelős: dr. Demszky Gábor
(37 igen, 0 ellenszavazat, 27 tartózkodás)
1954/2006.(XII.20.) Főv.Kgy.h. 

A Fővárosi Közgyűlés jóváhagyja és megköti a napirenden szereplő
előterjesztés 8. sz. mellékletét képező adásvételi szerződést és felhatalmazza a főpolgármestert a szerződés aláírására.
Határidő: 30 nap
Felelős: dr. Demszky Gábor
(37 igen, 0 ellenszavazat, 27 tartózkodás)
1955/2006.(XII.20.) Főv.Kgy.h. 

A Fővárosi Közgyűlés felkéri a főpolgármestert, hogy intézkedjen az
épületek vételárának (bruttó 60.000.000 Ft-nak) ügyvédi vagy bírói letétbe helyezéséről, függetlenül az adásvételi szerződés kétoldalú aláírásától.
Határidő: azonnal
Felelős: dr. Demszky Gábor
(37 igen, 0 ellenszavazat, 27 tartózkodás)
1956/2006.(XII.20.) Főv.Kgy.h. 

A Fővárosi Közgyűlés úgy dönt, hogy nem kíván a felépítményekre
hosszú távú bérleti szerződést kötni.
Határidő: 30 nap
Felelős: dr. Demszky Gábor
(37 igen, 0 ellenszavazat, 27 tartózkodás)
1957/2006.(XII.20.) Főv.Kgy.h. 

A Fővárosi Közgyűlés felkéri a főpolgármestert, hogy amennyiben a
Hungexpo Zrt. az adásvételi szerződést nem kívánja aláírni, a Fővárosi Önkormányzat tulajdoni igényének peres úton szerezzen érvényt.
Határidő: 30 nap
Felelős: dr. Demszky Gábor
(37 igen, 0 ellenszavazat, 27 tartózkodás)
ELNÖK:
Következik a Március 15. tér 3. szám alatti ingatlan értékesítésének az ügye. Ez az FCSM-székház. Főjegyző úr az előterjesztő.
A napirend 32./ pontja: Budapest V. ker., Március 15. tér 3. sz. alatti 24321 hrsz-ú ingatlan (volt FCSM székház) értékesítésének ügye.
ELŐADÓ:
dr. Tiba Zsolt
HOZZÁSZÓLÓK:
dr. Fónagy János, Somlyódy Csaba, Gábor József, Ughy Attila, dr. Bagdy Gábor, Tarlós István, Dancs Gábor
ELNÖK:
Van-e kiegészítése?
ELŐADÓ:
Nincs.
ELNÖK:
Fónagy úr!
DR. FÓNAGY JÁNOS (Fidesz): 
Köszönöm a szót, főpolgármester úr. Tisztelt Képviselőtársaim! Ez az előterjesztés a konkrétumon túlmenően egy elvi állásfoglalás kinyilvánítására is alkalmat ad frakciónknak. Nyomatékosan szeretnénk felhívni a figyelmet arra – különös tekintettel arra, hogy az elmúlt napokban volt alkalmunk megismerni a főváros 2007. évi költségvetésének koncepcióját –, hogy a Fidesz-KDNP-frakciószövetség elvileg minden ingatlan- és vagyonértékesítést, ami a főváros eddig is megcsonkított vagyonának további mérsékléséhez vezet, elvileg ellenez. A vagyonnal gazdálkodni kell és nem kiárusítani. Ezért nem a vagyon mozdíthatatlanságát, nem a változtathatatlanságot kívánjuk deklarálni, hanem azt, hogy a napi gazdasági gondok miatti vagyonfelélést elvileg nem kívánjuk sem most, sem a jövőben támogatni.
Ennek megfelelően a Március 15. tér 3. szám alatt lévő ingatlan értékesítését nem tudjuk támogatni. Köszönöm a türelmét, főpolgármester úr.
ELNÖK:
Köszönöm. További hozzászólásra jelentkezett Somlyódy Csaba.
SOMLYÓDY CSABA (MSZP):
Tisztelt Képviselőtársaim! Tisztelt Közgyűlés! Fónagy úr hozzászólása után azt hittem, végre azt mondhatom, hogy egyetértünk ebben a dologban, hiszen egyedi, kivételes dologról van szó. Az előbb beszéltünk a főváros vagyonának gyarapításáról, amiben önök semlegesek maradtak és ahhoz sem adták az igen szavazatukat. Most vagyoncsonkításról beszélünk. De hát miféle vagyon az, aminek a további hasznosítására a főváros többszöri vizsgálat után – hiszen az előző Közgyűlés erre felhívta a főváros vezetésének figyelmét – két ízben is eleget tett a jelentésében, hogy mire lehetne hasznosítani az épületet és mindannyiszor negatív volt az eredmény. Tehát jelen állapotában olyan ráfordítást igényel, ami a főváros számára nem rentábilis. Sajnos azt kell mondani, hogy az ikszedik próbálkozás után az eladással kapcsolatban, amikor már úgy volt meghirdetve az összeg, hogy alsó limithatár nélkül, akkor sem érkezett igazán értékelhető pályázat erre az ingatlanra. Tehát úgy tűnik számomra, hogy egy olyan vagyontárgyról van szó, amit a főváros nemigen tud használni, illetve ha ez az épület összedőlne és az üres telket kellene árulni, akkor valószínűleg nagyobb lehetőségeink lennének a piacon, mint ezzel a vagyontárggyal, ami egy púp a hátunkon.
Persze lehet púppal a hátunkon menni a mezőn, csak úgy sokkal nehezebb. Azt gondolom, hogy racionálisan kell vizsgálni azokat a vagyontárgyakat, amiket igazából nem tudunk hasznosítani. Tessék megvizsgálni, hogy ennek az őrzés-védésére hány millió forint megy el feleslegesen, ha már költségvetésről beszélünk, mert használni meg úgyse tudjuk. Ha ezt megnézzük, akkor talán lehetne változtatni azon az állásponton, hogy tartsuk meg ezt a vagyontárgyat, inkább szabaduljunk meg tőle és egy, az önkormányzat számára hasznosabb vagyontárgyat vegyünk birtokba azért, hogy a mérleg ne szenvedjen csorbát.
ELNÖK:
Köszönöm szépen. Gábor József úrnak adom meg a szót.
GÁBOR JÓZSEF (MSZP):
Elnézést kérek, hogy egy régebbi bizottsági tagi minőségemben próbálok hozzászólni és válaszolni Fónagy úr felvetésére, bár nyilván nem hozzánk intézte az elvi nyilatkozatot. A közgyűlés első fordulójában is meg kellett jegyeznem azt, hogy nem lesz szerencsés, ha behozzuk azokat a politikai szólamokat a Közgyűlésbe, amelyek a parlamentbe valók. Gondolok arra, ami egy héttel korábban hangzott el, hogy az emberekre hárítjuk a terheket. Akkor is próbáltam magyarázni, hogy ezt közelítsük meg disztingváltabban ebben a teremben. Most önt is arra szeretném kérni és mindazokat, akik hasonló nyilatkozatokat szeretnének beterjeszteni, azt, hogy kiárusítás, vagyonfelélés, próbáljuk disztingváltan kezelni. Az elmúlt tizenkét évünket – legalábbis amit a szocialista frakció itt eltöltött az SZDSZ-szel koalícióban – nem jellemezte az, amit ön az imént felvetett.
Ha ezt a költségvetési anyagot vagy koncepciót, ami az önök kezében van, alaposabban megnézik, akkor azt láthatják, hogy tulajdonképpen inkább egy túlzottan óvatos gazdálkodás jellemezte az elmúlt tíz-tizenkét évet, olyan fejlesztéseket nem hajtottunk végre a korábbi években, amelyeket végre kellett volna hajtani, és ha úgy tetszik, egy bizonyosfajta adósságmennyiséget kellett volna felhalmoznia a fővárosnak azért, hogy előrehozzunk olyan fejlesztéseket ebben a városban, amelyek rendkívül fontosak. Úgy érzem, hogy az elmúlt időszakot, az utóbbi két évet például az útfelújításoknál már, hála istennek, az jellemezte, hogy egy kicsit hozzányúltunk a tartalékainkhoz, és olyanra próbáljuk fordítani, ami nagyon fontos, ami nagyon szükséges.
Somlyódy úr a konkrét ügy részleteiről beszélt, azokat nem ismétlem meg, de azt gondolom, hogy még nagyon sok olyan megoldandó problémánk van, ahol azokat a vagyontárgyakat, amelyek tényleg nélkülözhetik a főváros számára, azért kell eladnunk, hogy másfajta fejlesztéseket minél gyorsabban megvalósítsunk. Köszönöm a figyelmet.
ELNÖK:
Ughy Attila úr!
UGHY ATTILA (Fidesz): 
Köszönöm szépen a szót, főpolgármester úr. Tisztelt Közgyűlés! Én értem azt, hogy a koalíciós képviselőknek kettős látásuk van, és ha mi egyféle módon próbálunk megközelíteni egy témát, akkor azt mondják, hogy focizzunk egy másik terepen, ha viszont a másik terepről közelítjük meg, akkor azt mondják, hogy focizzunk egy harmadik terepen. Én ezt értem, ennek ellenére szeretném felhívni az előttem felszólalók figyelmét arra, hogy az előterjesztés formai és egyéb hibáktól is szenved.
Azt elhiszem, hogy amikor a Hivatal apparátusa elkészítette ezt az előterjesztést, akkor még azt gondolta, hogy emberi időben lesz az első Közgyűlés, ami, mint tudjuk, egyéb okokból kifolyólag nem valósulhatott meg, de azért az ajánlattevők egy jelentős része, akik az előterjesztésekben szerepelnek, az ajánlattételüket október 30-ig tartják. Erre is felhívnám a figyelmet. Érdemes lenne erről az előterjesztésről úgy beszélni, hogy ennek a tartalma legalább háromnegyed részben okafogyottá vált.
ELNÖK:
Bagdy úr!
DR. BAGDY GÁBOR (KDNP): 
Köszönöm a szót, főpolgármester úr. Két megjegyzésem lenne. Egyetértek azzal, hogy a fővárosnak a vagyonával felelősen kell gazdálkodnia. Ehhez kellene egy megnyugtató, kielégítő és hosszú távra tekintő vagyongazdálkodási koncepció.
Ennek keretében tudnánk támogatni ingatlanok eladását, vásárlását, ha összességében a portfólió kedvező áron és a főváros számára hasznosabb ingatlanokat eredményez. Ad hoc módon, egyedi jelleggel az eladásokat nem támogatjuk. Ez nem jelenti azt, hogy koncepció mentén ne támogatnánk ezeket a folyamatokat.

Somlyódy úrnak csak egy megjegyzést szeretnék tenni. Említette, hogy olyan ez az ingatlan, mint egy púp a hátunkon. Én nagyon örülnék, ha nagyon-nagyon púposak lennénk, és rengeteg ilyen púp lenne a hátunkon.

Köszönöm szépen.
ELNÖK:
Fónagy úr!
DR. FÓNAGY JÁNOS (Fidesz): 
Köszönöm, főpolgármester úr. Igyekszem nagyon disztingvált lenni. Elöljáróban arra az igényre, hogy hétfőn az egyik Fónagy János menjen be a parlamentbe, szerdán pedig egy másik Fónagy János jöjjön be a főváros tanácskozótermébe, nem tudok ígéretet tenni, mert ugyanaz vagyok, ugyanazokkal a szándékokkal, ugyanazokkal a gondolatokkal, és nagyon remélem, hogy az önök frakciójában helyet foglaló politikus- és képviselőtársaim sem a másik énjükkel jönnek ide, mint amelyikkel mennek máshová. Ez az egyik része.

A másik része, hogy úgy gondolom, a Fidesz-frakció az elmúlt napokban, hetekben tanújelét adta, hogy minden racionális, ésszerű javaslatot megszavazunk, mint ahogy egy sor határozatot megszavaztunk, és ezt fogjuk tenni a jövőben is.

Azt az érvelést, hogy Budapest főváros belvárosának kellős közepén, az egyik legfrekventáltabb helyen lévő ingatlannal mindenki más tud valamit kezdeni, hiszen valaki megveszi, csak a főváros nem, ne haragudjanak, lehet, hogy ez az én különböztetési korlátaimból fakad, de nem tudom elfogadni. Két évtizede hallgatom azt, hogy minden mást a vevő jobban tud csinálni, mint éppen az állami tulajdonos. Adjunk arra példát, hogy meg tudja a főváros is csinálni, hogy egy ilyen helyen lévő ilyen ingatlant hasznosítani tud. Erre szolgáltassunk jó és közös példát!

Köszönöm, főpolgármester úr. (Taps az ellenzéki oldalon.)
ELNÖK:
Köszönöm szépen. Tarlós úrnak adom meg a szót.
TARLÓS ISTVÁN (Fidesz): 
Elsősorban Gábor József képviselőtársam hozzászólása miatt szeretnék néhány mondatot elmondani. Ha megnézik ezt a költségvetési koncepciót, amit tegnap vagy tegnapelőtt elküldtek, és a 12., illetve a 16. oldalára lapoznak, akkor a következők derülnek ki.

A 16. oldalon kiderül, hogy az oktatástól 2010-11-ig 23,5 milliárd forintot kívánnak elvonni. Kiderül az is, hiszen leírják szó szerint, hogy az intézményrendszer és telephelyeinek szűkítéséből és ezen ingatlanok értékesítéséből több tíz milliárd forint bevételre számítanak. Tehát már annak ellenére, hogy éppen Demszky úr a kerületeket sokat támadta a vagyonfelélés miatt éveken keresztül, minket is, önök ott tartanak, hogy az intézményrendszerhez tartozó ingatlanokat kívánják már kivenni a törzsvagyonból és értékesíteni. És mire fordítják? Ez kiderül a 12. oldalon: ebből az úgynevezett működési eredményből látják csak támogathatónak a BKV-t, és törlesztenek hiteleket. Le van írva, önök írták le a koncepció tizen… (Közbeszólásra:)
Uram, olvassa el a saját maga által aláírt koncepciót, ez a javaslatom. Idézzem szó szerint? Mert fölolvasom, ha kívánja. Ezért vagyunk némi bizalmatlansággal, vagy inkább azt mondom, nem az önök iránti bizalmatlansággal, hanem fenntartásokkal általában a gyors ingatlanértékesítésekkel szemben, hiszen ilyen kitételek szerepelnek a koncepcióban. Képviselőtársam, ha kinyitja, akkor biztosan jobban fogja látni, mint a főpolgármester úr, hogy mi van oda leírva.

Köszönöm szépen.
ELNÖK:
Dancs Gábornak adom meg a szót.
DANCS GÁBOR (SZDSZ):
Tisztelt Főpolgármester Úr! Tisztelt Képviselőtársaim! Engedjék meg, hogy egy epizódot felelevenítsek az FCSM-székház nagyon hosszú történetéből. Amennyire az én ismereteim terjednek, ennek a székháznak az a nagy hátulütője, hogy a parkolási lehetőségek igen korlátozottak a környezetében.

Hadd kapcsoljam ezt össze egy másik fővárosi témával. Mégpedig azzal, hogy több koncepcióban a Március 15. tér mélygarázs-építésre alkalmas helyként szerepel. Azt javaslom több szempontból, hogy támogassuk ezt az előterjesztést, és el is mondom, hogy miért. Egyrészt azért, mert ha ide jön egy befektető, aki fejleszteni akarja ezt a területet, akkor nagyobb esélyét látom annak, hogy előbb-utóbb kialakul ott egy mélygarázs is, ami fővárosi érdek. Másrészt azért, mert ebből a vagyonból, ami jelenleg holt vagyon a főváros számára, más fővárosi vagyon keletkezhet, ugyanis amennyire én tudom, a fővárosi költségvetésben az alapelv, hogy vagyoneladás nem fordítható működésre, hanem csak más vagyontárgyra.

Köszönöm szépen.
ELNÖK:
Somlyódy Csaba úr!
SOMLYÓDY CSABA (MSZP):
Tényleg csak egy egyperces, hogy ne maradjanak a levegőben a dolgok.

Egy: körülbelül három éve próbálkozik ezt a Fővárosi Önkormányzat több lépcsőben – nem tudom pontosan, hogy négy vagy öt lépcsőben – eladni. A magántőke érdeklődése eddig zéró, azaz zéró volt erre. Csak Tarlós úrnak mondom a magántőke bevételét ebben, tehát zéró volt a magántőke érdeklődése ez iránt az öt pályázat alatt.

Dancs Gábor úrnak pedig annyit, hogy valóban a parkolás is nagy probléma. Az épület belső lehetőségeit is kritika alá vonták, irodahasználatra, ma már klímaberendezések beépítésére, a villany állapotára és egyéb gépészeti állapotra azt mondták, hogy korszerű irodai munkavégzés céljára alkalmatlan az épület. Ennek az átalakítása többszörösen meghaladná a visszabontás és az új épület építésének a költségeit.
ELNÖK:
Gábor József úr!
GÁBOR JÓZSEF (MSZP):
Elnézést kérek, Tarlós képviselőtársamnak, illetve frakcióvezető úrnak tulajdonképpen személyes megszólíttatás címén nem válaszolnék, de a tartalmi rész miatt mégiscsak mondom, hogy higgye el, hogy az elmúlt 12 évünket az jellemezte – és személy szerint én a költségvetések elkészítésének jelentős részében részt vettem –, hogy amit ön említ, az másképp legyen, tehát a fővárosban minél több racionális, értelmes fejlesztés legyen, és a működési feltételeit lehetőleg ne rontsuk a szükséges intézményeinknek, sőt az ellenkezője. Bizonyára a sajtóból elég sokszor értesült ön, hogy a szocialista frakció és az SZDSZ között nagyon sokszor pont a működés területének a megítélésében, finanszírozásában volt a különbség, tehát inkább a szocialista frakció nevében kívántam reagálni az ön felvetésére.

Köszönöm.
ELNÖK:
Tarlós úr!
TARLÓS ISTVÁN (Fidesz): 
Köszönöm. Igen, hát Gábor József György képviselő úr, módunk lesz majd a költségvetési koncepció vitájában egyetérteni ezekben a kérdésekben, de most azért kértem elsősorban szót, mert Bojár Iván képviselőtársam előbbi fölszólalására nagyon röviden reagálva engedje meg… (Közbeszólás: Dancs Gábor!) Dancs Gábor – bocsánatot kérek, elnézést. Azért kevertem a neveket, mert Bojár Iván András kollégájának egy 2004 novemberében tett idevonatkozó nyilatkozatát szeretném idézni az ő hozzászólására, ami a következőképpen hangzott szó szerint: „A mostani bezárt helyzetben a hiperspekulánsok felhúznak a legértékesebb telkekre fapados épületeket, aztán eltűnnek. 100-150 százalékos haszonnal dolgoznak, holott az európai átlag, 30-40 százalék is tisztességes hasznot hoz, és az dinamikus és folyamatos, hosszú távú fejlődésben teszi érdekeltté a cégeket.” Ezt csak gondolatébresztőnek szánom, hogy próbáljanak meg majd egymással akkor kommunikálni ebben a kérdésben.

Köszönöm szépen. (Taps az ellenzéki oldalon.)
ELNÖK:
Zárszó következik a főjegyző úrtól.
ELŐADÓ:
Tisztelt Közgyűlés! Szeretném megemlíteni, hogy ismét olyan ügyről van szó, ahol a Fővárosi Önkormányzatnak érvényes, hatályos döntéseit hajtjuk végre akkor, amikor egy előterjesztést nyújtunk be. Úgy gondolom, hogy 2003-tól ez a hatodik próbálkozás arra, hogy az önkormányzat eladja ezt az ingatlant, és mindig azt kellett megállapítani, hogy a tőke nem rohan egymást gyilkolva ezért az épületért.

Megjegyezném – elhangzott szerintem egy téves felvetés –, hogy van olyan árajánlat, ez egyébként csak formaság jelenleg, az a barcelonai cég, nem is tudom a nevét, ahol nincsen, nem szerepel határidő az ajánlatban. Tehát ez ténykérdés, megnézhető az előterjesztés mellékletei között. Mint ahogy az is ténykérdés, hogy az önkormányzat tőkejellegű bevételt nem fordított eddig és a koncepciótervezet szerint sem fordít működési kiadásra.

Valószínűleg félreértés lehetett, hogy ott volt egy „illetve” szó; meg kell vizsgálni, van-e mozgástér működési kiadás csökkentése terén, illetve a felhalmozási bevételeket érintő körben.

Hozzá kell tegyem, a Hivatal tudomásul veszi értelemszerűen – mást nem is tehet –, sőt végrehajtja, ha az az önkormányzat mai döntése, hogy a korábbi döntéseit helytelennek tartja.
Köszönöm szépen.
ELNÖK:
Köszönöm, lezártam a vitát. Csöngetést kérek! (Csengetés. – Rövid szünet.) Kérem szépen, hogy a képviselők foglalják el a helyüket. Szavazás következik.

Indítsuk a gépet! Most szavazunk! (Szavazás.)
1958/2006.(XII.20.) Főv.Kgy.h.
A Fővárosi Közgyűlés a Fővárosi Önkormányzat vagyonáról, a
vagyontárgyak feletti tulajdonosi jogok gyakorlásáról szóló 27/1995. (V. 15.) Főv. Kgy. számú rendelet 21. § (1) bekezdés a) pontja alapján a Budapest V. ker., Március 15. tér 3. sz. (hrsz.: 24321) alatti ingatlant nyilvános pályázat útján nettó 807.750.000 Ft induló áron értékesíti, elfogadja az előterjesztés 6. számú mellékletét képező pályázati kiírást.
Határidő: 120 nap
Felelős: dr. Demszky Gábor
(36 igen, 29 ellenszavazat, 0 tartózkodás)
1959/2006.(XII.20.) Főv.Kgy.h. 

A Fővárosi Közgyűlés felkéri a BFVK Zrt.-t a pályázat lebonyolítására,
felhatalmazza a főpolgármestert az előterjesztés 7. sz. mellékletét képező megbízási szerződés aláírására.
Határidő: 30 nap
Felelős: dr. Demszky Gábor
(36 igen, 29 ellenszavazat, 0 tartózkodás)
1960/2006.(XII.20.) Főv.Kgy.h. 

A Fővárosi Közgyűlés a pályázati eljárás lebonyolításának pénzügyi
fedezetét a 2007. évi költségvetési rendeletben, a Vagyongazdálkodási Keret 2007. évi előirányzata terhére biztosítja.
Határidő: 30 nap
Felelős: dr. Demszky Gábor
(36 igen, 29 ellenszavazat, 0 tartózkodás)
1961/2006.(XII.20.) Főv.Kgy.h. 

A Fővárosi Közgyűlés felkéri a főpolgármestert, hogy a pályázat
eredményének megállapítására vonatkozó javaslatot terjessze a Fővárosi Közgyűlés elé.
Határidő: 120 nap
Felelős: dr. Demszky Gábor
(36 igen, 29 ellenszavazat, 0 tartózkodás)
ELNÖK:
A 33. napirendi pont következik: javaslat a XI. kerület Árasztó utca–Duna utca mentén fekvő ingatlan értékesítésére kiírt pályázat eredményére. Az előterjesztő Tiba úr.
A napirend 33./ pontja: Javaslat a Budapest XI. ker., Árasztó u. - Duna u. mentén fekvő 43576/13 hrsz.-ú ingatlan értékesítésére kiírt pályázat eredményére.
ELŐADÓ:
dr. Tiba Zsolt
HOZZÁSZÓLÓ:
dr. Fónagy János
ELNÖK:
Kíván-e szólni?
ELŐADÓ:
Köszönöm, nincs kiegészítésem.
ELNÖK:
Kérdés van-e az előterjesztőhöz? (Nincs.) Hozzászólás? Fónagy úr!
DR. FÓNAGY JÁNOS (Fidesz): 
Köszönöm a szót, főpolgármester úr. Szeretném előrebocsátani, tisztában vagyunk azzal, hogy ez az előterjesztés egy korábbi döntés által megindult folyamat lezáró aktusát jelenti. Ezért az előbbiekhez csatlakozva itt is elvi súllyal szeretném bejelenteni, hogy nem értünk egyet ezzel a folyamattal. Akkor, amikor erre a javaslatra nemmel szavazunk, nem az igazgatási eljárás korrektségét kérdőjelezzük meg. Tisztában vagyunk azzal, hogy egy korábbi Közgyűlés ebben a kérdésben más elvi alapon, más elvi jelentőségű határozatot hozott. Ezért szavazatunknak és elutasító válaszunknak elvi súlya van.

Itt is szeretném elmondani, nem értünk egyet azzal, hogy a főváros igazi súlyát, tekintélyét, hatalmát jelentő fundust, a vagyont értékesítik. A vagyont hasznosítani kell, és nem kiadni a közös tulajdonból.

Köszönöm a türelmüket.
ELNÖK:
Más hozzászóló? (Nincs.) Nem jelentkezik senki. Az előterjesztőnek nincs kiegészítése. Csöngetést kérek, szavazni fogunk. (Csengetés.) Figyelmet kérek!

Indítsuk a gépet! (Szavazás.)
1962/2006.(XII.20.) Főv.Kgy.h.
A Fővárosi Közgyűlés nem fogadja el a Fővárosi Önkormányzat
Szervezeti és Működési Szabályzatáról szóló 7/1992. (III. 26.) Főv. Kgy. sz. rendelet 49. § (9) bek. alapján és a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 27/1995. (V. 15.) Főv. Kgy. számú rendelet 21. § (1) bek. b) pontjában biztosított jogánál fogva a Tulajdonosi Bizottság hatáskörét eseti jelleggel magához vonja.
(33 igen, 29 ellenszavazat, 3 tartózkodás)
1963/2006.(XII.20.) Főv.Kgy.h. 

A Fővárosi Közgyűlés nem fogadja el a Budapest XI., Duna u. -
Árasztó u., 43576/13 hrsz.-ú ingatlanra kiírt nyilvános pályázat eredményhirdetésének határidejét a pályázati kiírás 18. pontja alapján további 30 nappal meghosszabbítja.
Határidő: azonnal
Felelős: dr. Demszky Gábor
(33 igen, 29 ellenszavazat, 3 tartózkodás)
ELNÖK:
A határozati javaslatok közül a 2.-at, amelyikhez csak egyszerű szavazattöbbség kell, azt elfogadtuk. (Dr. Tiba Zsolt jelzésére:) Nem, nem fogadtuk el egyiket sem. Minősített többség szükséges az elfogadásukhoz, tehát a szavazás eredménye, mivel egyben tettem föl a kettőt, az, hogy nem fogadtuk el a határozati javaslatokat.
Következik a BDK Budapesti Dísz- és Közvilágítási Kft. 2006. december 18-i taggyűlésével összefüggő kérdések. Az előterjesztő Tiba úr.
A napirend 34./ pontja: A BDK Budapesti Dísz- és Közvilágítási Kft. 2006. december 18-i taggyűlésével összefüggő kérdések.
ELŐADÓ:
dr. Tiba Zsolt
HOZZÁSZÓLÓ:
Csomós Miklós
ELNÖK:
Kíván-e szólni?
ELŐADÓ:
Nincs szóbeli kiegészítésem, köszönöm.
ELNÖK:
Kérdés? (Nincs.) Hozzászólni kíván Csomós úr. Öné a szó.
CSOMÓS MIKLÓS (Fidesz): 
Köszönöm a szót. Tisztelt Főpolgármester Úr! Tisztelt Közgyűlés! Egy kapcsolódó határozati javaslatot nyújtottam be 38. sorszámmal a BDK-előterjesztéshez. Nagyon röviden szeretném ismertetni, hiszen leírtam az indoklásban, miért nyújtottam ezt be.

2006. július 15-én kidőlt egy oszlop a Margit hídon. Utána a főpolgármester úr is kézhez kapta azt a vizsgálati anyagot, amelyben az oszlopkidőlés felelősségét is vizsgálták többek között, egyéb más kérdésekkel együtt. Ennek a vizsgálati anyagnak a 13. oldalán szerepelt az az általam is idézett mondat, amelynek a lényege az, hogy a kidőlt oszlop a BDK tulajdonában lett volna, tehát tulajdonképpen a BDK Kft.-nek kellett volna karbantartania. Én ez ügyben megkerestem a BDK Kft. ügyvezető igazgatóját, mivel a felügyelőbizottságnak is tagja vagyok, aki tudomásomra hozta, hogy az oszlop nem a BDK Kft. tulajdona, és ez ügyben levelet is írt a vizsgálatot vezető, a Műszaki Egyetem tanszékvezető egyetemi tanárának.

Ebből következik tehát néhány dolog. Ha nem tudjuk pontosan a fővárosban, hogy melyik oszlop melyik céghez, kihez, milyen intézményhez tartozik, akkor ez a jogi és műszaki problémákon túl egyéb, közbiztonságot is veszélyeztető gondokat is okozhat. Indokolt lenne tehát, ha már a BDK Kft. tőkeemelésével foglalkozunk – remélem, figyel a főváros vezetése is arra, amit mondok; köszönöm szépen –, és abban az is szerepel, hogy átadunk oszlopokat és vezetékeket a BDK Kft.-nek, akkor érdemes lenne a fővárosban is egy olyan felmérést végezni, hogy melyik oszlop vagy esetleg műtárgyak kinek a tulajdonában vannak. Hiszen adott esetben később ezeket ugyanúgy a cégekhez, intézményekhez tudnánk telepíteni, és ezzel a felelősség is a karbantartásért és egyebekért megvalósulhatna.

Arra kérem a tisztelt Közgyűlést, képviselőtársaimat, hogy támogassák ezt a határozati javaslatomat. Ezzel tiszta viszonyokat alakíthatnánk ki a fővárosban, legalább egy területen.

Köszönöm szépen.
ELNÖK:
Én is köszönöm. Megkérdeztem főpolgármester-helyettes urat, főjegyző urat; azt javaslom a főjegyző úrnak, hogy fogadja be a két módosító indítványt. Nagyon nagy munkáról van szó egyébként, amelyet indítványoznak, jelentős költségkihatásai lesznek, de egyetértek azzal, hogy el kell végezni ezt a munkát. Főjegyző úr?
ELŐADÓ:
Hosszú gondolkodás után befogadom Csomós képviselő úr indítványát. (Derültség.)
ELNÖK:
Szavazni fogunk a határozati javaslatokról. Indítsuk a gépet! (Szavazás.)
1964/2006.(XII.20.) Főv.Kgy.h.
A Fővárosi Közgyűlés a Fővárosi Önkormányzat vagyonáról, a
vagyontárgyak feletti tulajdonosi jogok gyakorlásáról szóló 27/1995. (V. 15.) Főv. Kgy. sz. rendelet 20. § (1) bekezdés a.) és b.) pontjaiban foglaltak alapján úgy dönt, hogy a BDK Budapesti Dísz- és Közvilágítási Kft. 
2006. december 22-i taggyűlésén eljáró tagi képviselő, kötött mandátummal eljárva „igen” szavazatával támogassa.
a) A Társaság törzstőkéjének 8.478.900.000 Ft-ra történő felemelését, amely során Budapest Főváros Önkormányzata tag az apportlistán szereplő önkormányzati tulajdonú eszközökkel 432.900.000 Ft értékben megemeli alapításkori törzsbetétjét.

b) A BDK Kft. társasági szerződésének 2. számú melléklet szerinti módosítását és a Társaság jóváhagyását a tőkeemelésre vonatkozó apport megállapodás megkötésére.

c) A taggyűlés a delegálásra jogosult ELMÜ Nyrt. javaslatának megfelelően az ügyvezető igazgató prémiumát 2006. évre az éves alapbér 35 %-ában állapítja meg.

d) A 7/1992. (III. 26.) Főv. Kgy. sz. rendelet 
49. § (9) bekezdése alapján a Tulajdonosi Bizottságra átruházott hatáskörét magához vonva hozzájárul ahhoz, hogy a taggyűlés elfogadja az ügyvezető igazgató prémiumtűzését 2006. évre a delegálásra jogosult ELMÜ Nyrt. javaslatának megfelelően.
Határidő: 2006. december 22.
Felelős: dr. Demszky Gábor
(64 igen, 0 ellenszavazat, 0 tartózkodás)
1965/2006.(XII.20.) Főv.Kgy.h. 

A Fővárosi Közgyűlés jóváhagyja, megköti a társasági szerződés-

módosítás mellékletét képező apport-megállapodást.
Határidő: 30 nap
Felelős: dr. Demszky Gábor
(64 igen, 0 ellenszavazat, 0 tartózkodás)
1966/2006.(XII.20.) Főv.Kgy.h. 

A Fővárosi Közgyűlés a Fővárosi Önkormányzat vagyonáról, a
vagyontárgyak feletti tulajdonosi jogok gyakorlásáról szóló 27/1995. (V. 15.) Főv. Kgy. sz. rendelet 20. § (1) bekezdés a.) pontjában foglaltak alapján felkéri a főpolgármestert a BDK Kft. taggyűlése által elfogadott társasági szerződésmódosítás, valamint annak mellékletét képező apport-megállapodás és apportlista aláírására.
Határidő: 30 nap
Felelős: dr. Demszky Gábor
(64 igen, 0 ellenszavazat, 0 tartózkodás)
1967/2006.(XII.20.) Főv.Kgy.h. 

A Fővárosi Közgyűlés felkéri a főpolgármestert, hogy a Fővárosi
Önkormányzat által tulajdonolt további köz- és díszkivilágítási eszközök vagyonrendezésére vonatkozóan az ELMÜ Nyrt.-vel, valamint a BDK Kft.-vel egyeztetett javaslatot terjessze a Fővárosi Közgyűlés elé.
Határidő: 2007. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
1968/2006.(XII.20.) Főv.Kgy.h. 

A Fővárosi Közgyűlés felkéri a főpolgármestert, hogy készíttessen egy
nyilvántartást a Budapest közigazgatási területén található oszlopok tulajdonjogáról és műszaki állapotáról.
Határidő: 2007. május 1.
Felelős: dr. Demszky Gábor
(64 igen, 0 ellenszavazat, 0 tartózkodás)
1969/2006.(XII.20.) Főv.Kgy.h. 

A Fővárosi Közgyűlés felkéri a főpolgármestert, hogy készíttessen
felmérést arról, hogy milyen egyéb, rendezetlen tulajdonviszonyú műtárgy, illetve tartozéka található Budapesten.
Határidő: 2007. május 1.
Felelős: dr. Demszky Gábor
(64 igen, 0 ellenszavazat, 0 tartózkodás)
ELNÖK:
Következik a Budapest III. kerület Gázgyár utca 1-3., Graphisoft Park Kft. kérelme. Az előterjesztő Tiba úr – nincs kiegészítése.
A napirend 35./ pontja: Bp. III. ker., Gázgyár u. 1-3.-Graphisoft Park Kft. kérelme.
ELŐADÓ:
dr. Tiba Zsolt
HOZZÁSZÓLÓ:
dr. Fónagy János
ELNÖK:
Kíván-e valaki kérdezni az előterjesztőtől? (Nincs ilyen jelzés.) Hozzászólni? Fónagy János úr!
DR. FÓNAGY JÁNOS (Fidesz): 
Köszönöm, főpolgármester úr. Csak az előbb mondottak logikus folytatásaként: ez az előterjesztés példája annak, hogy egy jól előkészített, racionális, szakmailag megalapozott javaslatot támogatunk. Igen szavazatunkkal azt az előzetes szakmai alkut szeretnénk megerősíteni, amelyet az apparátus ebben az ügyben a Graphisofttal lefolytatott.
Köszönöm.
ELNÖK:
Köszönöm szépen. Kíván-e még valaki szólni? (Nincs jelentkező.) Nem. Előterjesztő? (Nincs jelentkező.) Szavazás következik. Indítsuk a gépet! (Szavazás.)
1970/2006.(XII.20.) Főv.Kgy.h.
A Fővárosi Közgyűlés a Fővárosi Önkormányzat Szervezeti és
Működési Szabályzatáról szóló 7/1992. (III. 26.) Főv. Kgy. sz. rendelet 49. § (9) bek. alapján esetileg magához vonja a Graphisoft Park Kft. szerződéses jogviszonyok módosítására irányuló kérelme ügyében a Tulajdonosi Bizottság és a Kiemelt Fejlesztések Bizottsága hatáskörét.
Határidő: azonnal
Felelős: dr. Demszky Gábor
(64 igen, 0 ellenszavazat, 0 tartózkodás)
1971/2006.(XII.20.) Főv.Kgy.h.
A Fővárosi Közgyűlés a Fővárosi Önkormányzat vagyonáról, a
vagyontárgyak feletti tulajdonosi jogok gyakorlásáról szóló többször módosított 27/1995. (V. 15.) Főv. Kgy. sz. rendelet 18. § (1) bek. a) pontja alapján jóváhagyja, megköti a Graphisoft Park Kft. és a Fővárosi Önkormányzat között 2005. szeptember 15-én kötött bérleti szerződés 2. sz. módosítását (9. sz. melléklet) és felkéri a főpolgármestert annak aláírására.
Határidő: 30 nap
Felelős: dr. Demszky Gábor
(64 igen, 0 ellenszavazat, 0 tartózkodás)
1972/2006.(XII.20.) Főv.Kgy.h. 

A Fővárosi Közgyűlés a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló többször módosított 27/1995. (V. 15.) Főv. Kgy. sz. rendelet 18. § (1) bek. a) pontja alapján jóváhagyja, megköti a Graphisoft Park Kft. és a Fővárosi Önkormányzat között 2005. május 31-én kötött bérleti szerződés 3. sz. módosítását (10. sz. melléklet) és felkéri a főpolgármestert annak aláírására.
Határidő: 30 nap
Felelős: dr. Demszky Gábor
(64 igen, 0 ellenszavazat, 0 tartózkodás)
ELNÖK:
Következik a 36. napirendünk, a Fővárosi Önkormányzatot megillető elővásárlási jog gyakorlása több ingatlanra vonatkozóan. Tiba úr az előterjesztő.
A napirend 36./ pontja: Fővárosi Önkormányzatot megillető elővásárlási jog gyakorlása több ingatlanra vonatkozóan.
ELŐADÓ:
dr. Tiba Zsolt
ELNÖK:
(Dr. Tiba Zsolt: Nincs kiegészítésem.) Nincs kiegészítése. Kíván-e valaki kérdezni, hozzászólni? (Nincs jelentkező.) Indítsuk a gépet! (Szavazás.)
1973/2006.(XII.20.) Főv.Kgy.h.
A Fővárosi Közgyűlés a 7/1992. (III. 26.) Főv. Kgy. sz. rendelet 49. §
 (9) bekezdése alapján úgy dönt, hogy a Tulajdonosi Bizottságra átruházott hatáskörét a Fővárosi Önkormányzatot megillető elővásárlási jog gyakorlására vonatkozó ügyekben eseti jelleggel magához vonja.
Határidő: azonnal
Felelős: dr. Demszky Gábor
(36 igen, 0 ellenszavazat, 29 tartózkodás)
1974/2006.(XII.20.) Főv.Kgy.h. 

A Fővárosi Közgyűlés úgy dönt, hogy Fővárosi Önkormányzat az 1991.
évi XXXIII. tv. 39. § (2) bekezdése értelmében a

1. Bp. II. ker., 54633/5 hrsz. alatt felvett, természetben Bp. II. ker., Szabadság u. 92. sz. alatt található, 1353 m2 alapterületű ingatlannak 30.690.000 Ft + 6.138.000 Ft ÁFA vételárért,
2. Bp. II. ker., 55654/1 hrsz. alatt felvett, természetben Bp. II. ker., Fenyőerdő u. 26. szám alatt található, 591 m2 alapterületű ingatlannak 19.600.000 Ft + 3.920.000 Ft ÁFA vételárért,

3/a) Bp. V. ker., Vadász u. 29. pinceszintjén található, egyéb helyiség megnevezésű, 24824/0/A/1 hrsz. alatt felvett, 67 m2 alapterületű ingatlan,
b) Bp. V. ker., Vadász u. 29. földszintjén található, iroda megnevezésű, 24824/0/A/3 hrsz. alatt felvett, 518 m2 alapterületű ingatlan,
c) Bp. V. ker., Vadász u. 29. földszintjén található, raktár megnevezésű, 24824/0/A/4 hrsz. alatt felvett, 4 m2 alapterületű ingatlan,
d) Bp. V. ker., Vadász u. 29. földszintjén található, egyéb helyiség megnevezésű, 24824/0/A/5 hrsz. alatt felvett, 3 m2 alapterületű ingatlan,
e) Bp. V. ker., Vadász u. 29. földszintjén található, egyéb helyiség megnevezésű, 24824/0/A/6 hrsz. alatt felvett, 5 m2 alapterületű ingatlan,
f) Bp. V. ker., Vadász u. 29. földszintjén található, egyéb helyiség megnevezésű, 24824/0/A/7 hrsz. alatt felvett, 2 m2 alapterületű ingatlan,
g) Bp. V. ker., Vadász u. 29. földszintjén található, iroda megnevezésű, 24824/0/A/12 hrsz. alatt felvett, 167 m2 alapterületű ingatlan, SALINAS HUNGÁRIA Építő és Szolgáltató Kft. részére 106.000.000 Ft + 21.200.000 Ft ÁFA vételárért,

4) Bp. IX. ker., 37128/2 hrsz. alatt felvett, 329 m2 alapterületű ingatlan 49.000.000 Ft + 9.800.000 Ft ÁFA vételárért a QUADRAT Építőipari és Kereskedelmi Kft. részére,

5) Bp. IX. ker., 37265/2 hrsz. alatt felvett 795 m2 alapterületű ingatlan 57.000.000 Ft + 11.400.000 Ft ÁFA vételárért a QUADRAT HÁZAK Ingatlanforgalmazó és Beruházó Kft. részére,

6) Bp. IX. ker., 37306 hrsz. alatt felvett 1109 m2 alapterületű ingatlan 71.000.000 Ft + 14.200.000 Ft ÁFA vételárért az EDIX-Trade Ipari, Szolgáltató és Kereskedelmi Kft. részére,

7) Bp. IX. ker., 37746 hrsz. alatt felvett, 434 m2 alapterületű ingatlan 23.000.000 Ft + 4.600.000 Ft ÁFA vételárért a QUADRAT HÁZAK Ingatlanforgalmazó és Beruházó Kft. részére,

8) Bp. XVI. ker., 104096/4 hrsz. alatt nyilvántartott, 1085 m2 alapterületű ingatlannak Hanga Péter részére 18.101.000 Ft + ÁFA vételárért,

9) Bp. XXII. ker., 223758 hrsz. alatt felvett, 242 m2 alapterületű, belterületi, kivett, beépítetlen terület megnevezésű telekingatlan, melyet Wieszner Andrea részére 701.800 Ft + 140.360 Ft ÁFA vételárért

történő elidegenítése során elővásárlási jogával élni nem kíván.

Felhatalmazza a főpolgármestert a lemondó nyilatkozatok aláírására.
Határidő: 30 nap
Felelős: dr. Demszky Gábor
(36 igen, 0 ellenszavazat, 29 tartózkodás)
1975/2006.(XII.20.) Főv.Kgy.h. 

A Fővárosi Közgyűlés úgy dönt, hogy Fővárosi Önkormányzat a 2001.
évi LXIV. tv. 86. § (4) bekezdése értelmében a
1) Bp. I. ker., Fő u. 4. II/3. szám alatt található, 14336/0/A/22 hrsz-ú, 41 m2 alapterületű ingatlannak 12.000.000 Ft vételárért Gyurasits Emőke részére,

2) Bp. V. ker., 23972/0/A/49 hrsz. alatt felvett, természetben Bp. V. kerület, Veres Pálné u. 17-19. „B” lh. 3. em. 4. sz. alatt található 88 m2 alapterületű, műemléki lakás ingatlan 28.300.000 Ft vételárért a BAYSWATER Szolgáltató Kft. részére,

3) Bp. V. ker., 23932/1/A/2 hrsz. alatt felvett, természetben Bp. V. ker., Vámház krt. 6. földszint címen található, 25 m2 alapterületű nem lakás céljára szolgáló ingatlannak az Órás és Ingatlanforgalmazó Kft. részére bruttó 8.542.800 Ft vételárért,

4) Bp. V. ker. 24509/0/A/50 hrsz-on nyilvántartott 70 m2 alapterületű ingatlannak 85.000 EUR vételárért Hristofor Alexandrov Minkov részére,

5) Bp. V. ker., 24349/1/A/34 hrsz-on nyilvántartott, 55 m2 alapterületű ingatlannak 24.000.000 Ft vételárért Fórián Albert részére,

6) Bp. V. ker., 24337/0/A/6 hrsz-on nyilvántartott, természetben Bp. V. ker., Régiposta u. 13. I/3. sz. alatt található, 37 m2 alapterületű ingatlannak 15.250.000 Ft vételárért Csomor Lajosné részére,

7) Bp. V. kerület, 24900/3/A/42 hrsz-on nyilvántartott, 36 m2 alapterületű ingatlannak 14.450.000 Ft vételárért Gigor Beatrix részére,

8) Budapest V. kerület, Dorottya u. 6. sz. alatt található, várhatóan a 24487/0/A/42 hrsz. alatt nyilvántartásba vételre kerülő, 127 m2 alapterületű lakás ingatlannak, a hozzátartozó 55/10000 tulajdoni hányaddal, valamint a várhatóan 24487/0/A/1 hrsz. alatt nyilvántartásba vételre kerülő teremgarázs 34/10000 tulajdoni hányadának, azaz 5,46 m2 alapterületű kerékpártárolónak és a várhatóan 24487/0/A/1 hrsz. alatt nyilvántartásba vételre kerülő teremgarázs 77/10000 tulajdoni hányadát kitevő beállónak Albrecht Ottó részére bruttó 597.000 EUR vételárért,

9) Budapest V. kerület, Dorottya u. 6. sz. alatt található, várhatóan a 24487/0/A/60 hrsz. alatt nyilvántartásba vételre kerülő, 130,15 m2 alapterületű lakás ingatlannak, a hozzátartozó 3,55 m2 alapterületű terasszal, valamint a várhatóan 24487/0/A/1 hrsz. alatt nyilvántartásba vételre kerülő teremgarázs 32/10000 tulajdoni hányadának, azaz 5,22 m2 alapterületű kerékpártárolónak és a várhatóan 24487/0/A/1 hrsz. alatt nyilvántartásba vételre kerülő teremgarázs 77/10000 tulajdoni hányadát kitevő beállónak Marco Zanandreis részére bruttó 642.000 EUR vételárért,

10/a) 24564/0/A/17 hrsz. alatt bejegyzésre kerülő, természetben Bp. V. ker., Vigyázó Ferenc u. 3. II/6. sz. alatt található, 71,70 m2 alapterületű lakás ingatlannak Marcus Williams részére 251.000,- EUR vételárért,

b) 24564/0/A/25 hrsz. alatt bejegyzésre kerülő, természetben Bp. V. ker., Vigyázó Ferenc u. 3. III/7. sz. alatt található, 77,70 m2 alapterületű lakás ingatlannak Glenn Leddy részére 291.500,- EUR vételárért,

c) 24564/0/A/11 hrsz. alatt bejegyzésre kerülő, természetben Bp. V. ker., Vigyázó Ferenc u. 3. I/9. sz. alatt található, 74,76 m2 alapterületű lakás ingatlannak Jane Williams részére 280.000,- EUR vételárért,

d) 24564/0/A/16 hrsz. alatt bejegyzésre kerülő, természetben Bp. V. ker., Vigyázó Ferenc u. 3. II/5. sz. alatt található, 75,87 m2 alapterületű lakás ingatlannak Louis Francis Copeland részére 275.965,- EUR vételárért,

e) 24564/0/A/30 hrsz. alatt bejegyzésre kerülő, természetben Bp. V. ker., Vigyázó Ferenc u. 3. IV/3. sz. alatt található, 61,95 m2 alapterületű lakás ingatlannak Paul William Tweed részére 203.980,- EUR vételárért,

11) Bp. VI. ker., 28470/0/A/62 hrsz. alatt felvett, természetben Bp. VI. ker., Andrássy út 92-94. III/5. sz. alatt található, 100 m2 alapterületű ingatlannak 182.400,- EUR vételárért Julio Montserrat Drukker részére,

12) Bp. XIX. ker., 160577/0/A/23 hrsz. alatt felvett, természetben Bp. XIX. ker., Kós Károly tér 11. II/23. sz. alatt található, 56 m2 alapterületű ingatlannak 12.300.000 Ft vételárért Warga Levente János részére

történő elidegenítése során elővásárlási jogával élni nem kíván.
Határidő: 30 nap
Felelős: dr. Demszky Gábor
(36 igen, 0 ellenszavazat, 29 tartózkodás)
ELNÖK:
Több évre szóló működési előirányzat biztosítása az önkormányzati őrzött P+R parkolókban vagyonvédelmi szolgáltatásra.
A napirend 37./ pontja: Több évre szóló működési előirányzat biztosítása az önkormányzati őrzött P+R parkolókban a vagyonvédelmi szolgáltatásra.
ELŐADÓ:
dr. Tiba Zsolt
ELNÖK:
Tiba úr! (Dr. Tiba Zsolt: Nincs kiegészítésem.) Kérdés, hozzászólás? (Nincs jelentkező.) Indítsuk a gépet! (Szavazás.)
1976/2006.(XII.20.) Főv.Kgy.h.
A Fővárosi Közgyűlés úgy dönt, hogy a főváros fenntartásában lévő
P+R parkolók vagyonvédelmi őrzése tárgyában, közbeszerzési eljárás megindítása érdekében előzetes kötelezettséget vállal arra, hogy a közbeszerzéssel érintett szerződésre a „7314 Önkormányzati őrzött parkolók üzemeltetése” költségvetési címen belül, a 2006. évi 18 mFt bázis alapján:

2007. évre 17,0 mFt, 2008. évre 28,0 mFt, 2009. évre 30,0 mFt előirányzatot biztosít.
(65 igen, 0 ellenszavazat, 0 tartózkodás)
1977/2006.(XII.20.) Főv.Kgy.h. 

A Fővárosi Közgyűlés felkéri a főpolgármestert, hogy az 1976/2006.
 (XII. 20.) Főv. Kgy. sz. határozatban szereplő kötelezettségvállalást a Fővárosi Önkormányzat 2007-2009. évi költségvetéseinek tervezésekor vegye figyelembe.

Határidő: az adott évi költségvetés tervezése
Felelős: dr. Demszky Gábor
(65 igen, 0 ellenszavazat, 0 tartózkodás)
ELNÖK:
A 38. napirendünk következik: Donauhanse Interreg partnerségi megállapodás.
A napirend 38./ pontja: Donauhanse INTERREG III. B Cadses projekt partnerségi megállapodás aláírása.
ELŐADÓ:
dr. Tiba Zsolt
ELNÖK:
Tiba úr! (Dr. Tiba Zsolt: Köszönöm, nincs kiegészítésem.) Kérdés, hozzászólás? (Nincs jelentkező.) Indítsuk a gépet! (Szavazás.)
1978/2006.(XII.20.) Főv.Kgy.h.
A Fővárosi Közgyűlés felhatalmazza a főpolgármestert a Donauhanse
INTERREG III. B Cadses projekt partnerségi megállapodás aláírására.
Határidő: 2006. december 20.
Felelős: dr. Demszky Gábor
(65 igen, 0 ellenszavazat, 0 tartózkodás)
ELNÖK:
Javaslat szerződések megkötéséhez hozzájárulás megadására.
A napirend 39./ pontja: Javaslat szerződések megkötéséhez hozzájárulás megadására.
ELŐADÓ:
dr. Tiba Zsolt
ELNÖK:
Kérdés, hozzászólás? (Nincs jelentkező.) Indítsuk a gépet! (Szavazás.)
1979/2006.(XII.20.) Főv.Kgy.h.
A Fővárosi Közgyűlés a Fővárosi Önkormányzat Szervezeti és
Működési Szabályzatról szóló 7/1992. (III. 26.) számú önkormányzati rendelet 49. § (9) bekezdése alapján eseti jelleggel magához vonja a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 27/1995. (V. 15.) Főv. Kgy. sz. rendelet 19. § (2) bek. b) pontjában a Szociálpolitikai és Lakásügyi Bizottságra átruházott hatáskörét.
(35 igen, 0 ellenszavazat, 29 tartózkodás)
1980/2006.(XII.20.) Főv.Kgy.h. 

A Fővárosi Közgyűlés előzetes hozzájárulását adja
a) a Fővárosi Önkormányzat Idősek Otthona (1047 Budapest IV., Baross u. 100.) és a Tandíj-KARital Kft. között italautomata elhelyezésének biztosítására szolgáló, 2. számú mellékletként csatolt bérleti szerződés,

b) a Fővárosi Önkormányzat Idősek Otthona (1112 Budapest, Kamaraerdei út 16.) és Fejes József Vállalkozó között italautomata elhelyezésének biztosítására szolgáló, 3. számú mellékletként csatolt bérleti szerződés,
c) a Fővárosi Önkormányzat Idősek Otthona (1173 Budapest, Pesti út 117.) és a Blade Security Bt. között ingatlanrész bérletre vonatkozó, 4. számú mellékletként csatolt bérleti szerződés,

d) a Fővárosi Önkormányzat Idősek Otthona (1173 Budapest, Pesti út 117.) és Füzes Attila között büfé helyiség bérletére vonatkozó, 5. számú mellékletként csatolt bérleti szerződés,

e) a Fővárosi Önkormányzat Idősek Otthona (1173 Budapest, Pesti út 117.) és a P. Dussmann Kft. között iroda, öltöző és raktárhelyiség bérletre vonatkozó, 6. számú mellékletként csatolt bérleti szerződés,

f) a Fővárosi Önkormányzat Idősek Otthona (1173 Budapest, Pesti út 117.) és Radics Miklós között kötendő helyiségbérletre vonatkozó, 7. számú mellékletként csatolt bérleti szerződés,

g) a Fővárosi Önkormányzat Idősek Otthona (1173 Budapest, Pesti út 117.) és Sashegyi Attila között ingatlanbérletre vonatkozó, 8. számú mellékletként csatolt bérleti szerződés,

h) a Fővárosi Önkormányzat Idősek Otthona (1201 Budapest, Virág Benedek u. 36.) és Sabján László között büfé helyiség bérletére vonatkozó, 9. számú mellékletként csatolt bérleti szerződés,
i) a Fővárosi Önkormányzat Idősek Otthona (1201 Budapest, Virág Benedek u. 36.) és Sabján László között büfé helyiség bérletére vonatkozó, 10. számú mellékletként csatolt bérleti szerződés,

j) a Fővárosi Önkormányzat Idősek Otthona (2025 Visegrád, Mogyoróhegy út 10.) és Szőkéné Noszaky Andrea között fodrász helyiség bérletére vonatkozó, 11. számú mellékletként csatolt bérleti szerződés,

k) a Fővárosi Önkormányzat Pszichiátriai Betegek Otthona (9971 Szentgotthárd, Hunyadi utca 29.) és a KÉZMŰ Fővárosi Kézműipari Kht. között foglalkoztatás céljából helyiségbérletre vonatkozó, 12. számú mellékletként csatolt bérleti szerződés,

l) a Fővárosi Önkormányzat Pszichiátriai Betegek Otthona (8741 Zalaapáti, Deák Ferenc utca 3.) és a Telek Kft. között büfé bérletre vonatkozó, 13. számú mellékletként csatolt bérleti szerződés,

m) a Fővárosi Önkormányzat Pszichiátriai Betegek Otthona (8741 Zalaapáti, Deák Ferenc utca 3.) és a KÉZMŰ Fővárosi Kézműipari Kht. között foglalkoztatás céljából helyiségbérletre vonatkozó, 14. számú mellékletként csatolt bérleti szerződés,

n) a Fővárosi Önkormányzat Pszichiátriai Betegek Otthona (9919 Csákánydoroszló, Fő utca 11.) és a KÉZMŰ Fővárosi Kézműipari Kht. között foglalkoztatás céljából helyiségbérletre vonatkozó, 15. számú mellékletként csatolt bérleti szerződés,

o) a Fővárosi Önkormányzat Pszichiátriai Betegek Otthona (9919 Csákánydoroszló, Fő utca 11.) és Laskovits Tamás között büfé bérletre vonatkozó, 16. számú mellékletként csatolt bérleti szerződés,

p) a Fővárosi Önkormányzat Értelmi Fogyaté-kosok Otthona (8713 Kéthely, Magyari utca 35.) és a KÉZMŰ Fővárosi Kézműipari Kht. között foglalkoztatás céljából helyiségbérletre vonatkozó, 17. számú mellékletként csatolt bérleti szerződés,

q) a Fővárosi Önkormányzat Értelmi Fogyaté-kosok Otthona (8713 Kéthely, Magyari utca 35.) és a KÉZMŰ Fővárosi Kézműipari Kht. között foglalkoztatás céljából helyiségbérletre vonatkozó, 18. számú mellékletként csatolt bérleti szerződés,

r) a Fővárosi Önkormányzat Értelmi Fogyaté-kosok Otthona (8713 Kéthely, Magyari utca 35.) és az Árnyékban Alapítvány között helyiségbérletre vonatkozó, 19. számú mellékletként csatolt bérleti szerződés,

s) a Fővárosi Önkormányzat Értelmi Fogyaté-kosok Otthona (Sümeg-Darvastó 8331 Sümeg Pf.2) és a KÉZMŰ Fővárosi Kézműipari Kht. között foglalkoztatás céljából helyiségbérletre vonatkozó, 20. számú mellékletként csatolt bérleti szerződés,

t) a Fővárosi Önkormányzat Értelmi Fogyaté-kosok Otthona (2463 Tordas, Gesztenyés út 1.) és a KÉZMŰ Fővárosi Kézműipari Kht. között foglalkoztatás céljából helyiségbérletre vonatkozó, 21. számú mellékletként csatolt bérleti szerződés,

u) a Fővárosi Önkormányzat Értelmi Fogyaté-kosok Otthona (2463 Tordas, Gesztenyés út 1.) és a BLDM Bt. között büfé bérletre vonatkozó, 22. számú mellékletként csatolt bérleti szerződés

v) a Fővárosi Önkormányzat Értelmi Fogyatékosok Otthona (2463 Tordas, Gesztenyés út 1.) és Varga Andrea Csilla között fodrász helyiség bérletére vonatkozó, 23. számú mellékletként csatolt bérleti szerződés
megkötéséhez.
Határidő: azonnal
Felelős: dr. Demszky Gábor
(35 igen, 0 ellenszavazat, 29 tartózkodás)
1981/2006.(XII.20.) Főv.Kgy.h. 

A Fővárosi Közgyűlés a Fővárosi Önkormányzat Szervezeti és
Működési Szabályzatról szóló 7/1992. (III. 26.) számú önkormányzati rendelet 49. § (9) bekezdése alapján eseti jelleggel magához vonja a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 27/1995. (V. 15.) Főv. Kgy. sz. rendelet 19. § (3) bek. b) pontjában a Szociálpolitikai és Lakásügyi Bizottságra és a Tulajdonosi Bizottságra átruházott hatáskörét.
(35 igen, 0 ellenszavazat, 29 tartózkodás)
1982/2006.(XII.20.) Főv.Kgy.h. 

A Fővárosi Közgyűlés előzetes hozzájárulását adja a Fővárosi
Önkormányzat Idősek Otthona (1112 Budapest, Kamaraerdei út 16.) és Ürge Sándor vállalkozó között büfé bérletre vonatkozó, 24. számú mellékletként csatolt határozatlan idejű bérleti szerződés megkötéséhez.
Határidő: azonnal
Felelős: dr. Demszky Gábor
(35 igen, 0 ellenszavazat, 29 tartózkodás)
1983/2006.(XII.20.) Főv.Kgy.h. 

A Fővárosi Közgyűlés a Fővárosi Önkormányzat Szervezeti és
Működési Szabályzatról szóló 7/1992. (III. 26.) számú önkormányzati rendelet 49. § (9) bekezdése alapján eseti jelleggel magához vonja a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 27/1995. (V. 15.) Főv. Kgy. sz. rendelet 14. § (2) bekezdésében a Szociálpolitikai és Lakásügyi Bizottságra és a Tulajdonosi Bizottságra átruházott hatáskörét.
(35 igen, 0 ellenszavazat, 29 tartózkodás)

1984/2006.(XII.20.) Főv.Kgy.h. 

A Fővárosi Közgyűlés jóváhagyja és megköti

a) a Fővárosi Önkormányzat Idősek Otthona (1124 Budapest, Mártonhegyi út 53-57.) és a Tandíj-KARital Kft. között italautomata elhelyezésének biztosítására szolgáló, 25. számú mellékletként csatolt,

b) a Fővárosi Önkormányzat Pszichiátriai Betegek Otthona (6422 Tompa, Szabadföld u. 47.) és az ERFO Rehabilitációs Foglalkoztató Kht. között foglalkoztatás céljából helységhasználatra vonatkozó, 26. számú mellékletként csatolt,

c) a Fővárosi Önkormányzat Értelmi Fogyaté-kosok Otthona (2463 Tordas, Gesztenyés út 1.) és a Jövőt Nekik Is Alapítvány között helyiséghasználatra vonatkozó, 27. számú mellékletként csatolt,

d) a Fővárosi Önkormányzat Értelmi Fogyaté-kosok Otthona (2463 Tordas, Gesztenyés út 1.) és a Tempo Tordas Sportegyesület között helyiséghasználatra vonatkozó, 28. számú mellékletként csatolt
használati szerződéseket.
Határidő: azonnal
Felelős: dr. Demszky Gábor
(35 igen, 0 ellenszavazat, 29 tartózkodás)
ELNÖK:
Javaslat előzetes hozzájárulás megadására a Fővárosi Önkormányzat fenntartásában lévő egyes egészségügyi intézmények bérleti szerződéséhez és megállapodásaihoz.
A napirend 40./ pontja: Javaslat előzetes hozzájárulás megadására a Fővárosi Önkormányzat fenntartásában lévő egyes egészségügyi intézmények bérleti szerződéseihez és megállapodásaihoz.
ELŐADÓ:
dr. Tiba Zsolt
ELNÖK:
Kérdés, hozzászólás? (Nincs jelentkező.) Indítsuk a gépet! (Szavazás. - 32 - 0 - 32 a kijelzőn megjelenő eredmény.) Az a kérdés, hogy ez minősített volt-e. (Tarlós István: Miért lenne kérdés? - Ughy Attila: Teljesen mindegy!) Minősített többség volt, tehát nincs meg a többség.
1985/2006.(XII.20.) Főv.Kgy.h.
A Fővárosi Közgyűlés nem fogadja el a beterjesztett határozati
javaslatokat.
(32 igen, 0 ellenszavazat, 32 tartózkodás)
ELNÖK:
Nem figyelnek a képviselők. (Derültség a Fidesz soraiban.)
Javaslat fővárosi önkormányzati szociális intézmények alapító okiratának módosítására.
A napirend 41./ pontja: Javaslat fővárosi önkormányzati szociális intézmények alapító okiratának módosítására.
ELŐADÓ:
dr. Tiba Zsolt
HOZZÁSZÓLÓ:
Ughy Attila
ELNÖK:
Ughy Attila úr!
UGHY ATTILA (Fidesz): 
Köszönöm szépen. Majd szeretnénk kérni a pontonkénti szavazást.
ELNÖK:
Van-e más hozzászólás ehhez a napirendhez? (Nincs jelentkező.) Pontonként következik akkor a szavazás. Csengetést kérnék! (Csengetés.)
Tehát valamennyi határozati javaslat elfogadásához minősített többség szükséges. Pontonként szavazunk. Indítsuk a gépet! Az 1. pontról szavazunk. Most szavazzunk! (Szavazás.)
1986/2006.(XII.20.) Főv.Kgy.h.
A Fővárosi Közgyűlés módosítja a Fővárosi Önkormányzat Idősek

Otthona Budapest XII., Mártonhegyi út 53-57. alapító okiratát az 1/B. sz. melléklet szerinti tartalommal és felkéri a főpolgármestert az alapító okirat módosítás aláírására, valamint a Fővárosi Önkormányzat Idősek Otthona Budapest XII., Mártonhegyi út 53-57. módosításokkal egységes szerkezetbe foglalt alapító okiratának az 1/C. sz. melléklet szerinti tartalommal történő kiadására, egyben felkéri a főpolgármestert, intézkedjen a Budapest II., Gárdonyi G. u. 2-4. sz. alatti ingatlan értékesítésének előkészítéséről, illetőleg az ingatlan funkciójában bekövetkezett változás miatt a vagyongazda ügyosztály kijelölésének módosításáról.
Határidő: a határozat meghozatalát követő 30. nap
Felelős: dr. Demszky Gábor
(36 igen, 29 ellenszavazat, 0 tartózkodás)
ELNÖK:
A 2. pontról szavazunk. Most szavazzunk! (Szavazás.)
1987/2006.(XII.20.) Főv.Kgy.h.
A Fővárosi Közgyűlés módosítja a Fővárosi Önkormányzat Idősek
Otthona Budapest IV., Baross u. 100. alapító okiratát a 2/B. sz. melléklet szerinti tartalommal és felkéri a főpolgármestert az alapító okirat módosítás aláírására, valamint a Fővárosi Önkormányzat Idősek Otthona Budapest IV., Baross u. 100. módosításokkal egységes szerkezetbe foglalt alapító okiratának a 2/C. sz. melléklet szerinti tartalommal történő kiadására.
Határidő: a határozat meghozatalát követő 30. nap
Felelős: dr. Demszky Gábor
(62 igen, 0 ellenszavazat, 0 tartózkodás)
ELNÖK:
A 3. határozati javaslatról szavazunk. (Szavazás.)
1988/2006.(XII.20.) Főv.Kgy.h.
A Fővárosi Közgyűlés módosítja a Fővárosi Önkormányzat Idősek
Otthona Budapest X., Gergely u. 85. alapító okiratát a 3/B. sz. melléklet szerinti tartalommal és felkéri a főpolgármestert az alapító okirat módosítás aláírására, valamint a Fővárosi Önkormányzat Idősek Otthona Budapest X., Gergely u. 85. módosításokkal egységes szerkezetbe foglalt alapító okiratának a 3/C. sz. melléklet szerinti tartalommal történő kiadására.
Határidő: a határozat meghozatalát követő 30. nap
Felelős: dr. Demszky Gábor
(65 igen, 0 ellenszavazat, 0 tartózkodás)
ELNÖK:
A 4. határozati javaslatról szavazunk. (Szavazás.)
1989/2006.(XII.20.) Főv.Kgy.h.
A Fővárosi Közgyűlés módosítja a Fővárosi Önkormányzat Idősek
Otthona Budapest X., Halom u. 31. alapító okiratát a 4/B. sz. melléklet szerinti tartalommal és felkéri a főpolgármestert az alapító okirat módosítás aláírására, valamint a Fővárosi Önkormányzat Idősek Otthona Budapest X., Halom u. 31. módosításokkal egységes szerkezetbe foglalt alapító okiratának a 4/C. sz. melléklet szerinti tartalommal történő kiadására.
Határidő: a határozat meghozatalát követő 30. nap
Felelős: dr. Demszky Gábor
(65 igen, 0 ellenszavazat, 0 tartózkodás)
ELNÖK:
Az 5. határozati javaslatról szavazunk. (Szavazás.)
1990/2006.(XII.20.) Főv.Kgy.h.
A Fővárosi Közgyűlés módosítja a Fővárosi Önkormányzat Idősek
Otthona Budapest XII., Kútvölgyi út 20-22. alapító okiratát az 5/B. sz. melléklet szerinti tartalommal és felkéri a főpolgármestert az alapító okirat módosítás aláírására, valamint a Fővárosi Önkormányzat Idősek Otthona Budapest XII., Kútvölgyi út 20-22. módosításokkal egységes szerkezetbe foglalt alapító okiratának az 5/C. sz. melléklet szerinti tartalommal történő kiadására.
Határidő: a határozat meghozatalát követő 30. nap
Felelős: dr. Demszky Gábor
(63 igen, 0 ellenszavazat, 0 tartózkodás)
ELNÖK:
A 6. határozati javaslatról szavazunk. (Szavazás.)
1991/2006.(XII.20.) Főv.Kgy.h.
A Fővárosi Közgyűlés módosítja a Fővárosi Önkormányzat Idősek
Otthona Budapest XX., Virág Benedek u. 36. alapító okiratát a 6/B. sz. melléklet szerinti tartalommal és felkéri a főpolgármestert az alapító okirat módosítás aláírására, valamint a Fővárosi Önkormányzat Idősek Otthona Budapest XX., Virág Benedek u. 36. módosításokkal egységes szerkezetbe foglalt alapító okiratának a 6/C. sz. melléklet szerinti tartalommal történő kiadására.
Határidő: a határozat meghozatalát követő 30. nap
Felelős: dr. Demszky Gábor
(65 igen, 0 ellenszavazat, 0 tartózkodás)
ELNÖK:
A 7. határozati javaslatról szavazunk. (Szavazás.)
1992/2006.(XII.20.) Főv.Kgy.h.
A Fővárosi Közgyűlés módosítja a Fővárosi Önkormányzat Budapesti
Módszertani Központ és Intézményei Budapest XIII., Dózsa György út 152. alapító okiratát a 7/B. sz. melléklet szerinti tartalommal és felkéri a főpolgármestert az alapító okirat módosítás aláírására, valamint a Fővárosi Önkormányzat Budapesti Módszertani Központ és Intézményei Budapest XIII., Dózsa György út 152. módosításokkal egységes szerkezetbe foglalt alapító okiratának a 7/C. sz. melléklet szerinti tartalommal történő kiadására.
Határidő: a határozat meghozatalát követő 30. nap
Felelős: dr. Demszky Gábor
(60 igen, 0 ellenszavazat, 0 tartózkodás)
ELNÖK:
A 8. határozati javaslatról szavazunk. (Szavazás.)
1993/2006.(XII.20.) Főv.Kgy.h.
A Fővárosi Közgyűlés módosítja a Fővárosi Önkormányzat Idősek
Otthona Gödöllő, Dózsa György út 65. alapító okiratát a 8/B. sz. melléklet szerinti tartalommal és felkéri a főpolgármestert az alapító okirat módosítás aláírására, valamint a Fővárosi Önkormányzat Idősek Otthona Gödöllő, Dózsa György út 65. módosításokkal egységes szerkezetbe foglalt alapító okiratának a 8/C. sz. melléklet szerinti tartalommal történő kiadására, egyidejűleg a Fővárosi Közgyűlés 2335/2005. (X. 26.) Főv. Kgy. sz. határozatát hatályon kívül helyezi.
Határidő: a határozat meghozatalát követő 30. nap
Felelős: dr. Demszky Gábor
(65 igen, 0 ellenszavazat, 0 tartózkodás)
ELNÖK:
A 9. határozati javaslatról szavazunk. (Szavazás.)
1994/2006.(XII.20.) Főv.Kgy.h.
A Fővárosi Közgyűlés módosítja a Fővárosi Önkormányzat Pszichiátriai
Betegek Otthona Szentgotthárd, Hunyadi u. 29. alapító okiratát a 9/B. sz. melléklet szerinti tartalommal és felkéri a főpolgármestert az alapító okirat módosítás aláírására, valamint a Fővárosi Önkormányzat Pszichiátriai Betegek Otthona Szentgotthárd, Hunyadi u. 29. módosításokkal egységes szerkezetbe foglalt alapító okiratának a 9/C. sz. melléklet szerinti tartalommal történő kiadására.
Határidő: a határozat meghozatalát követő 30. nap
Felelős: dr. Demszky Gábor
(65 igen, 0 ellenszavazat, 0 tartózkodás)
ELNÖK:
A 10. határozati javaslatról szavazunk. (Szavazás.)
1995/2006.(XII.20.) Főv.Kgy.h.
A Fővárosi Közgyűlés módosítja a Fővárosi Önkormányzat
Foglalkoztató Intézete (Darvastó) Csabrendek alapító okiratát a 10/B. sz. melléklet szerinti tartalommal és felkéri a főpolgármestert az alapító okirat módosítás aláírására, valamint a Fővárosi Önkormányzat Foglalkoztató Intézete (Darvastó) Csabrendek módosításokkal egységes szerkezetbe foglalt alapító okiratának a 10/C. sz. melléklet szerinti tartalommal történő kiadására.
Határidő: a határozat meghozatalát követő 30. nap
Felelős: dr. Demszky Gábor
(64 igen, 0 ellenszavazat, 0 tartózkodás)
ELNÖK:
A 11. pont következik. Kérem a gépet indítani! (Szavazás.)
1996/2006.(XII.20.) Főv.Kgy.h.
A Fővárosi Közgyűlés módosítja a Fővárosi Önkormányzat Értelmi
Fogyatékosok Otthona Tordas, Gesztenyés út 1. alapító okiratát a 11/B. sz. melléklet szerinti tartalommal és felkéri a főpolgármestert az alapító okirat módosítás aláírására, valamint a Fővárosi Önkormányzat Értelmi Fogyatékosok Otthona. Tordas, Gesztenyés út 1. módosításokkal egységes szerkezetbe foglalt alapító okiratának a 11/C. sz. melléklet szerinti tartalommal történő kiadására.
Határidő: a határozat meghozatalát követő 30. nap

Felelős: dr. Demszky Gábor
(65 igen, 0 ellenszavazat, 0 tartózkodás)
ELNÖK:
A 12. pont következik. Kérem a gépet indítani! (Szavazás.)
1997/2006.(XII.20.) Főv.Kgy.h.
A Fővárosi Közgyűlés módosítja a Fővárosi Önkormányzat Értelmi
Fogyatékosok Otthona Zsira, Rákóczi u. 12. alapító okiratát a 12/B. sz. melléklet szerinti tartalommal és felkéri a főpolgármestert az alapító okirat módosítás aláírására, valamint a Fővárosi Önkormányzat Értelmi Fogyatékosok Otthona Zsira, Rákóczi u. 12. módosításokkal egységes szerkezetbe foglalt alapító okiratának a 12/C. sz. melléklet szerinti tartalommal történő kiadására.
Határidő: a határozat meghozatalát követő 30. nap
Felelős: dr. Demszky Gábor
(65 igen, 0 ellenszavazat, 0 tartózkodás)
ELNÖK:
A 13. pont következik. Kérem a gépet indítani! (Szavazás.)
64 – egyhangú.
ELNÖK:
A 14. pont következik. (Közbeszólások a Fidesz soraiból: Milyen 14.? - 12 pont volt!)
12 pont volt, az megvan. A 13. és 14. pont szavazása tévedés. Jelezhették volna, hogy csak az elsőt nem akarják megszavazni. (Ughy Attila: Kíváncsiak voltunk, hogy mennyire figyel, főpolgármester úr!)
Következik a Polgári Védelmi Bizottság 2007. évi támogatása.
A napirend 42./ pontja: Javaslat a Fővárosi Polgári Védelmi Igazgatóság 2007. évi támogatására.
ELŐADÓ:
dr. Tiba Zsolt
ELNÖK:
Tiba úr!
ELŐADÓ:
Nincs kiegészítésem, köszönöm szépen. Ez a meghívó szerinti 34. napirendi pont.
ELNÖK:
A 3. kötetben a második anyag. Kérdés? (Nincs jelentkező.) Hozzászólás? (Nincs jelentkező.)
Minősített többséggel fogunk szavazni. Kérem a gépet indítani! (Szavazás.)
1998/2006.(XII.20.) Főv.Kgy.h.
A Fővárosi Közgyűlés úgy dönt, hogy Budapest Főváros Önkormányzata 2007. évi költségvetéséről szóló rendeletében a „8704 Fővárosi Polgári Védelmi Igazgatóság támogatása” címen támogatásértékű működési kiadás előirányzaton 39.883 eFt, támogatásértékű felhalmozási kiadás előirányzaton 3.000 eFt, összesen 42.883 eFt támogatást biztosít a Fővárosi Polgári Védelmi Igazgatóság részére.
Határidő: a 2007. évi költségvetési rendelet
jóváhagyása
Felelős: dr. Demszky Gábor
(65 igen, 0 ellenszavazat, 0 tartózkodás)
ELNÖK:
Következik: Budapesti Német Iskola Alapítvány alapító okiratának módosítása. Kiosztottunk, Tiba Zsolt jegyzi, 35. sorszámon egy előterjesztői kiegészítést.
A napirend 43./ pontja: Javaslat a Budapesti Német Iskola Alapítvány alapítói okiratának módosítására.
ELŐADÓ:
dr. Tiba Zsolt
ELNÖK:
Kíván-e valaki szólni? (Nincs jelentkező.) Kérdezni? Szolnoki Andrea gépe van beütve.
DR. SZOLNOKI ANDREA, az Egészségügyi és Szociálpolitikai Bizottság elnöke: 
Ügyrendi!
ELNÖK:
Ügyrendben. Szavazás előtt, után?
DR. SZOLNOKI ANDREA, az Egészségügyi és Szociálpolitikai Bizottság elnöke: 
Után.
ELNÖK:
Akkor a Budapesti Német Iskola Alapítvány alapító okiratának módosításával kapcsolatban két határozati javaslatunk van. Együttesen teszem fel ezeket szavazásra. Kérem a gépet indítani! (Szavazás.)
1999/2006.(XII.20.) Főv.Kgy.h.
A Fővárosi Közgyűlés tudomásul veszi, hogy

- a Budapesti Német Iskola Alapítvány Alapítványi Tanácsába Frank Odzuck korábbi elnök helyére a Budapesti Német Iskola Barátai és Támogatói Egyesületének javaslatai alapján Fred Girod úr kerül elnökként megválasztásra;
- Wolfram Klein úr Alapítványi Tanácsi tag helyére a Német-Magyar Ipari és Kereskedelmi Kamara a Magyarországi Németek Országos Önkormányzatának képviselőivel egyetértésben dr. Harald Hasselmann urat választja meg.

- Bernd Finger Alapítványi Tanácsi tag helyére a Német Szövetségi Köztársaság magyarországi nagykövete, Hans Peter Schiff kerül megválasztásra.
(65 igen, 0 ellenszavazat, 0 tartózkodás)
2000/2006.(XII.20.) Főv.Kgy.h. 

A Fővárosi Közgyűlés jóváhagyja a Budapesti Német Iskola Alapítvány
alapító okiratának a 3. számú melléklet szerinti módosítását, valamint az egységes szerkezetű alapító okiratot a 4. számú melléklet szerinti tartalommal és felkéri a főpolgármestert az alapító okirat módosítás és a módosításokkal egységes szerkezetbe foglalt alapító okirat aláírására és kiadására.
Határidő: 2007. január 31.
Felelős: dr. Demszky Gábor
(65 igen, 0 ellenszavazat, 0 tartózkodás)
ELNÖK:
Következik az Értelmi Fogyatékosok Otthona, Tordas ingatlanvásárlás, lakóotthonná átalakítás engedélyokiratának módosítása.
A napirend 44./ pontja: Javaslat az Értelmi Fogyatékosok Otthona Tordas ingatlanvásárlás és lakóotthonná alakítás engedélyokiratának 1. számú módosítás jóváhagyására.
ELŐADÓ:
dr. Tiba Zsolt
ELNÖK:
Előterjesztő?
ELŐADÓ:
Nincs kiegészítésem.
ELNÖK:
Kérdés? (Nincs jelentkező.)
Szolnoki Andreának adom meg a szót ügyrendben.
DR. SZOLNOKI ANDREA, az Egészségügyi és Szociálpolitikai Bizottság elnöke: 
Tisztelt Főpolgármester Úr! Tisztelt Közgyűlés! Kérem szépen a Fővárosi Közgyűlést, hogy a 40. napirendet ismételten vegyük napirendre, és szavazzunk róla. A 17 kórházat jelentős anyagi kár éri, ha ezt a napirendet nem szavazzuk meg, mert december 31-én minden szerződésük lejár.

Úgyhogy kérem szépen, hogy szavazzunk róla újfent!
ELNÖK:
Indítvány hangzott el azzal kapcsolatban, hogy ezt a napirendet a Fővárosi Közgyűlés ismét vegye napirendjére.

Először arról fogunk szavazni, hogy újra kívánunk-e szavazni, erre vonatkozott az indítvány. Szolnoki Andrea, a bizottság elnöke azt kérte, hogy szavazzunk a napirendre vételről újra. Először erről szavazunk. Kérem a gépet indítani! „Igen” szavazatával az indítványt támogatja. (Szavazás.)
2001/2006.(XII.20.) Főv.Kgy.h.
A Fővárosi Közgyűlés úgy dönt, hogy szavazni kíván a „Javaslat előzetes

hozzájárulás megadására a Fővárosi Önkormányzat fenntartásában lévő egyes egészségügyi intézmények bérleti szerződéseihez és megállapodásaihoz” című előterjesztés újbóli napirendre vételéről.
(63 igen, 0 ellenszavazat, 2 tartózkodás)
ELNÖK:
Most szavazunk a napirendre vételről. Kérem a gépet indítani! (Szavazás.)
2002/2006.(XII.20.) Főv.Kgy.h.
A Fővárosi Közgyűlés úgy dönt, hogy újból napirendjére veszi és a
következő napirendként tárgyalja meg a „Javaslat előzetes hozzájárulás megadására a Fővárosi Önkormányzat fenntartásában lévő egyes egészségügyi intézmények bérleti szerződéseihez és megállapodásaihoz” című előterjesztést.
(62 igen, 0 ellenszavazat, 3 tartózkodás)
Javaslat előzetes hozzájárulás megadására a Fővárosi Önkormányzat fenntartásában lévő egyes egészségügyi intézmények bérleti szerződéseihez és megállapodásaihoz.
ELŐADÓ:
dr. Tiba Zsolt
HOZZÁSZÓLÓK:
Tarlós István, dr. Pesti Imre
ELNÖK:
Ez a 40. sorszámú előterjesztés. Az előterjesztőnek nincs kiegészítése. Tarlós úr ügyrendben kíván szólni.
TARLÓS ISTVÁN (Fidesz): 
Köszönöm, már okafogyottá vált, ön nem vette észre, amikor jelentkeztem. Szolnoki Andrea indítványát szerettem volna megtámogatni, mivel a frakciónk az előbb ellene szavazott, de amit Andrea mondott, azt akceptálni kell, most már megszavaztuk, úgyhogy okafogyottá vált. Köszönöm.
ELNÖK:
Pesti Imre úr!
DR. PESTI IMRE (Fidesz): 
Tisztelt Közgyűlés! Tisztelt Főpolgármester Úr! Természetesen szívünkön viseljük a kórházak helyzetét, amely több mint tragikus jelen pillanatban.
Ugyanakkor, amikor ezeket a szerződéseket átnéztük, akkor kiderült, hogy volt olyan szerződés, ahol egy négyzetmétert 40 ezer forint/hó áron adtak bérbe, máshol pedig 260 ezer forint/másfél négyzetméter/hó áron került kiadásra. Nyilvánvalóan ez magyarázatot igényelt volna, ezért tartózkodtunk a korábbi szavazásnál, de tekintettel a körülményekre, és egyeztetve az SZDSZ-frakcióval, most megszavaztuk és megszavazzuk. Köszönöm.
ELNÖK:
Köszönöm szépen. A határozati javaslatokat együtt teszem fel szavazásra. Kérem a gépet indítani! (Szavazás.)
2003/2006.(XII.20.) Főv.Kgy.h.
A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés( és úgy dönt, hogy előzetesen hozzájárul a Bajcsy-Zsilinszky Kórház és a BÉ MED – 2002 Bt. (1141 Budapest, Mogyoródi út 150/A.) közötti, az intézmény kezelésében lévő Budapest X. kerület, Kőbányai út 45. szám alatti Egészségház alagsorában lévő foglalkozás egészségügyi rendelő helyiségnek heti 1 alkalomra, szerdai napon, 2 órás időtartamra (14.00 órától 16.00 óráig), foglalkozás egészségügyi szakrendelés céljára történő bérbeadására vonatkozó, 2007. január 1. napjától 2009. december 31. napjáig terjedő hároméves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2004/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Bajcsy-Zsilinszky Kórház és a BERTA és TÁRSA Kft. (1091 Budapest, Üllői út 175.) közötti, az intézmény kezelésében lévő Budapest X. kerület, Kőrösi Csoma út 24-26. szám alatti Gizella Belgyógyászati Utókezelőhöz tartozó kerítés 
1,5 ( 0,8 m alapterületű felületnek, 1 db reklámtábla elhelyezése céljára történő bérbeadására vonatkozó, 2007. január 1. napjától 2009. december 31. napjáig terjedő hároméves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2005/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Bajcsy-Zsilinszky Kórház és a HAR MERON HUNGARY Kft. (3600 Ózd, Zalai u. 16.) közötti, az intézmény kezelésében lévő Budapest X. kerület, Maglódi út 89-91. szám alatti Kórház várótermeinek, közlekedő folyosóinak, illetve más kihasználatlan területeinek betegtájékoztatás céljára történő bérbeadására vonatkozó, 2007. január 1. napjától 2009. december 31. napjáig terjedő hároméves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2006/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Bajcsy-Zsilinszky Kórház és a Yoppi Hungary Kft. (1134 Budapest, Klapka u. 7.) közötti, az intézmény kezelésében lévő Budapest X. kerület, Méhes u. 4. szám alatti telephelyén lévő 1 m2 alapterületnek kávé és üdítő automata működtetése céljára történő bérbeadására vonatkozó, 2007. január 1. napjától 2009. december 31. napjáig terjedő hároméves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2007/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Bajcsy-Zsilinszky Kórház és a TANDÍJ-KARITAL Kft. (1141 Budapest, Álmos vezér útja 34.) közötti, az intézmény kezelésében lévő Budapest X. kerület, Maglódi út 89-91. szám alatti Kórház „E” épület I. emeletén található 1 m2 alapterületű terület kávé és üdítő automata működtetése céljára történő bérbeadására vonatkozó, 2007. január 1. napjától 2009. december 31. napjáig terjedő hároméves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2008/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Bajcsy-Zsilinszky Kórház és a Ciceró Könyvstúdió Kft. (1133 Budapest, Pozsonyi út 61.) közötti, az intézmény kezelésében lévő Budapest X. kerület, Maglódi út 89-91. szám alatti Kórház „B” épületében a lépcsőfeljáró alatt kialakított helyiségnek könyv és újság árusítása céljára történő bérbeadására vonatkozó, 2007. január 1. napjától 2009. december 31. napjáig terjedő hároméves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2009/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Bajcsy-Zsilinszky Kórház és dr. Hideg Lajos Ferencné (leánykori neve: dr. Tóth Brigitta Mária) egyéni vállalkozó (1171 Budapest, Péceli út 101.) közötti, az intézmény kezelésében lévő Budapest X. kerület, Kőbányai út 45. szám alatti Egészségházban található EKG – Belgyógyászati – Foglalkozás egészségügyi rendelő helyiségnek heti 2 alkalomra, keddi és csütörtöki napokon, alkalmanként 30 percre (7.30-8.00) foglalkozás egészségügyi szakrendelés folytatásának céljára történő bérbeadására vonatkozó, 2007. január 1. napjától 2009. december 31. napjáig terjedő hároméves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2010/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Kórház és a Kapli Kft. (1088 Budapest, Vas u. 3.) közötti, az intézmény kezelésében lévő Budapest XX. kerület, Ady Endre u. 1. szám alatt található Szakorvosi Rendelőintézet földszintje és I. emelete közötti lépcsőfordulóból nyíló 7,2 m2 alapterületű helyiségnek gyógycipő méretvételének és átadásának céljára történő bérbeadására vonatkozó, 2007. január 1. napjától 2011. december 31. napjáig terjedő ötéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2011/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Kórház és Pusztai József egyéni vállalkozó (1188 Budapest, Póth Irén u. 140/a) közötti, az intézmény kezelésében lévő 1204 Budapest, Köves u. 1. szám alatti Kórház főbejáratánál lévő 30 m2-es helyiségének dohánybolt üzemeltetés céljára történő bérbeadására vonatkozó, 2007. január 1. napjától 2011. december 31. napjáig terjedő ötéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2012/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Kórház és Pusztai József egyéni vállalkozó (1188 Budapest, Póth Irén u. 140/a) közötti, az intézmény kezelésében lévő 1204 Budapest, Köves u. 1. szám alatti Kórház Hotel épületének földszintjén lévő kör alakú könyvterjesztő pultnak a hozzá tartozó területtel, valamint az alagsorban lévő kisméretű tárolóhelyiségnek könyv-, újság-, folyóirat, színházjegy, magnó- és videokazetta terjesztése céljára történő bérbeadására vonatkozó, 2007. január 1. napjától 2011. december 31. napjáig terjedő ötéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2013/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Kórház és az Egészségügyi Gazdasági Vezetők Egyesülete (1204 Budapest, Köves u. 1.) közötti, az intézmény kezelésében lévő Budapest XX. kerület, Köves u. 1. szám alatti Kórház Nővérszállóján lévő 49,5 m2 alapterületű helyiségnek iroda üzemeltetésének céljára történő bérbeadására vonatkozó, 2007. január 1. napjától 2011. december 31. napjáig terjedő ötéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2014/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Kórház és Vitek László Jánosné egyéni vállalkozó (1237 Budapest, Nyír u. 26. 2. em. 19.) közötti, az intézmény kezelésében lévő Budapest XX. kerület, Ady Endre u. 1. szám alatt található Szakorvosi Rendelőintézet földszintjén a ruhatár melletti 8 m2-es területnek könyv-, újság- és folyóirat terjesztése céljára történő bérbeadására vonatkozó, 2007. január 1. napjától 2011. december 31. napjáig terjedő ötéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2015/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Kórház és a Peitler–Gergely Kft. (1201 Budapest, Magyarok Nagyasszonya tér 8.) közötti, az intézmény kezelésében lévő Budapest XX. kerület, Ady Endre u. 1. szám alatt található Szakorvosi Rendelőintézet földszintjén lévő nem lakás célját szolgáló 13,6 m2 alapterületű helyiségnek, gyógyszernek nem minősülő vegyes gyógyászati segédeszközök bolti kiskereskedelme céljára történő bérbeadására vonatkozó, 2007. január 1. napjától 2007. december 31. napjáig terjedő egyéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2016/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Kórház és a Sweet-Caffe Bt. (1182 Budapest, Esze Tamás u. 41/a.) közötti, az intézmény kezelésében lévő Budapest XX. kerület, Köves u. 1. szám alatt található Kórház Nővérszállójának előterében (1), a Detoxikáló felújított részénél (2), illetve a hotel épület harmadik (3), ötödik (4) és hetedik (5) emeleti lépcsőházában egy-egy négyzetméteres területének italautomata üzemeltetése céljára történő bérbeadására vonatkozó, 2007. január 1. napjától 2011. december 31. napjáig terjedő ötéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2017/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Kórház és a Rácz Optika Kft. (1201 Budapest, Baross u. 48-50.) közötti, az intézmény kezelésében lévő Budapest XX. kerület, Ady Endre u. 1. szám alatt található Szakorvosi Rendelőintézet földszintjén lévő, nem lakás céljára szolgáló 4 m2 alapterületű helyiségnek optikai szaküzlet üzemeltetése céljára történő bérbeadására vonatkozó, 2007. január 1. napjától 2007. december 31. napjáig terjedő egyéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2018/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Kórház és az Antal+old Kft. (1204 Budapest, Köves u. 1.) közötti, az intézmény kezelésében lévő Budapest 1204 Köves u. 1. szám alatti Kórház területén a gazdasági portánál a Szállítási Osztály faháza melletti 140 m2 alapterületű szerelőműhely, diagnosztikai, valamint iroda helyiség, autószerelő műhely működtetése céljára történő bérbeadására vonatkozó, 2007. január 1. napjától 2011. december 31. napjáig terjedő ötéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2019/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Kórház és a Szempont Kft. (1039 Budapest, Királyok útja 299. 4. em. B.) közötti, az intézmény kezelésében lévő 1204 Budapest, Köves u. 1. szám alatti Kórház negyedik emeletén a Szemészeti Osztály előtti lift és a lépcsőház közötti 20 m2 terület optikai szaküzlet üzemeltetése céljára történő bérbeadására vonatkozó, 2007. január 1. napjától 2011. december 31. napjáig terjedő ötéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2020/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Kórház és dr. Móri István Péter (1165 Budapest, Centenáriumi sétány 8. II/2.) közötti, az intézmény kezelésében lévő Budapest XX. kerület, Ady Endre u. 1. szám alatti Szakorvosi Rendelőintézet Fül- Orr- Gégészeti Rendelő helyiségének heti 3 x 1 óra időtartamra, magánrendelés céljára történő bérbeadására vonatkozó, 2007. január 1. napjától 2011. december 31. napjáig terjedő ötéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2021/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Kórház és dr. Nagy György András egyéni vállalkozó (1214 Budapest, Erdősor u. 28.) közötti, az intézmény kezelésében lévő Budapest XX. kerület, Ady Endre u. 1. szám alatti Szakorvosi Rendelőintézet Fül- Orr- Gégészeti Rendelő helyiségének heti 
3 x 1 óra időtartamra, magánrendelés céljára történő bérbeadására vonatkozó, 2007. január 1. napjától 2011. december 31. napjáig terjedő ötéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2022/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Kórház és az M. M. Matik Kft. (2040 Budaörs, Károly király u. 145.) közötti, az intézmény kezelésében lévő Budapest XX. kerület, Köves u. 1. szám alatt található Kórház Sürgősségi Betegfelvételi Osztály előterében (1. gép- ital), a hotel épület földszintjén a büfénél lévő lift bal (2. gép snack), illetve jobb oldalán (3. gép – ital) lévő egy-egy négyzetméteres területének automaták üzemeltetése céljára történő bérbeadására vonatkozó, 2007. január 1. napjától 2011. december 31. napjáig terjedő ötéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2023/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Kórház és az LBT Kft. (1134 Budapest, Dévai u. 11. fszt. A. ép. 2.) közötti, az intézmény kezelésében lévő Budapest XXI. kerület, Déli u. 11. szám alatt található Kórház volt munkaügyi helyiségeinek, amelyek a földszinten a főbejárattól jobbra, a mellékelt rajzon a 010 (14,48 m2), 011 (8,39 m2), valamint a belőle nyíló további két helyiség 
(17,25 és 15,52 m2), amelyeknek alapterülete összesen 55,64 m2, gyógyászati segédeszközök méretvétele, próbája, átadása és forgalmazása céljára történő bérbeadására vonatkozó, 2007. január 1. napjától 2011. december 31. napjáig terjedő ötéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2024/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Kórház és a TANDÍJ- KARITAL Kft. (1141 Budapest, Álmos vezér útja 34.) közötti, az intézmény kezelésében lévő Budapest XX. kerület, Köves u. 1. szám alatt található Kórház Fekvőbeteg Felvételi Irodájánál lévő földszinti lépcsőfordulónál (1-2) és a hotel épület hatodik emeleti (3-4) lépcsőházában lévő egy-egy négyzetméteres területének italautomaták üzemeltetése céljára történő bérbeadására vonatkozó, 2007. január 1. napjától 2011. december 31. napjáig terjedő ötéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2025/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Kórház és a Nyílegyenes Íjász Club (1204 Budapest, Eperjes u. 82. I/4.) közötti, az intézmény kezelésében lévő Budapest XX. kerület, Köves u. 1. szám alatt található ingatlanhoz tartozó terület 
60 ( 100 méteres - a XX. kerület, Alsóhatár utca, a Köves utca és a parkerdő által határolt - részének sportolási tevékenység céljára történő bérbeadására vonatkozó, 2007. január 1. napjától 2011. december 31. napjáig terjedő ötéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2026/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul az Uzsoki utcai Kórház és Csiza Ernőné egyéni vállalkozó (1055 Budapest, Bihari János u. 22. fszt. 6. ajtó) közötti, az intézmény kezelésében lévő természetben az 1145 Budapest, Uzsoki u. 29-41. (1 darab automata) és 1146 Budapest, Hungária krt. 167-169. (1 darab automata) szám alatt található 2 m2 területének 2 darab kávé és ital automata felállítása és üzemeltetése céljára történő bérbeadására vonatkozó, 2007. január 1. napjától 2007. december 31. napjáig terjedő egyéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2027/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul az Uzsoki utcai Kórház és az „ANEX-GRUPP 96” Kft. (1183 Budapest, Teleki u. 65/b.) közötti, az intézmény kezelésében lévő 1145 Budapest, Róna u. 192-216. szám alatt található Kórház, Sebészeti és diagnosztikai épületében lévő 8 m2 területnek, 8 darab melegital automata felállítása és üzemeltetése céljára történő bérbeadására vonatkozó, 2007. január 1. napjától 2007. december 31. napjáig terjedő egyéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2028/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul az Uzsoki utcai Kórház és Just Péter egyéni vállalkozó (1204 Budapest, Emlékezés tér 3.) közötti, 5 darab kombinált kávé és üdítő automatának az intézmény kezelésében lévő, természetben az 1145 Budapest, Uzsoki u. 29-41. szám alatti ingatlanon (4 darab automata, 4 m2), és az 1145 Budapest, Mexikói út 63-64. szám alatti ingatlanon (1 darab automata, 1 m2) történő felállítására és üzemeltetésére vonatkozó, 2007. január 1. napjától 2007. december 31. napjáig terjedő egyéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2029/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul az Uzsoki utcai Kórház és az Ortofix Bt. (1162 Budapest, Csömöri u. 336.) közötti, az intézmény kezelésében lévő természetben az 1145 Budapest, Mexikói u. 63-64. szám alatt található Kórház alagsorában lévő 
15,3 m2 alapterületű zárt helyiségnek gyógyászati segédeszköz árusítása céljára történő bérbeadására vonatkozó, 2007. január 1. napjától 2007. december 31. napjáig terjedő egyéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2030/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul az Uzsoki utcai Kórház és Teilinger Ferencné egyéni vállalkozó (1154 Budapest, Gábor Áron u. 120.) közötti, az intézmény kezelésében lévő természetben az 1145 Budapest, Róna u. 192-216. szám alatt található Kórház Sebészeti és diagnosztikai épületében 2 m2 területének 2 darab hidegital automata felállítása és üzemeltetése céljára történő bérbeadására vonatkozó, 2007. január 1. napjától 2007. december 31. napjáig terjedő egyéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2031/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul az Uzsoki utcai Kórház és Paul Márta egyéni vállalkozó (1184 Budapest, Teleki u. 100.) közötti, az intézmény kezelésében lévő természetben a 1145 Budapest, Uzsoki u. 29-41. szám alatt található Kórház Üzembiztonsági Osztály melletti parkolóban lévő 6 m2 alapterületű területnek (melyen a Bérlő saját tulajdonú faháza áll) újság és könyv, továbbá textil, piperecikkek és totó-lottó árusítás céljára történő bérbeadására vonatkozó, 2007. január 1. napjától 2008. december 31. napjáig terjedő kétéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2032/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Dél-pesti Kórház és Mata Mártonné egyéni vállalkozó (1203 Budapest, Rákóczi utca 4.) közötti, az intézmény kezelésében lévő Budapest XX. kerület, 170424/2 hrsz.-ú ingatlanon található pavilonsoron lévő, nem lakás céljára szolgáló 
80 m2 alapterületű helyiségcsoportnak vendéglátó-ipari üzlet üzemeltetése („Kelta Presszó”) céljára történő bérbeadására vonatkozó, 2007. január 1. napjától 2007. december 31. napjáig terjedő egyéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2033/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Dél-pesti Kórház és Debrentei László egyéni vállalkozó (1039 Budapest, Lukács György utca 15. III/9.) közötti, az intézmény kezelésében lévő Budapest XX. kerület, 170424/2 hrsz.-ú ingatlanon található pavilonsoron lévő, nem lakás céljára szolgáló 95 m2 alapterületű helyiségcsoportnak nyílászáró bemutatóterem működtetése céljára történő bérbeadására vonatkozó, 2007. január 1. napjától 2007. december 31. napjáig terjedő egyéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2034/2006.(XII.20.) Főv.Kgy.h. 

A Fővárosi Közgyűlés esetileg magához vonja a Fővárosi
Önkormányzat Szervezeti és Működési Szabályzatáról szóló többször módosított 7/1992. (III. 26.) Főv. Kgy. sz. rendelet 5. számú melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke II. A KÖZGYŰLÉS ÁLTAL A BIZOTTSÁGOKRA ÁTRUHÁZOTT HATÁSKÖRÖK JEGYZÉKE Valamennyi bizottságra vonatkozó általános hatáskör” címe 7. pontjában az Egészségügyi Bizottságra átruházott hatáskörét [27/1995. (V. 15.) Főv. Kgy. sz. rendelet 19. § (2) bekezdés] és úgy dönt, hogy előzetesen hozzájárul a Jahn Ferenc Dél-pesti Kórház és Tettinger Istvánné egyéni vállalkozó (1204 Budapest, Pöltenberg utca 41.) közötti, az intézmény kezelésében lévő Budapest XX. kerület, 170424/2 hrsz.-ú ingatlanon található pavilonsoron lévő, nem lakás céljára szolgáló 43,58 m2 alapterületű helyiségcsoportnak élelmiszerüzlet üzemeltetése céljára történő bérbeadására vonatkozó, 2007. január 1. napjától 2007. december 31. napjáig terjedő egyéves határozott időtartamra szóló szerződéshez.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
ELNÖK:
Folytatjuk az Értelmi Fogyatékosok Otthona, Tordas ingatlanvásárlás, lakóotthonná alakítás napirenddel. Figyelmet kérnék szépen!
A napirend 44./ pontja: Javaslat az Értelmi Fogyatékosok Otthona Tordas ingatlanvásárlás és lakóotthonná alakítás engedélyokiratának 1. számú módosítás jóváhagyására.
ELŐADÓ:
dr. Tiba Zsolt
ELNÖK:
Kérdés van-e az előterjesztőhöz? (Nincs jelentkező.) Hozzászólás? (Nincs jelentkező.)
Kérem a gépet indítani! Minősített többséggel szavazunk. (Szavazás.)
2035/2006.(XII.20.) Főv.Kgy.h.
A Fővárosi Közgyűlés úgy dönt, hogy jóváhagyja az Értelmi
Fogyatékosok Otthona Tordas ingatlanvásárlás és lakóotthonná alakítás engedélyokiratának 1 sz. módosítását az engedélyokirat szerinti tartalommal és ütemezéssel.

Felhatalmazza a főpolgármestert az engedélyokirat aláírására.

Határidő: a Fővárosi Közgyűlés döntését követő
15 napon belül
Felelős: dr. Demszky Gábor
(64 igen, 0 ellenszavazat, 0 tartózkodás)
ELNÖK:
45. napirendi pontunk következik, a Thália Színház Kht. és a Budapesti Kamaraszínház Kht. haszonkölcsön-szerződésének megkötése.
A napirend 45./ pontja: Javaslat a Thália Színház Kht. és a Budapesti Kamaraszínház Kht. haszonkölcsön szerződésének megkötésére.
ELŐADÓ:
dr. Tiba Zsolt
Tiba úr!
ELŐADÓ:
Nincs kiegészítésem.
ELNÖK:
Kérdés? (Nincs jelentkező.) Hozzászólás? (Nincs jelentkező.)
Kérem a gépet indítani! (Szavazás.)
2036/2006.(XII.20.) Főv.Kgy.h.
A Fővárosi Közgyűlés úgy dönt, hogy a Fővárosi Önkormányzat
Szervezeti és Működési Szabályzatáról szóló 7/1992. (III. 26.) Főv. Kgy. sz. rendelet 49. § (9) bekezdése alapján magához vonja a Tulajdonosi Bizottság és a Kulturális Bizottság hatáskörét.
(65 igen, 0 ellenszavazat, 0 tartózkodás)
2037/2006.(XII.20.) Főv.Kgy.h. 

A Fővárosi Közgyűlés a Fővárosi Önkormányzat vagyonáról, a
vagyontárgyak feletti tulajdonosi jogok gyakorlásáról szóló 27/1995. (V. 15.) Főv. Kgy. sz. rendelet 14. § (2) bekezdése alapján tulajdonosi hozzájárulását adja ahhoz, hogy a Thália Színház Kht. a Budapesti Kamaraszínház Kht.-nak – az 1. sz. melléklet szerinti tartalommal – ingyenesen használatba adja az 1065 Budapest, Nagymező u. 8. szám alatti társasházban található, 29356/0/A/2 helyrajzi számon nyilvántartott ingatlant.
Határidő: 30 nap
Felelős: dr. Demszky Gábor
(65 igen, 0 ellenszavazat, 0 tartózkodás)
ELNÖK:
Következik a Fővárosi Szabó Ervin Könyvtár használati szabályzata.
A napirend 46./ pontja: A Fővárosi Szabó Ervin Könyvtár 2007. évi használati szabályzata.
ELŐADÓ:
dr. Tiba Zsolt
ELNÖK:
Nincs kiegészítése az előterjesztőnek. Kérdezni kíván-e valaki? (Senki nem jelentkezik.) Hozzászólni kíván-e valaki? (Senki nem jelentkezik.) Indítsuk a gépet! (Szavazás.)
2038/2006.(XII.20.) Főv.Kgy.h.
A Fővárosi Közgyűlés eseti jelleggel magához vonja a Kulturális
Bizottságra, a Szervezeti és Működési Szabályzatról szóló 7/1992. (III. 26.) Főv. Kgy. sz. rendelet 5.sz. melléklete „Az állandó bizottságok feladatköre, a Közgyűlés által a bizottságokra átruházott hatáskörök jegyzéke” fejezet Kulturális Bizottság cím 7. pontjában átruházott hatáskört.
(64 igen, 0 ellenszavazat, 0 tartózkodás)
2039/2006.(XII.20.) Főv.Kgy.h. 

A Fővárosi Közgyűlés jóváhagyja a Fővárosi Szabó Ervin Könyvtár 2007. évi használati szabályzatát.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
ELNÖK:
Az üzleti/értékesítendő portfólióvagyon C alcsoportjába tartozó tőzsdei részvények értékesítési minimálárának meghatározása.
A napirend 47./ pontja: Az üzleti/értékesítendő portfolió vagyon C alcsoportjába tartozó tőzsdei részvények értékesítési minimálárának meghatározása, a Főpolgármesteri Hivatal vagyonkezelésébe tartozó tőzsdei részvények átsorolása a BFVK Zrt. vagyonkezelésébe.
ELŐADÓ:
dr. Tiba Zsolt
HOZZÁSZÓLÓ:
dr. György István
ELNÖK:
Tiba úr! (Dr. Tiba Zsolt: Nincs, köszönöm.) Nincs kiegészítése az előterjesztőnek. Kérdés van? (Dr. György István jelentkezik.) György úr ügyrendben.
DR. GYÖRGY ISTVÁN (Fidesz): 
Tisztelt Főpolgármester Úr! Szeretném kérni, hogy külön szavazzunk a határozati javaslatokról, és az ügyrendin kívül egy érdemi hozzászólást is szeretnék majd tenni.
ELNÖK:
Akkor öné a szó.
DR. GYÖRGY ISTVÁN (Fidesz): 
Köszönöm. Az én információim szerint például a Richter-részvény tekintetében ismét e fölé az ár fölé lendült a tőzsdei árfolyam, tehát ennek a felülvizsgálatát mindenképpen érdemben is javasolnám. Köszönöm szépen.
ELNÖK:
Főjegyző úr! (Dr. Tiba Zsolt: Nincs.) Nincs hozzászólása. Módosító indítványt nyújt be írásban, hogy mennyi legyen ez az értékhatár, minimálár? (Dr. György István: Igen, egy pillanat! - Papcsák Ferenc: Azt írja! - Wintermantel Zsolt: Írja!) Csak arra tudok kérni mindenkit, hogy készüljünk fel a hozzászólásokra, és módosító indítványok elkészítésével az ülés menetét ne lassítsuk. ( Papcsák Ferenc átadja az elnöknek a módosító indítványt.)
Egyetlen módosító indítványunk van, György úr jegyzi, hogy a Richternél 43 ezer forint legyen a minimálár, az eredeti előterjesztésben 42 ezer forint szerepel. Megkérdezem az előterjesztőt, hogy módosítjuk-e.
ELŐADÓ:
A bölcs közgyűlési döntés alapján járunk el, szavazzanak, azt kérem.
ELNÖK:
Tehát szavazunk a módosító indítványról, mely szerint a minimálár a Richternél 43 ezer forint, nem 42. A frakciók tőzsdeguruinak a tanácsát kérjük. Indítsuk a gépet! (Szavazás.)
2040/2006.(XII.20.) Főv.Kgy.h.
A Fővárosi Közgyűlés nem fogadja el dr. György István módosító
indítványát, mely szerint:
„A minimálár a Richternél 43.000 Ft legyen”.
(30 igen, 3 ellenszavazat, 31 tartózkodás)
ELNÖK:
Most akkor az eredeti határozati javaslatokról szavazunk együtt… (Közbeszólások a fideszes képviselők soraiból: Nem, nem, külön!) Külön? (Közbeszólások a fideszes képviselők soraiból: Külön!) Külön, pontonként kérik a szavazást.
Az első határozati javaslatról szavazunk. Indítsuk a gépet! Most szavazzunk! (Szavazás.)
2041/2006.(XII.20.) Főv.Kgy.h.
A Fővárosi Közgyűlés úgy dönt, hogy a Főpolgármesteri Hivatal
vagyonkezelésében lévő tőzsdei portfolióhoz tartozó (Mtelekom, Rába és TVK) részvényeket - az üzleti/értékesítendő portfólió vagyon C alcsoportjába tartozó tőzsdei részvényekre meghatározott szerződéses feltételekkel - a BFVK Zrt. vagyonkezelésbe sorolja át 2007. január 1. napjának hatályával.
Határidő: 2007. január 1.
Felelős: dr. Demszky Gábor
(64 igen, 0 ellenszavazat, 0 tartózkodás)
ELNÖK:
A második határozati javaslatról szavazunk. (Szavazás.)
2042/2006.(XII.20.) Főv.Kgy.h.
A Fővárosi Közgyűlés megállapítja, hogy a HVB Bank Hungary Zrt.-

vel és az Erste Befektetési Zrt. fennálló „Tanácsadói keret-szerződés” hatálya – további meghosszabbítás hiányában – megszűnik 2006. december 31. napjával és felkéri a főpolgármestert, hogy erről a befektetési tanácsadókat tájékoztassa.
Határidő: 2006. december 31.
Felelős: dr. Demszky Gábor
(64 igen, 0 ellenszavazat, 0 tartózkodás)
ELNÖK:
A harmadik határozati javaslatról szavazunk. (Szavazás.)
2043/2006.(XII.20.) Főv.Kgy.h.
A Fővárosi Közgyűlés a BFVK Zrt. vagyonkezelésében lévő, az
üzleti/értékesítendő portfólió vagyon C alcsoportjába tartozó tőzsdei részvények értékesítési minimálárát 2007. január 1-jei hatállyal az alábbi mértékben határozza meg:

	Részvény
	Minimálár
Ft
	

	Borsodchem
	  3 000
	

	EGIS
	27 000
	

	Mtelekom A,
	  1 050
	Osztalékfizetés előtt

	Mtelekom B,
	     950
	Osztalékfizetés után

	Richter
	42 000
	

	Rába
	     900
	

	TVK
	  5 600
	


Határidő: 2007. február 28.
Felelős: dr. Demszky Gábor
(35 igen, 29 ellenszavazat, 0 tartózkodás)
ELNÖK:
A negyedik, az utolsó határozati javaslatról szavazunk. (Szavazás.)
2044/2006.(XII.20.) Főv.Kgy.h.
A Fővárosi Közgyűlés felkéri a főpolgármestert, hogy BFVK Zrt.
vagyonkezelésében lévő, az üzleti/értékesítendő portfólió vagyon C alcsoportjába tartozó tőzsdei részvények értékesítési minimálárak mértékére vonatkozó javaslatát terjessze elő.
Határidő: 2007. február 28.
Felelős: dr. Demszky Gábor
(63 igen, 0 ellenszavazat, 0 tartózkodás)
ELNÖK:
Folytatnánk, de Ikvai-Szabó Imre jelentkezett ügyrendben.
IKVAI-SZABÓ IMRE (SZDSZ):
Főpolgármester Úr! Tisztelt Fővárosi Közgyűlés! Az SZDSZ-frakció nevében 30 perc frakciószünetet kérek. (Közbeszólások az ellenzéki padsorokból: Ne!)
ELNÖK:
Akkor ezt kössük össze az ebédszünettel, ahogy szoktuk, tehát fél 2-kor folytatjuk. Kérem szépen, hogy vegyük ezt rövidre, és fél 2-kor folytatjuk az ülést. Fél 2, pontos megjelenést kérek!
(Szünet: 12.26-14.05

ELNÖK:

dr. Demszky Gábor)
ELNÖK:
Kérem tisztelt képviselőtársaimat, hogy jelentkezzenek be. (Megtörténik.) Megállapítom, hogy a Közgyűlés határozatképes. Folytatjuk a munkát.
A 48. – az eredeti bekötés szerinti 40. – napirendi pont következik, Budapest V., József Attila u. 3. és József nádor tér 1. szám alatt található ingatlanok elővásárlási jogának gyakorlása. Tiba Zsolt az előterjesztő.
A napirend 48./ pontja: Bp. V. ker., József Attila u. 3. és József nádor tér 1. sz. alatt található ingatlanok elővásárlási jog gyakorlása.
ELŐADÓ:
dr. Tiba Zsolt
ELNÖK:
Kíván-e szólni?
ELŐADÓ:
Nem.
ELNÖK:
Viszont van egy kiegészítés, egy módosító határozati javaslatot nyújtott be György István úr. Kinek van kérdése? (Nincs jelentkező.) Ki kíván hozzászólni? (Nincs jelentkező.)
Először a 25. sorszámon kiosztott módosító javaslatról fogunk szavazni, amit György István képviselő úr jegyez, és arról van benne szó, hogy éljünk az elővásárlási jogunkkal. Az előterjesztő nem ért vele egyet. Kérem a gépet indítani! (Szavazás.)
2045/2006.(XII.20.) Főv.Kgy.h.
A Fővárosi Közgyűlés nem fogadja el dr. György István módosító
indítványát, mely szerint:

„A 27/1995. (V. 15.) Főv. Kgy. sz. rendelet 11. § (1) bekezdés b) pontjában biztosított jogával élve úgy dönt, hogy a BENEVOL Ingatlanforgalmazó Kft. tulajdonában álló 24484 hrsz. Alatt felvett, természetben Bp. V. ker., József Attila u. 3. sz. alatt található, 367 m2 alapterületű, valamint a 24481/hrsz. Alatt felvett, természetben Bp. V., József nádor tér 1. szám alatt található 1412 m2 alapterületű ingatlannak a Nádor Palac Ingatlanhasznosító Kft. részére 6.000.000 EUR + 1.200.000 EUR vételárért történő elidegenítése során elővásárlási jogával élni kíván.

Felhatalmazza a főpolgármestert az elővásárlási jognyilatkozat kiadására, egyben felkéri a főpolgármestert, hogy készítsen előterjesztést a szükséges pénzügyi forrás biztosítására és a költségvetési rendelet módosítására”.
(29 igen, 25 ellenszavazat, 8 tartózkodás)
ELNÖK:
Az eredeti határozati javaslatról szavazunk. Egyszerű többséget igényel a határozati javaslat elfogadása. Kérem a gépet indítani! (Szavazás.)
2046/2006.(XII.20.) Főv.Kgy.h.
A Fővárosi Közgyűlés a 27/1995. (V. 15.) Főv. Kgy. sz. rendelet 11. §
 (1) bekezdés b) pontjában biztosított jogával élve úgy dönt, hogy a BENEVOL Ingatlanforgalmazó Kft. tulajdonában álló 24484 hrsz. alatt felvett, természetben Bp. V. ker., József Attila u. 3. sz. alatt található, 367 m2 alapterületű, valamint a 24481/1 hrsz. alatt felvett, természetben Bp. V., József nádor tér 1. szám alatt található, 1412 m2 alapterületű ingatlannak a Nádor Palace Ingatlanhasznosító Kft. részére 6.000.000 EUR + 1.200.000 EUR vételárért történő elidegenítése során elővásárlási jogával élni nem kíván.

Felhatalmazza a főpolgármestert a lemondó nyilatkozat aláírására.
Határidő: 30 nap
Felelős: dr. Demszky Gábor
(31 igen, 25 ellenszavazat, 4 tartózkodás)
ELNÖK:
A következő napirendi pont előterjesztés a központi és fővárosi céltámogatással 1999 óta megépült Budapest II. és XV. kerületi szennyvízcsatorna-hálózat befejezetlen, valamint a XXII. kerületi csatornavagyon befejezett, aktivált eszközként történő átadás-átvételére. Tiba Zsolt az előterjesztő.
A napirend 49./ pontja: Előterjesztés a központi és fővárosi céltámogatással 1999. óta megépült Budapest II. és a XV. kerületi szennyvízcsatorna-hálózat befejezetlen, valamint a XXII. kerületi csatornavagyon befejezett, aktivált eszközként történő átadás-átvételére.
ELŐADÓ:
dr. Tiba Zsolt
ELNÖK:
Van-e kiegészítése?
ELŐADÓ:
Nincs.
ELNÖK:
Kinek van kérdése? (Nincs jelentkező.) Ki kíván hozzászólni? (Nincs jelentkező.)
A három határozati javaslatról egyszerre szavazunk. Egyszerű többséget igényel az elfogadás. Kérem a gépet indítani! (Szavazás.)
2047/2006.(XII.20.) Főv.Kgy.h.
A Fővárosi Közgyűlés jóváhagyja, megköti az előterjesztés 7., 8., 9.
számú mellékletében foglalt megállapodást és felkéri a főpolgármestert annak aláírására.
Határidő: 2007. január 31.
Felelős: dr. Demszky Gábor
(64 igen, 0 ellenszavazat, 0 tartózkodás)
2048/2006.(XII.20.) Főv.Kgy.h. 

A Fővárosi Közgyűlés felkéri a főpolgármestert, hogy az átvett
befejezett, aktivált beruházást az átvétel időpontjának megfelelően, mint aktivált vagyont a Fővárosi Önkormányzat 2006. évi vagyonmérlegében szerepeltesse.
Határidő: 2006. évi mérlegzárás
Felelős: dr. Demszky Gábor
(64 igen, 0 ellenszavazat, 0 tartózkodás)
2049/2006.(XII.20.) Főv.Kgy.h. 

A Fővárosi Közgyűlés felkéri a főpolgármestert, hogy az átvett
befejezetlen beruházást az üzembe helyezés időpontjának megfelelően aktiválja, mint aktivált vagyont a Fővárosi Önkormányzat 2007. évi vagyonmérlegében szerepeltesse.
Határidő: 2007. március 31.
Felelős: dr. Demszky Gábor
(64 igen, 0 ellenszavazat, 0 tartózkodás)
ELNÖK:
Ikvai-Szabó Imre ügyrendben kért szót.
IKVAI-SZABÓ IMRE (SZDSZ):
Tisztelt Főpolgármester Úr! Tisztelt Fővárosi Közgyűlés! Szeretném kérni, hogy a 043. sorszámon kiosztott, Steiner úrral közösen jegyzett indítványunkat a Fővárosi Közgyűlés vegye napirendre, mégpedig a módosított meghívó szerint 56. napirendi pont után.
ELNÖK:
A 43. sorszámú, most kiosztott előterjesztés napirendre vételét kéri a képviselő úr. Kérem a gépet indítani! (Szavazás.)
2050/2006.(XII.20.) Főv.Kgy.h.
A Fővárosi Közgyűlés napirendjére veszi és 57. pontként tárgyalja meg a

 „Javaslat a Gazdasági Bizottságra átruházott hatáskörök kiegészítésére (a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. számú rendelet módosítására)” című előterjesztést.
(35 igen, 27 ellenszavazat, 0 tartózkodás)
ELNÖK:
Tarlós István következik ügyrendben.
TARLÓS ISTVÁN (Fidesz): 
Ne haragudjon, főpolgármester úr, de ez komédia. Három másodperccel ezelőtt nyomták a kezünkbe. Elnézést kérek öntől, de ezt visszautasítom és kikérem magamnak, ami ebben a közgyűlésben folyik, az szégyen a kerületekhez képest is. Ez egyszerűen tűrhetetlen! Ezt egyszer s mindenkorra kikérjük magunknak! Ez egy cirkusz, ne is haragudjon!
ELNÖK:
Folytatjuk az ülést. Beregszász megsegítéséről fogunk dönteni.
A napirend 50./ pontja: Beregszász megsegítése.
ELŐADÓ:
dr. Tiba Zsolt
ELNÖK:
Két határozati javaslat van. Kíván-e valaki kérdezni? Ughy Attila kér szót ügyrendben.
UGHY ATTILA (Fidesz): 
Az érvényben lévő SZMSZ szerint, ha az előterjesztés nincs kiosztva mindenhol, akkor nem lehet szavazni róla. Még legalább három percet várhatott volna.
ELNÖK:
Tessék megmondani, hogy az SZMSZ melyik pontja mondja ki ezt!
UGHY ATTILA (Fidesz): 
Ezt a főjegyző úr mondja meg.
ELNÖK:
Ön hivatkozott az SZMSZ-re. Még egyszer megkérdezem, hogy kíván-e valaki kérdezni a Beregszász megsegítése napirenddel kapcsolatban. Devánszkiné Molnár Katalin ügyrendben kért szót.
DEVÁNSZKINÉ DR. MOLNÁR KATALIN (MSZP):
Tisztelt Főpolgármester Úr! Lehet, hogy rosszul emlékszem, ezért kérdezem, hogy a múlt alkalommal ezt levettük napirendről vagy csak elnapoltuk. Ha csak elnapoltuk, akkor most természetesen tárgyalhatjuk, de ha levettük a napirendről, akkor meg javaslom, hogy vegyük napirendre.
ELNÖK:
Főjegyző úr, kérem szépen, hogy fejtse ki az álláspontját.
DR. TIBA ZSOLT főjegyző: 
Tisztelt Közgyűlés! Én úgy emlékszem, hogy a Közgyűlés ezt legutóbb elnapolta, elhalasztotta későbbi tárgyalásra, de ez az én véleményem szerint azért nem releváns körülmény, mert most a Közgyűlés 35 igen szavazattal döntött arról, hogy tárgyalja a napirendet. Tehát mindennek megfelel, annak is megfelelne, hogy ha sosem látta volna ezt a Közgyűlés, csak most tették volna elé.
Olyan szakasz egyébként nincsen, amit Ughy Attila képviselő úr mondott, az én emlékezetem szerint az SZMSZ-ben, de ha megtalálja, akkor visszavonom ezt az állításomat.

Köszönöm szépen.
ELNÖK:
Tarlós úr ügyrendben.
TARLÓS ISTVÁN (Fidesz): 
Főpolgármester Úr! Szeretnék frakciószünetet kérni. Jogunk van hozzá.
ELNÖK:
Maximum 30 percet vehet igénybe a frakció. Akkor ennyit kérnek?
TARLÓS ISTVÁN (Fidesz): 
Így van.
ELNÖK:
30 perc frakciószünetet tartunk.
(Szünet: 14.13–14.26)

(ELNÖK:

dr. Demszky Gábor főpolgármester)
ELNÖK:
Folytatjuk a munkát a Beregszász-napirend megtárgyalásával. A másik oldalon, a fogadó oldalán meglévő bizonytalanság miatt egy éve húzódik ennek az összegnek az átutalása. Ezt kell most rendbe tennünk.

Van-e kérdésük ezzel kapcsolatban? (Nincs.) Hozzászólás? (Nincs.)
Szavazásra teszem fel a határozati javaslatokat, mindkét pontot együttesen. Indítsuk a gépet! (Szavazás.)
2051/2006.(XII.20.) Főv.Kgy.h.
A Fővárosi Közgyűlés hatályon kívül helyezi a 2199/2005. (IX. 29.)
Főv. Kgy. számú határozatát.
Határidő: azonnal
Felelős: dr. Demszky Gábor
(61 igen, 0 ellenszavazat, 0 tartózkodás)
2052/2006.(XII.20.) Főv.Kgy.h. 

A Fővárosi Közgyűlés jóváhagyja, megköti a 4. sz. mellékletben
szereplő támogatási szerződést a Beregszászi Városvédő, -szépítő és Művelődési Alapítvánnyal és felkéri a főpolgármestert a szerződés aláírására.
Határidő: azonnal
Felelős: dr. Demszky Gábor
(61 igen, 0 ellenszavazat, 0 tartózkodás)
ELNÖK:
Következik a FOK Kht.-val kötendő szerződés jóváhagyása.
A napirend 51./ pontja: Javaslat a FOK Kht.-val kötendő szerződés jóváhagyására.
ELŐADÓ:
dr. Tiba Zsolt
HOZZÁSZÓLÓK:
Csomós Miklós, Germánné dr. Vastag Györgyi
ELNÖK:
Az előterjesztő nem kíván szólni.
Kérdés van-e? Csomós úr!
CSOMÓS MIKLÓS (Fidesz): 
Két kérdésem van az előterjesztéssel kapcsolatban.
Az egyik magára a közbeszerzés kizárására vonatkozik. Miért ezen a módon valósítják meg ezt a FŐKIR szoftvert, tehát miért van az, hogy három cég összeáll, aztán szerződést köt a FOK Kht.-val, utána mi szerződést kötünk a FOK-kal, és akkor a FŐKIR-t bevezetjük a fővárosi intézményekbe?

A második kérdésem pedig az, hogy az előterjesztésnél nem láttam, a hatályos OM-rendelet szerint az intézmények nyilatkoztak-e arról, hogy a FŐKIR szoftvert kívánják használni. Ha jól tudom, az OM-rendelet előírja, hogy az intézményeknek erről nyilatkozni kell.

A harmadik kérdésem: ez a FŐKIR szoftver alkalmazásban áll-e jelenleg a fővárosi intézményekben?

Köszönöm.
ELNÖK:
Más kérdés? (Nincs.) Főjegyző úr!
ELŐADÓ:
A végéről szeretném a válaszokat kezdeni.

Korábbi verzió van alkalmazásban, ez a verzió nincs alkalmazásban. Ugye, az utolsó kérdés az volt, hogy az intézmények körében ott van-e ez a szoftver, s erre az a válaszom, hogy egy korábbi verziója van.

A második kérdésre az a válaszom, hogy száz százalékban rendelkezésre állnak a nyilatkozatok.
Az első kérdésre, amelyik a közbeszerzésre vonatkozott, van egy jogi természetű válasz, de erre csak utalok, hogy a közbeszerzési törvény alapján a százszázalékos tulajdonban lévő szervezet ilyen esetben közbeszerzés nélkül kijelölhető. Ha vitatjuk, akkor megnézzük a szakaszszámot, hogy miért.

Ez a válaszom. Köszönöm.
ELNÖK:
Köszönöm szépen. Csomós úr?
CSOMÓS MIKLÓS (Fidesz): 
Köszönöm a szót, főpolgármester úr. Nos, a válasz számomra nem elfogadható, mert jelen pillanatban az előterjesztésből én azt látom, hogy három cég itt alakított egy konzorciumot, és ezzel a megoldással gyakorlatilag bármikor, bárhol ki lehet játszani a közbeszerzést. Erről röviden ez a véleményem. Tehát nem tudom elfogadni így a választ.

A másik pedig, hogy ilyen jegyzőkönyvek vannak, mondta főjegyző úr, csakhogy mi az előterjesztésnél ezeket nem láttuk, az előterjesztéshez nem csatolták. Úgyhogy mi erről véleményt nem tudunk mondani, hogy az intézmények valóban ezt akarják, és ezt ráadásul előírja az OM-rendelet is, hogy ez nyilvánosságra kerüljön.

Nem tudjuk támogatni ezt az előterjesztést. Köszönöm szépen.
ELNÖK:
Germánné Vastag Györgyinek adom meg a szót.
GERMÁNNÉ DR. VASTAG GYÖRGYI (MSZP):
Tisztelt Közgyűlés! Tisztelt Főpolgármester Úr! Szeretném kérni a Közgyűlést, hogy támogassa ezt az előterjesztést. 74,9 millió forint kötött felhasználású állami normatíváról mondunk le akkor, ha ezt a szerződést nem kötjük meg.
Köszönöm szépen.
ELNÖK:
Én is köszönöm. Más hozzászóló nincs. Az előterjesztő… - még egyszer Csomós úr.
CSOMÓS MIKLÓS (Fidesz): 
Köszönöm a szót, főpolgármester úr. Szerintem eddig mondtunk le erről az összegről, ugyanis eddig nem kaptunk állami normatívát erre az iskolai adminisztrációra, hiszen nem volt akkreditált szoftver, amelyet használhattak volna az intézmények. Tulajdonképpen mostantól lépnénk be ebbe a rendszerbe.

Egyébként meg a szabályos eljárás szerintem az lenne, hogy az összes ilyen szoftvert forgalmazó cég részt vehessen egy bemutatón a fővárosban, és akkor az intézmények az után döntsék el, hogy milyen szoftvert kívánnak alkalmazni. Nekem kicsit úgy tűnik, hogy rá akarják erőszakolni a fővárosi intézményekre a FŐKIR-t.

Köszönöm.
ELNÖK:
A zárszó lehetőségét megadom a főjegyző úrnak.
ELŐADÓ:
Tisztelt Közgyűlés! Tisztelt Képviselő Úr! Utolsó véleményével szeretnék foglalkozni a zárszavamban. Az én információim szerint - amelyek lehet, hogy tévesek, de azt nagyon sajnálnám - az intézményekre nem erőszakolja rá a főváros ezt a rendszert, az intézmények örülnek, hogy nem mást, hanem ezt kell alkalmazniuk. Ez egyébként nyilván szubjektíven ellenőrizhető az intézményi körben, az én információim erről szólnak. Köszönöm szépen.
ELNÖK:
Köszönöm. A vitát lezártuk. Csengetést kérek! (Csengetés.) Szavazás következik. Indítsuk a gépet! Most szavazzunk! (Szavazás.)
2053/2006.(XII.20.) Főv.Kgy.h.
A Fővárosi Közgyűlés úgy dönt, hogy jóváhagyja a Fővárosi
Oktatástechnológiai Központ Közhasznú Társaság (1088 Budapest, Bródy S. u. 14.) és a Fővárosi Önkormányzat között létrejövő 2. számú melléklet szerinti, a FÖKIR iskolai adminisztrációs és ügyviteli szoftverre vonatkozó szoftverhasználati szerződés megkötését és felhatalmazza a főpolgármestert a szerződés aláírásra.
Elfogadja a 3. számú melléklet szerinti Felhasználói Szabályzatot.
Határidő: 2006. december 31.
Felelős: dr. Demszky Gábor
(36 igen, 27 ellenszavazat, 0 tartózkodás)
ELNÖK:
Következik: javaslat a Bajcsy-Zsilinszky Kórház címzett támogatásból történő beruházás engedélyokiratának 3. számú módosítására. Főjegyző úr!
A napirend 52./ pontja: Javaslat a Bajcsy-Zsilinszky Kórház címzett támogatásból történő beruházás engedélyokiratának 3. sz. módosítására.
ELŐADÓ:
dr. Tiba Zsolt
ELNÖK:
Van-e kiegészítése?
ELNÖK:
Nincs kiegészítésem.
ELNÖK:
Nincs kiegészítés. Ki kíván kérdezni, hozzászólni? (Nincs jelentkező.) Indítsuk a gépet! (Szavazás.)
2054/2006.(XII.20.) Főv.Kgy.h.
A Fővárosi Közgyűlés jóváhagyja a beruházás engedélyokiratának 3.
számú módosítását az előterjesztés 4. számú melléklete szerinti tartalommal és felhatalmazza a főpolgármestert a beruházás engedélyokirata 3. számú módosításának aláírására.
Határidő: a Fővárosi Közgyűlés jóváhagyását
követő 30 napon belül
Felelős: dr. Demszky Gábor
(34 igen, 0 ellenszavazat, 28 tartózkodás)
ELNÖK:
Az 53. napirendünk következik. Somlyódy úr ügyrendben!
SOMLYÓDY CSABA (MSZP):
Tisztelt Főpolgármester Úr! Tisztelt Közgyűlés! Tisztelettel kérném a Fővárosi Közgyűlést, hogy a már tárgyalt XI. kerület, Árasztó utca, Duna utca mentén fekvő ingatlan értékesítésére kiírt pályázat, amiben nem született eredmény, de a pályázaton valami eredményt kell hirdetni, és ezt a Közgyűlés még nem tette meg, ha nem teszi meg, ezáltal olyan probléma keletkezik, amely a jogorvoslat folyamán a főváros számára fizetési kötelezettség beálltát jelenti; ezért majd a javaslatban azt javasolnám, hogy 30 nappal hosszabbítsuk meg a döntésünket.

Hogy ezt meg tudjam tenni, kérem, hogy vegyük napirendre újra a XI. kerület Árasztó utca, Duna utca ügyét. Nem azt kérem, hogy szavazzuk meg az eredeti határozati javaslatot, mondom az ellenzéknek is, hanem egy jogi probléma feloldását szeretném elérni, hogy a döntőbizottságnál eleve ne meszeljék el a Fővárosi Közgyűlést.

Ezért kérem a napirendre való vételét.
ELNÖK:
Ügyrendi indítvány hangzott el. Szavazásra kell feltennem az indítványban előadott javaslatot. Szavazzunk arról, hogy kívánunk-e ebben a kérdésben újra a napirendre vételről szavazni. Indítsuk a gépet! Most szavazzunk! (Szavazás.)
2055/2006.(XII.20.) Főv.Kgy.h.
A Fővárosi Közgyűlés úgy dönt, hogy újra kíván szavazni a „Javaslat a
Budapest XI. ker., Árasztó u. - Duna u. mentén fekvő 43576/13 hrsz.-ú ingatlan értékesítésére kiírt pályázat eredményére” című előterjesztés napirendre történő vételéről.
(36 igen, 25 ellenszavazat, 2 tartózkodás)
ELNÖK:
Most következik a szavazás a napirendre vételről. Most szavazzunk! (Szavazás.)
2056/2006.(XII.20.) Főv.Kgy.h.
A Fővárosi Közgyűlés úgy dönt, hogy újból napirendjére veszi a
 „Javaslat a Budapest XI. ker., Árasztó u. - Duna u. mentén fekvő 43576/13 hrsz.-ú ingatlan értékesítésére kiírt pályázat eredményére” című előterjesztést.
(36 igen, 26 ellenszavazat, 0 tartózkodás)
Javaslat a Budapest XI. ker., Árasztó u. - Duna u. mentén fekvő 43576/13 hrsz.-ú ingatlan értékesítésére kiírt pályázat eredményére.
ELŐADÓ:
Somlyódy Csaba
ELNÖK:
Somlyódy úr az előterjesztő. Öné a szó.
ELŐADÓ:
Tisztelt Közgyűlés! A délelőtt folyamán a Közgyűlés úgy döntött, hogy nem fogadta el a javasolt határozati javaslat-sort, ugyanakkor nem intézkedett az eredményhirdetést illetően. A pályázati kíirás 18. pontjában van az a passzus, ami az eredményhirdetésről rendelkezik, amely azt mondja ki, hogy Budapest Főváros Önkormányzata illetékes testülete hozza meg a pályázat benyújtását követő 30 napon belül, ez a határidő egy alkalommal legfeljebb 30 nappal meghosszabbítható.

Tisztelettel kérem a Közgyűlést, azért, hogy ne kerüljünk jogilag hátrányos helyzetbe, módosító határozati javaslatot nyújtanék be ebben, amely úgy szólna, hogy a Fővárosi Önkormányzat Szervezeti és Működési Szabályzatáról szóló 7/1992. számú közgyűlési rendelet 49. § (9) bekezdése alapján a Fővárosi Önkormányzat vagyonáról… stb. gyakorlójaképpen a Tulajdonosi Bizottság hatáskörét eseti jelleggel magához vonja - hogy tudjon most dönteni -, majd 30 nappal meghosszabbítja a 18. pontnak megfelelően a Duna utca, Árasztó utca mentén fekvő ingatlanra kiírt nyilvános pályázat eredményhirdetését.

Ez lenne a tiszteletteljes javaslatom. Máris viszem az elnök úrnak, és átadom ezt írásban.
ELNÖK:
Köszönöm szépen. Szavaztatni fogok róla, de előtte kérdezem a főjegyző úr álláspontját, hogy ez jogszerű-e. (Dr. Tiba Zsolt jelzésére:) Nincs kommentár és kifogás.
Van-e kérdés ezzel kapcsolatban? Egy hónapos halasztásról van szó. (Nincs jelentkező.) Tehát akkor erről a módosító indítványról szavazunk. Indítsuk a gépet! Most szavazzunk! (Szavazás.)
2057/2006.(XII.20.) Főv.Kgy.h.
A Fővárosi Közgyűlés a Fővárosi Önkormányzat Szervezeti és
Működési Szabályzatáról szóló 7/1992. (III. 26.) Főv. Kgy. sz. rendelet 49. § (9) bek. alapján és a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 27/1995. (V. 15.) Főv. Kgy. számú rendelet 21. § (1) bek. b) pontjában biztosított jogánál fogva a Tulajdonosi Bizottság hatáskörét eseti jelleggel magához vonja.
(36 igen, 0 ellenszavazat, 27 tartózkodás)
2058/2006.(XII.20.) Főv.Kgy.h. 

A Fővárosi Közgyűlés a Budapest XI., Duna u. - Árasztó u., 43576/13
hrsz.-ú ingatlanra kiírt nyilvános pályázat eredményhirdetésének határidejét a pályázati kiírás 18. pontja alapján további 30 nappal meghosszabbítja.
Határidő: azonnal
Felelős: dr. Demszky Gábor
(36 igen, 0 ellenszavazat, 27 tartózkodás)
ELNÖK:
Következik 53. napirendünk: javaslat a Fővárosi Önkormányzat, valamint az Önkormányzati és Területfejlesztési Minisztérium között a „3 Lépés” program „Tárt kapus létesítmények” akciójának támogatásáról szóló támogatási szerződés jóváhagyására. Főjegyző úr az előterjesztő.
A napirend 53./ pontja: Javaslat a Fővárosi Önkormányzat, valamint az Önkormányzati és Területfejlesztési Minisztérium között a 3 Lépés Program „Tárt Kapus Létesítmények” akciójának támogatásáról szóló támogatási szerződés jóváhagyására és felhasználására.
ELŐADÓ:
dr. Tiba Zsolt
HOZZÁSZÓLÓ:
dr. György István
ELNÖK:
Van-e kiegészítése?
ELNÖK:
Nincs kiegészítésem, köszönöm szépen.
ELNÖK:
Nincs kiegészítése. Kérdés, hozzászólás? György úr!
DR. GYÖRGY ISTVÁN (Fidesz): 
Tisztelt Főpolgármester Úr! Tisztelt Közgyűlés! Csak annyit szeretnék elmondani, hogy örülünk ennek az előterjesztésnek, ennek a pályázatnak, példaértékűnek tartjuk és támogatjuk. Köszönöm szépen.
ELNÖK:
Nagyszerű! Akkor további hozzászóló van-e? (Nincs jelentkező.) Nincs.
Főjegyző úr sem kíván szólni. Kérem a gépet indítani! (Szavazás.)
2059/2006.(XII.20.) Főv.Kgy.h.
A Fővárosi Közgyűlés úgy dönt, hogy az 1634/2006. (IX. 7.) Főv. Kgy.
sz. határozatát hatályon kívül helyezi.
(63 igen, 0 ellenszavazat, 0 tartózkodás)
2060/2006.(XII.20.) Főv.Kgy.h. 

A Fővárosi Közgyűlés jóváhagyja és megköti jelen előterjesztés tárgyát
képező, a Fővárosi Önkormányzat és az Önkormányzati és Területfejlesztési Minisztérium között a 3 Lépés Program „Tárt Kapus Létesítmények” akciójának támogatásáról
szóló támogatási szerződést (1. sz. melléklet) és felhatalmazza a főpolgármestert annak aláírására.
Határidő: a közgyűlési döntést követő 15
munkanapon belül
Felelős: dr. Demszky Gábor
(63 igen, 0 ellenszavazat, 0 tartózkodás)
2061/2006.(XII.20.) Főv.Kgy.h. 

A Fővárosi Közgyűlés úgy dönt, hogy a 2060/2006. (XII. 20.) Főv.
Kgy. számú határozata értelmében megkötendő támogatási szerződés alapján, az abban foglalt felosztásnak megfelelően támogatja a Tártkapus Programban szereplő kedvezményezett kerületeket. A jelen előterjesztés 2. számú melléklete szerinti mintaszerződés alapján jóváhagyja, megköti a további támogatási szerződéseket a kedvezményezettekkel, egyben felkéri a főpolgármestert azok aláírására.
Határidő: a közgyűlési döntést követő 25
munkanapon belül
Felelős: dr. Demszky Gábor
(63 igen, 0 ellenszavazat, 0 tartózkodás)
ELNÖK:
Itt következik a javaslat a közterület-felügyelet 2007. évi kiemelt céljainak meghatározására. Főjegyző úr az előterjesztő.
A napirend 54. /pontja: Javaslat a Fővárosi Közterület-felügyelet 2007. évi kiemelt céljainak meghatározására.
ELŐADÓ:
dr. Tiba Zsolt
ELNÖK:
Van-e kiegészítése?
ELŐADÓ:
Szóban nincs kiegészítésem, írásban volt a 004-es.
ELNÖK:
Ezt kiosztottuk, a 4. sorszámú kiegészítést. Kíván-e valaki kérdezni? (Nincs jelentkező.) Hozzászólás? (Nincs jelentkező.)
Kérem a gépet indítani! (Szavazás.)
2062/2006.(XII.20.) Főv.Kgy.h.
A Fővárosi Közgyűlés úgy dönt, hogy 2007. évre a Fővárosi Közterület-

felügyelet köztisztviselőinek teljesítményértéke-léséhez az alábbi kiemelt célokat határozza meg:

- A közterület-felügyelők közterületi jelenlétének fokozásával, a szolgálat-ellátási formák (gyalogos, kerékpáros és motoros járőr, posztos, akció csoport) kombinált, tervszerű és operatív szolgálatirányítási módszerek alkalmazásával folytatni kell a városképi és idegenforgalmi szempontból kiemelt jelentőségű közterületek - metro állomásokhoz kapcsolódó gyalogos aluljárók és a felszíni környezetük - ellenőrzését.

- A közterület-felügyelők jogszabályokban előírt szakmai elméleti és gyakorlati felkészítésének és továbbképzésének biztosításával, valamint kommunikációs tréningek szervezésével fokozott figyelmet kell fordítani a közterületi, a köztisztasági szabálysértések és az engedély nélküli árusítások megelőzésére, a tettenérést követően kezdeményezett intézkedésekre (helyszíni bírság, áruvisszatartás, feljelentés szabálysértési hatóságnál), valamint az ebtartási szabálysértések elleni határozott fellépésre.

- A Fővárosi Állategészségügyi (Ebrendészeti) Telep rekonstrukciós munkái során kiemelt figyelmet kell fordítani arra, hogy a Telep bővítése és működtetése minden tekintetben megfeleljen mind az állat-egészségügyi, mind pedig az állatvédelmi követelményeknek, járuljon hozzá a Felügyelet állat-egészségüggyel és az állattartás szabályaival kapcsolatos munkájának népszerűsítéséhez, valamint az állatvédelmi társadalmi és civil szervezetekkel való együttműködés erősítéséhez.

- A Vészhelyzet Információs Központ személyi és technikai fejlesztésénél - az önkormányzati segélyhívó funkció megtartása mellett - előtérbe kell helyezni a Központ ügyeleti és szolgálatirányítási jellegét, illetve meg kell kezdeni a Központban és a közterületen szolgálatot teljesítők idegen nyelvű képzése beindításának feltételeit.

- A fővárosi közterület-felügyeletek szakmai Konzultációs Fórumának hatékony működtetésével tovább kell erősíteni a Felügyelet és a kerületi közterület-felügyeletek közötti, valamint a közterületi rend fenntartásában résztvevő más rendvédelmi, önkormányzati, társadalmi és civil szervezetekkel való együttműködést és tapasztalatcserét.
Határidő: 2007. december 31.
Felelős: dr. Demszky Gábor
(63 igen, 0 ellenszavazat, 0 tartózkodás)
ELNÖK:
Következik: javaslat teljesítménykövetelmények alapját képező kiemelt célok meghatározására a Főpolgármesteri Hivatalban 2007-re. (Közbeszólás: Ez most volt!) A közterület-felügyelet volt az előbb, amit ma napirendre vettünk.
A napirend 55./ pontja: Javaslat a teljesítménykövetelmények alapját képező kiemelt célok meghatározására a Főpolgármesteri Hivatalban 2007. évre.
ELŐADÓ:
dr. Tiba Zsolt
HOZZÁSZÓLÓK:
dr. György István, Kolozs András
ELNÖK:
Van-e kiegészítése?
ELŐADÓ:
Nincs kiegészítésem.
ELNÖK:
Nincs kiegészítése főjegyző úrnak. György úr!
DR. GYÖRGY ISTVÁN (Fidesz): 
Tisztelt Főpolgármester Úr! Tisztelt Közgyűlés! Olyan napirendi pontot tárgyalunk, amely a 2007. évben a Főpolgármesteri Hivatal teljesítménykövetelményeinek kiemelt céljait határozza meg. A köztisztviselők jogállásáról szóló törvény alapfeltételül szabja a köztisztviselők minősítéséhez azt, hogy a Közgyűlés meghatározza ezeket a kiemelt célokat.

Anélkül, hogy bárkit is személyében megbántanék – messze nem ez a célom –, de ha elolvassák ezeket a kiemelt célokat, akkor nem tudok jó jelzőt mondani, hogy ne bántsak meg senkit, de rettenetesen színvonaltalannak tartom ezt az előterjesztést.
Ha beleolvasunk, azt látjuk: kiemelt cél a közgyűlést és a hivatalt érintő bizottsági döntések pontos és teljes körű végrehajtása. Ez lehet kiemelt cél, de szerintem ez egy alapfeladat.
A hivatal szervezeti egységeinek 2007. évi munkatervében meghatározott feladatok szakszerű és határidőben történő végrehajtása. Mi a köztisztviselők feladata, ha nem ez? A beruházási rendelet szerinti feladatok ellátása, gyors és pontos információszolgáltatás.

A következő aztán a hab a tortán: EU-pályázatok nyomon követése. (Derültség a Fidesz soraiban.) Nem az, hogy EU-pályázatokból minél több forrás megszerzése, vagy egy bizonyos, meghatározott mennyiségű forrás megjelölése, amelyet mindenképpen be kellene hoznunk a költségvetésbe – nyomon követjük az EU-pályázatokat.

A dolgozók informatikai képzésben való részvételének elősegítése és biztosítása. Biztos, hogy fontos. Úgy gondolom, hogy a kiemelt céloknak megfelelően absztraktnak kell lenni, de azért annyira konkrétnak, hogy ahhoz majd egy minősítést lehessen kapcsolni. Kinek a teljesítményét lehet minősíteni ezek alapján a kiemelt célok alapján? Ennyire azért ne becsüljük le önmagunkat!

Azt javasolnám, hogy lényegesen színvonalasabb, szakmailag elfogadhatóbb előterjesztést kellene tárgyalnunk. Én nem kívánok módosító indítványt tenni, mert nem akarom a főjegyző úr feladatát átvállalni, de úgy gondolom, hogy ez szakmailag, színvonalában teljesen elfogadhatatlan, és én szégyennek tartom, hogy ilyen minőségű előterjesztés a Közgyűlés elé kerül. Köszönöm szépen.
ELNÖK:
Köszönöm. Kolozs Andrásnak adom meg a szót.
KOLOZS ANDRÁS (MSZP):
Köszönöm a szót, főpolgármester úr. Én nem lennék ilyen szigorú ezzel az előterjesztéssel, szerintem ezek támogatható célok.
Egy apró kiegészítést viszont tennék. Azt gondolom, hogy ez az az előterjesztés, ahol az ügyfélközpontúságot mint kiemelt célt megjeleníthetjük, mint egy elvárható követelményt a hivatal köztisztviselői részéről. Erre szövegszerű módosító javaslatom is van.
Azt javaslom, hogy 8. pontként egészítsük ki ezt az előterjesztést azzal, hogy a szolgáltató állam filozófiájának megvalósulásával összhangban a hivatal munkatársai mindennapi munkájuk során az ügyfélközpontú munkavégzés megvalósítására törekedjenek. Azt gondolom, hogy ezzel ezúton is ki tudjuk azt fejezni, hogy akik a Hivatalhoz fordulnak, azok nem problémaként, hanem ügyfélként vannak kezelve a hivatal részéről. Köszönöm.
ELNÖK:
Főjegyző úr!
ELŐADÓ:
Kolozs úr indítványát befogadom, köszönöm szépen, és egyetértek vele.
ELNÖK:
Most szavazás következik. Kérem a gépet indítani! (Szavazás.)
2063/2006.(XII.20.) Főv.Kgy.h.
A Fővárosi Közgyűlés úgy dönt, hogy 2007. évre a Főpolgármesteri
Hivatal köztisztviselői munkateljesítményének értékeléséhez az alábbi teljesítményköve-telmények alapját képező kiemelt célokat határozza meg:

- A közgyűlési előterjesztések munkaterv szerinti előkészítése, a közgyűlési és a Hivatalt érintő bizottsági döntések pontos és teljes körű végrehajtása, valamint a Testületi Információs Rendszer (TIR) teljes körű, hatályos főjegyzői intézkedésben meghatározott – időbeni és minőségi – követelmények szerinti alkalmazása.

- A Hivatal szervezeti egységeinek 2007. évi munkatervében meghatározott feladatok szakszerű és határidőben történő végrehajtása.

- Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításá-nak rendjéről szóló 50/1998. (X. 30.) Főv. Kgy. sz. rendeletben foglaltaknak megfelelő feladatok (beruházási feladat- és ütemterv, kapcsolódó okmányok, előterjesztések, tájékoztatók) ellátása, valamint a beruházási, felújítási feladatok teljesítéséről gyors és pontos információszolgáltatás.

- Az európai uniós és egyéb pályázati lehetőségek felkutatása, nyomon követése, pályázatok előkészítése és benyújtása.

- A Hivatal munkáját támogató informatikai rendszerek fejlesztése, újak bevezetése, ezzel párhuzamosan a dolgozók informatikai képzésekben való részvételének elősegítése és biztosítása.

- A belső szervezeti egységek közötti együttműködés szorosabbá tétele az információcsere ösztönzésével, ezáltal a kommunikáció fejlesztésével.

- A személyi állomány szakmai felkészültségének folyamatos javítása, ismereteinek bővítése.
- A szolgáltató állam filozófiájának megvalósításával összhangban a Hivatal munkatársai mindennapi munkájuk során az ügyfélközpontú munkavégzés megvalósítására törekedjenek.
Határidő: 2007. december 31.
Felelős: dr. Demszky Gábor
(34 igen, 25 ellenszavazat, 4 tartózkodás)
ELNÖK:
Következik a 43. sorszámon kiosztott, Steiner Pál és Ikvai-Szabó Imre frakcióvezető urak által jegyzett… Bocsánat, még van egy előterjesztés előtte, a közigazgatási hivatal észrevétele. Főjegyző úr az előterjesztő.
A napirend 56./ pontja: Budapest Főváros Közigazgatási Hivatala vezetőjének 02-630/2006. sz. törvényességi észrevétele.
ELŐADÓ:
dr. Tiba Zsolt
ELŐADÓ:
Tisztelt Közgyűlés! Miután már történt, ami történt, az előterjesztés határozati javaslatát kiegészítem. Tehát a pont helyett vessző jön, és úgy hangzik a kiegészítés, hogy „egyben megállapítja, hogy a közgyűlés a kérdést már rendezte”. Köszönöm szépen.
ELNÖK:
Kérdés? (Nincs jelentkező.) Hozzászólás? (Nincs jelentkező.)
Szavazás következik. Kérem a gépet indítani! (Szavazás.)
2064/2006.(XII.20.) Főv.Kgy.h.
A Fővárosi Közgyűlés úgy dönt, hogy egyetért Budapest Főváros
Közigazgatási Hivatala vezetőjének 02-630/2006. számú törvényességi észrevételével, egyben megállapítja, hogy a Fővárosi Közgyűlés a kérdést már rendezte.
(62 igen, 0 ellenszavazat, 0 tartózkodás)
ELNÖK:
Most következik a 43. sorszámon kiosztott, a két frakcióvezető által jegyzett, Gazdasági Bizottságra átruházott hatáskörök kiegészítése. Bagdy úr ügyrendben.
A napirend 57./ pontja: Javaslat a Gazdasági Bizottságra átruházott hatáskörök kiegészítésére (a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. számú rendelet módosítására).
ELŐADÓK: 
Ikvai-Szabó Imre, dr. Steiner Pál
HOZZÁSZÓLÓK:
Tarlós István, dr. Bagdy Gábor, Ughy Attila, Somlyódy Csaba, György István, Devánszkiné dr. Molnár Katalin
DR. BAGDY GÁBOR (KDNP): 
Főpolgármester Úr! Szeretnék a most tárgyalt napirend után fél óra frakciószünetet kérni.
ELNÖK:
Steiner Pál úr! Figyelmet kérnék szépen!
ELŐADÓ (dr. Steiner Pál): 
Tisztelt Főpolgármester Úr! Tisztelt Közgyűlés! Emlékeztetni szeretném a tisztelt Közgyűlést arra, hogy a korábbi közgyűlésünkön már napirendre vettük a jelen tárgykörű előterjesztést. Az ott elhangzott egyeztetések alapján előterjesztőtársammal, Ikvai-Szabó Imre frakcióvezető úrral azt a következtetést vontuk le, hogy az észrevételeket értelmezni kell, az észrevételeket, amelyek jók, el kell fogadni. Ezért, mint látják, a jelenleg kiosztott előterjesztés a korábbi előterjesztésnek egy olyan változata, amely magában foglalja mindazokat az észrevételeket és javaslatokat, amelyeket képviselőtársaim akár a közgyűlési vitában, akár más egyeztetéseken megtettek.

Tisztelt Közgyűlés! Az önkormányzati törvényben foglalt nagyon fontos eszköz, amely a Közgyűlés működőképességét javítja, az átruházott jogkör intézménye. Itt a Fővárosi Közgyűlés különleges helyzetben van az 1994-es törvénymódosítás óta, mert értékelve a jogalkotó által azt a körülményt, hogy a Közgyűlés leterheltsége hihetetlenül megnőhet az általa irányított széles körű intézményi kör miatt – hisz több mint 200 ilyen intézményről van szó –, ezért már akkor megadta a lehetőséget arra, hogy fontos kérdéseket a Közgyűlés bizottságaihoz telepítsünk.
Ez a folyamat történt most is. Az előterjesztésből kiderül, hogy élve ezzel a hatékonysági eszközzel, a Gazdasági Bizottsághoz kívánunk telepíteni olyan fontos jogköröket, amelyek elősegítik azt, hogy a bizottsági üléseken nagyobb időkeretben, korlát nélkül, szakértő közreműködésével, a szakmaiságot is elősegítve egy jó vita bontakozzon ki mindazokban a kérdésekben, amelyeket a bizottságokhoz utaltunk, és ez alapot adhat arra, hogy egy hatékony munka folyjék a bizottságban.
Ugyanakkor természetesen a Fővárosi Közgyűlés hatásköre maradéktalanul érvényesül, mert abban az esetben, ha bármelyik bizottságban - hangsúlyozni szeretném, nemcsak a Gazdasági Bizottságban, hanem más bizottságokban is - valami olyan vita merül fel, amelyet a bizottsági ülésen nem lehet megoldani, akkor a Közgyűlésnek egyedi alkalommal lehetősége, módja van arra, hogy újratárgyalja, és egyedi utasítást adjon. Ennek megfelelően tehát álláspontom szerint - és ezt osztja Ikvai-Szabó Imre frakcióvezető úr is - ez az előterjesztés a Közgyűlés működésének hatékonyságát segíti elő, úgyhogy kérem a tisztelt Közgyűlést, hogy fogadja el. Köszönöm szépen.
ELNÖK:
Köszönöm szépen. Tarlós úrnak adom meg a szót.
TARLÓS ISTVÁN (Fidesz): 
Köszönöm szépen. (Dr. Bagdy Gábor: Kérdezel, bocsánat?!) Nem. (Dr. Bagdy Gábor az elnöknek: Lehet kérdezni?) Bagdy úr kérdezni szeretne előtte, úgyhogy akkor helyet cserélünk.
ELNÖK:
Akkor jó magasra kell nyújtózkodni, mert nem látom a kameráktól, de egyébként természetesen először… (Dr. Bagdy Gábor: Bizonyos fizikai akadályaim vannak ez ügyben…!) …Bagdy úr kérdez.
DR. BAGDY GÁBOR (KDNP): 
A kérdésem arra vonatkozik, hogy a legutóbbi, pontosabban ugyanezen a közgyűlésen, annak a korábbi, első felében tárgyaltuk ezt a kérdéskört, vita bontakozott ki, sőt mi több, határozatokat is hoztunk, két határozatot is hoztunk ebben a kérdéskörben, amely a most elhangzott javaslatokkal ellentétes, hiszen a Közgyűlés úgy döntött, hogy nem kíván bizonyos kompetenciákat átadni a Gazdasági Bizottságnak. A kérdésem arra vonatkozik, hogy mi indokolja és teszi lehetővé, hogy gyakorlatilag ugyanazon a közgyűlésen egyszer már határozatot hoztunk, és most újra előkerül ez a kérdés. Köszönöm szépen.
ELNÖK:
Elnapolt ülésen vettük újra napirendre ezt a kérdést. Steiner úr és Ikvai úr az előterjesztő. Van-e más kérdés? Akinek van, az jó magasra nyújtsa fel a kezét, hogy a sajtó képviselői és a kamerák mögött lássuk! (Ughy Attila: Kérdeznék!) Ughy úr, öné a szó.
UGHY ATTILA (Fidesz): 
Köszönöm szépen. Főpolgármester Úr! Az lenne a kérdésem, hogy ezt az előterjesztést az előző közgyűlésen megszavazott Jogi és Ügyrendi Bizottság tárgyalta-e, mi volt erről a véleménye, milyen álláspontot alakított ki. Amennyiben nem tárgyalta, és nem látta, illő tisztelettel megkérdezném, hogy minek alakít akkor bizottságokat egyáltalán a Fővárosi Közgyűlés, természetesen a Gazdasági Bizottság kivételével - ami tulajdonképpen a tanácsrendszer végrehajtó bizottsága lesz a későbbiekben -, hogyha ilyen súlyú előterjesztéseket a szakbizottságok nem látnak, ha ilyen súlyú előterjesztésekről az ellenzékkel előtte nem egyeztetnek, a szükséges szavazatokat így-úgy összelapátolják, de tényleg? És, bocsánat, azt is szeretném megkérdezni, hogy a főjegyző úrnak innen, valahonnan az elejéről valamiféle jogi koordináció vagy bármilyen aláírása véletlenül hiányzik, vagy a főjegyző úr nem is látta ezt az előterjesztést?
ELNÖK:
Az előterjesztőktől lehet kérdezni. Van-e további kérdés? (Senki nem jelentkezik.) Akkor a válaszadás következik.
ELŐADÓ (Ikvai-Szabó Imre): 
Tisztelt Fővárosi Közgyűlés! Két kérdés hangzott el. Szeretném emlékeztetni tisztelt képviselőtársaimat, hogy az elmúlt közgyűlésen, amely létrehozta a struktúrát, ennek következtében a hivatkozott bizottság, amelynek az elnökét megkérdeztem, hogy vajh’ megalakult-e, fájdalom, de nem alakult meg, ennélfogva nem tudta tárgyalni; feltételezem, hogy ha hatályosul a jogszabály - hiszen rendeletalkotással hozta létre a Fővárosi Közgyűlés a struktúrát -, akkor nyilván tud tárgyalni ilyen természetű előterjesztéseket. Ma minden ilyen ügyben a Fővárosi Közgyűlés az illetékes.

A Fővárosi Közgyűlés elmúlt ülésén két napirendi pont keretében foglalkozott a bizottsági kérdéskörrel: az úgynevezett 22. számon és a 26. számon kiosztott előterjesztés kapcsán. Emlékeztetném képviselőtársaimat, hogy előterjesztő társammal, dr. Steiner úrral együtt, mivel a vitában olyan kifogások érkeztek például az ellenzék padsoraiból, amelyek hatására mi úgy döntöttünk, hogy az anyagnak még érlelődnie kell és egyeztetéseket kell lefolytatni, az elnapolását kértük. Az elmúlt héten, egyeztetések után, került vissza önök elé ez az előterjesztés.
Segítendő a munkát jelzem, hogy ez az előterjesztés rendkívüli mód slankított, csökkentett, karcsúsított javaslatot tesz a képviselő-testület elé, ez egy érdemi változás, hiszen az ott, kétszáz-egynéhány pontban felsorolt hatáskör helyett két érdemi ügyben kívánjuk a Közgyűlés elé hozni a javaslatot, amelyben kérjük, hogy döntsön a Közgyűlés.
ELNÖK:
Köszönöm szépen. Tarlós Istvánnak adom meg a szót.
TARLÓS ISTVÁN (Fidesz): 
Köszönöm. Tisztelt Főpolgármester Úr! Lassan kezdem úgy érezni magam, ahogy a ’20-as években a Kremlben érezhették magukat az emberek, hallok itt olyan érveléseket, hogy egyszerűen kiesek a nadrágomból. (Közbeszólás: Na!) Rájövök arra, hogy tulajdonképpen elég, ha ez a Közgyűlés egy évben hatszor ülésezik, majd a hatékonyságot elősegítendő áttolnak egyetlen bizottság hatáskörébe olyan súlyú kérdéseket, amelyek 1 milliárd meg 1 milliárd 600 millió forintos értékhatárokat jelölnek meg a bizottsági kompetenciákban, igazgatótanácsi tagok, felügyelőbizottsági tagok jelölését, visszahívását. Túl azon, hogy hogy lett előterjesztve ma ez az előttünk fekvő anyag, elég megdöbbentő érvelésnek tartom ezt. Én úgy gondolom, a Közgyűlésnek jobb volna havonta üléseznie, ezért kapják a pénzüket - vagy akkor adják vissza a képviselői tiszteletdíjaikat!
Egyébként is, ahogy a Gazdasági Bizottság hatásköreit olvasom, azt hiszem, gratulálnom kell Somlyódy Csaba barátomnak. Itt van egy papír szerinti főpolgármester, úgy hívják, hogy Demszky Gábor, engem valaki a sajtóban árnyék-főpolgármesteri címmel tisztelt meg, amit ezúttal is tisztelettel köszönök, de lesz itt egy valóságos főpolgármester is a Gazdasági Bizottság elnöke személyében. Köszönöm, hogy elmondhattam. (Taps.)
ELNÖK:
Somlyódy Csabának adom meg a szót. (Derültség.)
SOMLYÓDY CSABA (MSZP):
Tisztelt Közgyűlés! Remélem, hogy a koalícióban nem szűrik le a megfelelő következtetést abból, hogy Tarlós úr megdicsért engem ebben a dologban (Tarlós István: Gratuláltam!), és nem az a szokásos dolog következik be, hogy akkor el is van intézve az én hátralévő pályafutásom ezzel a dicsérettel. (Közbeszólások és derültség a fideszes képviselők soraiban.) Tudom, hogy többen ezt szeretnék.
Komolyra fordítva a szót azt gondolom, hogy ennek a fővárosnak a kompetenciájába több olyan intézmény, több olyan, valamifajta konglomerátum működik, amelynek a vezetői kinevezése az illetékes szakbizottságoknál van. Kettőt hadd soroljak fel csak úgy, több is van ilyen, de csak kettőt mondok. Például az összes oktatási intézmény vezetőjének a kinevezése az illetékes szakbizottságban zajlik évek, évtizedek óta, hogyha már lehet így mondani ezt a tízenvalahány évet, és én nem hallottam, hogy olyan túl nagy késztetést és heves vitákat váltott volna ki bármelyik közgyűlésből, hogy ezeket a kompetenciákat most rögtön, azonnal kapja meg a közgyűlés, és a kétszáz-egynéhány oktatási intézmény esetében, amely legalább olyan fontos, hiszen a jövő képzéséről van szó, az első számú vezetőt itt akarja a főváros kinevezni. De elmondhatnám ezt az egészségügy területéről is. Ez egy kiemelt, fontos terület, valamennyi, eddig meglévő kormányprogramban kiemelt helyen szerepelt az egészségügy kérdése, és, lám-lám, valahogy az egészségügyi bizottság ezeket a problémákat el tudta rendezni, kezelni tudta, és megoldotta ezeket a dolgokat.
Kérem szépen, akkor most a bölcsességükre bízom, hogy annak a 17 cégnek az esetében, ahány közműcég van, vajh’ ez a bizottság, amely azért már szebb napokat is meglátott, el tudja-e dönteni azokat a kérdéseket, amelyeket most ez az előterjesztés ráró, fel tudja-e mérni azokat a különböző adatokat, amelyek a rendelkezésére állnak, hogy ez után megfelelő, bölcs döntéseket tudjon hozni. Én azt hiszem, hogy igen, képes erre, méghozzá azért képes, mert valamennyi politikai irányzat, amely képviselteti magát ennek a városházának ebben a termében, ott ül egyébként ebben a bizottságban is, amely szakmai kérdésekről tárgyal. Én pedig azt hiszem, hogy ha azt mondjuk ki ezzel a döntéssel, hogy szakmai irányba próbálunk elmenni ezekben a kérdésekben, és igyekszünk a politikát minél távolabb vinni ettől, akkor jó úton vagyunk ebben a kérdésben… (Közbeszólás a fideszes képviselők soraiból.) Nem szakad le még, még mondok különbet is majd! Ezt nem kell elhinni, de ha nem is teszünk felé lépést, akkor soha nem érjük el ezt a dolgot.

Továbbra is szeretném ezt a bizottságot úgy vezetni, mint az elmúlt időszakban, hogy inkább szakmai jellegű bizottság legyen, mint politikai típusú. Kevesebbet politizálnánk és többet foglalkoznánk a szakmával.
Azokban a kérdésekben, amelyek milliárdos nagyságrendűek, meg a kinevezések ügyében mindenütt ott van egy félmondat, hogy az illetékes társbizottsággal közösen, az ő egyetértésével. Mondhatni, hogy ez egy szleng, de régebben azt szoktuk mondani, hogy kétbizottságos hatáskörökről van szó, aminek a végső pontját a Gazdasági Bizottság mondaná ki, de közel sem arról van szó, hogy az ebben érintett példa – a városüzemeltetési, például kulturális kht.-k – esetében ne kérnénk ki a véleményét, s ő aktívan ne venne részt ebben. Emlékeztetem a Közgyűlést, hogy elég nagy horderejű az üzleti terv meg a mérlegbeszámoló elfogadása is, és ez is ilyen formában történik meg a bizottságok együttes ülésein. Ez évek óta így történik. Nem hiszem, hogy valami egetverően nagy dolog történne ezzel a változással, legfeljebb helyére kerülnének a dolgok.
Ha önök megtisztelnek a bizalmukkal, akkor ez a bizottság minden számítás szerint megpróbál megfelelni ennek a kihívásnak. Ha pedig nem, a Közgyűlésnek még mindig megvan a lehetősége, hogy ezt felülbírálja és kritikát mondjon a dologra, különösen úgy, hogy ennek a bizottságnak is beszámolási kötelezettsége van a Közgyűlés felé. Kérem, hogy támogassák az előterjesztők által benyújtott javaslatot. Köszönöm szépen.
ELNÖK:
Csomós Miklós úr következik ügyrendben.
CSOMÓS MIKLÓS (Fidesz): 
Köszönöm a szót, főpolgármester úr. Ughy képviselőtársam jelzett egy problémát és feltett egy kérdést, amire főjegyző úrtól nem kaptunk választ. Azért jelentkezem ügyrendben, mert szerintem a vita további menetét alapvetően befolyásolja, hogy a főjegyző úr hogyan vélekedik erről a kérdésről, ezért megismétlem és kérem, hogy válaszoljon rá. Törvényesnek tekinthető-e ennek a rendeletmódosítási tervezetnek a behozatala a közgyűlés elé, ha az SZMSZ a rendeletalkotás szabályairól szóló részben azt mondja, hogy Közgyűlés elé rendelettervezetet csak a főjegyző kézjegyével ellátva lehet beterjeszteni. Ezen a rendeletmódosítási tervezeten nem szerepel az ön kézjegye. Szeretném kérdezni, hogy mennyiben tekinthető törvényesnek ennek a napirendnek a tárgyalása.
ELNÖK:
A főjegyző úr válaszol.
DR. TIBA ZSOLT főjegyző: 
Emlékeim szerint Csomós úr mintha mást kérdezett volna, mint amit Ughy képviselő úr kérdezett, de akkor most válaszolok Csomós úr megfogalmazott kérdésére. Az én véleményem szerint az előterjesztés szabályos módon került a Közgyűlés elé. Meg is indokolom, hogy miért, mert úgy gondolom, hogy ez nem helytelen. Úgy emlékszem, hogy képviselő úr szó szerint idézte az SZMSZ 2. számú mellékletében foglalt valamelyik kitételt. Jól emlékszem? (Csomós Miklós: Igen.) Én pedig javasolom, hogy ha valaki érdeklődik a kérdés iránt, akkor az SZMSZ 17. § (2) bekezdését olvassa el, ennek van egy mondata, amit most fel fogok olvasni – ez az utolsó mondat –: „minősített szótöbbséggel vehető napirendre a meghívóban nem szereplő – ez egyébként megtörtént már a múlt héten –, illetve a rendelet 2. számú mellékletében foglaltaknak nem megfelelő napirendi javaslat”. Ide nem értve egy egészen más kérdést, amit most nem tartok indokoltnak kifejteni, ha csak nem kérik.
Ezért gondolom, hogy a jogszabálynak megfelelt a napirendre vétel. 17. § (2) bekezdés utolsó mondata. Köszönöm szépen.
ELNÖK:
Köszönöm szépen. Bagdy Gábor úrnak adom meg a szót.
DR. BAGDY GÁBOR (KDNP): 
Tisztelt Főpolgármester Úr! Tettem fel én is kérdést, kaptam rá ilyen-olyan választ, de nem érdemi választ. Pontosítanom kell Ikvai-Szabó Imre frakcióvezető úr szavait: ennek a közgyűlésnek az első részében, amikor elnapoltuk a közgyűlést, elfogadtunk egy napirendet. Ezen a napirenden két napirendi pont foglalkozott volna az SZMSZ módosításával, a 3. és a 4. A 3. témája volt a helyszínen kiosztott 22., a 4. témája pedig a helyszínen kiosztott 26. napirendi pont. A történeti hűség kedvéért hadd idézzem fel, hogy a 22. napirendi pontot nagy viták után végigtárgyaltuk, határozatot is hoztunk róla. Ezek a határozatok rögzítették a Közgyűlésnek azt a szándékát, hogy nem kíván bizonyos kompetenciákat átadni a Gazdasági Bizottság hatáskörébe. Ez ugyanez a közgyűlés volt, amin most vagyunk, csak most épp el vagyunk napolva.
Amiről Ikvai úr beszélt, az a 4. számú napirendi pont, a 26-os. A 26-os kapcsán valóban az a döntés született, éppen Ikvai úr javaslatára, hogy halasszuk el ennek a tárgyalását és folytassuk később. Ismétlem még egyszer, a 22. napirendi pont kapcsán viszont meghoztuk a döntéseket. S nem kaptam arra a kérdésemre választ, hogy mi indokolja és mi teszi lehetővé, hogy ezeket a döntéseket most felülbíráljuk. Tudom, hogy már a vitában vagyunk, de nagyon segítené a vita további menetét, ha megkérhetném Ikvai urat, hogy erre menet közben adjon számomra választ, ha a főpolgármester úr hozzájárul ehhez.
ELNÖK:
Az előterjesztők zárszava kapcsán lehet válaszolni. Ughy Attila úr kért szót még.
DR. BAGDY GÁBOR (KDNP): 
Elnézést kérek, főpolgármester úr, én ezt ügyrendben is kérdezhettem volna. Ügyrendben kérem azt, hogy Ikvai úr válaszoljon a kérdésre. Köszönöm szépen.
ELNÖK:
A Szervezeti és Működési Szabályzat szerint az kap szót, aki jelentkezik. Ughy Attila úr következik.
UGHY ATTILA (Fidesz): 
Nagyon kedves dolog az, hogy a főpolgármester úr egészen egyedileg értelmezi a Szervezeti és Működési Szabályzatunkat, Tiba Zsolt főjegyző úrral együtt. Szerintünk ez az előterjesztés továbbra is formai hibás, ráadásul az SZMSZ-ben is rossz pontra hivatkozik, ugyanis mellékletre hivatkozik, amely ezt nem tartalmazza, de ez igazából mellékes. Azt kérem, ha valamit szeretnének áterőltetni, akkor legalább arra ügyeljenek, hogy a javaslatuk formailag megfeleljen. Egy egész hét állt a rendelkezésükre arra, hogy ezt megpróbálják jogszerűen beterjeszteni. Erre sem voltak képesek. Ez minősíti önöket és az egész koalíció működését.
A másik a demokráciához való viszonyuk. Ha az ellenzék feltesz egy kérdést, akkor nem megkerülni kell a válaszadást, hanem legalább igyekezni kellene, legalább az előterjesztők arcán kellene látni az igyekezetet, hogy érdemben kívánnak válaszolni a feltett kérdésekre. Nem mosolygunk meg a szemüvegünk mögé bújunk, meg mindenféle dolgokról mellébeszélünk, hogy a múlt héten alakultak meg a bizottságok, ezért erről az ügyről sajnos nem tudtunk beszélni a bizottságokban. Akkor tessék egy héttel később behozni vagy a következő közgyűlésre előterjeszteni!

S miért nem alakultak meg a bizottságok? Az ellenzék miatt, vagy azért, mert önök ebben sem tudtak megállapodni? Időkésésben vannak, és utána folyamatosan a demokrácia határait súroló módon erőszakolnak be előterjesztéseket, a közgyűlés rendjét átalakítják. Egyébként értem, hogy miért nem akarnak közgyűlést, teljesen világos, azért, mert hónapról hónapra ugyanez a helyzet állna elő. Az a helyzet állna elő, hogy az ellenzék szakmai alapon kérdez valamit, önök meg nem válaszolnak, és nem tudják biztosítani a határozattöbbséget.
Az, hogy a Jogi és Ügyrendi Bizottság egy ilyen súlyú előterjesztést nem tárgyalt, egyszerűen skandalum. És ez nemcsak magának a közgyűlésnek a megszégyenítése, nemcsak a Jogi és Ügyrendi Bizottság elnökének a megszégyenítése, akit ezáltal alkalmatlannak tartanak arra, hogy egy ilyen ülést képes legyen összehívni és levezetni, amelyik erről az előterjesztésről képes lenne tárgyalni, hanem az egész fővárosi választópolgárságnak, a fővárosi lakosságnak a megszégyenítése. Vannak keretek, ők azért szavaztak önökre, azért szavaztak ránk, hogy demokratikus mederben igyekezzünk tartani a főváros közéletét.
Beszéljünk tisztán: amit önök csinálnak, az az 1990 előtti állapotoknak a visszarendezése. Van egy nagy tanács, amit majd összehívunk, amikor éppen kedvünk tartja, meg át kell adni három-négy kitüntetést, és lesz egy végrehajtó bizottság. A nagy tanácsban nagyjából paritásos alapon van benne a politikai erő vagy a politikai paletta két nagy ereje, önök ehhez képest mesterségesen keresztül-erőszakolnak egy bizottsági rendszert, ahol kétharmad-egyharmad arányban többségben vannak, és az összes fontos döntést ide fogják telepíteni. Ez a demokrácia megcsúfolása.
Önök az összes olyan jogosítványt, ami az Ötv.-ben nem szerepel taxatíve felsorolva, hogy közgyűlési jogosítvány lenne, igyekeznek áttelepíteni ehhez a bizottsághoz. Lehet, hogy a jogalkotó egyébként nem írta le egészen pontosan, hogy mik azok a jogosítványok, amiket át lehet telepíteni, és mik azok, amiket nem, de én azt hiszem, az önkormányzati törvény szelleme és a jogalkotó szándéka nem az, hogy a közgyűléseket kiüresítsük, a közgyűlési munka megszűnjön, és csak valahol egy sötét szobában hét koalíciós képviselő által megszavazott előterjesztések alapján irányítsanak egy kétmilliós várost. Ezt kikérem magamnak, nemcsak a frakció, hanem a kétmilliós város nevében is. (Taps a Fidesz és a KDNP padsoraiban.)
ELNÖK:
György István úrnak adom meg a szót.
DR. GYÖRGY ISTVÁN (Fidesz): 
Tisztelt Főpolgármester Úr! Tisztelt Közgyűlés! Többen szóltak már ebben a témában, de úgy gondolom, olyan dolgok történnek most a Fővárosi Közgyűlésben ezekben a percekben, amelyek miatt ennek kellő nyomatékot kell adni, és ezért szólok.

Ugyanerre a közgyűlésre terjesztették be a koalíciós frakcióvezetők azt a javaslatot, amelyben a Gazdasági Bizottságnak 264 pontban sorolták föl a hatásköreit. Valószínűleg ezt rendkívüli módon előkészítették, mert olyan javaslatok szerepeltek benne, mint az, hogy a fenntartó jogkörében kivizsgálja a beteg panaszát a Gazdasági Bizottság, a betegjogi észrevételeket, aztán területi általános levéltárként felügyeli a bizottság a levéltárakat, aztán a polgárőrségekkel megállapodást köt, és számtalan olyan hatáskör, ami más bizottságokat illet. Ezt, úgy tűnik, a józanság felülírta, bár valószínűleg nagy alapossággal készítették elő azt a 264 pontos javaslatot is, hiszen most egy lényegesen szűkebb javaslat került ugyanennek a közgyűlésnek a napirendjére.
De valahogy az az érzésem - nem tudom, miért -, hogy ideiglenes állapotban leledzünk, hiszen azt nem változtatták meg az előterjesztők, hogy kéthavonta legalább egy, évente pedig legalább hat ülést kell tartani. Mert az, ami mellett Somlyódy úr hosszasan érvelt – és bizonyos érveit azt gondolom, még el is kell fogadnunk –, semmiképpen sem azt támasztja alá, hogy a Közgyűlésnek hatszor kellene egy évben üléseznie, mert a bizottsági munka hatékonyságát lehet, hogy az javítja, hogy bizonyos szakmai kérdéseket kellő mélységben, a hatáskör birtokában tárgyaljon meg a bizottság, de ez semmiképpen sem azt jelenti, hogy hatszor ülésezzen a közgyűlés egy évben, mert a hat ülés pontosan a 264 pontos javaslattal korrelál, nem pedig ezzel a javaslattal. Tehát ez azt jelzi számomra, hogy a következő közgyűlésen várhatjuk az újabb előterjesztést, amikor lehet, hogy nem 264, hanem majd 138 pontban fogják előterjeszteni a Gazdasági Bizottságnak telepítendő jogköröket.

Azon túl, hogy a választói akaratnak is a megcsúfolása történik, amögé bújva, hogy az Ötv. lehetőséget biztosít a hatékonyabb működés érdekében bizottsági szintre telepíteni jogköröket, ezt semmiképpen sem illendő visszaélésszerűen alkalmazni, vagyis, hogy a Közgyűlésnek ilyen összetételét, amelyet a választók akaratából így sikerült összehozni, úgy változtatják meg, hogy az egyes bizottságokban és a legfontosabbakban 70 százalékos többség birtokában fogják tárgyalni ugyanazokat az ügyeket. Ráadásul ha ezt a végrehajtó bizottságot végül mégis csak létrehozzák, akkor valóban elég lesz majd kéthavonta ülésezni, és ki Horvátországba, ki a Balatonra nyugodtan elmehet két hónapra üdülni, és majd visszajöhetünk egy-egy közgyűlésen egymásra mosolyogni. Nem hiszem, hogy a demokrácia jegyében ezt illendő lenne megtenni.

Még egy dologról szeretnék szólni. Van egy újabb berejtett javaslat itt a sok-sok lényegi kérdés között, amelyre nyugodtan mondhatnánk, hogy kevésbé lényeges, de miután meggyőződésem szerint az önkormányzati törvénnyel ellentétes, ezért szóvá kívánom tenni. Méghozzá az SZMSZ 19. § (1) bekezdésére szerepel előttünk egy javaslat, amely úgy szól, hogy a főpolgármesterhez intézett interpellációra való válaszadással a főpolgármester a főpolgármester-helyetteseket és a főjegyzőt is megbízhatja. Ugyanez szerepel a kérdésnél is. Nem akarok itt most jogi bizottsági vitát lefolytatni, de meggyőződésem, hogy az önkormányzati törvény nem véletlenül teszi lehetővé a jegyző kérdezését, illetve interpellálhatóságát és a főpolgármester kérdezhetőségét és interpellálhatóságát, tehát nem cserélhető föl a kettő egymással, ha a főpolgármester külön kérdezhető és a jegyző külön kérdezhető, akkor a főpolgármester nem teheti meg, hogy kibújjon a válasz alól, és ennek a válaszadásnak a jogkörét átadja a főjegyzőnek. Ha a főpolgármester-helyettesnek adja át, véleményem szerint ezt megteheti, hiszen a főpolgármester-helyettesek a főpolgármester helyettesítésére is választatnak többek között, de az, hogy a főjegyző ilyen feladatot kapjon, meggyőződésem szerint az önkormányzati törvény 12. § (2) bekezdésébe ütközik, tehát nem javasolnám, hogy ezt megszavazzák.

Köszönöm szépen.
ELNÖK:
Ughy Attila úr ügyrendben.
UGHY ATTILA (Fidesz): 
Az előterjesztőt kérem, hogy pontosítsa, hogy az előterjesztés 2. § (1) bekezdésében a 100 millió forint egyedi forgalmi érték, illetve 2. § (2) bekezdésében az 52. pontnál az 500 millió forint alatt nettó vagy bruttó értéket ért.
ELNÖK:
Devánszkiné Molnár Katalinnak adom meg a szót.
DEVÁNSZKINÉ DR. MOLNÁR KATALIN (MSZP):
Köszönöm szépen, főpolgármester úr. Egy kicsit a bőrömről is szólt ez a történet. A Jogi és Ügyrendi Bizottság elnökeként azt kell hogy mondjam, hogy a mai nap folyamán folyamatosan és megállás nélkül voltam kénytelen egymagam ezzel az üggyel foglalkozni, és nekem lett volna a legnagyobb öröm, ha a jogi bizottság teljes csapata az apparátussal együtt segített volna az SZMSZ és a Gazdasági Bizottság jogköreinek kidolgozásában, leírásában, megfogalmazásában.

Egyetlenegy dolgot ígérhetek. Azt ígérem, hogy az SZMSZ folyamatos karbantartását, az önkormányzati törvénnyel való teljes összhangját a Jogi és Ügyrendi Bizottság folyamatosan elsőrendű feladatának fogja tekinteni.

Hadd mondjak el egy személyes élményt, amivel egy picit az ellenzéki képviselők lelkét is megnyugtathatom. Nekem sem könnyű volt polgármesterként azt tapasztalni, hogy a Fővárosi Közgyűlés SZMSZ-e bizonyos kérdésekben sokkal megengedőbb, liberálisabb, mint amilyen a kerületek többségében. Ha én egy napon hoztam volna be egy-két-három előterjesztést úgy, hogy a többiek meg nem ismerhették legalább 8, 15 vagy akár 30 nappal korábban, bizony-bizony nagy baj ért volna. De én örülök annak, hogy mi ilyen rugalmasak vagyunk, mert bizonyos ügyekben legalább dönteni tudunk. Ha önök azt javasolják, hogy ezeket a részeket is nézzük át, erre a vitára nyitott vagyok, és minden olyan vitára is nyitott vagyok, ami abban segít, hogy az önkormányzati törvény teljeskörűen betartott legyen a Fővárosi Önkormányzatban is.

Köszönöm szíves figyelmüket. És még egy mondat: a legalább hat nem azt jelenti, hogy csak hat lesz, szerintem mi havonta akár többször is itt fogunk ülni, de lehet, hogy nyáron lesz másfél hónap, amikor nem fogunk bejárni közgyűlésre. (Közbeszólás az ellenzéki oldalról: Ez eddig is így volt!) Erről szól ez a jogszabályi hely.

Köszönöm szépen.
ELNÖK:
Tarlós úr!
TARLÓS ISTVÁN (Fidesz): 
Köszönöm, főpolgármester úr. Csak röviden. Tényleg jól szórakozom, és nagy örömmel hallgattam itt az ex polgármester asszony humoros hozzászólását, de volt benne egy nagyon figyelemre méltó elem: az az ígéret, hogy mennyire követni fogja a bizottság az SZMSZ megfelelőségét az önkormányzati törvénynek. Én azt mondom, hogy nosza rajta, ülésezzen addig a közgyűlés bátran, azért választottak meg minket. Javasolom az előterjesztőknek, hogy ezt ma szépen, fürge ujjakkal vegyék le a napirendről, vonják vissza, és ha az ex polgármester asszony ilyen intenzíven és odaadással áll hozzá a korrekciókhoz, adjuk meg neki erre a lehetőséget.

Mi szépen ülésezünk; gondolom, az előterjesztők az ígéret nyomán szépen visszavonják ma ezt az előterjesztést, és béke lesz. Meg talán úgy is fogunk működni, ahogy az a demokrácia szabályainak megfelel.
ELNÖK:
Hogyan hangzik az ügyrendi indítványa?
TARLÓS ISTVÁN (Fidesz): 
Hogy vonják vissza ma ezt az előterjesztést, az Ügyrendi bizottság tárgyalja meg magát az előterjesztést, hiszen erre az elnök asszony ígéretet tett, és utána térjen vissza a Közgyűlés erre a napirendre.
ELNÖK:
Hát ez nem szavaztatható indítvány, úgyhogy ha szavaztathatót mond, akkor azt szívesen fölteszem szavazásra.

Tehát elnapolást kér (Tarlós István: Igen.), napirendről való levételt (Tarlós István: Így van.) – lehet választani, széles választék van!
TARLÓS ISTVÁN (Fidesz): 
Bocsánat, főpolgármester úr, de végül is a kettő összefügg, hiszen ahhoz ma vissza kell vonniuk. De egy mondatban azt is javasolhatom, hogy napoljuk el ennek a napirendnek a tárgyalását.
ELNÖK:
Rendben van, ez szavazható. Csöngetést kérek! (Csengetés.) Az elnapolásról fogunk szavazni, ezt kérte Tarlós úr. Igen szavazatával támogatja az elnapolásra vonatkozó indítványt. Indítsuk a gépet! (Szavazás.)

A Fővárosi Közgyűlés nem fogadja el Tarlós Istvánnak az előterjesztés
tárgyalásának elnapolására irányuló ügyrendi indítványát.
(27 igen, 30 ellenszavazat, 6 tartózkodás)
ELNÖK:
Most, mivel… - további bejelentkező. Ughy Attila másik ügyrendi indítvánnyal kíván élni. Kérem, fogalmazza meg az ügyrendi indítványát.
UGHY ATTILA (Fidesz): 
Kérem főpolgármester urat, kötelezze az előterjesztőt arra, hogy az előbbi ügyrendi indítványban feltett kérdéseimre adja meg a válaszokat, és pontosítsa az előterjesztést.
ELNÖK:
A vitát lezártam. Az előterjesztőké a válaszadás joga, a zárszó joga.
ELŐADÓ: (Ikvai-Szabó Imre): 
Tisztelt Képviselőtársaim! Tisztelt Fővárosi Közgyűlés! Természetesen készséggel állunk rendelkezésre, a kérdésekre adandó válaszok elől nem fogunk kitérni. Mindkét nagyon fontos érdemi kérdésre én legalábbis megpróbálok válaszolni, abban reménykedve, hogy Steiner úr ki fog engem egészíteni.

Természetesen az értékhatáros kérdésnél, minekutána itt értékbecsült értékekről van szó, ez nettó értéken számít. Egyébként ez a szakasza az SZMSZ-nek, ha úgy tetszik, hűségesen és szöveghűen be van idézve a korábbi időszakból, és az értékhatárokon sem eszközöltünk egy fillér változtatást sem. Aki régebben a Fővárosi Közgyűlés tagja volt, össze tudja hasonlítani a folyó SZMSZ-szel.

Mi változott? Ez nagyon fontos kérdés. Például az, hogy beláttuk, hogy az a kétszáz-egynéhány passzusban összefoglalt javaslat nem szolgálja ennek az indítványnak az elfogadhatóságát, sem a bal-, sem a jobboldalon. Ez elég érdemi változás. Az elmúlt héten emiatt kértük azt is, hogy ha képviselőtársaim figyelmesen olvassák, mi is az, amit benyújtottunk Steiner úrral valójában, akkor az tulajdonképpen egy előterjesztői kiegészítés. Hiszen itt teljes egészében eltekintettünk attól – hangsúlyozom még egyszer: eltekintettünk attól –, hogy az, amit György képviselőtársam egyébként meg is hivatkozott nagyon pontosan, az a 264 pont nem kerül vissza ebbe az előterjesztésbe. Itt kizárólag az úgynevezett nem ágazati társaságok ügyei lettek előterjesztve.
Az ülésezésre vonatkozóan képviselőtársam pontosított, de csak szeretném alátámasztani azzal az egyszerű statisztikával – ez pontatlan, nyilván ki fogják egészíteni, akik ezt nyilvántartják –, hogy 15-16 ülést tartott a Fővárosi Közgyűlés 2006-ban. Nagyjából ezzel a munkaterheléssel lehet költségvetést, forrásmegosztást, érdemi döntéseket, rendeletalkotást megoldani. Nem számítok rá érdemben, hogy ez a munkaterhelés ezzel csökkenne, csak egyszerűen arra nyílik mód, amit Steiner úr nagyon pontosan elmondott az előterjesztői kiegészítésben, hogy szakmai viták tudnak lenni politikai viták helyett. Természetesen lehetnek ettől még politikai viták a közgyűlésben, de jobb, ha ezeket a döntéseket szakmai alapon hozzuk meg. Ez egyébként az önkormányzati törvény szó szerinti beidézése, amit az ülésezés rendjével kapcsolatosan meg tetszettek kérdezni.

Kérem a Közgyűlést, fogadja el a javaslatot, és alkossa meg a rendeletet.
ELNÖK:
Köszönöm szépen. Steiner urat kérdezem, kíván-e szólni.
ELŐADÓ (dr. Steiner Pál): 
Köszönöm szépen. Ikvai úr teljeskörűen indokolta, nem kívánok hozzátenni semmit. Szerintem tartalmilag minden kérdést megválaszolt.
ELNÖK:
Most már a szavazás következne, a vitát lezártuk – de ügyrendben még egyszer Tarlós úr szót kért.
TARLÓS ISTVÁN (Fidesz): 
Igen, főpolgármester úr. Messzemenőkig méltányolva ezeket a tudományos igényű válaszokat (Derültség.), minden paragrafus valamennyi pontjáról külön szavazást kérünk. (Moraj.)
ELNÖK:
György úr is indítványt kíván tenni…
DR. GYÖRGY ISTVÁN (Fidesz): 
Bocsánat, nem kaptam választ arra a felvetésemre, hogy a főjegyző nem kaphatja meg a főpolgármester helyett a kérdés és az interpelláció megválaszolásának a lehetőségét. Nézetem szerint erre semmilyen reakció nem érkezett, úgyhogy kérném szépen, hogy erre reagáljanak.
ELNÖK:
A vitát tehát lezártuk. Kíván-e a főjegyző úr válaszolni a felvetett kérdésre?
DR. TIBA ZSOLT főjegyző: 
Szerintem hozzám nincs kérdés (Ughy Attila: Majd lesz, ha elfogadjuk az SZMSZ-t! – Derültség.), úgyhogy ezért nem kívánok, és nem is értettem pontosan, hogy miért válaszolnék.
ELNÖK:
Az SZMSZ szerint az előterjesztőhöz lehet kérdést feltenni. Somlyódy úr ügyrendben!
SOMLYÓDY CSABA (MSZP):
Tisztelettel kérném Tarlós urat, gondolja át a javaslatát. Nem mintha nem lenne időnk, csak az SZMSZ-re hivatkozom, hogy a határozati javaslatokról lehet külön pontban kérni szavazást. Amit ön kért, az körülbelül olyan, mintha betűnként vagy soronként szavaznánk erről. Ezt szerintem nem teszi lehetővé az SZMSZ, csak a határozati javaslatok egyes pontjairól való külön szavazást. Ha úgy tetszik, ez kérdés is a főjegyző úrhoz, hogy így van-e.
ELNÖK:
Megkérdezem a főjegyző urat.
DR. TIBA ZSOLT főjegyző: 
Tisztelt Képviselő Urak! Tisztelt Hölgyek és Urak! Tisztelt Közgyűlés! Én az SZMSZ 31. §-ának (3) bekezdéséből indulnék ki, amely szerint a döntési javaslat egyes pontjairól egyenként avagy egyben lehet szavazni; itt most az merült fel, hogy egyenként szavazni. Igen ám, de itt összesen egyetlen döntési javaslati pont van, az, hogy „megalkotja a … számú rendeletét”.
Azt gondolom, nekem nem tisztem ugyanakkor a Közgyűlés munkamódszerét jottányit sem befolyásolni. Az a tiszteletteljes javaslatom a levezető elnöknek, esetleg tegye föl szavazásra, hogy a Közgyűlés kíván-e, nem is tudom, milyen módon, al-alpontonként szavazni. De hangsúlyozom, az SZMSZ másról beszél.

Köszönöm szépen. Ez tehát nem tilos, csak itt nincs ilyen típusú alanyi jog.
ELNÖK:
Ügyrendi javaslatként kezelem Tarlós úr javaslatát, mely szerint szakaszonként és bekezdésenként (Tarlós István: Bocsánat, nem ezt kértem!) külön-külön szavazzunk a rendeletről…
TARLÓS ISTVÁN (Fidesz): 
Én nem ezt kértem. Én azt kértem, hogy pontonként.
ELNÖK:
Pontonként…
TARLÓS ISTVÁN (Fidesz): 
Elnézést kérek, főpolgármester úr…
ELNÖK:
Akkor pontonként.
TARLÓS ISTVÁN (Fidesz): 
…engedje meg, azért itt egy rendeletmódosításról van szó. Megengedi, hogy szóljak ügyrendben még?
ELNÖK:
Tessék!
TARLÓS ISTVÁN (Fidesz): 
Köszönöm szépen. Itt végül is az önkormányzat egyik legfontosabb belső törvényéről, ha úgy tetszik, az SZMSZ módosításáról szavazunk. Ön is tudja, egyáltalán hogyan vették napirendre ezt a kérdést. Hát elnézést kérek, nem képzelhető el, hogy egy előterjesztésnek, amely az SZMSZ legkülönbözőbb pontjait kívánja módosítani, normális dolog, hogy az egyik része elfogadható, a másik tíz meg nem?! Hát miről beszélnek?! Itt van a média, a sajtó; komolyan mondom, nem szégyellik magukat, hogy Krisztusból bohócot csinálnak?!
Teljesen logikus, hogy lehet olyan sor, olyan pontja az SZMSZ-nek, amelynek a módosítását esetleg elfogadják, másik nyolcat meg nem. Mi ebben, ami nem logikus? Mi szól ez ellen, miért nem életszerű ez? Ezen az alapon bármit egyetlenegy szavazással, a komplett SZMSZ-t is lehet módosítani, és azt mondják, hogy egy előterjesztés volt, és kész! Ez egy vicc, ne haragudjon!
ELNÖK:
Szavazásra teszem fel Tarlós úr indítványát, mely szerint pontonként szavazzunk az SZMSZ módosításáról. Csöngetést kérek! (Csengetés.) Tehát Tarlós úr ügyrendi indítványáról szavazunk.

Azt javasolta Tarlós István frakcióvezető úr, hogy pontonként szavazzunk. Aki igen szavazatával ezt az indítványt támogatja, jelezze! Indítsuk a gépet! Most szavazzunk! (Szavazás.)
2066/2006.(XII.20.) Főv.Kgy.h.
A Fővárosi Közgyűlés nem fogadja el Tarlós István ügyrendi javaslatát,
mely szerint: az SZMSZ módosításról pontonként szavazzanak.
(31 igen, 24 ellenszavazat, 8 tartózkodás)
ELNÖK:
Ughy Attila további ügyrendi indítványt kíván tenni. Kérem, hogy az indítványt fogalmazza meg.
UGHY ATTILA (Fidesz): 
Bizony, főpolgármester úr, módosító indítványt kívánok benyújtani, az eredetit kérném a frakció nevében módosítóként elfogadni, és az eredetinek a módosítójáról kérnék pontonkénti szavazást.
ELNÖK:
Az eredeti módosítójáról pontonkénti szavazást javasol Ughy úr. (Ughy Attila átadja a módosító javaslatot dr. Demszky Gábornak.) Én nem tudom, hogy mit mond Ughy úr, de szó szerint ugyanúgy teszem fel, ahogy ő azt megfogalmazta. (Ughy Attila: Én már régen nem tudom, hogy maga mit mond, főpolgármester úr!) Tehát ahogy elhangzott, szavazunk arról, amit Ughy úr az előbb megfogalmazott, pontosan abban a formában. (Ughy Attila: Pontosan, amit odaadtam!)
Indítsuk a gépet! Most szavazunk Ughy úr módosító indítványáról! (Szavazás.)
2067/2006.(XII.20.) Főv.Kgy.h.
A Fővárosi Közgyűlés nem fogadja el Ughy Attila módosító indítványát,
mely szerint: az eredeti SZMSZ módosításról pontonként szavazzanak.
(30 igen, 26 ellenszavazat, 7 tartózkodás)
ELNÖK:
Csomós úr!
CSOMÓS MIKLÓS (Fidesz): 
Köszönöm a szót, főpolgármester úr. Csak jelezném, hogy az Ikvai-Szabó Imre és Steiner Pál által jegyzett előterjesztésben sincs határozati javaslat. Tehát ha szigorúan vesszük… (Ikvai-Szabó Imre: Van!) Hol? (Ikvai-Szabó Imre: A 26-osban van!) Itt ebben nem láttunk ilyet, tehát mi nem kaptunk ilyen anyagot, hogy lenne benne határozati javaslat is.

Tehát ha szigorúan vesszük az ügy tárgyalását, akkor jelen pillanatban erről sem lehet dönteni, mert nincs határozati javaslat.
ELNÖK:
A 26. sorszámon kiosztott módosító indítvány, amely ezen ülés napirendjén volt, döntési javaslata a következőképpen szól, erről fogunk szavazni.
„A Fővárosi Közgyűlés úgy dönt, hogy megalkotja …. számú önkormányzati rendeletét a Fővárosi Önkormányzat Szervezeti és Működési Szabályzatáról szóló 7/1992. (III. 26.) számú fővárosi közgyűlési rendelet módosításáról.”

Ez a döntési javaslat, amelyet most szavazásra teszek fel. Szavazás következik. Csengetést kérek! (Csengetés.)
Tehát egyetlen szavazás következik a rendeletmódosításról, az SZMSZ módosításáról. Indítsuk a gépet! Most szavazzunk! (Szavazás.)
A Fővárosi Közgyűlés az előterjesztők által módosított formában megalkotja 84/2006. (…..) számú önkormányzati rendeletét a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. számú rendelet módosításáról.
(36 igen, 27 ellenszavazat, 0 tartózkodás)
ELNÖK:
(Taps, közbeszólások a Fidesz soraiból: Szégyen!)
Fél óra frakciószünetet rendelek el frakcióvezető úr kérésére.
(Szünet: 15.34–16.10 – ELNÖK:

dr. Demszky Gábor főpolgármester)
ELNÖK:
Kérem szépen, hogy foglalják el a helyüket! Kerüljenek valahogy közelebb a székükhöz, gépükhöz a képviselő hölgyek és urak.
György István úr ügyrendben kíván szólni.
DR. GYÖRGY ISTVÁN (Fidesz): 
Köszönöm szépen a szót. Tisztelt Főpolgármester Úr! Az előző napirendnél nagyon gyorsan átlendültünk szavazásba, de történt egy olyan dolog, amit nem szeretnék szó nélkül hagyni itt a Közgyűlés előtt. Egy főjegyző által alá nem írt SZMSZ-módosítás volt előttünk, amivel kapcsolatban bátorkodtam egy törvényességi észrevételt tenni, és kérdést tettem fel a főjegyzőnek. Hihetetlen arroganciát tapasztaltam a gesztusaiban és a megnyilatkozásaiban – nem is érti a kérdésemet s a többi.
Szeretném tisztelettel megkérni a főpolgármester urat, miután ezt véletlennek tekintem, hogy legyen minden képviselőnek azonos mértékben partnere ahhoz, hogy ilyen típusú kérdések megválaszolást kaphassanak. Úgy érzem, hogy az egyenlő feltételek ebben az esetben engem is megilletnek. Én megadtam a tiszteletet rövid közgyűlési pályafutásom alatt főpolgármester úrnak is, főjegyző úrnak is, és mindenki másnak, és ez ezután is így lesz, de szeretném tisztelettel kérni ezt önmagammal szemben is. Köszönöm szépen. (Taps a Fidesz soraiban.)
ELNÖK:
Hagyó Miklós úr ugyancsak ügyrendben kíván szólni.
HAGYÓ MIKLÓS főpolgármester-helyettes: 
Tisztelt Közgyűlés! A kollégák kiosztottak önöknek 42. sorszámmal egy előterjesztést, melynek tárgya a BKV Zrt. vezérigazgatójának visszahívása és az új vezérigazgató kinevezése.
Kérem a tisztelt Közgyűlést, hogy a következő napirend után vegyük ezt az előterjesztést napirendre. Köszönöm szépen.
ELNÖK:
Tehát még egy napirendet tárgyalunk, egy érdemi napirendet, ezzel a mai ülésünkön az utolsó előtti napirendként javasolta felvenni Hagyó Miklós úr a BKV Zrt. vezérigazgatójának visszahívásával és Antal Attila úr megválasztásával kapcsolatos napirendet.

Kérem a gépet indítani! Minősített többséggel szavazunk a napirendre vételről.
2068/2006.(XII.20.) Főv.Kgy.h.
A Fővárosi Közgyűlés napirendjére veszi és 59. pontként tárgyalja meg a
 „A BKV Zrt. vezérigazgatójának visszahívása és Antal Attila megválasztása” című előterjesztést.
(62 igen, 0 ellenszavazat, 0 tartózkodás)
ELNÖK:
Megállapítom, hogy a Fővárosi Közgyűlés egyhangúlag támogatta az indítványt.
Zárt ülést rendelek el.
Cserné Szekeres Adrienn gondnok fellebbezése Szekeres Ariél Lilla személyi térítési ügyében. Az érintettek nem járultak hozzá a nyilvános tárgyaláshoz.

Szeretném jelezni, hogy a következő napirend két érintettje közül az egyik ugyancsak nem járult hozzá a nyilvános tárgyaláshoz, ennek megfelelően zárt ülésen fogjuk tárgyalni a BKV Zrt. vezérigazgatójának visszahívásával, Antal Attila megválasztásával kapcsolatos napirendet. Tehát két napirendet tárgyalunk zárt ülésen most.

Kérem, hogy azok, akiket az SZMSZ-ünk nem jogosít fel a zárt ülésen való részvételre, hagyják el a termet! (Rövid szünet. – A zárt ülésen való részvételre nem jogosultak elhagyják az üléstermet.)
(A Fővárosi Közgyűlés zárt ülésen folytatja munkáját.

Az ülésen elhangzottakat külön jegyzőkönyv rögzíti.)
ELNÖK:
A lejárt határidejű közgyűlési határozatok következnek.
A napirend 60/a. pontja: Jelentés a lejárt határidejű közgyűlési határozatok végrehajtásáról.
ELŐADÓ:
dr. Tiba Zsolt
ELNÖK:
Kérdezni ki kíván ezzel kapcsolatban? (Nincs ilyen jelzés.) Hozzászólni? (Nincs ilyen jelzés.)
Szavazás következik a lejárt határidejű határozatok elfogadásáról. Indítsuk a gépet! (Szavazás.)
2079/2006.(XII20.) Főv.Kgy.h.
A Fővárosi Közgyűlés a lejárt határidejű közgyűlési határozatokról
szóló jelentést elfogadja.

Az 1377/1993. (XI. 25.) sz. határozatot hatályon kívül helyezi;

a 704/1994. (VI. 30.) sz. határozatot hatályon kívül helyezi;

az 1901/2003. (X. 30.) sz. határozat végrehajtási határidejét 2007. február 28-ra módosítja;

a 755/2004. (IV. 29.) sz. határozat végrehajtási határidejét 2007. február 28-ra módosítja;

az 1014/2005. (IV. 28.) sz. határozat végrehajtási határidejét 2007. február 28-ra módosítja;

az 1454/2005. (VI. 29.) sz. határozat végrehajtási határidejét 2007. február 28-ra módosítja;

az 1456/2005. (VI. 29.) sz. határozat végrehajtási határidejét 2007. február 28-ra módosítja;

a 2844/2005. (XII. 20.) sz. határozat végrehajtási határidejét 2007. február 28-ra módosítja;

a 2910/2005. (XII. 20.) sz. határozat végrehajtási határidejét 2007. március 31-re módosítja;

az 1098/2006. (VI. 29.) sz. határozat végrehajtási határidejét 2007. február 28-ra módosítja.
(32 igen, 24 ellenszavazat, 6 tartózkodás)
ELNÖK:
Antal Attila úrral együtt tájékoztatót tartunk.

A következő ülésünket január 25-én fogjuk tartani.
Mindenkinek boldog karácsonyt és kellemes ünnepeket, boldog új évet kívánok!
Kelt a Fővárosi Közgyűlés 2006. december 14-i és 20-i ülésén.
	( dr. Tiba Zsolt )
	( dr. Demszky Gábor )

	főjegyző
	főpolgármester

térítési díjak megállapításáról. 117 - 119

15. Javaslat a Fővárosi Önkormányzat fenntartásában
lévő személyes gondoskodást nyújtó gyermekvédelmi
intézmények által biztosított ellátások formáiról,
igénybevételének módjáról és a térítési díjról szóló
22/1999. (V. 21.) Főv.Kgy. számú rendelet módosítására. 119 - 120

16. A Fővárosi Önkormányzat vagyonáról, a vagyontárgyak
feletti tulajdonosi jogok gyakorlásáról szóló 27/1995. (V. 15.)
Főv. Kgy. sz. rendelet módosítására vonatkozó javaslat. 120 - 121

17. Javaslat a Budapest főváros közigazgatási területén a
járművel várakozás rendjének egységes kialakításáról, a
várakozás díjáról és az üzemképtelen járművek tárolásának
szabályozásáról szóló 19/2005. (IV. 22.) Főv. Kgy. sz.
rendelet módosítására. 121 - 122
18. Javaslat a Fővárosi Szabályozási Kerettervről szóló
46/1998. (X. 15.) Főv. Kgy. sz. rendelet módosítására. 122 - 126

19. Javaslat az 54/1993. (1994. II. 1.) Főv. Kgy. sz. rendelet
alapján helyi védettség alá helyezésre, illetve
helyi védettség megszüntetésére. 126 - 128

20. Javaslat a Visegrádi Rehabilitációs Szakkórház új
elnevezésére. 128 - 129

21. Javaslat a Központi Műszaki Nyilvántartó és
Mérnöki Iroda záró beszámolójának elfogadására. 129 - 132

22. Javaslat „Gyermekotthonok karácsonya 2006” rendezvény
támogatására. 132 - 136

23. Javaslat a Gyermekotthon (Aga u.) kiváltása,
József A. u. építés engedélyokiratának jóváhagyására. 137 - 139

24. Javaslat Budapest Főváros Önkormányzata 2006. évi
költségvetéséről szóló 12/2006. (III. 16.) Főv. Kgy. sz.
rendelet módosítására. 139 - 141

25. Javaslat a 2007. évi átmeneti finanszírozásra és költségvetési
gazdálkodásra. 142 - 144

26/a. Javaslat a Fővárosi Önkormányzat Szervezeti és
Működési Szabályzatáról szóló 7/1992. (III.26.) Főv. Kgy. sz.
rendelet és a Főpolgármesteri Hivatal alapító okiratának
módosítására. 145 - 146

26/b. Javaslat a Fővárosi Illetékhivatal megszűnésével összefüggő
vagyoni és munkajogi intézkedések megtételére. 146 - 151

27. Javaslat az ENVIRODUNA Kft.-vel kötött használati
megállapodás 2. számú módosítására (Bp. V. ker., Curia u. 3.) 157 - 160

28/a. Javaslat bizottsági tagok cseréjére. 161 - 162

28/b. Javaslat felügyelőbizottsági tag cseréjére. 162 - 163

28/c. Javaslat felügyelőbizottsági tagok cseréjére. ZÁRT

29. Javaslat a Budapest IX. ker., Ráday u. 10-12. sz. alatti
(hrsz.: 36820-36821) ingatlanok használatának
– a 4-es metró építése céljából – a DBR Metró részére
történő biztosítására. 164 - 166

30. Javaslat tulajdonosi hozzájárulás megadására a
SPAR Áruház (Budapest III. ker., Csobánka tér 3. szám;
hrsz: 62321/42) átalakítási engedélyezési tervéhez. 167 - 168

31. Budapest XIV. kerület, Olof Palme sétány 3. sz. alatti
„HUNGEXPO felépítmények” elővásárlási ügye. 169 - 177

32. Budapest V. ker., Március 15. tér 3. sz. alatti
24321 hrsz-ú ingatlan (volt FCSM székház) értékesítésének
ügye. 178 - 188

33. Javaslat a Bp. XI. ker., Árasztó u. – Duna u. mentén fekvő
43576/13 hrsz-ú ingatlan értékesítésére kiírt pályázat 189 - 191
eredményére. 287- 289
34. A BDK Budapesti Dísz- és Közvilágítási Kft.
2006. december 18-i taggyűlésével összefüggő kérdések. 191 - 196

35. Budapest III. ker., Gázgyár u. 1-3.- Graphisoft Park Kft.
kérelme. 196 - 198

36. Fővárosi Önkormányzatot megillető elővásárlási jog
gyakorlása több ingatlanra vonatkozóan. 198 - 205

37. Több évre szóló működési előirányzat biztosítása az
önkormányzati őrzött P+R parkolókban a vagyonvédelmi
szolgáltatásra. 205 - 206

38. Donauhanse INTERREG III. B Cadses projekt
partnerségi-megállapodás aláírása. 207 - 207

39. Javaslat szerződések megkötéséhez hozzájárulás megadására. 207 - 214

40. Javaslat előzetes hozzájárulás megadására a Fővárosi
Önkormányzat fenntartásában lévő egyes egészségügyi 215 - 215
intézmények bérleti szerződéseihez és megállapodásaihoz. 230 - 263

41. Javaslat fővárosi önkormányzati szociális intézmények
alapító okiratának módosítására. 216 - 225

42. Javaslat a Fővárosi Polgári Védelmi Igazgatóság 2007. évi
támogatására. 225 - 226

43. Javaslat a Budapesti Német Iskola Alapítvány
alapítói okiratának módosítására. 226 - 228

44. Javaslat az Értelmi Fogyatékosok Otthona Tordas
ingatlanvásárlás és lakóotthonná alakítás engedélyokiratának 228 - 230
1. számú módosítás jóváhagyására. 263 - 264

45. Javaslat a Thália Színház Kht. és a Budapesti
Kamaraszínház Kht. haszon-kölcsön szerződésének
megkötésére. 264 - 265

46. A Fővárosi Szabó Ervin Könyvtár 2007. évi
Használati Szabályzata. 266 - 266

47. Az üzleti/értékesítendő portfólió vagyon C alcsoportjába
tartozó tőzsdei részvények értékesítési minimálárának
meghatározására a Főpolgármesteri Hivatal vagyonkezelésébe
tartozó tőzsdei részvények átsorolása a BFVK Zrt.
vagyonkezelésébe. 267 - 272

48. Budapest V. kerület, József Attila u. 3. és József nádor tér
1. sz. alatt található ingatlanok elővásárlási jog gyakorlása. 272 -274

49. Előterjesztés a központi és fővárosi céltámogatással
1999 óta megépült Budapest II., és a XV. kerületi
szennyvízcsatorna-hálózat befejezetlen, valamint a
XXII. kerületi csatornavagyon befejezett, aktivált
eszközként történő átadás-átvételére. 275 - 277

50. Beregszász megsegítése. 277 - 280

51. Javaslat a FOK Kht.-val kötendő szerződés jóváhagyására. 280 - 284

52. Javaslat a Bajcsy-Zsilinszky Kórház címzett
támogatásból történő beruházás engedélyokiratának 3. számú
módosítására. 285 - 287

53. Javaslat a Fővárosi Önkormányzat, valamint az
Önkormányzati és Területfejlesztési Minisztérium között a
3 Lépés Program "Tárt Kapus Létesítmények" akciójának
támogatásáról szóló Támogatási Szerződés
jóváhagyására és felhasználására. 289 - 291

54. Javaslat a Fővárosi Közterület-felügyelet 2007. évi
kiemelt céljainak meghatározására. 292 - 294

55. Javaslat teljesítménykövetelmények alapját képező
kiemelt célok meghatározására a Főpolgármesteri Hivatalban
2007. évre. 294 - 298

56. Budapest Főváros Közigazgatási Hivatala vezetőjének
02-630/2006. sz. törvényességi észrevétele. 299 - 299

57. Javaslat a Gazdasági Bizottságra átruházott hatáskörök
kiegészítésére (a Fővárosi Önkormányzat Szervezeti és
Működési Szabályzatáról szóló 7/1992. (III. 26.) Főv. Kgy. 34 - 36
számú rendelet módosítására). 300 - 323

58. Cserné Szekeres Adrienn gondnok fellebbezése
Szekeres Ariél Lilla személyi térítési díj ügyében. ZÁRT

59. A BKV Zrt. vezérigazgatójának visszahívása és Antal Attila
megválasztása. ZÁRT

60/a. Jelentés a lejárt határidejű közgyűlési határozatok
végrehajtásáról. 326 - 327
